
I DALIS 
Filija 


Stovėjau parodų salėje žmonių būrelyje ir plepėjau. Laukiau, kada 
atidarys parodą. Dairiausi vyriškio, kuris turėjo ateiti. Buvau su juo 
čia susipažinusi. Paprastai ateina, linkteli galvą, kelis kartus apžiūri 
paveikslus, o aš parodos sambrūzdyje pamirštu jį. Šį kartą norėjau 
su juo pabūti. Mane erzino, kad jis Čia ateina pasmalsauti ir tuoj 
pat dingsta. 

Žmonės, su kuriais kartu stovėjau, pažįstamieji iš galerijos, 
kolegos, lankytojai iš gatvės, susispietė aplink oratorių. Nugirdau 
vieną kitą frazę apie bienalės premiją, apie moters-paukštės šokį 
ir skrydį, apie pasisekusią parodą. Viskas praėjo greitai, bet jaučiau 
įtampą. 

Jis stovėjo prie durų. 

Žmonės ėjo prie manęs, sveikino. Buvau labai susijaudinusi. 
Išgėriau vieną aperityvą, paskui greitosiomis dar vieną. Jis jau buvo 
čia. Priėjau prie jo. Staiga nugarą nusmelkė aštrus skausmas. Ne- 
žinojau, o gal buvau pamiršusi, kad gali tarp menčių taip smarkiai 
diegti. Bijojau, kad kas nors nepastebėtų, todėl atsirėmiau nugara 
į sieną. Išraudusi nuo įtampos pakėliau galvą, ištiesiau ranką ir 
pasisveikinau su vyriškiu tamsiai rudais garbanotais plaukais. 

Keista, niekada anksčiau nebuvau jo įdėmiai apžiūrėjusi, o da- 
bar lyžtelėjau žvilgsniu tarsi liežuviu. Atrodė ramus ir geras. Pa- 
galvojau, kad jeigu skristų, tai nulėktų pavėjui, - toks buvo liesas. 
Stovėjo tarytum laukdamas manęs. 

- Daug nuveikėte per pastaruosius dvejus metus, - tarė man. 

- Taip, - atsakiau ir pradėjau pamažu trauktis, nes mentikauliai 
jau tiesiog plėšte plėšė palaidinę, ypač dešinysis. Pradėjo virpėti 
ranka, koja, paskui visa nugara. Pastebėjau, kad jis sutriko, tartum 
išsigando. Man buvo sunku stovėti, todėl paėjau į šalį ir atsirėmiau 
į koloną. Panašiai būna, kai tapau, pagalvojau, tik ne taip smarkiai. 
Krūptelėjau, per nugarą nuėjo šiurpuliai. Norėdama susitvardyti, 
iškėliau galvą, o viena pažįstama tuo tarpu čiupo mane už alkūnės 
ir nusivedė prie atokiau stovinčio žmonių būrelio. 


5 


Pasukau galvą. Jo nebebuvo. 

Valandėlę dar pabuvau, man būtinai reikėjo pasivaikščioti ir 
vienai nusiraminti, nes pagalvojau, kad kitaip neištversiu. Iki molo 
buvo netoli. Vis labiau temo, nors aš to beveik nepastebėjau, ma- 
čiau tik sieną, palei kurią ėjau. Norėjau kuo greičiau pareiti namo. 
Ejau palengva, tarytum bijodama pamesti tai, kas buvo manyje ir 
kliudė eiti. Kojos ir rankos darėsi sunkios, nugarą kažkas draskė, 
kilnojo ir stingdė. Dešinėje pusėje po mentikauliu tartum skleidėsi 
gėlė, kuri kaskart vis didėjo ir spaudė prie žemės. Manyje dėjosi 
neaiškūs ir keisti dalykai ir vertė ieškoti ramybės. Atsirakinus 
duris, išsitiesiau ant skrynios koridoriuje. Palengvėjo. 

Pabudau. Gulėjau susirietusi, nepraverdama akių ir mąsčiau 
apie vakarą. 

Vakar vakare man buvo taip pasidarę keturis kartus. Rodos, 
kažkas įtikinėjo išvykti. Apsidžiaugiau, kad pasilikau čia vakar, ir 
kad esu čia šiandien. Prieš keletą mėnesių tokia pat būsena praėjo 
švelniau, lengviau, nors jokio džiaugsmo nejaučiau. O vakar vakare 
apsidžiaugiau. Tada užbaigiau paveikslą su motina. Norėjau jį tru- 
putį pataisyti. Paukštės uodegos plunksnos buvo per trumpos stip- 
rioms kojoms, o nagai per aštrūs dailiam veidui. 

Tiktai veidas jos, pagalvojau. Ir staiga užėjo šleikštulys, pečius 
ėmė traukyti, rankos ir kojos pasidarė kaip švininės, o galvą pradėjo 
plėšyti kitas prisiminimas - kažkokių seniai pamirštų paukščių 
pavidalu. 

Greit nurimau. Prisiminiau, kad galiu šitą būseną įveikti, jeigu 
leisiu tiems reginiams praplaukti pro akis ir jų nebijosiu. Tos 
vizijos prasidėjo, kai turėjau septynerius ar aštuonerius metus. 
Vieną ankstų rytą. Aidėjo riksmai, moters maldavimai, pagalbos 
šauksmai. Tai mes girdėjome būdamos kambaryje. Močiutė ir namų 
šeimininkė kažką darė, o aš ruošiausi pirmą kartą į mokyklą. Jos 
žvalgėsi išsigandusios, močiutė paglostė man plaukus ir susimąs- 
čiusi išėjo laukan. Su ja ir aš išsmukau į pilną šviesos gatvę ir ten 
pamačiau vyriškį. Močiutė stovėjo užsidengusi rankomis burną, 
tarytum nieko nebesuprasdama. Juste pajutau, o ne suvokiau, kad 
negirdėtas dalykas pamatyti prie namų vyriškį. Dieną Aukštutinia- 
me mieste jų niekada nesutikdavome. Pamatydavome tik per mišias 
ir aikštėje priešais bažnyčią. O šis išdrįso pasirodyti - laikė rankoje 
didelį akmenį ir daužė juo grindinį. Močiutė nuleido nuo burnos 

rankas ir nubėgo į priekį. Pamatėme tą vyrą tik iš nugaros. Buvo 
aukštas, raišas, nuklibikščiavo pasieniais ir netrukus dingo mums 
iš akių. Kiek paėjusi gatve, sustojau. Šalia vieno namo, prie nu- 
tekamojo griovio gulėjo mano motina. Atrodė kaip sudaužytas 4s0- 
tis, paplūdusi kraujais, dar kiek judėjo, mėgino atsikelti, bet nepa- 
jėgė. 

Gulėdama ant skrynios pasienyje, pramerkiau akis. Kairėje sto- 
vėjo lova, o joje sutvarstyta galva, storai apmuturiuotomis ranko- 
mis gulėjo motina; po antklode ji buvo nuoga, o neapklota ranka 
nuo peties iki alkūnės - mėlyna kaip slyva. Atsikėlusi pagalvojau, 
kad motiną tikriausiai atnešė čia kaip ir mane, nes lyg negyva kritau 
gatvėje šalia jos. Priėjau prie lovos. 

Atsargiai uždėjau ranką ant peties. Iš tenai, iš odos, padvelkė 
nepažįstamas, negyvas šaltis. Pajutau, kaip kažkas man veržiasi iš 
nugaros, daužosi, nori išeiti, smelkiasi į ranką ir koją, vėl grįžta 
į nugarą, laužo ir galų gale partrenkia mane žemėn. Dar mačiau, 
kaip motina keliasi, jau be tvarsčių ir žaizdų, prieina prie lango ir 
ilgai, susimąsčiusi žvelgia į jūrą. Paskui, ėmė nesmarkiai virpėti, 
ir tai vis kartojosi, bet Žinojau, kad jai nieko neskauda. Virpulys 
virto švelniu krūpčiojimu, ji persiskyrė pusiau, iš po menčių pra- 
sikalė plunksnos, kūnas išsiplėtė, ėmė greitai augti sparnai. Paskui 
plunksnos ėmė dygti galvoje, kur buvo plaukai, ant pailgėjusio 
kaklo, ant krūtinės, ant pilvo ligi pat kojų, kurios atrodė normaliai. 
Kojų pirštai su nagais. Man rodėsi, jog skrendu paskui motiną ir 
šaukiu ją, skrendu tarsi su vėju virš uolėto kranto, kur tarpais 
nukrentu, tarpais keliuosi, grimstu į vandenį, skęstu, nes nemoku 
plaukti, kopiu į kalną, vėl skrendu ir vėl krentu giliai į jūrą, o ten 
daugybė vyrų, kurie griebia už tarpukojo, tampo, šneka dviprasmy- 
bes. Dar pamačiau, kaip motina atsistojo ant palangės, iškėlė spar- 
nus ir atgręžė galvą į mane. Liko tik jos veidas. 

Po to minčių antplūdžio ilgai gulėjau ant skrynios. Tai vienin- 
telis dalykas, kurį prisimenu, o daugiau viskas ilgainiui pasimiršo; 
kai pagalvojau apie motiną, nesmarkus dieglys smilktelėjo per 
pėdas, bijojau, kad nepersimestų į galvą, bet netrukus skausmas 
atlėgo. 

Dar sykį tie prisiminimai buvo atgiję, kai iš gimtosios salos 
pabėgau į žemyną. Tai nebuvo netikėta, nes jaučiausi pavargusi po 
kelionės, paskutinieji mėnesiai namuose buvo sunkūs. Atrodė, jog 

praėjo toji mano negalė, kurios niekada nežinojau kaip vadinti; 
trumpalaikius skausmus kojose, nugaroje ištverdavau ir imdavausi 
darbo. Apsigyvenau ką tik nusipirktame name, kuriame dabar, kai 
mano galvoje iškilo tie atsiminimai, gulėjau ant skrynios tarsi 
sergantis šuo; kūnas, kaip ir klaikios mintys, norėjo grįžti atgal, 
nedavė ramybės, kurstė, norėjo pavirsti paukščiu ir pabėgti. Tomis 
dienomis kūnas visa jėga stūmė mane į kvailą negalę su traukuliais, 
mėšlungiais, į permainas. Sunkiai grįžau į tikrovę, vos nepradėjau 
vaizduotis, jog man dygsta plunksnos. 

Sešiolika metų išgyvenau žemyne, ir, kadangi tie pasikeitimai 
apnikdavo tam tikromis, ypatingomis akimirkomis, man atrodė, kad 
ir dabar kas nors atsitiks. Per prabėgusius metus niekas ypatingai 
manęs netrikdė. Tapydama kai ką iš tos būsenos įspausdavau į savo 
atmintį, būdavo linksma, kai kas džiaugsmingai pasikartodavo, kaip 
ir vakar vakare po susitikimo su tuo ypatingu vyriškiu. Vakar 
vakare reikėjo nedidelių pastangų, bet buvo linksma ir malonu, tarsi 
atradus paveikslą pačioje savyje. Po vakarykščio susitikimo apie tai 
pagalvojau jau antrą kartą. 

Atsikėliau nuo skrynios, atsirėmiau alkūnėmis į kelius ir pagal- 
vojau, kad čia pat kažkas yra, kad rytoj ar kada nors pamatysiu, 
kas slypi manyje, gal vakarykštis veidas; nežinojau, ar noriu, kad 
jis pasirodytų, ir tada jau paaiškėtų, ką reikia daryti. 

Praėjus mėnesiui po to, išlipau į gimtosios salos krantą. Kad ir 
nenoromis prisiminiau, kaip čia gyvenau paskutiniuosius mėnesius. 
Pasidarė baisu, bet nežinau dėl ko. Tuose prisiminimuose buvo 
labai daug neapibrėžtų ir neaiškių dalykų. Tik pasukusi į kalną, 
supratau, iš kur ta baimė. Bijojau susitikti su Kate, kuri jau turėjo 
būti labai pasenusi. 

Tada ji buvo stipri, guvaus proto šešiasdešimtmetė moteris. 
Prisiminiau, jog pabėgau iš salos kone ropomis - tokia buvau nu- 
silpusi. 

Numojau ranka ir smėlėtu keliu ėmiau kopti į kalną. Klajonės. 
Stengiausi užsimiršti, bet mintyse vis kilo vaizdai. Moterų keliu 
priėjau terasą už bažnyčios. “Moterų keliu“, ištariau balsu. Prisi- 
miniau, kad tuo keliu galima nueiti į Aukštutinį miestą ir nusileisti 


prie molo, kur stovi kelios valtys, į kurias niekada kojos nebuvome 
įkėlusios. Jos buvo skirtos tiems iš Žemutinio miesto. Akimirką 
pagalvojau apie slaptą nendryno taką, kuriuo, kai buvau maža, 
bėgdavome pasižiūrėti į Žemutinį miestą. Vyrai kopdavo į kalną 
dieninių mišių. Mums ten rodytis buvo uždrausta. Jie kopdavo 
plačiais laiptais, kylančiais nuo Žemutinio miesto tiesiai prie baž- 
nyčios. Buvo matyti iš tolo. Mano mintis nutraukė kažkoks garsas 
ar balsas. Apsidairiau. Tai buvo vaikas. 

Jo šviesių akių žvilgsnis buvo tuščias, vešlūs plaukai juodi. Jis 
skubėjo man kažką paaiškinti, bet girdėjau tik nesuprantamus gar- 
sus. Prisiminiau save tokių metų. Buvau pasižadėjusi negrįžti čio- 
nai, bet močiutė susirgo ir prašė atvažiuoti, nors jokio adreso 
nebuvau palikusi. Ir štai dabar buvau čia. Vaikas kažkur dingo. Dar 
kurį laiką jį girdėjau. Užlindo už kampo, kaip ir aš kadaise dary- 
davau. Prisiminiau metus, kai mes, vaikai, pamiršę motinų drau- 
dimus, lakstydavome po miestą iš vieno kiemo į kitą. Įsismaginę 
visada bėgdavome slėptis už namų kampų. Močiutė visada prigra- 
sydavo, kad nebūtume drauge. Lėles ir žaislus nešdavomės pasi- 
kišusios po suknutėmis, o kiemuose su džiaugsmu juos išsitrauk- 
davome. Su lėlių vežimėliais žaisdavome tik savo namuose. Ak- 
menimis grįstomis gatvėmis su jais važinėti bijodavome. Močiutė 
nuolatos perspėdavo. Daug vėliau supratau, jog aš iš tikrųjų bijojau. 
Gal močiutė kaip ir aš bijojo Katės ir Marės? Prisiminusi tuos 
lakstymus ir slėpynes mieste, į kurį dabar sugrįžau, pagalvojau, jog 
iš tų metų nedaug kas atmintyje belikę. Pasidairiau aplinkui į namų 
langus, į sienas ir atsisėdau ant akmeninio suolo. Rankas uždėjau 
ant krepšio; norėjau pasėdėti ir užmiršti širdgėlą, kuri vis nedavė 
ramybės. Priešais vienas po kito plaukė vaizdai, vos spėjau juos 
suvokti. Rodos, norėjau ilgiau sulaikyti motinos paveikslą, kuris tik 
akimirką šmėkštelėjo. Menkai ją teprisiminiau. Jos mirtis traukė 
mane žemėn, kaip tą rytą, kada ji amžinai išėjo. Dažniausiai ma- 
tydavau ją apie vidurdienį, kai susitaršiusi, nuvargusi, vienmarški- 
Gyveno užsidariusi, ir aš ilgai maniau, jog tai svetimšalė mūsų 
namuose. Valgydavo ant veido užknitusiais plaukais, 0 šviesios, 
nieko nematančios akys kartais įsmigdavo į mane. Tada ji sutrik- 
davo, o man pasidarydavo nejauku, kad taip ilgai žiūri į mane. 
Pasislėpdavau už šeimininkės ar močiutės sijono ir užsidengdavau 

veidą. Bet kartais likdavau su ja virtuvėje viena. Tada stengdavausi 
pabėgti. Nurijusi vos keletą kąsnių valgio, kurio visada rasdavau 
ant viryklės, atsistodavau ant slenksčio ir žiūrėdavau Žvairomis į 
ją, pasiruošusi tuoj pat sprukti. Kai numirė, suprantama, jos nebe- 
matydavau. Ir nebepasigesdavau. Nežinau kodėl panorau piešti sve- 
timšalę, kuria laikiau savo motiną. Vieną naktį man pasirodė jos 
veidas, o kitą dieną - paukštė su jos veidu. Kaip skausmingai ją 
piešiau. Daugiau jos neberegėjau. Vėl išvydau sugrįžusi į salą. 
Iškilo akyse kaip prisiminimas Žaidimo, kuriame ji niekada neda- 
lyvavo, kaip siena, už kurios slėpdavausi ieškodama prieglobsčio, 
o vėliau iš ten pabėgdavau. Pasirodė kaip gėlė, kurią močiutė laikė 
virtuvės viduryje, kad nebūtų matyti pro langą. Ji buvo kaip pri- 
siminimas tarp kitų vaikystės prisiminimų, tarp didelių ir mažų 
daiktų, kaip šiurkšti, susivėlusi moteris, ateinanti valgyti du kartus 
per dieną bet kuriuo metu. Drauge mes niekada nevalgydavome. 
Neprisimenu, kad netgi sekmadieniais būtų sėdusi kartu su mumis 
prie stalo, visada pasirodydavo vėliau, kai jau skirstydavomės. 

Pakėlusi galvą, pažvelgiau apačion į jūrą. Mintimis grįžau ge- 
rokai atgal ir pagalvojau, kiek dar mūsų yra likę abiejuose mies- 
tuose. Būdama žemyne, girdėjau, kad pastaraisiais metais Žmonės 
dažnai iš čia bėgo, bet niekas nežinojo dėl ko. Susiėmiau rankomis 
galvą ir pravirkau. Ilgai nebuvau taip dariusi. Tik tą naktį valtyje, 
kai iš čia bėgau. Verkiau iš baimės ir bejėgiškumo, kad neturiu kur 
dingti. O tada įtempusi visas jėgas, skatinama pykčio, ištvėriau ir 
nakties tamsą, ir ilgą kelionę. Po penkių dienų vėlyvą popietę 
stovėjau prie balto mūrinio miesto molo. 

Sugrįžusi į salą, pravirkau ant terasos krašto kaip pasiklydęs 
vaikas. Paskui atsikėliau, nusišluosčiau ašaras ir su bagažu nuėjau 
už kampo. Sustojau ties gatvele už terasos kampo, tarsi prieš kokią 
akliną sieną. Bijojau, kad neberasiu namų. Bėgant metams, daug 
kartų bandžiau suvokti kai kuriuos vaikystės įvykius ir, kadangi jie 
skendo tarsi rūke, jau antrą kartą numojau ranka ir nelabai drąsiai 
leidausi į priekį. Kokios siauros gatvės ir kiek jų, pagalvojau. 
Vaikystėje jos atrodė ilgos ir plačios, nors buvo tai painus labirin- 
tas, kurio trumpos gatvelės ir akligatviai raizgėsi nuo bažnyčios 
aikštės priešais terasą. Trumpam užsukusi į vieną kitą kiemą, pa- 
siekiau kitą miesto pakraštį, kur prie aikštės stovėjo mūsų namas. 

Įėjau į koridorių. Šalia durų buvo langas, ir iš jo sklindančioje 

šviesoje išvydau aukštus lubų skliautus, gražiai nudažytas duris į 
tris kambarius bei virtuvę ir įvijus laiptus į antrą aukštą. Iš tiesų, 
pagalvojau, kad trumpam gyvenimui tie kambariai viršuje ir laiptai 
nereikalingi. Ar tik ne močiutė, keistai žiūrėdama į juos, kadaise 
sakydavo, jog norėtų, kad jie būtų pašalinti? Ką tai reiškė tada? 

Prisiminiau savo kambarį antrajame aukšte ir suvirpėjau iš 
džiaugsmo. 

Komoda ir veidrodis koridoriuje stovėjo senoje vietoje, tik ka- 
bykla buvo tuščia. Staiga man toptelėjo: o kurgi močiutė. Pasukau 
prie durų kairėje, kur buvo jos kambarys. 

Atsargiai pravėriau duris. Ji gulėjo aukštoje lovoje kambario 
kampe, rami, tik vos ne vos pasuko į mane galvą. 

- Atvykai, Filija. Gerai. 

- Močiute, - vargais negalais ištariau. Tik tą vieną Žodį įstengiau 
pasakyti. Atsiklaupusi prie jos, pabučiavau ranką. 

- Pakviečiau, nes norėjau tave pabučiuoti ir atiduoti, kas tau 
priklauso. Per visus tuos metus, kuriuos gyvenau čia, rašiau, ką 
mačiau ir kaip supratau. Tai negražūs dalykai. Paimk ir paslėpk 
arba parodyk kam nors, pati spręsk. Rašiau slapta, nes bijojau Katės 
ir Valdytojo Žemutiniame mieste, ir dar nežinau ko. Visą laiką 
kažko bijojome. 

Pavargusi ji nusisuko į sieną, o aš jos nebetrikdžiau. Ji visada 
nusigręždavo, kai užbaigdavo mintį. | 

Atsistojusi pamėginau apsiprasti, jog esu namie, nors čia buvo 
daug kas pasikeitę, reikėjo kažką daryti. 

Tyliai uždariau duris ir koridoriuje prie lauko durų pamačiau 
moterį - šviesa krito jai į nugarą, todėl veido nepažinau. Stovėjo 
nebyli ir nejudėdama, kaip paprastai čia stovi moterys, tarsi kantriai 
laukdama, kol aš atsipeikėsiu nuo minčių, atsineštų iš kambario. 
Jos drabužiai nesiskyrė nuo kitų čionykščių moterų; kitaip apsiren- 
gusių aš ir nemačiau gyvendama saloje. Sijonas striukas, labai 
klostuotas, palaidinė siaura, trumpomis, ligi alkūnių, rankovėmis. 
Skarelė surišta po smakru. Tiesą sakant, man tik pasirodė, kad 
surišta, nes iš tiesų jos galai kabojo ant kaklo, kuris šešėlyje atrodė 
pernelyg ilgas, tarsi atsiskyręs nuo iškilių krūtų. Ji stovėjo ant 
slenksčio ir smalsiai stebėjo mane. 

- Tu graži. Niekada nemaniau, jog užaugsi tokia graži. - Ap- 
suko mane ir, prisitraukusi prie veido, kalbėjo toliau: - Kuprelė 

nedidelė, tikriausiai iš šalies niekas nė nepastebi, nebent kai nu- 
sirengi. - Dar kartą apsuko mane: - Plaukai beveik visai raudoni. 
Ir toji viduje buvo raudona. Ji parodė į močiutės duris. Kai užsi- 
minė apie močiutę, pajutau jos pavydą, seną, bet vis dėlto pavydą. 
Kai trečią kartą mane apsuko, atpažinau. Tai buvo vietinė moteris, 
kuri mieste, kiek atsimenu, visiems keldavo baimę. Ligi šiol nie- 
kada nebuvau mačiusi, kad kas iš Aukštutinio miesto būtų įžengęs 
pro šitas duris, pagalvojau. Dabar ji matyt atėjo dėl to, kad sirgo 
močiutė. 

- Kai pabėgai, čia daugelį savaičių buvo neramu, apačioje iš- 
sigando. Vėliau Valdytojas gavo žinių, kad nusipirkai namą pakran- 
tėje. Tada visi aprimo, žinojo, kad nieko nepasakoji. 

- Nepasakoju, ko nepasakoju? Nieko nesuprantu, - atšoviau 
greitai. 

- Gal suprato, jog buvai iš tiesų dar jauna, bet jau žinojai, kad 
reikia slėpti. | 

Man pasirodė, jog ši moteris apie mus Žino daugiau negu aš, 
bet palikau šią mintį ramybėje ir paklausiau kito dalyko: 

- Ar gydytojas ateina, ar... 

- Katė ją gydo, - pertraukė mane. 

- Katė sena kaip ir močiutė, - griežtai pasakiau. 

- Nesena, - atsakė moteris nustebusi, kad aš to nežinau. 

Čiupau lagaminą ir buvau beišeinanti, bet nuo peties nusmuko 
krepšio diržas, todėl stabtelėjau pasitaisyti ir išvydau paukštišką 
veidą, smailų, su plačiu tarpuakiu, aukšta kakta, iš po skaros kyšojo 
sruogelė plaukų. Žiūrėjau į ją ir bijojau. Niekada nemėgau paukš- 
čių. Atrodė panaši į apačioje esančios pelkės kuosą arba į dar 
kažką, bet mano mintis nutrūko. Viena iš jų štai dabar stovėjo 
priešais mane. Dėbsojo į mane su neapykanta, kažko pavydėdama. 

- Ar vyrai pas tave lankosi? - paklausė, kai jau lipau laiptais. 
Atsigręžiau. Ji dar stovėjo, apšviesta iš nugaros, ir man tikrai 
atrodė, kad ji nuskris. Tik tada, kai jautiesi baisiai nelaiminga, gali 
skristi, pagalvojau, ir dar sykį pasižiūrėjau į moterį. Ji buvo bjauri. 
Plonomis senės kojomis, kurių nedengė trumpas klostuotas, per 
juosmenį susmauktas sijonas, ilgomis rankomis ir aukštai iškelta 
maža galva ji iš tikrųjų buvo bjauri, bet ir išdidi, pagalvojau lip- 
dama laiptais. 

- Ar maisto ir kitų dalykų galima gauti Diranoje? - paklausiau 
užkopusi į Viršų. 

- Taip, visko, ko reikia, parūpina tie apačioje, taip pat ir audinių, 
galėsi pasisiūti šiokiadienių drabužių. 

Tikriausiai mano, kad vilkėsiu kaip visos čionykštės! Moterų 
kelyje į Diraną ir netoli jos krante sutikau keletą jaunų moterų, 
apsirengusių įprastiniais griežto sukirpimo drabužiais. 

Paskui tvarkiau namus, slaugiau močiutę, gavau kas reikalinga 
Diranoje ir po kelių dienų ėmiau jaustis visiškai patenkinamai. 
Močiutė buvo linksmai nusiteikusi, kaip niekada daug plepėjome, 
šiaip ar taip, mums buvo gera. Dienoraščio ji nebeminėjo. Ir aš 
pamiršau, priminė jį atsitikimas prie molo. 

Moterų keliu leidausi į jūros pakrantę ir priešais Diraną pama- 
čiau būrelį žmonių. Reikėjo popieriaus, nes norėjau parašyti laišką 
į miestą. Prisiminiau, jog anksčiau saloje niekada negalėdavai gauti 
popieriaus. Griežtai limituoti mokykliniai sąsiuviniai - ir viskas. 
Močiutė aiškindavo, jog taip įprasta nuo seno. Niekas niekam nieko 
nerašydavo. Taigi jo ir nereikėjo. Buvo kalbama, kad saloje yra 
visko, ko mums reikia. Tuos dalykus tvarkė vyrai. 

Prieš keletą dienų, kai išlipau iš barkos, kuri mane atvežė čio- 
nai, man krito į akis Dirana; buvau pamiršusi, jog tai vieta, kur mes 
susitikdavome kitaip negu gatvėje. Ten prabėgdavome viena pro 
kitą nuleidusios galvas, o Diranoje ieškodavome audinių ir kitų 
dalykų, kurių reikėdavo namuose, pasišnekėdavome. Slapčiomis 
susižvelgdavome, pasidalydavome mintimis, uždėdavome viena ki- 
tai ranką ant peties, parodydavome viena kitai švelnumo, kuno 
niekur daugiau nepatirdavome. Gatvėje vienos į kitas nežiūrėdavo- 
me. Panarinusios galvas gyvenome vienos šalia kitų, skubėdavome 
tarsi pamiršusios pamiršti, tačiau Žinodamos, jog reikia pamiršti 
naktis, nes ne su visais galėjome gyventi, ne su visais, gal su kai 
kuriais iš jų, jeigu pasitaikydavo koks nors gražus. O Diraną, 
būdama dar vaikas ir paauglė, mėgau kitaip, nuostabiau. Žinojome, 
jog čia, jos tamsoje, galima slėptis, susirasti pramogų, sėdėti ant 
žemės, dažnai su Lana, Matija ir dar su dviem, kurių vardus pa- 
miršau. Žaisdavome akmenėliais, perduodamos juos vienos kitoms 
į rankas. “Malūnėlį sukame", sakydavome. Tada nesivaržydama 
galėdavau paliesti kaimynės ranką, kuri įsisprausdavo tarp su- 
skliaustų delnų, stabtelėdavo, įmesdavo arba paimdavo akmenuką, 


13 


ir taip be galo. Norėdavau įsiminti tą bičiulystės šilumą. Tas ty- 
lėjimo ir suartėjimo žaidimas būdavo lėtas ir visam gyvenimui liko 
atmintyje. O, mano Dirana! 

Praėjau pro būrelį senų moterų. Sustojusi pasižiūrėjau į jų Vei- 
dus, kuriuos jau buvau pamiršusi, bet dabar atpažinau visus, beveik 
visus, pamačiau, kokie jie panašūs. Visos po skarelėmis slėpė 
siauras, pailgas galvas, aukštas kaktas ir dar kažką. Tą dabar tikrai 
žinojau. Šios salos moterys turėjo kažką, ko neturėjo jokios kitos 
moterys, kurias pažinojau, ir man dėl to darėsi truputį gėda. Tą aš 
taip pat labai gerai jaučiau ir tikrai Žinojau, jog čia pirmą kartą 
patirsiu ir gėdą, ir išdidumą. 

Moterys apstojo mane, ėmė kažką aiškinti dialektu, kurį aš 
buvau beveik pamiršusi. Spoksojo į mano batelius, ir tada aš viską 
supratau. Jos avėjo aukštais ligi kulkšnių užsegamais drobiniais 
pusbačiais; tie pusbačiai minkšti, aš juos prisiminiau, nes kadaise 
pati tokius nešiojau. Nemaniau, kad mano bateliai gali sukelti tokį 
sambrūzdį. Nusiaviau juos ir įžengiau į Diraną. Jauna moteris, 
atrėžusi audeklo gabalą, mėgino man paaiškinti: 

- Moterys bijo dėl salos. Odiniais bateliais ją ardytume, nes čia 
gyvas smėlis. Smėlį neša vėjas, ir po kiek laiko salos nebeliktų. 
Jos čia gimė, nori čia ir numirti. Bijo, kad vėjas kada nors neap- 
nuogintų jų palaikų. Mums kitas dalykas, mes kada nors išsikelsime 
į žemyną. Gyvenimas čionai ne viskas, ką mes turime. Reikia jas 
suprasti. 

Daugiau nebesileidau į apmąstymus. Parėjau namo basa ir ėmiau 
laukti, kada močiutė duos dienoraštį. Norėjau jį paskaityti. 

Negalėjau užmigti. Laukiau šventadienio. Nerimą kėlė mintis, 
kad rytoj pamatysiu vyrus, kopiančius laiptais, pavieniui ir po kelis, 
iš lėto, tarsi jiems niekas nerūpėtų, ramiai, tarsi jie čia būtų nuo 
seniausių laikų. 

Jie čia ir buvo nuo seniausių laikų, nes tarp mūsų viršuje nieko 
be jų neįvykdavo, dabar jau žinojau, jaučiau, kad jie Žino apie mus 
visas, apie tai, kaip mes augame ir mirštame. Tiesą sakant, tą labiau 
nujaučiau negu žinojau, ir man buvo apmaudu, tikriausiai jau tada 
buvo apmaudu, kai augau. Prisiminiau, kaip prieš daugelį metų 
stovėjau su močiute per pamaldas. Močiutė laikė mane už rankos, 
o kita iš įpratimo rėmiausi į stulpą. Staiga kažkas man sudavė per 
ranką, kurią laikiau uždėtą ant stulpo. Ranka nusviro, aš atsigrę- 

žiau. Išvydau šviesias motinos akis ir išgirdau: “Susidėk maldai 
rankas!" Pasižiūrėjau į močiutę, kuri nepastebėjo, kas čia atsitiko. 
Pamačiusi ašaras mano akyse ir paraudusią ranką, atsitokėjo. Pri- 
sitraukė mane prie savęs, ėmė guosti. Kūkčiodama jai pasiskun- 
džiau, ji viską suprato, atsisuko į dukrą ir ramiai pasakė: “Pasitrauk 
toliau ir daugiau nesiartink prie mergaitės. Stovėk ten visada“. 
Žodžiai skambėjo mano galvoje, aplinkui ūžė balsai. Motina užlin- 
do kažkur už stulpo, mačiau tik jos klostuoto sijono kraštą. Aplink 
stovinčios moterys kažką sakė močiutei, bet taip tyliai, jog nieko 
negalėjau suprasti. Netikėtai prieš mus atsirado moteris, didesnė už 
močiutę, ir kirto jai per veidą. Visi nuščiuvo, net vyrai, stovintys 
priešais mus. Jie, aišku, girdėjo triukšmą užnugaryje, bet nė vienas 
neatsisuko. Man rodėsi, kad jie taip elgiasi todėl, kad taip reikia. 
Prisiglaudžiau prie močiutės ir ėmiau spoksoti iš apačios į tą au- 
galotą moterį. Daugiau nieko negirdėjau, nors moterys motiną labai 
apkalbinėjo. Mane suėmė baimė. Ant peties pajutau močiutės ran- 
ką. Ji visada jausdavo mano nerimą ir šitaip mėgindavo paguosti. 
Visam laikui įsiminiau, kaip Katė stovėjo prieš mane ir smogė 
močiutei per veidą. To jai niekad neatleisiu ir visada troškau tą 
smūgį jai sugrąžinti. 

Katės dar nebuvau mačiusi, apskritai ją retai matydavau, tik per 
dienines mišias, kai ji ateidavo patikrinti, ar visos susirinkome. 
Paprastai stovėdavo grįstoje aikštėje priešais bažnyčią, metų metais 
stovėdavo tenai tiesi, rami, sekdavo mus žvilgsniu ir stebėdavosi, 
jeigu ko trūkdavo. Nė nepagalvodavo, kad gali kas nors išeiti, nors 
prisimenu, jog visų pirma išeidavo vyrai. Būdavo tarp jų ir moterų, 
bet vis tiek per visą salą nuaidėdavo šauksmas, kad kažko nėra, 
tarsi griūtų namai. Jos manymu, neateiti galėjo tik ligoniai ir mi- 
rusieji. Kas serga, ji žinodavo. Mirusius laidodavo Lukrija, jos 
draugė, bent jau matydavo jas drauge. Prisiminiau Lukriją. Ji visą 
gyvenimą tvarkė kapus kaip kambarius, barstė kalkėmis, valė, šla- 
vė. Bent taip atrodydavo mums, vaikams, kai kartais atsidurdavome 
netoli jos. Iš kapų ji pareidavo tik mirusiojo paimti ir nešdavo jį 
ant pečių. Visa tai prisiminiau tą naktį. Galvos skausmas apmalšo 
tik pradėjus čiulbėti paukščiams. 

Matyt, truputį pamiegojau. Kai laikrodis pažadino, iki pamaldų 
buvo likę nedaug. Apsirengiau ir apsiaviau pagal čionykščius pa- 
pročius. Pasižiūrėjusi į veidrodį spintoje, pagalvojau, jog atrodau 

kaip tos, kurias mačiau gatvėje. Jos bus patenkintos. Tai gerai, nes 
jų pyktis sutrikdytų ramybę. Apsisukusi vėl pasižiūrėjau į veidrodį 
pro petį ir pašiurpau. Pasirodė, jog kupra didesnė, daro mane pa- 
našią į vietines moteris, pratina prie gyvenimo, kuris laukia saloje. 
Aš esu jų, ir tebūnie taip. Vieną dieną išvyksiu. 

Moterys rinkosi. Nuleidusios galvas, stovėjome aikštėje priešais 
bažnyčią. Prisiminiau ją, aukštą, grakščią, mūrinius namus aplin- 
kui. Tokia pati buvo ir seniau. Namas priešais bažnyčios slenkstį 
tebestovėjo, ir laiptai be turėklų dar laikėsi. Jie kilo į antrą aukštą: 
apačioje tikriausiai tuščia, pagalvojau. Stovėjau ir kartu su visomis 
laukiau, kada pasirodys vyrai. 

Sugirgždėjo aikštės vartai, visi atsigręžę sužiuro į moterį, sku- 
biai rakinančią namus, kurių apatinis aukštas buvo tuščias. Toji 
moteris laukė manęs prie namų, kai tik sugrįžau. Dabar staigiai 
pasuko galvą ir ėmė greitai lipti laiptais pas mus. Prisiminiau, kad 
ji visada nepaprastai skubėdavo. Maža būdama, matydavau ją šitoje 
aikštėje, ir šiandien ji darė lygiai tą patį kaip anuomet. 

- Tai Marė, - tarė jauna moteriškė šalia manęs, - ji užrašinėja 
vaikus knygoje, atsimeni ją? 

Atsigręžiau ir krūptelėjau, kai mane kažkas švelniai paėmė už 
rankos. Kol ji kalbėjo, kažkodėl išsigandau. Nuramino jos ranka, 
ir kai dar kartą pasižiūrėjau, pažinau Laną. Kiek sykių mes abi 
slapta Žaidėme lėlėmis, kurias, pasikišusios po drabužėliais, neš- 
davomės į rūsį, nes aikštėje, gatvėje ar po medžiais žaisti negalė- 
jome. Močiutė visada įspėdavo, kad lėlių iš viso niekam nerodyčiau. 

Aikštė tartum apmirė. Ėmė rinktis vyrai. Pirmieji jau kopė 
laiptais. Aš žiūrėjau į juos. Tiesūs, aukštakakčiai, juodais ūsais, 
gražūs su apsiaustais ir auliniais batais, kažkokie svetimi, tarsi 
atėję ne savo valia. Žinojau, kad jie žiūri į mus iš aukšto. 

Aikštė atgijo. Rodos, kad nerimas moterims persidavė per grin- 
dinio akmenis. Kai pro šalį trepsėjo vyrų batai, daugelis trypinėjo 
vietoje, skruostai keistai rausvėjo, nors galvos buvo nuleistos. Tie- 
sa, mačiau ir iškeltų galvų, prakaito išpiltų kaktų; kai kurios trynėsi 
rankas, tartum laukdamos darbo, neramūs pečiai sviro čia ant vie- 
nos, čia ant kitos kojos, lyg kažkam ruošdamiesi. Šitas žaidimas 
atrodė kaip lėtas, slaptas šokis. Jaunų tarp jų nebuvo. Jaunimas 
šitame Žaidime nedalyvavo, ir aš džiaugiausi tuo, ką mačiau, nes 
žinojau, jog niekada nėra taip buvę. 

Teko nutraukti apmąstymus, nes Lana mane nusitempė. Įžengė- 
me į bažnyčią, bet sustojome gale; negalėjau atsikratyti minties, 
jog Lana nori mane paslėpti. Aš ja pasitikėjau, bet nežinojau kodėl. 

Kai įėjome, bažnyčioje visi tebešurmuliavo, vyrai buvo dar 
nesusėdę, o moterys dar nesustojusios savo vietose pasienyje ir po 
vargonais. Lana vis laikė mane už rankos - norėjo, kad liktume 
gale, o mane smalsumas traukė į priekį, arčiau apeigų. Žmonės 
pradėjo giedoti. Giesmės man niekada nežadino pamaldumo. Jose 
kalbama apie kitą šalį; giedantieji, norėjo išsikelti į ją, bet visą 
laiką gyveno čia. Buvo už barjero. Apie tą jų norą bylojo ne Žodžiai, 
o laikysena ir balsai. Neatsimenu, ar visada taip buvo. Ir dar giesmė 
mane kažkuo sukrėtė, kažką priminė, nors buvo sugiedoti vos keli 
Žodžiai, - padėka Žmonėms, iš čia pasitraukusiems. Gal tokiems 
pabėgėliams kaip aš, o gal už tai, kad jie retkarčiais atsiunčia 
reikalingų daiktų? 

Aš nieko nesiunčiau ir paskolos nežadu duoti, tuo buvau įsiti- 
kinusi. 

Lana tempė mane už rankos, net suklupau. Nulenkiau galvą ir 
pamačiau Katę, kuri kaip visada nesitvėrė pykčiu. Kaip visada 
sėdėjo aukštoje kėdėje prie sienos dešinėje. Ir atrodė kaip visada. 
Žiūrėjo į mane ir laukė. Buvo stipri - žvilgsnis įsakmus. Jaučiau, 
kaip ją erzina mano nenuolankumas. Prisiminiau, kaip kadaise 
pabėgau. Ji matė mane ir viską atsiminė. Atsitokėjau, kai giesmė 
pasibaigė šauksmu. 

Apeigos vyko prie pat manęs. Bijojau pati nežinodama ko. 
Priežasties neišsiaiškinau, tačiau baimė nepraėjo. Prisiminiau nuo- 
skaudas, tarsi iš naujo jas išgyvenau. 

Mintys nukėlė mane į tuos metus, kada, prieš pabėgant iš čia, 
į mano lovą atsigulė pirmas vyras. Sakau pirmas, nes paskui saloje 
mes nebeskaičiavome, nežinojome, kaip užmiršti eilę prieš gulant 
į lovą. Miegojau pirmajame aukšte. Mane tenai perkėlė netikėtai. 
Vieną dieną tarnaitė pernešė mano daiktus iš antrojo aukšto. 

Jis stovėjo šalia lovos. Silpnai apšviestas jo veidas atrodė jaunas 
ir nepažįstamas. Mes apskritai vyrų nesutikdavome ir prie bažny- 
čios, nežinau kodėl, senu papročiu stovėdavome nudelbusios akis. 

Visu kūnu jaučiau, kaip jis kažkaip grėsmingai iš lėto nusivilko 
apsiaustą, ramiai padėjo ant kėdės šalia lovos ir mostu parodė, kad 
nutraukčiau jam aulinius batus. Atsimenu, buvau išsigandusi, skau- 

dėjo skrandį. Kūną užliejo ligi tol nepatirta šiluma, dar akimirką 
pamačiau jį, garbanotais plaukais, liekną, aukštą, stovintį ir nuro- 
dinėjantį, ką turiu daryti. Beje, turėčiau dar kažką prisiminti, nes 
artėjo kažkas nauja, nepažįstama. Tačiau mintis mane vijo toliau, 
gyvai pajutau, kaip, žado netekusi, stoviu prie lovos, kaip kaista 
mano oda. Šnabždėjomės, jis šnibždėjo susijaudinęs, tartum sku- 
bėdamas: “Eikš, mažyte, eikš". Žinau, nieko nesupratau. Jis jau 
buvo ant manęs, meilus ir švelnus, geidė manęs. Man skaudėjo. 
Staiga skausmas praėjo. Netrukus jis jau stovėjo apsirengęs, pri- 
simenu jį toje menkoje šviesoje aukštą, liūdną, prisimenu, kaip jis 
išėjo. 

Pabudau. Vaikščiojau po kambarį kaip sudaužyta. Bijojau, ar 
kas negirdėjo mano svečio. Visą dieną laukiau, bet nieko nenutiko. 
Vienu momentu pasirodė, jog močiutė žiūri į mane, tarsi būtų 
pastebėjusi kažkokią permainą. Tą dieną, kai tik koridoriuje eida- 
vau pro veidrodį, man rodydavosi, jog iš mano veido matyti, kas 
atsitiko naktį, jaučiausi netikra, pasimetusi. Nežinia apniko mane, 
tykojo prie durų 

Atėjo vyriškis. Vidurnaktį, kaip ir pirmą kartą, ir vėl stovėjo 
šalia lovos, iš lėto nusirenginėjo. Ar jį kas girdėjo, pagalvojau. 
Nenorėjau, kad kas Žinotų apie mano naktis. Močiutė nusimintų. 
Jis nusirenginėjo neskubėdamas ir dėjo drabužius ant kėdės kaip 
ir pirmą kartą. Apglėbė mane visą, ir aš atsidaviau. Buvo kitaip. 
Kažkas kitaip. Po to jis apsivilko ir, netaręs nė žodžio, išėjo pro 
duris. Ir tada aš suvokiau: tai nebuvo tas pirmasis, ir man pasidarė 
gėda. Apėmė apmaudas. Patiko gražus, drėgnas jo kūnas, patenkin- 
ta gulėjau su juo. 

Dieną buvo sunku. Tikrai žinojau, kad pirmasis nebegrįš, ir apie 
tai vis daugiau galvojau. Lankysis kiti, kaipgi šitaip. Ką daryti? 
Neturėjau išeities, viskas buvo tarsi iš anksto paruošta, buvau įsuk- 
ta į ratą ir turėjau paklusti. Jaučiau, jog elgiuosi neleistinai, todėl 
apie savo naktis niekam nepasakojau. Taip ir tylėjau. Ilgėjausi 
pirmojo, įsidėmėjau jį tą trumpą šviesos akimirką. Naktys buvo 
tamsios, gatvės siauros, todėl tų ateinančių vyrų nemačiau ir ne- 
norėjau matyti. 

Nudelbusios galvas, moterys slėpė veidus. Dabar ir aš pradėjau 
slapstytis. 

Iškėliau galvą ir atsisukau į Katę, kuri tylomis stebėjo apeigas. 

Žinojau, kad manęs niekas nebeprivers nulenkti galvos. Aš įveikiau 
laiką ir dabar jam visiškai nepriklausau. 

Mano mintys nukrypo į šalį, jaučiau, jog kai kuriuos dalykus 
turiu apgalvoti. 

Kurie atsiminimai tokie nepaprastai skaudūs ir gražūs? Vėl 
atėjo pirmasis. Atpažinau jį. Jaučiausi rami, kai atsigulė šalia, 
daugiau nebijojau, atėjo tarsi ilgai puoselėta mintis, kaip ateina 
diena ir naktis, niekada nesenstanti mintis: tegu ateina ir pasilieka, 
tegu išgelbsti nuo nereikalingo gulėjimo su kitais ir laukimo, tegu 
pasiima mane, apsaugo, tegu uosto ir laižo, bučiuoja ir muša, tegu 
pasilieka, tegu apipila mane, kad smirdėčiau po jo apsilankymo, 
kad būčiau bjauri ir namiškiams, ir kitiems vyrams, tada jie daugiau 
nebeateis, bėgs nuo smarvės. Kaip aš kvepėjau tą pirmą rytą, nie- 
kada taip nebekvepėjau. Jis stovėjo kaip ir pirmą kartą. Ramus ir 
susikaupęs, bent man taip atrodė. Nusiėmė kepurę, nusivilko ap- 
siaustą, megztinį, marškinius, prisimenu, žvilgsniu stengėsi įsi- 
smelkti į mano mintis, tarsi įsitikinti, ar tikrai čia aš esu. Kaip 
buvau įpratusi, ištiesiau rankas ir pagalvojau, jog šį kartą elgiuosi 
niekieno neverčiama, jog tai ne tos buvusios naktys, jog jis tarytum 
atbėgo pas mane pasilsėti. 

Jis nuogas atsigulė ant manęs. Suėmė už šonų ir taip liko gulėti. 
Paskui atsargiai palietė mano skruostus. Su baisia ramybe bučiavo 
man plaukus, o aš ramiai žvelgiau į save ir į jį ir laukiau, ką man 
suteiks. Jis prilaikė mano smakrą, žiūrėjo į mane ir bučiavo, aš irgi 
žiūrėjau, kaip jo lūpos artėja prie mano skruostų ir lūpų, kaip laižo 
mano kaklą, nenutoldamas nuo smakro; jau nebejaučiau, kada mano 
odos kraštas susiliejo su jo raumenų kraštu, kada mes tapome vienu 
kūnu; o jis visiškai ramus prilaikė už pakaušio mano galvą, gla- 
monėjo, vis pritraukdamas mane prie savęs, kol suklikau ir su 
pasitenkinimu atsitraukiau. Tada jis paėmė mano rankas, užkėlė 
aukštai viršum galvos, koja praskėtė man kojas ir įėjo į mane. Tai 
buvo tik dar vienas judesys, net nebesuvokiau kas. Tai buvo dau- 
giau negu aistra ir džiaugsmas. Kaip aš jį mylėjau. Apsireiškė 
tartum sapnas. Atsitokėjau sukrėsta, šlapia nuo prakaito, vėl kve- 
pėjau. 

Slinko mėnesiai, o aš apie savo naktis niekam repasakojau. Po 
kiekvienos nakties vis labiau tylėjau. Ateidavo kiti vyrai, seniai irgi 
gulėdavo su manimi, atpažindavau juos iš smarvės ir vangumo. 

Tylėjau nuleidusi galvą ir tykiai gyvenau toliau, nieko nesuvokda- 
ma. Gyvenau baimės kamuojama, kartais baisėjausi pati savimi. 
Naktys iš tikrųjų buvo tamsios, tik akimirkai kartais tarp namų 
siaurose gatvėse švystelėdavo koks spindulėlis. Vyrai ateidavo, o 
aš nenorėdavau jų matyti. Žinojau, kodėl vaikštau nukorusi galvą. 
Ir vis dėlto pagalvodavau, jog kai kurios naktys kvepia, mano jauną 
kūną užlieja karštis, rankos glosto atsitiktinio lankytojo pečius ir 
kojas. 

Pirmasis dar apsilankydavo. Pažindavau jį einantį pro duris, 
nors niekada negirdėdavau, - taip tyliai įžengdavo; tuo tarpu kiti 
triukšmingai trankydavo duris. Manau, jog iš tų kitų retas ateidavo 
antrą kartą. Nesvarsčiau kodėl: tiesiog jausdavau, kuris ateina ne 
pirmą sykį. 

Per pamaldas stovėjau po vargonais ir beprasmiškai spoksojau 
į žmones aplinkui, į Katę, kuri visą laiką nepaleido manęs iš akių, 
ir galvojau, ar yra tas vyriškis, kurį prisimindavau ne stovintį 
aikštėje priešais bažnyčią, o iš tų naktinių apsilankymų; tai mano 
vyriškis, - tuo metu taip negalima buvo sakyti, ir vis dėlto mano. 
Tarpais nieko nebūdavo ir jo nebūdavo. O jeigu kas būdavo, tai tik 
iš reikalo, ir aš nesipriešindavau, kaip tie vežimo rato stipinai, 
nedrįsdavau jų nepriimti, taip ir gyvenau. Jis ateidavo aukštas, 
garbanotas, skleisdamas ypatingus kvapus. Laukdavau jo kaip po- 
ilsio, švelniai guldavau su juo ir keldavausi atsigavusi. Tai buvo 
palaimingos naktys, nors tas mūsų mylėjimasis buvo panašus į 
galingą veleną, ir aš po to jausdavausi kaip sulaužyta, vaikščioda- 
vau pamėlusiais paakiais. Tos naktys varydavo mane iš proto. 
Atsigulęs šalia, jis visada mane apkabindavo, laikydavo glėbyje ir 
supdavo, ilgai, ilgai žiūrėdavo, tarsi manęs ieškodamas, glamonė- 
davo, kol apsvaigdavau, laukdavau ir trokšdavau kuo greičiau at- 
siduoti. 

Iš tikrųjų dabar ne laikas buvo apie tai galvoti. Visa bažnyčia 
meldėsi. Salimai stovinti Lana sunerimo, kažką man sakė, bet aš 
buvau su Uriu, - toks buvo jo vardas, - jis kalbėjo dabar, šią 
valandą, mano kūnui ir akims, pradėjau dairytis, ieškoti jo, - ne- 
leistinas ir negirdėtas dalykas, - po daugelio metų geisti jo. Prisi- 
miniau paskutinį jo apsilankymą. Daugiau niekada jo nemačiau. 

Temo naktis. Vėjas klebeno langus, buvo dar šviesu. Barkšte- 
lėjo durų rankena, ir iš lėto, švelniai įžengė jis, mielas ir mano, 

aukštas, dvelkiantis vėju. Laukiau jo. Atsigulė, užkėlė mane ant 
savęs. Liepė taip gulėti ramiai ir ilgai, kaip jis gulėdavo ant manęs; 
glamonėjo, palengva ėmė krutėti po manimi, tarsi norėdamas iš- 
trūkti, vėl glamonėjo ir gėrėjosi mano kūnu. Nuolat žiūrėjo į mane, 
o aš į jį, apstulbusi, nejausdama savo kūno, deginama aistros ir 
geismo; pradėjome judėti kaskart vis greičiau, šlapi nuo prakaito 
ir seilių, kol visiškai atsidaviau jam, ir nieko nebeliko, vien rankos, 
jis ir ritmingi judesiai, begalinė palaima, virstanti vos ne mirtinais, 
triukšmingais spazmais. Jis pasiliko ligi ryto, beveik ligi ryto. Po 
to kaip visada išbėgo. 

Niekas manim nesidomėjo. Atrodė, jog močiutė manęs vengia. 
Jaučiausi subrendusi. Dabar ji man nieko nenurodinėjo, nemokė, 
nieko neprašė, su manimi elgėsi kaip su kitomis miesto moterimis. 
Ji nieko nežino, tikras dalykas, galvojau, kitaip ką nors sakytų; esu 
suaugusi - todėl ir nesirūpina manimi. Mes gerai sutarėme, iš 
pažiūros niekas nepasikeitė, tik kartais jos juokas atrodė kažkoks 
svetimas, pilnas rūpesčio. Tokiais atvejais užsimindavo apie auk- 
sinius rūsyje. Ji turėjo įprotį sakyti, kad aš juos paimsiu, kai man 
atrodys, jog jų iš tikrųjų reikia. 

Kaip ir anksčiau jaučiausi kalta. Norėjau savo kaltę išsakyti. 
Tos kaltės priežastis - paslaptingos naktys, jau vien tai, kad patiko 
gulėti su vyrais. Kai vieną naktį žemas ir apžėlęs vyras įkalbinėjo 
laižyti jo varpą, vedžiojo ją po mano pilvą, ir nuo to mane mušė 
karštis, tada galutinai įsitikinau, jog nereikia nieko pasakoti. Ne- 
gerai dariau. Vaikščiojau vis labiau panarinusi galvą. 

Vieną naktį kažkas papurtė mane už peties. Ties manimi stovėjo 
Katė, kuri mano gyvenime nieko nereiškė. Su ja buvo Lukrija. Jas 
matydavau gatvėje, nors drauge jos nevaikščiodavo. Stovėjo abi 
prie manęs. Nuo Lukrijos žibinto buvo gana šviesu, ir aš išsigandau 
jų sustingusių veidų. Turėjau keltis ir eiti kartu. Buvo vėlyvas 
pavasaris ir jau šilta, todėl leido tik užsimesti pledą. Kur močiutė 
ir kur mane veda? Jos nieko nesakė. Dabar, stovint bažnyčioje po 
vargonais, man visa tai aštriai ir skaudžiai iškilo atmintyje. Lukrija 
įstūmė mane į pastatą kitame miesto gale, pajūryje. Varnos, kurios 
čia niekada nemiegodavo, šėlo ant stogo, o aš stovėjau svetimų 
namų koridoriuje ir laukiau. Žinojau, kad moterys čia visada ko 
nors laukia. Katė, kuri viename iš kambarių, užžiebusi žiburį - 
vienintelį visame mieste - kažką ruošė, pašaukė mane. Įėjau suša- 

lusi ir pamačiau ją su gumine prijuoste. Liepė man užlipti ant tam 
tikro stalo. Išskėstas kojas įkišo į odinius diržus, pritvirtintus prie 
metalinių ramsčių, ir užsegė sagtis. Gulėjau nesusigaudydama, kas 
čia darosi. Lipdama ant stalo pamačiau kibirą su kraujo krešuliais. 
Įvyks kažkas nesuprantama, skausminga, kas man įstrigs visam 
gyvenimui. Tos moterys nori mane nužudyti, bet jaučiau, kad liksiu 
gyva. Tačiau nebuvo laiko ilgai svarstyti. Lukrija šalta ranka suėmė 
už peties ir įbedė į mane akis. Ji manęs visai neramino. Bijojau, 
o ji nieko nekalbėjo, jaučiau, jog nori padaryti man kažką tikrai 
siaubingo. Gulėjau nustėrusi, pabėgti negalėjau. Mane slėgė nuo- 
skaudos, kurių tiek patyriau paskutiniu metu. Norėjau pasinerti į 
šiltą ir švelnų pavasario smėlį, nes buvo šalta, baisiai šalta. Dre- 
bėjau nuo šalčio ir baimės. Kalenau dantimis, todėl Lukrija čiupo 
už smakro ir stipriai užspaudė burną. “Ramiau!"' - įsakė ji, ir tai 
buvo vienintelis žodis, kurio tą ir kitomis naktimis neištardavo doro 
žmogaus lūpos ir juo labiau laiku. 

Katė įbruko man tarp kojų kažkokį šaltą daiktą. Iš skausmo 
kilstelėjau, bet viena iš jų smogė man į pilvą ir aš daugiau nebe- 
judėjau. Dar kažką grūdo man į vidų, atrodė, jog nori jį išgrandyti. 
Paskui pirmą kartą smarkiai suskaudėjo, pajutau šilumą, supratau, 
jog tai kraujas. Skaudėjo ilgai, bent atrodė, kad ilgai, bet nešaukiau, 
tik galvojau apie močiutę. Dar skaudėjo, nes toji moteris vis kažko 
siekė, kažką traukė, viduje traškėjo, tartum skaudžiai gremžtų, 
žvangčiojo metalas prie šlaunų, prisiminiau vyrus. Supratau, kad 
šalina jų pasekmes, valo mane ir apskritai nežinia ką daro. Po šitų 
minčių nurimau, laukiau, kada liausis gremžti man vidų, ir užmer- 
kiau akis. 

Apsipylusi prakaitu ir nusikamavusi, atsišliejau į kažkokią sie- 
ną. Likau lauke viena. Buvo ankstyvas rytas. Vargais negalais 
parėjau namo. Niekas manęs nelaukė. Susirinkau daiktus ir persi- 
kėliau į antrą aukštą. Manęs laukė šiltas ir šviesus kambarys, 
kuriame užaugau, pasižadėjau iš čia nesikraustyti apačion ir ilgam 
užmigau. 

Kažkas mane traukė už rankos. Lana pasakė, jog baigiasi pa- 
maldos, per kurias aš buvau paskendusi prisiminimuose. Nuleidusi 
galvą, parkiūtinau namo ir atsisėdau savo kambaryje prie lango. 

Po kelių dienų išgirdau pirmame aukšte balsus. Leisdamasi 
laiptais, pro turėklus pamačiau Katę. Norėjau pasakyti jai, kad 

nevaikščiotų gydyti močiutės, nes aš susiradau daktarą. Dabar jau 
buvau pasiryžusi be baimės kovoti su ja. Sustojau ant paskutinio 
laiptelio ir ėmiau laukti, kada ji išeis iš močiutės kambario. Norėjau 
kuo ilgiau išsaugoti močiutę ir pabūti su ja. Durys atsidarė. Katė 
stovėjo tarpdury, siekė staktos. Iš tikrųjų buvo aukšta. Bet aš tu- 
rėjau pirmenybę, kurią reikėjo išnaudoti. Įstriži saulės spinduliai 
krito jai tiesiai į akis, apšvietė pasenusią, bespalvę odą, retus 
plaukus, kyšančius iš po skarelės, ir aš beprasmiškai pagalvojau, 
kad tos skarelės galai niekada nesurišami. Mačiau ilgas, apžėlusias 
Katės rankas. Mačiau ją visą iš arti ir pasiryžau nedelsiant ja 
atsikratyti. Katė kilstelėjo savo drobinį krepšį, tarsi norėdama kaž- 
ką sakyti. Neleidau. Reikėjo skubėti, kad iš visų jėgų neužgriūtų 
ant manęs tuo mėsos kalnu, kurį nešiojosi po nudėvėta šviesiai 
mėlyna smulkiarašte palaidine, apsmukusią virš sijono. Viską pa- 
mačiau per akimirką, net ir tai, kad neturi krūtų, kad net nežymu, 
kur jos turėtų būti, - tik platūs pečiai, kažkaip pakrypę, nežinia ar 
į priekį, ar atgal. Katė grėsmingai krustelėjo. Vos man ištarus 
paskutinius Žodžius, aukštomis lyg stulpai kojomis, apmautomis 
storomis vilnonėmis kojinėmis, saulės apšviesta, žengtelejo į mane. 
Trumpas klostuotas jos sijonas iš tikrųjų atrodė juokingas. 

Iškėliau galvą ir pasakiau, pati netikėdama savo žodžiais, nors 
ir šiandien juos girdžiu: 

- Išeikite iš mūsų namų, nuo šiol jie priklauso tiktai mums, ir 
nebegnįžkite! 

Susigūžė, ir aš pajutau, jog nebe pirmą kartą tai išgirdo, jog 
tikriausiai taip jai pasakė ir kuriuose nors kituose namuose. Susi- 
gūžė, tačiau tik akimirką. Pamačiau, kaip ji atsipeikėjo, ir išsigan- 
dau. Dabar arba ji mane, arba aš ją užmušiu, pagalvojau, stovėdama 
nugara į duris; tikėjausi, jog mane palaikys visuomenė, kuriai dabar 
ji nebeturėjo galios. Palaukiau, kol prieis. Norėjau iš arti pasižiūrėti 
tą, kuri užtraukė visas nelaimes. Ir kirtau. 

Mušiau ilgai, jausdama po drabužiais mėšlišką minkštumą; ran- 
ka slidinėjo ant prakaituoto ir riebaus veido. 

Pagaliau lioviausi, nes daugiau nebegalėjau, nusisukau ir nusi- 
vėmiau. O ji paprasčiausiai stovėjo, sulinkusi, ranka laikydamasi 
už durų staktos, įstrižai žiūrėdama geltonomis, giliai įkritusiomis 
akimis. Žinojau, kad nebepajėgs pulti manęs. 

Sugniuždžiau ją, apkūliau, kad daugiau nebeateitų. Valandėlę 

džiaugiausi, bet netrukus išsigandau - kas bus toliau. Žinojau, kad 
iš jos nieko, visiškai nieko nebeliko. Galas. Apstulbinau ją ir 
parodžiau, kad praėjo tas laikas, kada buvau tiktai daiktas. Nusi- 
juokiau. Delnu perbraukusi lūpas, nusijuokiau, net dusdama, ėmiau 
garsiai kvatotis prie Helenos Bras namų. Dar gerai nesuvokusi, iš 
ko išsilaisvinu, atsipūčiau po pergalės. Jaučiausi tartum būčiau 
užmušusi pabaisą ir išvadavusi princesę. 

Katę stūmiau gatve, pataisiau jai skarelę, aptvarkiau senutę ar 
senelį, - ji galėjo taip atrodyti su savo bjauriais skarmalais ir 
apžėlusiu smakru bei žandais, žiūrėjau į ją su didžiausia nugalė- 
tojos panieka. Moterys gatvėje spoksojo į mus. Keletas apstojo 
ratu, nežinojau, ar jos mus girdėjo anksčiau, nežinojau, ar mes 
rėkėme, nieko nežinojau, ir man atrodė, jog viskas praėjo netikėtai 
ir be pasipriešinimo. Mušiau tik aš. Daužydama jos galvą į sieną, 
tikriausiai šaukiau, priekaištavau. O gal moterys girdėjo mano juo- 


Namų prieškambaryje pamačiau bejėgę, sutrikusią tarnaitę. Lin- 
guodama galvą, ji murmėjo kažkokius žodžius, kurie nebuvo skirti 
nei man, nei viršininkei Katei, atrodė, jog nebenori gyventi. Paskui 
atsigręžė į mane ir kažką padrikai pasakė, džiaugėsi, lyg mėgino 
šokti, tik nesupratau, ar dėl prarasto, ar dėl atgauto gyvenimo. 
Pasitraukiau nuo abiejų, nuo tos, kuri ir anksčiau paliko namus, ir 
nuo mergiotės, kuri dabar su moterimis stovėjo prie namų ir sutri- 
kusi, neryžtingai Žvalgėsi į Visas puses. 

Dienos bėgo. Po truputį aprimau. Tas įvykis su Kate retkarčiais 
dar keldavo baimę, nors jaučiau, kad ji dabar nebeturi galios. Dar 
pasirodydavo su Lukrija. Senės slampinėjo po Aukštutinį miestą, 
bandė nurodinėti, nors netikiu, kad jos galėjo čia daryti tvarką. 

Kelis kartus sutikau vyrų, ir jie man pasirodė kaip išblukę 
tapetai, nors malonios išvaizdos, gražūs, tačiau svyruojantys nuo 
vėjo. Jų vidus buvo tarsi kažkieno sugraužtas. Valdytojas pasidaręs 
pilvotas ir savo griausmingu balsu tik gąsdino moteris. Mačiau jų 
ir aikštėje prie bažnyčios, ir bažnyčioje, ir priešais Diraną. Atmo- 
sferoje pleveno man priešiškos nuotaikos, nors tiesioginių išpuolių 
niekas nedarė. Elgiausi tarsi jų nepastebėdama ir gyvenau kaip ką 
tik grįžusi iš žemyno. Pasiryžau šį tą atskleisti, žinojau, ką daryti 
ir buvau rami. Reikia tik luktelėti. Viskas savo laiku, nuosekli 
įvykių eiga atves į atomazgą. 

Tomis dienomis iš tikrųjų lengviau atsikvėpiau. Viską tik vaiz- 
davausi, bjaurios mintys apie salą kilo iš nuoskaudų, nors kai kurios 
įstrigo galvoje. Iš salos pabėgau po to, kai Katė su Lukrija mane 
išsivedė, ir žinau kodėl. Mergiotė pasakė, kad manęs ieškoję ir kad 
suradę, nes, šiaip ar taip, bet naktimis apvaisintos moterys gimdy- 
davo vaikus, žinoma, jeigu kai kurie salos Žmonės to norėdavo. 
Priešingu atveju būdavo negailestingai daromi abortai. Tai buvo 
keisti, nepaaiškinami dalykai; kai kurie lietė ir mane, bet norėjau 
ramybės, todėl nuvijau tas mintis. Pirmiausia reikėjo gauti dieno- 
raštį. 

Daugiau kaip pusę metų buvau namuose. Senės gyveno kaip 
kadaise, o kai kurios mėgino visur kištis. Mus slėgė kažkokie 
prisiminimai, bet gyvenime nedalyvavome, neriedėjome nutiestais 
bėgiais. Gyvenome šalia visa ko, tarsi mokydamosi nenuolankumo 
vienos iš kitų. Viskas klostėsi gerai, geriau negu tikėjausi. Tačiau 
visą laiką truputį bijojau. 

Nusprendžiau susirasti jaunuolį, apie kurį Lana pasakojo, kad 
žemyne studijuoja mediciną ir Žemutiniame mieste turi laikiną 
ambulatoriją. Nusileidau Moterų keliu iki Diranos. Į Žemutinį mies- 
tą nėjome, nors ir knietėjo, nes pirmasis namas buvo tik už dešim- 
ties metrų. Nusprendžiau tą jaunuolį būtinai susirasti. Mat iš Katės 
negalėjau prašyti vaistų, o be jų - negalėjau palikti močiutės. 

Kasdien eidavau prie Diranos, sėdėdama skaitydavau ant laiptų 
ir stebėdavau pakrantėje stovinčius namus. Truputį toliau, prie 
barkų, keisdavosi vyrai, vien seniai, nors atrodė dar stiprūs ir 
vikrūs, o jaunų arti nebuvo, nes saloje apskritai jų nebuvo likę. 
Matydavau ir nečionykščių, atvykusių iš žemyno tvarkyti mirusiųjų 
palikimo. Vis laukiau jaunuolio, kurio išvaizdą buvo nupasakojusi 
Lana. 

Į pakrantę atėjau labai anksti, nes girdėjau, kad rytą jis plaukia 
į žūklę. Dar tik švito, kai pamačiau iš jūros atplaukiančią barką. 
Iš jos į krantą išlipo šviesiaplaukis jaunuolis; iš toli pamačiau, kaip 
žingsniavo iškėlęs galvą, smagiai nusiteikęs. Priėjau prie jo. Buvo 
lieknas. Nepyko, kai pasisveikinau, ir nenustebo, kad tokiu metu 
drįstu būti čionai. Atsakė į pasveikinimą ir tarė: 

- Atvykote dėl močiutės? Aš pats ketinau užeiti, bet nežinojau 
kada. Dieną nenorėjau, naktį nesiryžau. - Ramiai nužvelgęs mane, 
pridūrė: - Siandien užeisiu. 

Kaip viskas buvo paprasta. Vakare jis atėjo su didžiuliu krepšiu, 
jautėsi kaip namie, patarinėjo, išdėliojo spintelėje vaistus, išeida- 
mas paspaudė ranką ir pasakė, jog esu drąsuolė. 

Ėjo dienos. Daug laiko praleidau prie močiutės, skaičiau, sva- 
jojau. Vis dažniau akyse iškildavo rusvaplaukio garbanoto vyriškio 
veidas. Jau laikas, kad mane apkabintų vyras, pagalvodavau tomis 
dienomis. Ketinau, grįžusi į žemyną, surengti aliejiniais dažais 
tapytų darbų parodą - pirmąją tokią parodą. Gal turėsiu jėgų ramiai 
susitikti su vyriškių, kuris iki šiol lankydavosi visose parodose. 
Prisiminiau tuos parodų atidarymus, kada mes iš pradžių susitik- 
davome baikščiai, vien akimis, tarsi per paveikslus, paskui jis ilgai 
stovėdavo, žiūrėdavo į mane, o aš dėdavausi jo nepastebinti. Krim- 
tausi, kad paskutinį kartą jis pasirodė, kai aš stovėjau be žado, 
varstoma skausmų, o per tą laiką, kai nesimatėme, pasenau. Lai- 
kotarpis tarp parodų buvo darbo ir apmąstymo, skaitymo, klajojimo 
ir dykinėjimo laikotarpis. Prisiminiau jį iš paskutinės grafikos pa- 
rodos. 

Močiutė kalbėjo vis mažiau. Niekada mes daug neplepėdavome, 
o dabar, kai ruošėsi iškeliauti iš šio pasaulio, tik retkarčiais pasi- 
žiūrėdavo į mane, pasakydavo kokį Žodį, tarsi padėkodama, kad yra 
ne viena. Džiaugėmės būdamos drauge. 

Vieną kartą tarnaitė pasakė, kad močiutė mane šaukia. Tyliai 
atsisėdau šalia. Kai ji atsisuko, supratau, jog nori kažką pasakyti. 
Ilgi, ploni pirštai gniaužėsi į kumštį, ji persibraukė ranka per plau- 
kus, pasuko galvą į šalį, paskui vėl į mane, ilgai Žiūrėjo ir tyliai 
tarė: 


- Ar Žinai, kad toji moteris, kuri tada numirė šitame kambaryje, 
buvo tavo motina? 

- Taip, močiute, jau tada žinojau. Neprisimenu, ką ji kalbėjo. 
Bijojau jos. Žinojau, kad įsismelks man į širdį tarsi dar viena 
baimė. 

Ji nusigręžė. Pabučiavau jai ranką. Ilgai laikiau prisidėjusi prie 
skruosto. Jaučiausi vieniša, visų apleista. Niekada nebūsiu saugi. 
Visada kas nors trikdys man ramybę. Žemyne atrodė, jog esu saugi. 
Tie, kuriuos turėjau širdyje, įsileidau į širdį arba patys įėjo, buvo 
su manimi dar nuo salos laikų. Jautėmės apsipratę vieni su kitais, 
2 sutarėme. Jie buvo mano gyvenimas. Helena spręsdavo mūsų 
ginčus. 

Mane supurtė drebulys. Padėjusi močiutės ranką ant apkloto 
nėrinių, pamačiau, kaip ji įsmego į juos ir liko ten gulėti. Paliksiu 
ją saloje. Reikia palikti, nes kitoje vietoje jos nebeturėsiu. Supra- 
tau, jog jos vieta - sala. Tiktai sala. 

Apačioje šaukė skubiai ateiti tarnaitė. Pykau, bet nusileidau pas 
ją. Sustojau pamačiusi prie atdarų lauko durų slenksčio moteriškę. 
Nuo jos sklido kažkoks nemalonus kvapas, pažįstamas, bet nega- 
lėjau prisiminti iš kur. Tarp mūsų trijų buvo kažkas bjauraus, 
tartum būtume atnešusios nelaimę. Lipdama laiptais, drebėjau. Žiū- 
rėjau į tarnaitę, stovinčią išpūstomis akimis virtuvės tarpdury. No- 
rėjau, kad man padėtų, nes kas akimirką darėsi sunkiau. Jaučiau, 
jog nebesusitvardysiu. 

Priėjau prie lauko durų, pamačiau, kad ten stovi Lukrija su 
storai sudėta paklode ant peties. 

Man į galvą plūstelėjo kraujas, sulingavo žemė po kojomis, ir 
aš vėl prisiminiau pasakojimus, kad šitaip Lukrija ateina mirusiųjų. 
Pastūmiau ją į tamsą ir Žengusi kelis žingsnius, atsidūriau močiutės 
kambaryje. Čia degė žvakė, kurią tikriausiai uždegė tarnaitė. Mo- 
čiutė gulėjo ramiai, rankos buvo uždėtos ant apkloto, smakras 
pakeltas aukštyn. Ant skruostų įsitempusi oda jaunino veidą. Pa- 
sižiūrėjau į ją ir supratau, jog mirusi. Tarnaitė, kuri, kaip supratau, 
atėjo Čia pirma manęs, nurišo skarą, pamačiau dar tankius rusvus 
plaukus. Galvūgaly gulėjo virbalai. Laikydama jos ranką, tyliai 
kartojau: “Mama, mama". Tarytum iš manęs kas būtų atėmęs 
brangų žaislą. 

Tylą sutrikdė balsai prieškambaryje. Jaučiausi labai vieniša, 
todėl eiti neskubėjau. Lukrija kalbėjosi su tarnaite. Nieko geriau 
nesugalvojusi, abi moteris išgrūdau į gatvę. 

Ilgai sėdėjau ant laiptų. Galvoje greitai sukosi mintys, dėliojau 
jas vieną ant kitos, bet nežinojau, ką daryti toliau. Viena nieko 
neįstengsiu. Ilgai kartojau: “Kas dabar bus?" 

Slampinėjau po kambarį, paėmusi kokį daiktą, be jokio reikalo 
dėjau į kitą vietą, taip kurį laiką ir kuičiausi. Nebežinojau ką daryti 
su savimi, su daiktais, su mintimis. Atsisėdusi ėmiau svarstyti, 
bandžiau susikaupti, kažkoks tolimas balsas priminė, kad reikia 
dirbti. 

Atsikėlusi prieškambaryje nusikabinau nuo kabyklos palaidinę 
ir atsirakinau duris. Išėjau į tamsą. Gatvėse buvo šviesu nuo dan- 

gaus, ir šiandien nebežinau, ar tą naktį mano galvoje buvo tokių 
minčių, kad nieko mieste nebijojau, ar tie nesuprantami dalykai iki 
galo atsiskleidė ir pasidarė aiškūs? 

Vaikščiojau neilgai, nes žinojau, jog turiu grįžti namo ir rytoj 
susirasti Laną. 

Įžengusi į prieškambarį, pamačiau, kaip tarnaitė mazgoja nuogą 
močiutę. Ji atrodė kaip gyva, tik nejudėjo. Galvojau, kad ją reikia 
aprengti taip, kaip ji norėjo. 

Užlipau į palėpę. Vargais negalais pakėliau skrynią ir iš po jos 
ištraukiau vaškuotės kraštus. Skrynią atrakinau, atvožiau sunkų 
apkaustytą dangtį. Išvydusi senoviškus drabužius, kuriuos maža 
tiek kartų drįsdavau paliesti, visa nušvitau, liūdesys praėjo. Atsi- 
sėdusi ant skrynios krašto, ėmiau galvoti, kaip aprengti Heleną 
Bras šitais jos mėgiamiausiais drabužiais. Kilnodama juos, ieško- 
jau pačių gražiausių. Nusprendžiau paimti tamsiai žalią suknelę 
ilgomis rankovėmis, užsegama ligi kaklo. Prisiminiau ją nuo vai- 
kystės, jos stambius ir švelnius nėrinius. Paėmiau dar trumpus 
marškinius ir šilku apkraštuotas kelnaites. Korseto neėmiau, nes 
prisiminiau, kaip ji sakydavo, kad jis nepatogus. 

Nulipusi į kambarį, išdėliojau atsineštus drabužius, nurišau ska- 
relę, kuria buvo parištas smakras, ir rūpestingai aprengiau velionę. 
Viršugalvyje supyniau plaukus, pabučiavau, o po to atsisėdau ša- 
limais. Sėdėjau ilgai. Tarnaitė gal nuo nuolatinio verksmo pabrin- 
kusiu veidu kažkur dingo, ir aš ramiai sėdėjau niekieno netrikdoma. 
Neverkiau, tik galvojau, jog teks ją palaidoti, atitolinti nuo savęs, 
nors ir labai skaudu. 

Paryčiais, kai mintys kiek praskaidrėjo, supratau, kad ji persi- 
kėlė į mano sielą, į kažkokią kūno dalelę ir kad jau galiu ją 
palaidoti. Paliksiu ją šitame smėlyje ir nešiosiu savyje: ir taip, ir 
taip gerai. 

Rytą pakrantėje ieškojau gydytojo. Pažinojau tik tą jaunuolį ir 
Žinojau, jog jis padės. Susiradau. Buvo tenai. Paprašiau, kad padėtų 
gauti karstą arba lentų. Jis tik gūžčiojo pečiais, bet, matydamas 
mano ryžtą, ilgai negalvojo. Parėjau namo, o jis rytojaus dieną 
atnešė ant pečių žadėtą karstą, nedažytą, bet dailų, kokius darydavo 
jų mieste. Kai atsisveikino, stovėjau ant slenksčio ir mąsčiau, ar 
kada nors man papasakos, kaip jam tą dieną sekėsi tvarkyti dalykus, 
kurių saloje ligi tol niekada niekas nesiimdavo. Žinojau, kad Že- 

mutiniame mieste ir čionai viršuje žmonės negali atsitokėti po 
netikėtumų, kurių jiems kasdien padarydavau. Jie gyveno kitaip 
negu anksčiau, bet aš siekiau daug giliau. Bijojau, kad už savaran- 
kišką ir ryžtingą elgesį įmes mane į pirmą pasitaikiusią barką ir 
ištrems iš salos, bet to neįvyko. Nei Katė, nei Lukrija nebesirodė. 

Laną susiradau kitą rytą po močiutės mirties. Man jos reikėjo, 
nors bijojau, kad nesutiks padėti. 

Užtikau ją troboje, kurią buvau mačiusi tik iš tolo. Viduje buvo 
niūru ir kažkaip nejauku. Lana pasitiko mane ant slenksčio, išsi- 
gandusi ilgai galvojo. Išėjau tik tada, kai pažadėjo ateiti. Grįždama 
prisiminiau jos motiną, išraudusią, nutukusią; ji paniurusi įtariai 
stebėjo mane, kai stovėjau ant slenksčio. Man pasirodė, kad prie- 
kaištauja, kam pasėjau tarp moterų nerimastį, kam pavogiau iš jų 
pracitį, neklausdama, ar jos to nori. Bet aš norėjau, nes mane tie 
dalykai palietė kitaip, - tai jau buvau pasakiusi bėgdama iš salos. 
Atvykau sutvarkyti tam tikrų reikalų, tiesa, savaip, bet ketinu tuo 
ir užbaigti. Sudrumsčiau joms ramybę, nes kitaip negalėjau, turėjau 
likti savimi. Aš išvyksiu, ir gal jaunoms moterims pasidarys aiš- 
kiau, kad jų gyvenimas - žudynės. Žinojau, kad vis daugiau bus 
tokių, kurios naktį gerai užsirakins savo namus. Prisiminiau, kad 
apačioje šalia pelkės, ieškodama močiutei vilkdalgių, mačiau be- 
simylinčius vyrą ir moterį - be skubos, ramiai, iki rytdienos. Kokių 
istorijų Žino seni žmonės ir kaip toli jos siekia? Prisiminiau die- 
noraštį. Turiu jį surasti. 

Lana iš tikrųjų atėjo. Ramiai uždėjo ranką man ant peties ir tarė: 

- Atėjau padėti. Sakyk, ką turiu padaryti? 

- Padėsi man nunešti močiutę į kapus, - atsakiau bespalviu 
balsu, nes norėjau nulenkti galvą prieš šią drąsią merginą, ištirpti 
Joje kaip vieniša našlaitė. Ji paglostė man galvą, pasižiūrėjo į akis 
ir paguodė: 

- Filija, užmiršai, kas yra kambaryje už tavo nugaros ir kam 
mane pasikvietei. - Ji linktelėjo į močiutės kambarį, ir mes įžen- 
gėme vidun. Močiutė gulėjo karste. Lana sutrikusi ir išsigandusi 
žiūrėjo į ją. 

- Iš tikrųjų nori ją užkasti. Maniau, kad tik šiaip šneki. Visi tik 
apie tai ir kalba. Juk žinai, kad nuo neatmenamų laikų niekas nieko 
taip nelaidoja. Ligi šiol tai savaip padarydavo Lukrija. Mano mo- 
tina sako, kad ponią Bras reikėjo paskandinti, kai tik ji pasirodė 

saloje. Sako, jog esi jos išpera. Visa, kas susiję su tavimi, ypač su 
tuo, ką darai, pasiekė siaubo viršūnę; man regis, ir dabar jos norėtų 
tave paskandinti. Jos tai padarytų, jeigu nebūtų perdaug susenu- 
sios, - išpoškino Lana, ir aš pastebėjau, jog liko patenkinta. 

- Buvau užėjusi ir pas Ivaną. Keturiese lengviau panešime. 
Tarnaitė padės, ar manai, kad atsisakys? - paklausė, kol aš maišiau 
arbatą. 

- Padės, ji savaip mylėjo močiutę, ir močiutė ją mylėjo, - dar 
spėjau atsakyti, nes jau buvo beišeinanti pro duris ir skubėdama net 
neatsigręžė. 

Kelias ėjo gūbriu toli nuo miesto iki apleisto vienuolyno. Ma- 
loniai švietė saulė, vėjas nekėlė šmėlio nuo suplūkto kelio. Nendrės 
kelio pakraščiais mus gerai slėpė nuo Žemutinio miesto, kitaip iš 
tenai būtume matomos ir dėl to gal būtų nebeišlaikius kantrybė. 
Žingsniavau į koją su Lana ir kitomis dviem karsto nešėjomis, 
žinodama, kaip liūdnai atrodo mūsų laidotuvės. Dažnai glostytos 
tos, kurią dabar nešėme karste, viena vienaip, kita kitaip mylėtos, 
žingsniavome, rodos, šimtąjį kartą - toks tirštas buvo oras. Lukrija 
tai darydavo tik iš pareigos, dėl tvarkos, kad būtų pašalinta, kas 
nereikalinga. 

Slinkome iš lėto, žingsnis po žingsnio. 

Aukštai, viršum nendrių, bolavo siena. Prisiminiau ją nuo vai- 
kystės. Ji stūksojo gana aukštai, ir nors nesunkiai nešėme, panorau 
atsisėsti šalia kelio ir ramiai pamąstyti. Norėjau grįžti į žemyną ir 
pagalvojau, ką darysiu su namais čia. Kai viskas nurims, nuo gatvės 
pusės užrakinsiu, paskui gal sugrįšiu; pirmame aukšte tegu kaip lig 
šiol gyvena tarnaitė ir iš įpratimo prižiūri ir antrąjį aukštą, nuspren- 
džiau greitosiomis. 

Kai pasiekėme kapinių sieną, man labai skaudėjo pečius. Ap- 
sisukome ir įėjome pro vartus. Man gniaužė širdį. Žinojau, ką 
pamatysiu. Tarnaitė tikriausiai jautėsi kitaip. Ji buvo jaunesnė už 
močiutę ir vyresnė už mus. Todėl šis pasaulis jai buvo draudžiamas, 
Ji jo nežinojo. Apie kapus ji negalvojo. Tas dalykas jai buvo aiškiai 
apibrėžtas, paprasčiausiai jo nebijojo, bent to nerodė. O mes trys, 
kai buvome mažos, lakstėme čia, matėme Lukriją, dirbančią savo 
darbą, ir jau tada baisėjomės ir piktinomės. 

Atsargiai, kad neužkliūtume už vartų stulpų, įėjome į kapines. 
Apsidairiusi tuoj pat dešinėje netoli įėjimo, pasienyje, pamačiau 

duobę. Čia gulėjo ir akmuo su iškalta pavarde bei vardu. Taigi 
kastuvo bei kaplio, kuriuos su Lana nešėmės, nebereikėjo. Lukrija 
padarė malonę, o gal norėjo kuo greičiau mūsų atsikratyti, nes čia 
iki galo norėjo tvarkytis pati. 

Virvėmis, kurios irgi čia buvo paruoštos, atsargiai nuleidome 
karstą į žemę. Pati užkasiau ir pagaliau atsitiesiau pečius. Baisiai 
skaudėjo galvą ir rankas, silpna buvo ir po budėjimo naktų. Moterys 
visą laiką stovėjo įsitempusios, tiesios, kiek galėjo stovėti tiesiai 
dėl fizinių defektų Ivana, nepalinko ir nusiplūkusi tarnaitė. Stovėjo 
tarsi sargyboje ir nė kiek nepabūgo, kai už sienos pasigirdo žings- 
niai ir prislopinti balsai. Atsigręžusios pamatėme prie kapinių vartų 
pirmąsias moteris, paskui prie kapo ėjo vis daugiau, visos atsuku- 
sios veidus į mus, drąsiai stovinčias tenai; prie ką tik supilto 
kauburio atėjo kaip niekada daug jaunų, bet buvo ir senų. Stovė- 
jome tenai ir niekas negalėjo mūsų išvaryti, nebent apstumdyti, nė 
viena iš mūsų nebūtų nusileidusi jokiai prievartai. Priėjau prie 
Lanos ir pabučiavau ją.į skruostą. Paskui drauge ėjome prie visų 
moterų, ir aš jas bučiavau. Jos, tarsi komuniją priėmusios, tyliai 
padėkojo ir išsiskirstė. Mes keturios dar valandėlę likome; apsidai- 
riau norėdama įsiminti tuos tikrai baltus kapus, ir man pasirodė 
keista, kad, įeidamos čia, nenusiavėme, nes ir žemė aplinkui buvo 
pabaltinta. Ačiū Lukrijai už tai. Pamačiau ją, stovinčią kapų pakraš- 
tyje prieš saulės nutviekstą, spindinčią sieną, šalia trobelės, prisi- 
šliejusios prie tos sienos. Pagalvojau, kad jai nieko nebelieka, 
nebent pašluoti kapus po mūsų. Ir už tai tariau ačiū. 

Stovėjau laive pre Helenos apkaustytos skrynios. Krepšyje po 
miniai laikiau dienoraštį, kurį močiutė žadėjo duoti paskaityti. 

iūrėjau į tolumoje nykstančią salą, kuri atrodė didesnė negu ma- 
niau. Už nugaros stovėjo Lana, uždėjusi ranką man ant peties. Ji 
nė nekrustelėjo. 

Prieš dieną palaidojome močiutę. Grįždama iš kapinių, Lana 
apsisprendė su manim vykti į žemyną. Mielai pasiūliau jai pagy- 
venti pas mane, kol suras ką nors įdomiau. Skubėjome iš salos, nes 
bijojome, kad mūsų gali neišleisti. Nieko neatsitiko, ir prie molo 
mūsų nesulaikė. 

Kai ėjome, vienoje pusėje stovėjo būrys vyrų, o truputį atokiau 
- moterys. Neišsigandome, nes tarp jų mačiau ir vakar kapuose 
buvusių moterų, taip pat ir jaunąjį gydytoją. Atrodė, kad jie čia 
susirinko labiau iš smalsumo, o ne iš noro drausti; kitų akyse 
galėjai pastebėti perspėjimą ir prašymą. Ko jie prašė, supratau tik 
vėliau, kai perskaičiau dienoraštį. Maža dalimi aš buvau jų, taip pat 
ir Lana. Katės ir Lukrijos daugiau nebemačiau. 

Atsisukau į Laną, apkabinau ir graudžiai pravirkau. Gal dėl viso 
to, kas vyko saloje, kas buvo seniai, dabar, dėl močiutės, dėl 
ateities. Verkiau ilgai, sėdėdama atsirėmusi į statinę. Užmigau. 
Pabudau, kai jau plaukėme prie molo žemyne. Palengva laivui 
artėjant prie išlipimo tiltelio, man vėl pasidarė šleikštu. Krante 
laukė dvi moterys iš salos, apsirengusios panašiai kaip tos, kurias 
palikome. Siauromis palaidinėmis su rankovėmis ligi alkūnių, trum- 
pais klostuotais sijonais, storomis kojinėmis ant senų kojų, susi- 
smaukusios per juosmenis, galvas apsigobusios skarelėmis, kaip 
visada pasmakrėje nesumegztais kampais. 

Lana palaikė mane, kol vėmiau į jūrą; gniaužė skrandį, jis 
tiesiog virto laukan, o aš, kilstelėjusi galvą, visą laiką mačiau tuos 
veidus, įdėmius, senus, įžūlius ir drauge nuolankius. Žiūrint į juos, 
mane ėmė neaiški baimė dėl praeities, tartum nuo bjaurių minčių 
pakirto kojas. Jaučiausi kaip ligonis; išlipusi skubiai praėjau pro tas 
moteris, bijodama, kad nesustabdytų. Jos manęs nepastebėjo. Lana, 
tapšnodama per petį, ramino, sakė, jog čia nieko ypatingo, jau 
keletas metų jos atplaukia iš salos ir vėl grįžta. Kai apsigyvenau 
žemyne, niekada nėjau į prieplauką, pati nežinau kodėl, vengiau 
jos. 

Prie mano namų stovėjome tik tol, kol atrakinau duris. Kai 
pasidėjome daiktus, atsisėdau ant skrynios. Pagalvojau, kad tik čia 
galiu pasilsėti. Džiaugiausi, jog esu namie. 


+++ 


Praėjo keli mėnesiai. Gyvenome su Lana savo uždarame pasaulyje, 
patenkintos, užsiėmusios savo reikalais, kaip kad gyvena žmonės, 
neturėdami progų tinkamai leisti laiką kitur. 

Buvo tykus, šviesus rytas. Sėdėjau ant skrynios ir kaip visada 
zėriau arbatą. Lana buvo sode. Netrukdėme viena kitai. Gyvenome 

viena šalia kitos, padėdamos viena kitai, ir nesijautėme vienišos ar 
užmirštos. 

Atsikėliau anksti, nes mane pažadino kažkokie sapno vaizdai. 
Pabudau ir jau žinojau. Žinojau, ką prisiminiau tą dieną bažnyčioje, 
galvodama apie savo praeitį, tą dieną, kada tikėjau, jog niekas 
negali man sutrukdyti aplankyti močiutės, jog niekas negali sutrik- 
dyti čia viešpataujančios tylos. Taip, tą rytą žinojau. Prisiminiau 
Urį ir supratau, jog tai nerimas, kurio nesitikėjau, apie kurį maniau, 
jog praėjo negrįžtamai. Buvo laikai, kada jis mane kamavo. Tai 
buvo Uris. Ir dar kažkas buvo. Uris, tai vyriškis, kuris ateina į mano 
parodą. Kaip aš to nežinojau. Supratau, jog įsėlina tyliai ir gudriai 
kaip katinas. Jis buvo čia, ir reikėjo apgalvoti, ką daryti. Tais 
metais gyvenau iš pažiūros ramiai, su vyrais nesusitikdavau, ir 
skaudžios žaizdos pamažu gijo. Urį tada mylėjau ir dabar tebemy- 
liu. Niekada kaip reikiant jo nematydavau, tamsa nerodė jo veido, 
plaukų, rankų, tik prisilietimą ir kvapą. Nujaučiau tomis naktimis, 
koks jo veidas, plaukai, kokia jų spalva. Tą rytą netikėtai iškilo jis 
man prieš pabundant. Tai buvo baisu. Sukrėsta ilgai sėdėjau, rūkiau 
ir galvojau: kaip jis? Tegu įvyksta, nuspręsiu, kada jis bus čia. 


II DALIS 


Helenos Bras dienoraštis 


Jis pakėlė nuo Žemės rimbą ir išėjo. Tolimame kampe degė raudona 
kaip vynas žvakė, kurios šviesa slėpė lauke auštančią dieną. Atsi- 
sėdau ir ėmiau laukti. Nieko neatsitiko, nors norėjau, kad atsitiktų, 
kad neliktų taip, kaip yra. Kambarys ir lova buvo sujaukti.Visi 
daiktai išmėtyti: drabužiai, staltiesė, antklodės, pagalvės, knygos, 
apverstos žvakidės, nustumta į šoną spinta. Kas atsitiko daiktams 
ir man, mums, kurie likome čia, sėdime ir laukiame? 

Prieš kelias valandas, dundant griaustiniui ir švysčiojant Žai- 
bams, šniokšiant vėjui ir lietui, atsivėrė durys. Ant slenksčio sto- 
vėjo aukštas vyras su auliniais batais ir pelerina. Trumpai pakirpti 
plaukai buvo šlapi. Didele, kaulėta ranka jis nusibraukė nuo plaukų 
lietaus lašus. Nusipurtė šlapias rankas, žengė prie manęs ir keliais 
mostais nutraukė drabužius. Spyriausi, slidinėjau, šliaužiojau po 
kambarį, stengdamasi ištrūkti. Staiga jis pasibruko mane po savimi 
ir padarė ką norėjo. 

Visą naktį neužmigau. Sėdžiu, ieškodama ryšio tarp to, kas 
įvyko, ieškau išeities. Išsigandusi laužau galvą, kaip pabėgti iš 
salos, bet nieko nedarau. Yra kažkas, kas traukia mane į šią nebylią 
ramybę. 

Po anos nakties visai užsisėdėjau. Padėjau į vietą vieną kitą 
daiktą kambaryje, bet daugiausia sėdėjau ant kėdės prie lango, 
Žiūrėjau tolyn į salą, ar nepamatysiu raitelio. Įsidėmėjau raito vyro 
su rimbu rankoje veidą; aną naktį jis paliepė mane šlapią ir sužvar- 
busią paimti iš valties ir paguldyti ant akmeninio suolo prie namo 
pasienyje. Kilstelėjau pasižiūrėti, ar yra su manimi duktė ir vaikas, 
ketverių metų berniukas, kurį ištraukiau iš skęstančio laivo. Atsi- 
rėmusi alkūnėmis, kilstelėjau ir aukštai ties savimi pamačiau vyro 
veidą. Jis sėdėjo ant arklio ir elgėsi kaip šeimininkas. 

Šiandien jau praėjo dvidešimt septynios dienos nuo to laiko, kai 
Jis buvo vakare šitame kambaryje. Nedrįsau norėti, kad jis vėl 
ateitų, nes tada kas nors įvyktų. 

Jau aštuoniasdešimt dienų, kai esu saloje. Vis dar sėdžiu nieko 
neveikdama. Kelis kartus sakiau moteriai, tvarkančiai namus, ku- 
riuose mus apgyvendino, kad noriu pasikalbėti su kuo nors, kas 
paaiškintų, kas bus man ir vaikui. Sala, atrodo, nuošalioje vietoje. 
Per visas tas dienas nemačiau, kad būtų atplaukęs koks laivas ar 
valtis. Toji moteris, kalbanti mano kalbos tolimu dialektu, pasakė, 
jog turiu palaukti. Kai bus laikas, mane suras ir pasikalbės. 

Mane pažadino verkimas. Berniukas, kurį atsivežiau, trypė prie 
uždarytų lauko durų ir šaukė. Seimininkė mėgino jam paaiškinti, 
kad negalima eiti į gatve, pritūpusi savo trumpo sijono kraštu 
šluostė jam ašaras. Supratau, kad nori išvesti jį į namų kiemą. Jie 
išėjo, ir verksmas nutilo. Grįžo susinervinusi ir išraudusi, lyg būtų 
verkusi, ir pasakė: 

- Visi trys būkite namie ir apatiniame kieme; ir laukite, aš nieko 
nežinau. 

Iš pykčio ir nežinios vos supratau, ką ji sako. Ėmė spengti 
ausyse. Sukilo pyktis, kuris paskutiniais mėnesiais tyliai tūnojo 
kažkur manyje; prasiveržė santūriai, be riksmo, be karščiavimosi. 
Buvau pagarsėjusi kaip nekantn ir greit užpykstanti. Iki šios aki- 
mirkos atrodė, pardavusi namus ir parduotuvę, atsikračiau rūpesčių, 
o atsisveikinusi su parduotuvės personalu, pamiršau, kas tai yra 
pyktis, jaudinimasis ir skubėjimas. Ir štai dabar stovėjau prieš 
šeimininkę dar labiau sudirgusi ir įsikarščiavusi negu ji: 

- Noriu žinoti, kur esu ir kas bus mums. Nuveskite mane kur 
nors, išleiskite į miestą, kad galėčiau sužinoti, kas čia darosi! - 
išdrožiau ir su trenksmu atidariau duris į gatvę. 

Nežinojau kur eiti, bet norėjau sutikti ką nors, kas pasakytų, kur 
mes esame ir kas čia per žmonės, kurie nesirūpina mumis. 

Staiga panorėjau viską sužinoti ir akimirksniu viską suprasti. 
Pradėjo tvinksėti smilkiniuose, ūžti galvoje, suvokiau, jog viskas 
labai keista ir neįprasta. Mes čia esame kitokie ir svetimi, vyksta 
man nesuprantami, keisti ir pavojingi dalykai. Mane apėmė baimė, 
ryžausi pasižiūrėti, kas tie man nesuprantami ir svetimi dalykai, 
maniau, kad po to sumažės įtampa. Tai buvo mano senas receptas 
ir, daug negalvodama, nusprendžiau elgtis pagal jį. 

Leidausi gatve tarp žmonių, ištraukusių mane iš skęstančio lai- 

vo, tikėdamasi, kad jie paaiškins mano gyvenimo sąlygas, kurios 
užrakintuose namuose buvo nepakeliamos. 

Apie draudimą išeiti į miestą tuo metu nežinojau. Gyvenau 
veikiama paskutinių savaičių įspūdžių, galvoje dieną naktį sukosi 
tiktai dvi mintys. Žinojau jų priežastį ir žaidžiau jomis. Jis ir be 
jo. Jomis buvau patenkinta, nes nekėlė man susirūpinimo, kas bus, 
pažadino man šiokias tokias iliuzijas, kurių našlaudama nebesiti- 
kėjau. 

Suirzusi sustojau aikštėje priešais bažnyčią. Aukštai ties mani- 
mi ant laiptų be turėklų stovėjo moteris. Susijaudinusi nepastebė- 
jau, kad ji manęs laukia. 

- Ar jums šeimininkė nepasakė, kad nesirodytumėte mieste tarp 
žmonių, kol nebus nuspręsta, kaip jūs gyvensite? - griežtai paklausė. 

- Noriu pasikalbėti su kuo nors, kas paaiškintų, kur esu ir kada 
išvyksime toliau į kelionę, kuriai esame pasiruošę, - pasakiau, bet 
ji piktai atkirto: 

- Tylėk ir gįžk į namus, kurie tau paskirti. Pakviesime, kai 
reikės. 

Nutilau, man nusviro rankos, pasijutau bejėgė, kietai sučiaupiau 
lūpas. Atsigręžusi į aikštę, pamačiau moteris, kurios skubėjo kiek- 
viena savo keliu, nudelbusios akis, tarsi nedrįsdamos pasižiūrėti į 
mane. Slogus įspūdis. Jos dėjosi nieko negirdėjusios, kas čia atsi- 
tiko ir kartu bijojo, kad dar ko nors neįvyktų. 

Vakaras. Visą popietę sėdėjau. Aš nepatenkinta, kad jie sako, 
jog neturi burlaivio, kuriuo galėtų mus išsiųsti. Kažkas man trukdo. 
Kažkas yra aplinkui, kas man kelia nerimą. Mažai pamačiau mieste 
tomis dienomis. 

Su nerimu ir širdgėla galvojau apie tokias svetimas ir neįprastas 
gatves ir žmones, bet ar tik dėl to jau kelios savaitės sunkiai mano 
dvasinei būsenai reikia visiškai paprastų dalykų paaiškinimo? 

Vakaras. Eisiu pasivaikščioti. Negaliu ilgiau tverti. Turiu Žinoti, 
kur esu. 

Sugnžau. Ilgai stovėjau prieškambaryje atsišliejusi į duris. Gal- 
voje padrikai sukosi mintys, šokinėjo viena per kitą, tik po geros 
valandėlės nurimo. 

Tamsoje išėjau į siaurą, akmenimis grįstą gatvę, kurią su namais 
jungė akmeninio kanalo kraštas. Žengiau iš lėto, liesdama pavasa- 
rio vėjų atšaldytą sieną. Buvo tamsu, niekur nė žiburio, bet pakan- 
kamai gerai mačiau, nes naktis buvo šviesi. 

Nuklydau iki miesto pakraščio ir ten apačioje išvydau jūrą, 
barkas pakrantėje; miestas čia buvo apšviestas, aiškiai mačiau dvi 
aikštes, keletą vyrų, sėdinčių priešais namus, bet jų veidų iš tolo 
neatpažinau. Sutrikau, kai atsigrįžusi pamačiau, jog Aukštutiniame 
mieste nėra šviesų, visi jau miega. Apniko niūrios mintys, ir aš 
nemokėjau to išsiaiškinti. Mačiau du nedidelius miestus: vieną 
šalia savęs - tykų ir nebylų, tartum sutramdytą, ir kitą apačioje - 
kažkaip keistai nuramintą. Iš tiesų abu buvo tarsi lazda sutramdyti. 
Tai aš jau gerai mačiau. Du miestai, vienas, kur baigiasi smėlis, 
tarsi prarajoje prie jūros, o kitas aukštai tarp paukščių, tarsi sar- 
gybinis. Atrodė, kad juos kažkas sukiršino ir niekada niekas nebe- 
sutaikys. 

Norėjau dar pavaikščioti, nors ir slėgė sunkios mintys, ėjau 
toliau. 

Tamsoje išgirdusi žingsnius, sustojau. Pro mane praėjo kažkoks 
vyras ir užsuko į vieną namą. Palaukiau, kol užsidarė durys ir vėl 
nužingsniavau toliau. Atsidūriau prie pažįstamų durų. Aukštai, vir- 
šum atvirų laiptų, degė blausi šviesa. Bijojau, kad manęs nesulai- 
kytų, todėl skubiai perėjau per aikštę ir už pirmojo kampo atsisėdau 
ant suolo. Giliai apačioje atsivėrė jūra, ji ūžė ir spindėjo besilei- 
džiančio mėnulio šviesoje. Suglumusi sėdėjau ir žvelgiau į horizon- 
tą. Buvau mačiusi, kaip leidžiasi saulė jūroje, prie kurios kelis 
kartus važiavome, kai dar gyveno vyras, bet mėnulio laidos niekada 
nebuvau regėjusi ir man atrodė, jog vyksta kažkas didinga, jog esu 
nepaprastų, man nepažįstamų pasaulio reiškinių liudininkė. 

Nors jaučiuosi budri ir žvali, dabar noriu užmigti. Laivo kata- 
strofa prislėgė mane kelioms savaitėms, ypač sukrėtė naktis su 
salos šeimininku. Tai mane palaužė. Išprievartavimas, apie kurį 
buvau tik girdėjusi, paveikė mane kaip išdidžią kumelę botagas. 
Jėga, kuria jis parbloškė mane žemėn, baisiai įžeidė ir sukrėtė. 
Visuomenėje, kurią palikau, po tokio atsitikimo būčiau niekinama 
ir žeminama. Draugai ir pažįstami suktų galvas į šalį, negailestingai 
atsižadėtų manęs. Čia tai buvo nuosavybės ir paklusnumo įspaudas. 
Išeidamas jis atsigręžė ir ilgai žiūrėjo į mane. 

- Kelkis ir eik prie lango, - pasakė. 

Baikščiai pasukau galvą į jį ir atsikėliau. Nuoga ėjau per kam- 
barį, stengdamasi rankomis prisidengti. Buvau sutramdyta, ant bur- 
nos užmautas tvirtas apynasris. 

Iš toli sklido garsūs ir šiurkštūs žodžiai. Kritau į kėdę ir sėdėjau 
kaip priplota peteliškė. Sujauktomis mintimis kabojau tarp dienos 
ir nakties. Negalėjau išsiaiškinti, kas mane taip trikdo. Ar tai, kad 
tapau nuosavybe ir degina raumenyse įspaustas savininko vardas, 
ar išgąsdino rimbo pliaukšėjimas? Išslydau jam iš rankų kaip šlapia 
žuvis. Slapta galvojau apie salos kelius. Laukiau, kur jis pasirodys, 
ir man buvo gėda. Kažkas manyje nutrūko, ir pasijutau atkirsta nuo 
aplinkos, kurioje anksčiau gyvenau. Persikėliau į pasaulį, kuriame 
valdžia - tai leistina prievarta, ir pasilikau. Nebesipriešinau. Ir 
tikriausiai iš jo nebeišvyksiu. 

Laivo sudužimas ir salos šeimininkas paliko mane vienišą ir 
užmirštą. Ilgai nieko nemačiau ir negirdėjau. Dabar suprantu ir 
jaučiu, vėl matau ir suvokiu, kad netoli, gretimame pirmojo aukšto 
kambaryje miega duktė. Rytoj su ja pasikalbėsiu. Ir berniuku reikia 


pasirūpinti. Matysime, ką galima padaryti. 


+++ 


Į kambarius viena pas kitą nevaikštome. Susitinkame ant laiptų, 
koridoriuje, sode. Nei berniukas nebeužeina, todėl mėgstu su juo 
kokią valandą pabūti virtuvėje, kol drauge valgome. Jo dailūs skruos- 
tai, šviesios, spindinčios akys; tą spindesį anksčiau jis slėpė. Pra- 
dėjo kalbėti ir šiandien daviau jam vardą - Uris. Iš kur paėmiau, 
iš kokių laikų atsklido tas keistas garsų mišinys, kuris mane sukrė- 
tė, kuriame nujaučiau ir gera, ir bloga? Tegu auga sveikas. 
Pašaukiau jį. Pasuko galvą į mane, iš akių mačiau, kad išgirdo 
šį vardą ir nešios tai, kas jo laukia. Šeimininkė išsivedė jį į sodą 
šalia apatinio kiemo. Netrukus išgirdau jį kalbantis su kaimynų 
vaikais. Grįžusi šeimininkė žiūrėjo į mane iš padilbų, priekaištau- 
dama, kam džiaugiuosi vaiko juoku, jeigu žinau, jog jam draudžia- 
ma išeiti iš namų. Pastaruoju metu ji nusileisdavo, kai kalbėdavome 
apie vaiką. Bijojo, kad jos nesupras, jeigu išleis Urį iš namų, nors 
meiliai tiesdavo į jį savo liesas rankas. Pripratau prie jos. 

Šiandien keistas oro slėgis. Žemai, po kojų, pučia šiltas vėjas, kuris 
džiovina vasaros orą; visą dieną sunku alsuoti. Jokių debesų nėra, 
tačiau saulė viršum jūros apgaubta miglos. Horizonte, kuris visada 
tuščias, niekas nesirodo, dangus su jūra susiliejęs, ir aš negaliu 
atsikratyti įspūdžio, jog su visa sala kabu aukštai kažkur ir linguoju. 
Nebejaučiu po kojomis žemės, dangaus nebėra, vibruoju prie salų, 
slegiama atmosferos ir nežinios. 


+++ 


Rytą išėjau iš miesto. Norėjau pajudėti, pakilti nuo lango, prie kurio 
prasėdėjau tuos mėnesius, atverti apatiniojo kiemo ir sodo vartus, 
atitrūkti nuo suskaičiuotų figų, nuo abiejų saviškių ir namų šeimi- 
ninkės. 

Atsidūriau akmenimis grįstoje gatvėje, tarp susispaudusių na- 
mų; nebuvo tarp jų saulės, miestas dar miegojo, pro langus girdėjau 
pirmuosius bundančių vaikų balsus. Ejau miesto pakraščiu, Auk- 
štutiniojo miesto riba, iki salos keteros, ėjau palengva ir ramiai, 
tikėdamasi, jog mane sustabdys. Po ano pokalbio su moteriške ten 
aukštai ant laiptų mane kamavo baimė ir nežinia. Atrodė, jog 
sučiups ir nepaleis, kadangi per visą tą laiką viskas slinko labai 
lėtai ir niekas nė kiek nesirūpino mūsų likimu. Norėjau vėl susitikti, 
vėl susikirsti ir taip sužinoti, koks gi tas naujas draudimas; neži- 
nojau, kaip elgtis, tik laikiau saujoje akmenį, pasiruošusi sviesti į 
minią ir išjudinti laviną, kuri gal suplėšytų nežinią. 

Kopiau įkalnėn priešais didžiulį, gremėzdišką pastatą, priešais 
tvirtovę, stūksančią kalnagūbrio viršūnėje; norėjau pažvelgti toli į 
priekį, ar ten yra dar kas nors, taip pat pažvelgti atgal į abu miestus, 
kad jie atsiskleistų ir galėčiau apmąstyti, ar dar noriu iš čia iške- 
liauti, nes jau po truputį ėmiau priprasti prie šios aplinkos, prie 
tylos, prie susigūžusių nebylių moterų, kurios eidavo pro prieškam- 
bario langus, pro vienintelius pirmojo aukšto langus į gatvę; ran- 
kose jos visada kažką nešdavo, kažką tempdavo. Pripratau prie jų. 
Iš kambario, pro kurio langą mačiau jūrą ir Aukštutinio miesto 
viršutinius namus, kėdę persinešdavau į prieškambarį ir čia prasi- 
blaškydavau, galėdavau pažvelgti į Žemutinį miestą. Vaikus ir 

moteris matydavau rytą, vidudienį ir pavakare. Pažindavau juos iš 
žvilgsnių, iš veidų, kurie po neužrištomis skarelėmis atrodė vieno- 
di: pailgi, ištįsę, aukštomis kaktomis, retai kada atsigręždavo. Vi- 
sada jie mane stulbino, todėl ir lioviausi sėdėjusi prieškambaryje, 
persikėliau į kitą namų kraštą, prie lango, kuris nunešdavo mane 
iki horizonto, leisdavo galvoti apie žemyną ir parduotą didelį, 
patogų namą - kaip aš jį palikau ir po vienos nakties atsidūriau čia 
su viskuo, ką iš ten atsinešiau. Paskui persėdau prie lango į sodą 
ir ėmiau laukti. 

Aną rytą, kai moteris ant laiptų liepė man grįžti namo, aš 
susigūžiau, pasijutau bejėgė ir nusprendžiau, kiek bus įmanoma, 
gyventi savo valia. 

Eidama keliu, staiga priešais išvydau sieną. Ji buvo aukštai 
kalnuose, nuostabiai balta. Iš jūros pakilusi saulė įstrižai tvieskė 
įją ir akino mane. Nuskubėjau į priekį. Priėjusi artyn, pačiupinėjau, 
norėdama įsitikinti, ar tikra. Maniau, kad akimirką man tik pasi- 
rodė, jog tai siena. Viskas gerai, viskas klostysis kaip reikia, pa- 
galvojau, ir patraukiau tolyn. 

Dabar vakaras, ir aš prisimenu, kas įvyko dieną; tai akimirkos, 
kurios man padėjo. Daug vaikščiojau ir... Siandien nenoriu daugiau 
rašyti. Jau naktis, šeimininkė kelis kartus įspėjo, kad mano kam- 
baryje per ilgai dega šviesa. “Moterys sutemus eina miegoti, o 
keliasi su saule“, - pasakė ji man vieną dieną, - žvakių mums 
nereikia, nebent kada sergame. Jas erzina tavo žiburys, sako, kad 
naudojiesi teise, kurios jos neturi. Jos baisiai pyksta ir kraipo 
galvas, kodėl tau leidžiama deginti šviesą ir kodėl jūsų neišsiunčia 
iš čia. Sako, kad tu nusidėjai ir manai, kad niekas nepastebėjo. 
Nemyli tavęs, todėl stenkis laikytis įprastos tvarkos", - užbaigė ji 
išraudusi. 

Vengiau kalbėtis su ja. Truputį ją mylėjau, nors ir bijojau. Kai 
susipažinome, ji buvo nepaprastai rami ir miela, o pokalbiai su 
manimi ją pakeitė. Suirzusi darydavosi svetima ir tolima. Buvo 
keliais metais jaunesnė už mane ir, kai pagalvojau, ar buvo kada 
ištekėjusi, prisiminiau, kad Aukštutiniame mieste, gatvėse ir aikš- 
tėje, niekada nemačiau vyrų. Vieną pamačiau tik aną naktį, kai 
klajojau po miestą. Spėjau tik akimirką pastebėti, kaip jis, tarsi 
slapstydamasis, įėjo į vienus namus, ir dar mačiau naktį Valdytoją 
savo kambaryje. O gal man tik pasirodė, kad jis buvo? Jau daug 

laiko praėjo nuo tos nakties. Rytoj rašysiu apie savo klajones, 
šiandien jau vėlu. 


44534 


Vakarykštė diena buvo ilga. Beveik visą praleidau tarp nendrių ir 
žolių. Kai leidausi prie jūros stačiais ir giliai išmintais minkštame 
grunte takais, vėjas prinešė man į plaukus daug smėlio. 

Vakar nebaigiau pasakoti, kaip atsidūriau prie sienos. Pirštais 
glosčiau tą netikėtai ant kalno pasirodžiusią sieną. Prie kampo įėjau 
pro vartus ir atsidūriau kapinėse. Iš netikėtumo net prasižiojau. 
Mane apstulbino kažkoks grožis, intymumas, ramybė ir liūdnumas. 
Visur buvo balta, išbaltinta ir aukštoji siena. Balti akmenys, balta 
siena, balta Žemė, niekur nė dulkelės, nė vienos pėdų žymės, tiktai 
balti šešėliai žvelgė į mane ir stebėjosi, ką aš čia veikiu. 

Kapinių pakraštyje stovėjo prie sienos prisišliejusi trobelė, kaž- 
kas atsiklaupęs šveitė slenkstį. Tai buvo moteris. Skubiai pasitrau- 
kiau į šalį. Nenorėjau, kad mane pamatytų. Atsidūrusi už vartų, 
atsirėmiau į sieną ir dar kartą pažvelgiau į neįprastą baltumo ir 
ramybės, negyvo beformio akmens ir skausmo vaizdą, kuris sakyte 
sakė, kad nebedrįsiu čionai sugrįžti. 

Nuskubėjau tolyn į kalną, nes jaučiau, jog šiandien man dar 
kažkas atsitiks. 

Atsigręžusi dar kartą pamačiau aptvertas kapines. Veriantis kal- 
kių baltumas ant žemės ir sienos skaudino akis; skausmas smelkėsi 
giliai į vidų, į mintis, sudarė keistą ir nesuvokiamą erdvę. Tas 
negailestingas skausmas ėjo iš toli, prisiminiau gimtinės kapus, 
kuriuose palaidotas vyras ir kurių nebetroškau lankyti. Jis vedė 
norėdamas gauti didelį kraitį ir pasidaryti karjerą. Rūpinausi na- 
mais, nes nenorėjau, kad po ankstyvos tėvų mirties (jie su vežimu 
ir arkliu nukrito į tarpeklį) jie būtų parduoti iš varžytinių. Vyro 
nemylėjau, nors norėjau mylėti. Licėjuje su draugėmis daug kal- 
bėdavomės apie meilę. Ir įsimylėdavome, bet tai tik tuščios jaunys- 
tės viltys. Bijau, kad nė viena iš mano artimųjų neištekėjo už 
mylimo, išsirinkto vyro. Vis labiau tolstu nuo buvusio gyvenimo. 
Kažkas mane laiko čia, vis mažiau jaudinuosi, kad niekas nesirū- 
pina mūsų išvykimu, laukiu, smalsauju, kas bus. Dažnai prisimenu 
aną naktį, kai mane iškėlė iš valties ir pamačiau vyrą ant Žirgo. Ar 

mes licėjuje nesvajojome apie didžiarankį, stiprų valdovą, kuris 
mus nešios ir mylės? 

Gal tikėjausi, kad jis ateis? Ar nebijojau nakties, jo rimbo, 
kuriuo pliaukšėjo į žemę prie mano kojų, įspėdamas, kad būčiau 
paklusni? Nežinau, tegu įvyksta, kas turi įvykti. 

Ėjau toliau per salą, kopiau aukštyn ir alsavau, žvalgiausi kaip 
paukščiukas, prasikalęs iš kiaušinio lukšto, norėdama pamatyti visą 
salą, pajusti visą erdvę ir pasirodyti. Tegu pasižiūri į mane, tegu 


ma. 

Apačioje iš dešinės pamačiau vynuogynus, o kairėje, kalno 
papėdėje, laukus. Jie buvo žali ir aptverti akmenų tvora. Akimirk- 
sniu apsisprendžiau, kur eiti. Norėjau viską iš karto aprėpti, ne tik 
vynuogynus ir laukus; visur buvo šviesu ir atvira. Jaučiausi gyva 
ir linksma. Pasileidau plaukus, vėjas taršė juos. Klajodama po 
laukus, prisiskyniau glėbį pomidorų ir atsisėdusi ėmiau valgyti. Per 
alkūnes varvėjo syvai, aš laižiausi rankas, pasijutau apimta nesu- 
prantamo džiaugsmo, o paskui pagalvojau, jog galiu nueiti prie 
jūros. 

Susiradusi atokaitą už uolos, nusirengiau. Paskui įbridau iki 
juosmens į vandenį ir ėmiau plautis pomidorais išteptas rankas, 
burną. Pasižiūrėjusi į jūrą, išsigandau. Nemokėjau plaukti ir bijojau 
vandens, nors jūra buvo rami. Kokia ji baisi, kai sudužo mūsų 
laivas. Išbridusi į krantą, ketinau išsitiesti smėlyje, bet pažvelgiau 
į laukų plotus ir netikėtai pamačiau didžiules angas kalno šlaite. 

Apsivilkusi nuskubėjau įkalnėn. Tarp krūmų ir žolės augo smid- 
rai. Jų spygliuotos šakos kibo už ilgo sijono. Smalsumas mane varė 
į priekį, kol pagaliau atsidūriau prie pat angos, kur smėlyje iškastas 
griovys ėjo gilyn į kalną ir suko į dešinę. Pamačiau ir kitą įėjimą, 
pėdas minkštame smėlyje, apžvelgiau plačius laukus ir įžengiau. 

Netrukus atsidūriau tamsoje. Atsisukau atgal į šviesą ir skubiai 
pasigraibiau odiniame krepšyje už juosmens. Ten turėjo būti žvakė 
ir degtukų. Susiradau juos, taip pat ir kaspiną, kuriuo norėjau 
susirišti plaukus. Smeigtuką per skubėjimą buvau pamiršusi pa- 
krantėje. Su degančia žvake rankoje ėjau tiesiai giliu suaugusio 
vyro aukštumo grioviu, nebijodama pasiklysti, nes jis nesijungė su 
jokiu kitu. Aiškiai mačiau dideles pėdas, kur ne kur numestas 
nuorūkas, sudžiūvusį daržovių lapą, supuvusį vaisių, tarsi juos kas 
būtų pametęs. Vienu metu staiga apėmė baimė, norėjau grįžti, 

sustojau, pasiklausiau. Pasirodė, jog girdžiu balsus, labai tolimus, 
bet vis dėlto suvokiamus. Sūkalojo moterys. Girdėjau vandens 
teškenimą, būdingą šlapių skudurų daužymą į medį, tartum žlugtą 
skalbtų. Ir dar girdėjau įvairius garsus. Matyt buvau po tiltu. Ap- 
žiūrėjau lubas, vietomis paremtas ilgomis lentomis ir sijomis. Kai 
kur iš lubų kyšojo mediniai vamzdžiai. Anksčiau tikriausiai jų buvo 
daugiau, ir kaip tik todėl išgirdau Aukštutinio miesto šurmulį - aš 
ėjau po juo. Smalsumas vedė toliau. 

Griovys pradėjo leistis žemyn. Dugnas jau buvo kietesnis, su- 
plaktas smėlis sausas ir lygus. Reikėjo saugotis, kad nepargriūčiau, 
ir vis dėlto vienu momentu paslydau - išsitiesiau paslika, sijonas 
užsivertė. Balsiai nusijuokiau ir, jau sėdėdama ant žemės, pagal- 
vojau: ką aš, svetimšalė, veikiu saloje, kuri atrodo vis baisesnė ir 
kelia vis didesnį nerimą. Į galvą ėmė smelktis kažkokia baimė, 
greičiau nykumas, ir griauti apsisprendimą pasilikti čionai. Ir vis 
dėlto žinojau, jog tampu dalele tos keistos salos, kuri kasdien vis 
aiškiau rodo savo keistą veidą. 

Pamažu pradėjo šviesėti. Toli priekyje mačiau didelį šviesų 
tašką. Norėjau kuo greičiau sužinoti, kur esu. Sustojau prie išėjimo 
ribos ir nustebusi ėmiau žiūrėti į namus apačioje. Ten buvo Žemu- 
tinis miestas. Tikrai jis, nes pažinau abi aikštes ir medžius šalia 
namų. Išvydau ir pastatą, kuris pro mano langą atrodė aukštesnis 
ir išvaizdesnis už kitus. Niekur nemačiau nė vieno žmogaus - 
tikriausiai visi dar miegojo. Atsisėdusi ilgai žiūrėjau į tą nykų 
vaizdą be jokio virpesio ir dvasios - tarsi į kokį negyvą paveikslą, 
keistai ir nerealiai spengianų skeletą. Kažko jam trūko, gal juoko 
ir verksmo, kai nubaudžia motina, gal to, kas rodo gyvenimą, trūko 
garsų, drėgmės, nes niekas nejudėjo ir niekas nebuvo sustabdyta. 
Buvo tuštuma. Nedrįsau pagalvoti, kad miestas miręs. 

Atsitokėjau iš susimąstymo, kai sutrinksėjo durys, kurios vienos 
po kitų pradėjo atsidarinėti. Iš namų ėjo pusnuogiai vyrai su kibirais 
ir praustuvais rankose, kiti nešėsi krepšius, tarsi būtų susiruošę į 
kelionę. Miestas netikėtai atgijo. 

Prie vienų namų rinkosi vaikai, jų buvo apie dešimt. Tarp jų 
mačiau ir vyrų, vienas labai tiesus, išdidus, netgi įžūlus. Smagu 
buvo stebėti, kaip tie berniukai rikiuojasi, stumdosi, laukia vieni 
kitų. Jie atrodė gražiai, baltomis apykaklėmis, nelyginant pavėlavę 
paukščiai. Norėjau prieiti ir apkabinti juos. 

Didžiuliame name, priešais kurį buvo susirinkę berniukai, atsi- 
vėrė durys. Klegesys nuščiuvo, visi išsilygiavo rikiuotėje ir įbedė 
akis į namą. Aš irgi žiūrėjau į tą pusę ir staiga tarpdury pamačiau 
aukštą vyrą auliniais batais. Pažinau jį ir išsigandusi atšokau į šalį 
nuo šlaito angos. Jis neturėjo pelerinos, tikriausiai todėl, kad buvo 
vasara. Dvilinku rimbu pliaukšėjo į bato aulą. Visi, kurie ką nors 
darė netoliese ar atsitiktinai čia buvo, sustojo ir akimirką žiūrėjo 
į jį, o paskui toliau dirbo savo darbą. Jis kažką sakė berniukams, 
mačiau, kaip jie įdėmiai klausosi, lyg būtų nebe vaikai, o paskui 
išsirikiavę nuėjo lydimi aukščiausio iš jų, tarsi sargybinio. 

Akimirką ir aš pasijutau kaip vaikas. Netekau žado, virtau nuo- 
lankia figūra, kuri tik klausosi, neprieštarauja ir viską paklusniai 
vykdo. Spoksojau į jį, džiūgavau, buvau tarsi tyli gėlė, laukianti 
vandens, žolė, egzistuojanti tam, kad ją kas nors mindžiotų. Mie- 
liausias Dieve, duok man jį tam gyvenimo trupučiui, kuris dar likęs, 
nieko daugiau nesakysiu ir niekam nesipriešinsiu, noriu tik būti čia, 
ir tegu niekas nežino, jog esu stiprus, sveikas žmogus, kuris sugeba 
apsispręsti. Jis stovėjo tenai, bet ėjo iš anksčiau, iš jaunystės sva- 
jonių - tikrai vertas moteriško nuolankumo ir prieraišumo. Tai buvo 
valdovas, nežinojau, kad taip jo laukiu. 

Stovėdama prie griovio sienos, visa virpėjau. Man buvo gėda, 
kad taip trokštu jį pamatyti. Nebeįstengiau nuslėpti susijaudinimo. 

Nuleidau galvą, išraudau. Jaunystėje mane mokė, kad vyrams 
būčiau nuolanki, kukliai su jais elgčiausi. Niekada nemaniau, kad 
galiu taip besąlygiškai norėti dar vieno susitikimo. Prievartavimas 
pastato moterį į paniekintosios ir pasmerktosios padėtį. O aš pa- 
sinėriau į laukimą ir mėgavimąsi. Niekinau pati save. Viskas at- 
sigręžė prieš mane, viskas, kol supratau, jog esu įsimylėjusi. Ne- 
mažai laiko praėjo, kol pati sau tai pripažinau. Atradau savyje kitą, 
naują moterį, kurią man atskleidė naujas pasaulis. Atsitiktinumas, 
sustabdęs mane kelyje, tik išryškino tikrą mano paveikslą. 

Prie paskutiniojo namo kampo priešais pasirodė būrelis vyrų. 
Garsiai šnekučiuodami, nešdami krepšius, jie artėjo prie manęs. 
Netekau žado. Žinojau, kad reikia slėptis. Pasikaišiau sijoną ir 
leidausi bėgti. Pastebėjusi, jog gerai matau, pagalvojau, kuo jie 
šviečia. Valandėlę stabtelėjau atsikvėpti. Reikėjo skubėti, nes ki- 
taip galėjo išgirsti mano žingsnius. Sunkiai bėgau toliau, paskui vėl 
sustojau. Daugiau nebegalėjau. 

Vis aiškiau girdėjau juos ir iš paskutinių jėgų pasukau už kam- 
po, kur pamačiau išėjimą. Nubėgusi prie jo, pasislėpiau už pirmo 
pasitaikiusio krūmo ties tuneliu. Vyrai ėjo po vieną, po du, nes 
daugiau griovyje nebuvo vietos. Susibūrė prie tunelio angos, ir 
vyriausias iš jų pasakė kelis sakinius, iš kurių nugirdau tik pasku- 
tinį: “Paskubėkime, paskui išgersime šitą vyną". Sakydamas pa- 
tapšnojo krepšį, iš kurio kyšojo didžiulio butelio kaklas. Mačiau, 
kaip jis raudonai švyti krepšyje, jaučiau baisų troškulį ir būčiau 
mielai priėjusi. Bet kažko bijojau. Vis dėlto atsistojau ir stačiu taku 
leidausi tiesiai prie vyrų. Vieni atsigręžė, tik nežinau, ar išgirdę 
mano žingsnius, ar pamatę priešais stovinčiųjų nustebusius ir iš- 
sigandusius veidus. Sustojau ir supratau, jog padariau kvailystę. 
Visi atatupsti pasitraukė per kelis žingsnius. Tas, kuris prieš tai 
kalbėjo, atsisuko pirmas. Priėjo prie jų, paskui prie manęs. Atrodė, 
kad manęs nebijo, nors jo veidas buvo tokios pat spalvos kaip 
žvakė, kurią laikiau rankoje. Prie manęs ėjo palengva, žingsnis po 
žingsnio, tarsi būgštaudamas, jog esu šmėkla arba galiu pabėgti; 
apėjo aplinkui, apžiūrėjo, galiausiai palietė pirštais. Ne tiek mane, 
kiek mano drabužius, rankovių nėrinius, apykaklę. Neatrodė kvai- 
las. Žvitrios akys spindėjo, nors ir stengėsi jas slėpti. Nei į mane 
kaip reikiant nežiūrėjo, nei savo veido nerodė, elgėsi kaip koks 
tyrinėtojas, nežinantis ką surado. Man smarkiai plakė širdis. Ne- 
žinojau, kas gali atsitikti. Mačiau juos priešais, buvo tarp jų ir 
jaunų, ir senų; daug vyrų esu mačiusi gyvenime, bet šitie elgėsi 
visiškai kitaip. Nė vienas tiesiai į mane nežiūrėjo. Mindžikavo 
tartum nežinodami, ką daryti su priešais stovinčiu paveikslu, kur 
jį dėti, kur pakabinti ar paslėpti nuo kažko. Atrodė, jog mielai būtų 
atidavę jį vienas kitam, nes buvo jiems nemalonus, darė gėdą. 
Norėjo padėti jį kitur ir kartu turėti. Prisiminiau, jog esu moteris. 
Vyrai padilbomis žvairavo į mane, kai lėkiau per miestą, dėjosi 
manęs nematą. Norėjo žiūrėti į mane ir nematyti. Ir dabar jie darė 
tokį įspūdį. Jų tarme paprašiau vyno. Visi sutriko. Kažką sakė vieni 
kitiems, bet aš beveik nieko nesupratau, tik tiek, kad tai jiems buvo 
negirdėtas dalykas. Priėjo senis: 

- Tu esi toji, kurią prieš kelis mėnesius ištraukė iš jūros. Su 
tavimi dar du? 

- Taip, - atsakiau ir kilstelėjau sijoną, ketindama atsisėsti. Kai 
buvau beatsisėdanti, senis pripuolė ir ėmė mane kelti. 

- Grįžk į miestą. Moterys neslampinėja po salą. Tenai jos turi 


- Kodėl negaliu gauti gurkšnio vyno? - paklausiau. 

Jie vėl sutriko. Norėjau sužinoti, kuo nepaprastas mano prašy- 
mas, todėl atkakliai laikiausi savo. 

- Eik, moteriške! Mes nepratę sutikti čia moterų. Retas iš mūsų 
yra matęs jas taip, kaip dabar matome tave. Sekmadienį per mišias 
visi žiūri į žemę, o naktį ir šiaip nieko nematyti. Dirgini mane su 
tokiais savo apdarais, mielai tave išvilkčiau iš jų. Tu esi nauja ir 
šitais apdarais graži. Eik iš čia, kad aš ir kiti neužsimirštume. 

Kas čia darosi, pagalvojau. Kur aš esu? Kas tie Žmonės, kaip 
jie gyvena? Kam tie tuneliai per kalną? 

- Apačioje gyvenate tik jūs, vyrai ir berniukai? 

- Taip, apačioje gyvena tik vyrai ir berniukai nuo aštuonerių 
metų. Dirbame laukus, auginame vynuoges. Turime avių, apačioje 
mieste yra tvartų, žvejojame. Žuvis perdirbame fabrike, o moterys 
rūpinasi valgiu ir apsirengimu. Bet kam aš čia pasakoju? Drožk iš 
čia, moteriške! 

“Moterys Aukštutiniame mieste, o vyrai Žemutiniame", pagal- 
vojau ir nusisukau nuo jų. 

Patraukiau per salą toliau. Nesižvalgiau į juos, palikau stovin- 
čius ir nebebijojau. Nieko neatsitiks. 

Prieš sutemstant sugrįžau. Buvau nuėjusi į kitą salos kraštą ir 
nieko toliau nebemačiau, tik horizontą iš visų pusių. Jis mane 
baugino, nors tai buvo erdvė be ribų. Žinojau, jog viskas iliuzoriš- 
ka, kad tenai pakraštyje, už ribos, dar viena riba, dar viena, ir vis 
dėlto buvau uždaryta, nes tenai, kur žiūrėjau, nieko nebuvo, nebu- 
vo, kas mane apglėbtų, kur nors nuvestų. Esu vienui viena. Esu tarp 
žmonių, kurie negyvena šeimomis, bet atskirti vieni nuo kitų. Iš 
tiesų esu kvaila. Dėl vyro nieko nepadariau, kad išvyktume iš salos, 
nuklydau ir turiu dabar gelbėtis. Gal išsigelbėsiu pasilikusi ir lauk- 
dama, kas bus? 

Įpykusi pasukau namų link. Ir šį kartą teks praryti piliulę. Mies- 
te buvo prieblanda, žvelgdamos padilbomis, gatvėmis skubėjo mo- 
terys. Nieko neatsitiko, ką vertėtų užrašyti, nebent tai, kad į mano 
sijoną įsipainiojo maža mergytė. Paėmiau ją ant rankų ir apkabinau. 
Paskui, išsitraukusi iš krepšio nosinę, nušluosčiau jai ašaras ir 
pabučiavau. Čiauškėjo tarsi paukštytė. Juokdamasi ėmiau su ja 

suktis, abi juokėmės; tačiau viena moteris, tikriausiai jos motina, 
pagriebė ją iš manęs ir baikščiai nusisuko. Nužvelgiau ją nuo 
galvos iki kojų, ieškodama tokio pikto jos elgesio priežasties. Ji 
buvo išsigandusi, nors man pasirodė, kad žvilgčioja į mane palan- 
kiai ir meiliai, tik nedrįsta to parodyti. Kiek pamindžikavo vietoje 
ir dingo už namo. 

Jau vakaras. Visą dieną svarsčiau ir sprendžiau, ką reikės daryti, 
planavau permainas, o laikas bėgo žaibiškai. Anksti rytą galutinai 
apsisprendžiau. Pasiliksiu, gal esu reikalinga, norėčiau gyventi ra- 
miai, toliau nuo miesto, nuo vežimų, tramvajų triukšmo, toliau nuo 
plepių ir įkyrių pažįstamųjų, besiplūkiančių dėl gyvenimo patogu- 
mų, toliau nuo melo, tuščių žodžių ir pagyrų, nuo žmonių, kuriems 
viską lemia pinigai. 

Susirasiu žmones, kurie tvarko salos gyvenimą, ir prašysiu, kad 
mums leistų pasilikti. Dukros neklausiu, ji dabar dar abejingesnė 
negu buvo namie. Gydytojai nieko negalėjo padėti, ji gimė tokia, 
užsidariusi, niekuo nesidominti. Jai reikia ramybės, kurios čia ne- 
trūksta. Tikiuosi, kad prisitaikyti nebus sunku. 


+++ 


Praėjo trys mėnesiai. Visą laiką siuvau. Pasiuvau keletą suknelių 
ir sijonų, kokius, kiek prisimenu, nešiojo mano tarnaitė. Dukrai 
pasiuvau šviesias, sau juodas ir kuklias, abiem trumpesnes negu 
vilkėdavome lig šiol. Sijonai siekė ligi pusės blauzdų, nors prie 
tokių nebuvau įpratusi. Žinojau, kad negaliu išsiskirti iš kitų miesto 
moterų. Stengiausi, kad kuo mažiau atrodyčiau kaip svetimšalė. 
Nusivilkau nėriniuotus baltinius ir su suknelėmis rūpestingai sudė- 
jau į skrynią. Šiandien ilgai sėdėjau ant palangės. Ramiai džiau- 
giausi diena, kada nueisiu pas salos žmones, pasiruošusi, kad mane 
priimtų. 

Apsižiūrėjau prieš veidrodį. Aukšta apykaklė, smulkiais nėri- 
niais apkraštuotos siauros rankovės, veidas gana dailus, rankos 
baltos, taikingos ir griežtos, pasiruošusios priimti, kas bus paskirta 
ir dar daugiau. Rankas iškėliau prie plokščių krūtų, kurios ilsėjosi 
po marškiniais. Pasisiuvau juos platesnius ir džiaugiausi. Galėjau 
laisvai vaikščioti ir dirbti. Liemenėlė visada mane vargino. Pirmą 
kartą ją man liepė nešioti ketvirtoje licėjaus klasėje. Kai tik galėda- 

vau, nusimesdavau. Ir vėliau, jau subrendusi, namie visada vilkė- 
davau chalatą. 

Taigi stovėjau rytą prieš veidrodį ir džiaugiausi. Nežinojau ko- 
dėl, jaučiau, jog nėra tokių sunkių dalykų, kurių negalėčiau ištverti. 
Nesitenkinau vien apsisprendimu pasilikti Čia, priešingai, norėjau 
kažko naujo, kitokio, man buvo įkyrėjęs ligšiolinis gyvenimas. 

"Daug ko tikėjausi, ir rytą, apsižiūrėjusi veidrodyje, likau paten- 
kinta. Dar buvau daili, sveika, laukiau naujo gyvenimo. Plaukai pro 
langą sklindančioje šviesoje tviskėjo kaip ugnis. Per liemenį liekna, 
gana aukšta, tiesi - dar surasiu tą, kuris panorės mane pkabinti. 

Esu keturiasdešimt dvejų metų moteris, kada pasaulis pasidaro 
mažesnis, bet ramesnis ir visų pirma išmintingesnis. Negaliu atsi- 
kratyti jausmo, jog esu čia reikalinga. Tai skatina mane pasilikti 
ir gyventi jų ir savo labui, juo labiau kad laikas čia neskubina. Tą 
jau žinau. Viską apžiūrėjau, patiko mano senas odinis krepšelis prie 
juostos, su juo atrodžiau solidesnė ir oresnė, kokia dar neseniai 
tikriausiai nebuvau. Žemyne gyvenau pasiturimai, patogiai, daug 
žmonių manimi rūpinosi. Man reikėdavo tik pasirodyti parduotu- 
vėje arba sandėliuose ir ką nors paliepti. Šiandien man atrodė, jog 
imu į rankas didelę gyvenimo dalį. 

Išgirdusi tylų beldimą, priėjau prie durų. Ant slenksčio stovėjo 
duktė. Ji vilkėjo nauja suknele. Kai siuvau, šeimininkė iš kažkur 
vis nešė audeklų. Jai visą laiką netiko suknelių ilgis, manė, kad per 
ilgos, o dabar buvo patenkinta. 

Dukra stovėjo prieš mane ir demonstravo naują drabužį. Jai 
besisukaliojant, pastebėjau, kad per tuos mėnesius tapo moterimi. 
Retais, šviesiais, trumpai pakirptais plaukais ji buvo panaši į ber- 
nioką, tačiau šaltas, griežtas veidas priminė jos tėvą. Nosis ir visi 
bruožai buvo vyriški, lūpos surauktos, tarsi ir dabar jaustųsi nu- 
skriausta, mėlynos akys kaip senelės iš tėvo pusės, - ji, beje, visą 
gyvenimą tik niurnėjo. Duktė nebuvo nei graži, nei bjauri, bet 
kažkuo nemaloni, nors, stovėdama tarpduryje, atrodė savotiškai 
pakili. Man visada vaidenosi, kad ji žiūri į mane iš aukšto. Niekada 
nesitaikė prie mano gyvenimo, retkarčiais susivaidydavome, nes 
sakydavo, kad aš jai visą laiką tik bloga linkiu. Atėjo pasirodyti 
naujais drabužiais, ir jaučiau, jog nori pasikalbėti. Kažkokia įsitem- 
pusi - kalbėtis su ja visada buvo sunku. 

- Nusprendei, kad liksime saloje. Ar nepagalvojai, kad aš ga- 
lėčiau išvykti? 

- Ne, - sušnibždėjau tarsi prasikaltusi, - nepagalvojau. Tu nie- 
kada nesidomėjai, kur ir kaip gyveni, buvai patenkinta, apsaugota 
nuo skersvėjų. Keliauk viena. Aš pasiliksiu, - pridūriau ir uždariau 
duris. 

Ji palengva pravėrė ir tarė: 

- Pasiliksiu, jeigu žinai, kad man vis tiek, kur esu. 

Išgirdau, kaip atidaro savo kambario duris. Išėjusi į koridorių, 
pasakiau jai pridurmui: 

- Rytoj eisime mišių. - Išgirdusi savo balsą, nustebau. Na gerai. 
Eisime pasirodyti, gal pavyks pasikalbėti su reikalingais žmonėmis. 


*44 
a 


Atsikėlėme anksti. Šiaip mėgstu ilgiau pasilepinti lovoje, taip da- 
riau visais savo amžiaus laikotarpiais. Visada būdavo sunku, nes 
labai sunkiai pabundu, lėtai nustatau pusiausvyrą tarp nakties sva- 
jonių ir sapnų, todėl ilgai guliu po apklotu susirietusi ir apsikam- 
šiusi ligi kaklo, užsidengusi kuo nors akis, kad mintys pradėtų 
suktis. Vis dažniau vakarais anksti lendu į patalą, svajoju apie vyrą 
iš Žemutinio miesto, nors išsigąstu jį prisiminusi. Gal dėl to vadinu 
jį valdovu. 

Išėjome į gatvę. Atrodėme margai. Šeimininkė vilkėjo šventi- 
škais baltais ir raudonais rūbais: dailus, klostuotas aukščiau kelių 
sijonas, siauras berankovis ant baltos palaidinukės su rankovėmis 
ligi alkūnių, ant galvos skarelė, kurios kampai šį kartą buvo po 
smakru surišti. Susismaukusi per juosmenį atrodė kaip mergiotė. 
Raudonos kojinės dengė jos gumbuotas, išvargusias kojas, kurios 
niekada neturėjo poilsio. Mylėjau ją. Avėjo drobiniais bateliais, 
kaip ir kitos salos moterys, tiktai šiandien jie buvo su mėlynu 
šilkiniu rantu. Mes irgi buvome su tokiais pat drobiniais bateliais. 

Vakar, kai šeimininkei pasakiau, kad norime nueiti mišių, ji tik 
pasižiūrėjo ir išėjo iš kambario. Paskui grįžo su bateliais visiems 
trims ir pasakė, jog to ir tikėjosi. Daugiau nieko nepasakė, tik 
priminė, kad būčiau apdairesnė, ką nors darydama. 

- Tavo išėjimas iš miesto nepamirštas. Kaip tave nubaus ir kodėl 

dar nenubaudė, aš nežinau. Bet kuri kita jau būtų už tai atkentėjusi. 
Beje, nė vienai neateina į galvą tykoti vyrų. 

- Aš nėjau ieškoti vyrų. Norėjau sužinoti, kur esu, - atsakiau ir 
padėkojau už batelius. 

Žingsniavome iš lėto tarsi į iškilmes. Šeimininkė ėjo priekyje. 
Visos trys buvome naujais rūbais. Duktė dėbčiojo į mane padilbo- 
mis, ir aš pagalvojau, kad ji panaši į kitas mūsų sutinkamas moteris. 
Tik skarelės trūko. Gal ji ir pageidavo ryšėti. Kaip norės arba kaip 
bus nurodyta. 

Visos ėjome drauge, šeimininkė stengėsi nepalikti mūsų ir žiū- 
rėjo, kad moterys, kurių vis daugėjo gatvėje, neišskirtų. Nebijojau, 
nors jos elgesys aiškiai rodė, kad nereikia per anksti džiaugtis. Ji 
tikriausiai žinojo, ką daro. Priėjome aikštę priešais bažnyčią. Pri- 
siminiau laiptus be turėklų. Atsigręžiau. Moteriškė ir dabar stovėjo 
ant laiptų. Kažką pašūkaliojo priešais bažnyčią, ir moterų minioje 
iš karto kilo sujudimas. Didžiausia iš jų, vos ne visa galva aukštes- 
nė už kitas, prasispraudė prie laiptų, atsistojo ant pakopos ir ėmė 
stebėti mus. Toji aukštai virš mūsų stovinti tvirta ir keista moteris 
trumpu, klostuotu sijonu atrodė juokinga. 

Jos tiesios kaip stulpai kojos laikė didžiulį liemenį. Ji mojo 
mums, stovinčioms po laiptais. 

- Koks čia maskaradas. Tu, Ane, eik tenai! - riktelėjo šeiminin- 
kei, kuri net krūptelėjo. - O jūs visi trys... - nebaigusi sakinio, ji 
priėjo prie manęs ir įstūmė tarp moterų, kurios rikiavosi į kažkokias 
eiles. 

Visos stovėjo nunėrusios galvas, tik viena kita atsisuko pažiū- 
rėti, kas Čia darosi. Atsistojau ir ištiesiau rankas Uriui ir dukrai. 
Ji priėjo prie manęs, po valandėlės stojo visiška tyla. 


Tuo metu išgirdau žingsnius, daugybės žingsnių trepsėjimą akme- 
niniu grindiniu, ir atsigręžiau. Kažkur iš gilumos, kairėje nuo mo- 
terų, pasirodė vyrai. Žengtelėjusi į priekį, pamačiau, kaip iš Žemu- 
tinio miesto jie lipa laiptais į aikštę. Vadinasi, tie laiptai eina toliau, 
pagalvojau, ir mano mintis nutrūko. Vyrai žingsniavo gretomis ne 
daugiau kaip po du. Pirmas ėjo Valdovas. 

Buvo aukštas, nutviekstas saulės, tiesus, su rimbu rankoje ir 
atrodė galingas. Neišsigandau, o kai atsisuko į palenktas moterų 
galvas, pamačiau šviesias jo akis. Esu aukštesnė už daugelį moterų, 

todėl jis mane pamatė. Stabtelėjo. Žvelgdama tiesiai į jį, pagalvo- 
jau, kad būtų gerai, jeigu palenkčiau galvą. Negalėjau. 

Ilgai jo nebuvau mačiusi, tik kartais, sėdėdama prie lango, 
nujausdavau jį esant ten apačioje. Žvelgiau geisdama jo ir įtikinėjau 
akimis, jog noriu kaip kalė laižyti jam rankas ir būti paklusni. 
Žinojau, kad noriu pasilikti; tas mano noras spinduliavo tarp mūsų 
virš moterų galvų. Jis kilstelėjo kairįjį antakį ir šyptelėjo. 

Iš tiesų niekas į mus nežiūrėjo, o vyrai dėjosi nieko nepastebį, 
nors visų galvose skambėjo, viršum mūsų visų skambėjo jo juokas, 
kurio nebuvo, jo džiaugsmas, kurio nepatyrė. Pasisukęs į bažnyčią, 
sukirto rimbu per bato aulą. Žvilgtelėjusi į jį, pamačiau į mane 
atgręžtą tos didžiulės moters veidą. Jame buvo tiek nepasitikėjimo 
ir keistos baimės, jog sutramdžiau troškimą, kuris mane kamavo, 
kai žiūrėjau į nueinantį vyrą. Nulenkiau galvą ir sugrįžau prie savo 
būrio moterų, nuolankiai laukiančių, kol į bažnyčią įeis paskutinis 
vyras ar berniukas, tik tada paskui juos sugužėjome ir mes. Kai 
grįžome namo, nesižvalgiau. Džiaugiausi, kad manęs iš karto ne- 
išvijo. 

Praėjo kelios dienos, bet nieko neįvyko. Bent namuose. 

Neinu niekur, tiktai plūdinėju apatiniame kieme ir vis galvoju. 
Turi kažkas atsitikti. Tokia diena, kokia buvo šiandien, nekantni ir 
varginanti, gadina man nuotaiką, trukdo apsispręsti. Noriu dirbti ir 
gyventi, už šių sienų man per maža erdvės, noriu daugiau oro, kad 
galėčiau laisvai kvėpuoti, dainuoti, šokti šiame keistame pasaulyje, 
kuris mane vilioja. 


Jis atėjo prieš porą vakarų ir pasiliko iki ryto. 

- Nieko negaliu padėti. Nesu valdovas, tik vadovauju. Bandyk 
pati, gal ir aš kiek pajudinsiu tavo reikalus, mėgink su moterimis, 
matysime, kas iš to išeis. Spalvos keičiasi tenai, žemyne, - pasakė 
stovėdamas prie durų. 

Apkabinau jį, prisiglaudusi pakibau ant kaklo, o jis kilnojo 
mane, apglėbęs per liemenį. 

- Pabandysiu pati. Neužmiršk manęs, - pašnibždėjau į ausį, 
nusliuogiau nuo jo, palenkiau galvą, ruošdamasi atsisveikinti, ir 
paliečiau lūpomis jo kvepiančią ranką. Tą kvapą jaučiu ligi šiol, 
kada nuobodžiauju ir suku galvą, ką daryti. 

Reikia užrašyti... 

Prieš dvi dienas pavakare nusėlinau prie Žemutinio miesto kraš- 
tinio namo, kur smėlio riba. Anksčiau bijojau rašyti, kad išėjau. Bi- 
jau pati savęs, nežinodama kodėl, bijau, kaip, man regis, visos bijo 
aplinkui. Nors man tinka šitas miestas, šitas kraštas, kuriame pasili- 
kau. Dabar suprantu, jog mane su visuomene jungia vyriškis, vidi- 
niai ryšiai su tėvu, sūnumi ir vyru. Čia yra kitaip. Čia vyriškis ma- 
nęs neįpareigoja. 


Ėjau kalno keteros link. Bėgau per nendres ir žolę, tartum jau susi- 
taikiusi su likimu. Nieko negalvojau, tiesiog bėgau nuo sienų ir 
žmonių. 

Aukštai viršum manęs klykavo žuvėdros, o aš tiesiau rankas, no- 
rėdama jas pagauti. Padrikai šūkčiojau bereikšmius Žodžius. Jos ly- 
dėjo mane toli, net į kalną, kur išraudusi ir sukaitusi atsiguliau tvir- 
tovės sienos šešėlyje. Girdėjau jų klyksmą kažkur toli. Laukuose ir 
vynuogynuose nieko nebuvo, ir aš nerūpestingai gulėjau išsitiesusi 
žolėje, kuri čia, alyvmedžių ir sienos paunksmėje, nebuvo išdeginta. 
Gražu buvo aplinkui. Nebaugino nei Aukštutinio miesto neramus 
šurmulys, aci Žemutinio tyla. Nieko nežinau apie Žemutinį miestą. 
Iš tolo atrodo tylus ir tuščias, bet koks ten iš tikrųjų gyvenimas, tik- 
riausiai niekada nesužinosiu. 

Pro alyvmedžius išgirdau arklių kanopų dundesį, tarsi jį būtų 
sukėlusios mano mintys. Užklups mane, pagalvojau, nenorėjau su 
juo susitikti. Susirūpinau,išsigandau. Mintis, kad jis netrukus bus 
čia, mane pribloškė. Pasileidau tekina palei sieną, įbėgau į tvirtovės 
kiemą. Skubėjau, nes dundesys vis artėjo. Norėjau pasislėpti už 
kolonos vartų arkoje. Tačiau galvoje viskas susimaišė - nežinojau 
ar laukti jo, ar pasišalinti. Abejodama ir sukrėsta stovėjau atsirė- 
musi į sieną, susiėmusi rankomis galvą ir laukiau. Bėgti buvo 
beprasmiška. 

Palengva atsisukau. Jis sėdėjo aukštai ant žirgo ir žiūrėjo į mane. 
Pakėliau galvą, nuleidau rankas, visa suvirpėjau kaip vandens pavir- 
šius, papūtus vėjui. Jis atėjo pas mane, turėjo taip atsitikti. Jaučiau iį 
išsiliejusį manyje, ir jis tai žinojo, mačiau iš veido, kad manęs nea'- 
stumia, nieko neima iš manęs, nors jam pačiam rodosi, kad man do- 
vanoja savo metus ir erdvę. Žiūrėjome vienas į kitą, tiek visko buvo 
tarp mūsų. Nuleidau galvą. Jis sėdėjo ant juodo žirgo, tokio aukšto, 

jog niekada jo nebūčiau pasiekusi, bet ištiesė rankas ir vienu mostu 
užkėlė prie savęs. 

Ramiai sėdėjau, apsikabinusi jį. Buvo šaltas nuo vėjo, glostė 
mano rankas. 

„ Mačiau tave ant kalno, kai kopei. Ar ieškojai manęs? 

Neieškojau tavęs, o gal ir ieškojau. Nėra tavęs čia, esi tik kamba- 
ryje, lovoje. Kitur tavęs negaliu turėti, tu mane išmuši iš pusiausvy- 
ros. Tu mane išmokei būti tokia, kalbėjau sau, prisiglaudusi prie pla- 
čių jo pečių. Tylėdama gaudžiau tabako kvapą, sklindantį iš jo striu- 
kės. Buvo šilta, šildė jis ir jo žirgas. Buvau labai susijaudinusi, deg- 
te degiau. 

Lengvai paragino arklį. Kieme padėjo nulipti. Apkabino per lie- 
menį, ir įėjome į niūrų kambarį, kurio viduryje stovėjo lova, o pa- 
kraštyje - skrynios. Visur buvo švaru, kvepėjo juo. 

- Čia retkarčiais ateinu. Ir miegu. Mėgstu ramybę. Skrynios pil- 
nos knygų. Pasirink ką nors, nes žadu greitai išgabenti. 

Pasilenkiau prie vienos ir atidariau. Ką aš radau! Eilėraščiai, dra- 
mos, romanai, apsakymai gulėjo sumaišyti, bet laikomi rūpestingai 
ir tvarkingai. 

- Būdamas žemyne, kartais užsuku į knygyną. Tiesa, slapta, bet 
tuo maloniau. Apie knygas nereikia kalbėti. Kai kurios uždraustos. 
Tavo irgi daviau peržiūrėti, juk turi keletą. Pasikliauju žmogumi, 
kuris pas tave lankėsi. Pasilaikyk jas. 

Pasilenkė ir paėmė vieną knygą: tai buvo Rainer Maria Rilkė. 
Pradėjo skaityti: 


Tarp medžių visas pilkas kopė jis į kalvą, 
paskendęs pilkumoj alyvų dulkinų, 

ir panarino dulkių pilną galvą 

į karštas dulkes degančių delnų. 


Galiausiai tai. Jau paskutinis mirksnis. 
Turėsiu eit - dabar, kai apanku. 

Kodėl tu nori iš manęs išgirsti, - 

esi tu, jei tavęs nebetenku. 

Neberandu tavęs. Nesi tu manyje, 
nei kituose. Nei šitame akmenyje 
nėra tavęs. Aš vienas kelyje. 


Aš vienišas likau, žmonių suėmęs gėlą, - 
ją per tave sumažinti norėjau. 
Tavęs gi nebėra. Bevardė gėda... 


Sakys vėliau, kad angelas atėjo.* 


Eilėraštį perskaitė ne iki galo, dabar matau jį perrašinėdama. Nu- 
leidęs ranką su knyga, pasižiūrėjo į mane. Persibraukė pirštais Žilus 
plaukus ir krūptelėjo. Koks jis buvo senas ir pavargęs. Jam irgi 
nebuvo lengva, ir jis tikriausiai matė daugiau negu aš maniau. 
Keistas kraštas ši sala, užklupta ir sulaikyta bežengianti. Kur ją 
užklupo? Pasiliksiu čia, gal suspėsime užgydyti žaizdas, bus gerai. 
Jis žvaliai priėjo prie lango ir uždegė žvakę. Stengėsi slėpti savo 
senatvę. Iš šalies žiūrint, atrodo, jog niekada nepaluš. Atpažinau 
žvakę - tokią pat turėjau savo namuose. Atnešė, kai apsilankė pirmą 
kartą. Saugau ligi šiol. 

Kambaryje pasidarė šviesiau. Apžiūrinėjau sienas. Prie durų 
kabojo rimbas. Gal jį pakabino, kai įėjome. Neprisimenu, jaučiausi 
tartum pakerėta. Atrodė mažas tarp kitų didelių ant sienos kabančių 
daiktų, bet toks girdimas, kaip ir šeimininkas, sėdintis ant skrynios 
krašto. Džiaugiausi, kad esu su jais. Daugiau jų nebijau. 

- Salos valdytojas turi pareigų, - pasakė jis, pastebėjęs, kad 
apžiūrinėju rimbą, - be to, jis padeda man gyventi. - Šyptelėjęs 
priėjo prie manęs. Pakėlė ir nunešė į lovą. Atsargiai paguldė ir pats 
atsigulė šalia. Ilgai ilgai tylėjome. Esu turėjusi vyrų, kurie taip 
gražiai mane laikė ir alsavo į mane. Pažinau prisirišimą ir atsida- 
vimą, nieko nebuvo ir buvo viskas. 

Aš ir sala, ir moterys, ir vyrai, rūpesčiai ir toji didžiulė moteris, 
kurios bijojau. Jis pajuto mano drebulį ir stipriau apkabino, ėmė 
šnibždėti žodžius, kurie buvo pemnelyg ankstyvi ir amžini. Kai 
visiškai sutemo, išjojome miesto link. Tegu kas nors atsitinka, 


* Rainerio Marijos Rilkės eilėraščio “Alyvų sodas" pirmos keturios stro- 
fos. Vertė A. Danielius. 

pagalvojau, skubėdama gatve namo, kad nepavėluočiau. Žinojau, 
kad ateis. | 


+ 454 


Vėl praėjo kelios dienos. Vėlus vakaras. Prieangyje girdžiu žing- 
snius, lauko durų girgždesį. Šiuose namuose gyvename kas sau. 
Kas čia buvo ir dabar išėjo? 

Vėl sėdžiu prie lango ir žiūriu į Žemutinį miestą. Jeigu ir 
neateis, yra kažkur netoliese. 


+++ 


Iki juosmens išskleidusi plaukus, stovėjau prieš veidrodį. Ruošiausi 
miegoti. Sukavausi ilgai ir palengva, tarsi vydama šalin mintis, 
kurios neleidžia užmigti. Smuko marškinių peteliai, nuolat taisiau- 
si. Nemėgau matyti savęs plikos. Prieš guldama miegoti, jaučiau, 
kad esu apsileidusi. Ilgai jo nėra. Apačioje, mieste, seniai nemačiau 
jo. Gal išvykęs? 

Dienos praeina greitai. Rašau apie pareigas saloje. Svarbiausia 
namų šeimininkių pareigos Žemutiniam miestui. Moterys rūpinasi 
vyrų drabužiais, gamina jiems valgį ir neria staltieses. Aš tuos 
darbus planuoju. Skirstau moteris pagal pareigas, šiaip sau, iš 
nuovokos, nes jų nepažįstu; atsižvelgiu į sugebėjimus ir jėgas. 

eimininkė man padeda patarimais ir duomenimis. Pati įsitraukė į 
šį darbą. Pirmiausia man atnešdavo maisto, žvakių, ko tik reikė- 
davo; parūpindavo drobės, kurios, kaip ir kitų daiktų, gaudavo name 
ant kranto. Parodė man jį. Stovi prie pat jūros. Pasakė, kad ten yra 
visko, ko man reikia, o atsargų parūpina Valdytojas. 

Tai jis. Žinojau, kad tai Valdovas. 

Dabar jau gulsiu. Rašau, kai turiu laiko ir kada, mano manymu, 
įvyksta kas nors reikšminga. 


it 


Susikaupė didelė krūva popieriaus. Rašau vakare ir svajoju. Nuei- 
siu į miestą, susitiksiu su žmonėmis, jeigu manęs nepakvies anks- 
čiau, ir paaiškinsiu jiems savo planus ir permainas, kurias ketinu 
daryti. 

Ilgos dienos dabar sutrumpėjo. Daug mąsčiau apie moteris, 
vaikštančias pro mūsų namo langus. Pakumpusios ir nusikamavu- 
sios, ištisą dieną jos kiūtindavo su pilnais krepšiais. Gailėjausi jų. 
Norėjau prailginti joms dieną, kad suspėtų pasirūpinti apleistais 
vaikais, kurių buvo pilnas miestas. Apsisnargliavę, sulysę jie se- 
kiojo paskui savo motinas, seseris, tetas, pavieniui ir būreliais, 
kartais po du, susikibę rankomis. Daugelį moterų pažinojau, nors 
buvo panašios. Ypač jas vienodino drabužiai; norint atpažinti, rei- 
kėdavo įdėmiai pasižiūrėti į veidą. Kai kurios vilkėjo juodai, nors 
neteko pamatyti nė vienų laidotuvių. Mūsų namas stovi prie aikštės, 
0 priešais siaura gatvė eina tiesiai į kapines. Neprisimenu, kad būtų 
ėjusi laidotuvių procesija. Visos kitos vilkėjo drapanomis iš kaž- 
kokio melsvo, šviesesnio arba tamsesnio raštuoto audinio, trumpais 
sijonais, palaidinukėmis ir berankoviais. Susismaukusios per lie- 
menį, visos iš užpakalio atrodė vienodai. Ir skareles nešiojo vie- 
nodai, po smakru nesurištais kampais, kurie kabojo ant krūtinių ir 
nuolat maskatavo nuo vėjo ar greito ėjimo. 

Vis daugiau jų pažinau, norėjau pabūti kartu su jomis. Tikriau- 
siai vieną sykį nueisiu į miestą ir pakalbinsiu. 

Mėgstu gulėti savo pataluose. Gavau juos pirmą naktį. Pradžiu- 
gino jie tada mane, nelaimės ištiktą, daug dienų praleidau juose. 
Ir dabar, kai užeina liūdesys, labai padeda. Eisiu miegoti. Įsisupsiu 
į paklodę ir pasinersiu į miegą. Paklodės dvokia. Neskalbia jų kaip 
reikiant. Ir tą reikės patvarkyti. 

Apsivilkau juodą blizgančio audeklo suknelę su smulkiais nėriniais 
prie siauros apykaklės ir rankovių. Pati neseniai ją pataisiau, ap- 
kraštavau nėriniais. Mėgau daiktus, kurių anksčiau į rankas neim- 
davau. Vis daugiu jų radosi kambaryje. Ilgomis dienomis patvar- 
kiau juos, norėdama pajaukinti namų atmosferą. Tarp jų jaučiausi 
kaip namie, apsipratau. Tai ramino ir skatino dirbti. 

Atsisėdau į audimo stakles, kurios stovėjo pirmame aukšte, 
siauro prieškambario gale. Kaip mokinė uoliai ėmiausi darbo. Nc- 
rėjau dirbti, būti patenkinta. Šeimininkė, kuri man padėdavo; kaž- 
kur užtruko. Buvome sutarusios valandą. Niekada nevėluodavo. 
Todėl nekantriai laukiau jos pasirodant. Man užsikirto staklės. 

Patimpčiojau brangius siūlus, paskui, netekusi kantrybės, atsistojau 
ir nuėjau į virtuvę. Išgirdusi kieme žingsnius, stabtelėjau prie du- 
rų.Grįžo šeimininkė. Ji perėjo per virtuvę ir sustojo prie uždarytų 
durų. Stovėjome kiekviena savo durų pusėje. Manęs nematė, nes 
šviesa krito į nugarą. Pasiglostė plaukus po skarele, greitosiomis 
persibraukė ranka per veidą. Paspaudė durų rankeną. Atšokau į šalį, 
kad neužgautų, ir ėmiau laukti. Manęs ji čia nesitikėjo, todėl kažką 
neaiškiai suniurnėjo. Paėmiau ją už alkūnės ir, palydėjusi prie 
lango, pasodinau į kėdę. Sunerimusi žiūrėjo į mane. 

- Girdėjau, jog eisi pas Marę. Palydėsiu tave, - pasakė ir atsi- 
stojo. 

Drauge išėjome į gatvę. Čia nieko naujo nepamačiau. Skubėjo 
moterys, šmirinėjo maži vaikai. Pasitaikė moterų ir pakeltomis 
galvomis, joms nusišypsojau. Reikia jas palenkti į savo pusę. Pri- 
ėjome namą su laiptais. Keistas asociacijas kėlė man šis vizitas - 
prisiminiau sapną. Negaliu prisiminti visko, ką mačiau per sapną, 
bet įstrigo vaikiškas veidas, paskui staiga virtęs suaugusio žmogaus 
veidu, tokiu kaip mano. Tai buvo kažkoks įspėjimas. Mačiau tokius 
pat suktus laiptus, kylančius kažkur į viršų, aukštus ir be turėklų. 
Jaučiau baisų nykulį, pranašaujantį sunkius laikus. Išliko atmintyje 
veidas, toks žinomas ir toks tolimas, neatpažįstamas. 

Šeimininkė stumtelėjo mane į laiptus. Į viršų užlipo pirmoji. Su 
kažkuo pasišnekėjusi, pamojo, kad eičiau į vidų. Salia jos stovėjo 
trys moterys, vienos iš jų nepažinojau. Jos apsigręžė ir pasuko į 
artimiausias duris. Ėjau iš paskos, žiūrėdama joms į nugaras. Buvau 
tarsi žado netekusi iš baimės. Šeimininkė stumtelėjo mane į priekį. 
Man nudiegė tarpumentę; tą vietą, kur ji palietė, nudiegė nuo įniršio 
ir bejėgiškumo, nuo vienišumo. 

Įėjau į tuščią kambarį; palei langą stovėjo tik trys kėdės, atsuk- 
tos į mane. Šviesa krito man į akis, todėl priešais esančių veidų 
negalėjau matyti. 

Moterys buvo ramios, pasitikinčios savimi, delsė pradėti pokal- 
bį. Didžiausia iš jų, toji, kurią kelis kartus mačiau bažnyčioje, 
prabilo: 

- Esu Katė, Aukštutiniame mieste viską sprendžiu aš. Nežinau, 
iš kur tu esi, bet dešimt kosmoso įsakymų žinai. Čia privalai 
laikytis dar septynių, - pasakė ji, o aš dabar noriu prisiminti, ką ji 
man rytą išskaičiavo. Pirmas - be reikalo niekur neiti iš namų; 

antras - į Žemutinį miestą negalima; į Diraną - galima, ten gausi 
visko, ko saloje reikia; trečias - nevaikščiok į kitus namus ir vaiko 
neleisk; ketvirtas - nebendrauk su kitais, niekada nesidėk prie gru- 
pių; penktas - neieškok kontaktų su vyrais, nei prie bažnyčios, nei 
prie Diranos; šeštas - nevaikščiok po salą, moterys turi darbo 
mieste; septintas - naktį nedrįsk deginti žiburio, nebent būtum 
susirgusi. 

Tų punktų tvarką atsiminiau tik išėjusi. Supratau tuos draudi- 
mus ir žinojau, kad reikės juos laužyti. Beveik visus. Kai ji baigė 
skaičiuoti punktus, nulenkiau galvą ir nuolankiai tylėjau. Reikėjo 
palaukti, norėjau užklupti jas nepasiruošusias. Kukliai kilstelėjau 
galvą ir paprašiau: 

- Norėčiau turėti darbo. Esu įpratusi dirbti. Galėčiau suorgani- 
zuoti bendrą skalbimą, siuvimą, virimą, būtų paprasčiau. Jeigu 
sudarytume grafiką... 

Neleido man užbaigti frazės. Užriko, kaip tąsyk prie bažnyčios, 
net šalia sėdinčios kitos dvi krūptelėjo. 

- Nieko nebus. Nekvietėm tavęs, tu mums nereikalinga, ir vai- 
kas, kuris atvyko su tavim. Turi paklusti, arba plauk iš kur atvy- 
kusi. 

Stovėjau ir, nuleidusi galvą, laukiau, kol ji užbaigs. Buvo sunku. 
Kitos dvi tylėjo. Sėdėjo užgniaužusios kvapą. Tikriausiai jos bijojo 
labiau negu aš. Ji dar kalbėjo, mano manymu, nereikšmingus da- 
lykus. Pamažu pakėliau galvą ir nusprendžiau nebenusileisti nei 
čia, nei kitur. Jos nesidžiaugė manimi. Atrodė, norėjo kuo greičiau 
atsikratyti. Visų trijų pailgi veidai buvo paukštiški, nemačiau juose 
nė mažiausio palankumo, kurio tikriausiai niekada ir nesulauksiu. 
Jeigu jos valdžia, vadinasi, yra ir aukštesnė už jas. Keista visa tai. 
Jos atrodė tarsi uždarytos dėžutėje, tarsi jas kas matytų ir stebėtų 
jų elgesį. Draudimas vaikščioti mieste, nesikalbėti, nelankyti vie- 
noms kitų, jokio meilumo? Kam iš to nauda? O vyrai? Tikriausiai 
ir jiems nustatyta tvarka. Kas ją nustato? 

Kai Katė nutilo, atkuto sėdinti dešinėje, parodė ranka į mane 
ir įsakmiai tarė: 

- Sakyk vaiko duomenis, aš užrašysiu. 

- Vaikas ne mano, ištraukiau jį iš skęstančio laivo. 

- Šitą apie jį turi žinoti, negaliu palikti neužregistruoto. Čia turi 
būti tvarka. Ir nedaryk, kas draudžiama, - užbaigė. Jos veidas buvo 

išblyškęs, tuščias, liesas ir sustingęs. Akys žiaurios ir negailestin- 
gos. Bijojau tų moterų, nors visos atrodė komiškai. 

Visos iš karto rankomis parodė į duris. Su šeimininke išėjau 
namo. Netoli namų ją aplenkiau ir, išgirdusi sode Urį, nuskubėjau 
pas JĮ. | 

Nusprendusi pasilikti saloje, norėjau sužinoti, kur esu. Pasi- 
ėmiau berniuką ant rankų ir išėjau į miestą. Gatvėje sveikinausi 
linkčiodama į visas puses, niekas manęs nesustabdė. Skersai ir 
išilgai išvaikščiojau visą miestą. Paaiškėjo, kad jis mažesnis, negu 
maniau. Tik keletas gatvių; mažesnės gatvelės baigėsi kiemuose 
arba ėjo į pakraštį, iš kur buvo matyti jūra. 


Aikštėje prie bažnyčios sustojau. Pasižiūrėjau į laiptus be turėklų, 
ir man sugniaužė širdį. Norėjau daryti permainas, dirbti. Negalėjau 
trauktis. Nesu tokia sena, kad sėdėčiau be darbo; jeigu lieku čia, 
noriu gyventi. Rašydama šiuo momentu pagalvojau, - rytą apie tai 
nemaniau, - kad šitie žmonės apskritai negyvena, tik leidžia laiką 
nuo gimimo iki mirties, savo rankų darbą, paslaugas kažkam skiria, 
tik, žinoma, ne sau. Keista, ligi šiol buvau įpratusi prie įvairiausių 
patogumų, niekad nemačiau ir nepažinojau žmonių, kurie galėtų 
šitaip gyventi. Čia žmonės gyvena ne sau. Kam? 

Pamačiau ties laiptais prie lango tą moterį. Neišėjo ir neaprėkė 
manęs. Tikriausiai apskųs. Matyt, turi kažką informuoti apie viską, 
kas čia darosi. Vis dėlto truputį bijau. 


+++ 


Visą mėnesį baltinome, dažėme, tvarkėme namus. Apie nieką ne- 
galvojau, nieko nelaukiau. Pasikviečiau kaimynių, ir padarėme, 
kaip buvau nusprendusi. Kai nuėjau prašyti jų į talką, spoksojo 
apstulbusios ir sutrikusios, vienos atsisakė, kitos tartum pabudusios 
nusekė paskui mane. Džiaugiausi atnaujintais kambariais, geltonai 
nudažytomis durimis. Viską, ko man reikėjo, parūpino šeimininkė. 
Ji tarsi pajaunėjo, švilpiniavo triūsdama, dainavo gražiu balsu man 
negirdėtas dainas. Mes gražiai sutarėme. Pasirodė dar kelios mo- 
terys. Jos ateidavo ne drauge, po vieną, pro duris iš kiemo pusės 
ir klausdavo, ar ko nors nereikia. Joms patiko paplepėti, aš tuo 
mielai naudojausi ir plėčiau pažintis. Iš pradžių jos laikėsi santū- 

riai, elgėsi tarsi būčiau jų viršininkė. Norėjau turėti bičiulių, gerų 
kaimynių, o ne nuolankių tarnaičių. Ilgainiui pamažu vienos atsi- 
sakė bendrauti, kitos, nors ir negrabiai, bet stengėsi rodyti gerą 
širdį. Į mūsų namus pradėjo lankytis žmonės. Žemyne man visada 
jų reikėjo. Naujos pažįstamos džiaugėsi mano pasiūlymais, bet 
nebuvo laimingos. Jų akis ir kaktas temdė šešėlis. Jos nesuvokė, 
kokios yra vienišos ir atskirtos, nesuvokė, kad aš pažįstu tą gėlą, 
kada moteris vakare negula į patalą su vyru, kuris ją apkabintų ir 
pamylėtų. Kai klausydavosi manęs, tik vienai suspindėdavo akys, 
ji ilgiau pasilikdavo ir laukdavo, kad dar ką nors pasakyčiau. Su- 
prantu, kad jai žinomi kai kurie dalykai, jos akys dega, kai pasa- 
koju, jog noriu gražiai viską sutvarkyti. 

- Viskas įgauna tavo išvaizdą, - mėgdavo ji sakyti, - viskas, ką 
tik palieti. 

Ji man buvo dėkinga ir, atrodo, pritarė mano maištavimui prieš 
Katę ir kitas dvi, bet slėpė tai, nes bijojo. O gal nenorėjo, nes dar 
nesuprato, kad jeigu iš tiesų nori kažką pasiekti, reikia mokėti. 

Viskas sutvarkyta, netgi rūsys kitaip atrodo. Turime ir lentynas 
daržovių atsargoms, kurių gausime, nors dar nežinau, ar galiu pa- 
imti iš pintinių, stovinčių priestatuose miesto pakraštyje, daugiau 
negu paprastai šeimininkė parsineša namo. Ar vyrai nepastebės, 
kad jiems trūksta arba kad sunaudojama daugiau negu įprasta? Bet 
padarysiu kaip nusprendžiau. Ir statinė kopūstams išplauta, pasiū- 
lysiu joms mineralinio vandens, gal pavyks įtikinti, kad jį gerti 
sveika. Kaip gauti vaisių? Ar pačiai eiti vogti obuolių, ar šeimi- 
ninkė atneš? Tikiu, kad viskas bus kaip nors sutvarkyta. 

Namai, kaip ir tikėjausi, ištuštėjo. Visos išsiskirstė kas sau. Sėdžiu 
ir suku galvą, kaip nueiti daržovių žiemai. Visko reikalauti negaliu. 
Kur gauti išdirbtą avies kailį, kurį išvaškuočiau ir statyčiau į jį 
stiklainius. Aplankiau kaimynę, mėgstančią dažnai pasėdėti pas 
mane. Ji turi du vaikigalius, todėl pasiėmiau sausainių, kurių buvau 
išsikepusi. Kadangi niekas neatsiliepė į mano beldimą, pastūmiau 
duris į kiemą ir pamačiau baisų purvą. Visur mėtėsi seni skarmalai, 
indai. Vidury kiemo stovėjo išmesta krosnis, vištos dziubsėjo sna- 
pais sutryptą žolę. Prie durų stovėjo gal penkerių metų berniukas 

trumpomis kelnaitėmis. Tiesą sakant, jo amžių sunkiai galėjai at- 
spėti, toks buvo liesas ir plonas. Paprašiau, kad pašauktų motiną. 
Berniukas nė nekrustelėjo, todėl pakartojau. Jis tebestovėjo, ir pa- 
galvojau, kad nereikia jo kalbinti, nes manęs nesupranta. Kai pri- 
ėjau arčiau, viskas paaiškėjo: manęs negirdėjo, gestais parodė, jog 
kurčias. Paskiemeniui ištariau žodį “mama" ir mostelėjau į duris. 
Suprato ir nuėjo į vidų. Netrukus jau tempė už sijono motiną. 
Pasitikau ją, padaviau kepinius. Ji kukliai šyptelėjo ir priėjo arčiau. 

- Negalima jums čia vaikščioti. Buvo atėjusi Marė ir pagrasino 
kalėjimu, jeigu dar susitikinėsime su jumis. 

Pertraukiau ją ir įstūmiau į trobą. Uždariau duris. Dvokė žibalu. 
Namuose aš degindavau žvakes. Reikės pasakyti šeimininkei, kad 
dar atneštų. Prie jų šviesiau ir mažiau vargo. Pas mus visur pri- 
lašinta vaško. Čia buvo labai nešvaru ir netvarkinga. Apsidairiau 
aplinkui: norėjosi šviesos. Moteriškė stovėjo vidury kambario. At- 
rodė nelaiminga ir sunerimusi. Atsisėdau ant laiptelių. Sijoną su- 
sibrukau tarp išskėstų kelių, kad neatrodyčiau nepadoriai. Mėgau 
šitaip sėdėti. Jaučiausi žvali ir stipri. 

- Žemė, į kurią aš atvykau, yra vyrų, jie man nieko neuždraudė. 
Tegu ateina ir pasako. Moterų aš neklausau, - įtikinėjau ją, steng- 
damasi, kad klausytų manęs. Atsistojau ir apkabinau per pečius. - 
Prižadu, kad tavęs į kalėjimą neuždarys, o jeigu uždarytų, pasirū- 
pinsiu, kad vėl greitai grįžtum namo, - pasakiau ir švelniai paglos- 
Čiau jai pečius. - Dabar tvarkysime tavo namus. Jūs padėjote man, 
o dabar aš noriu padėti jums. Šitaip išvalysime visą miestą. Jeigu 
mums trukdys ir kurią nors uždarys, kitos dirbs ir taip iki galo, ko! 
padarysime taip kaip norime, ir tegu mieste būna moteriška tvarka, 
jeigu taip skirta. Tarp mūsų kartos moterų nėra nė vieno vyro, 
nepaskirti mums, gal jį turės duktė, tikriau sakant, ne duktė, bet 
anūkė, gal duktė nuo ko nors susilauks kūdikio. Aš dar turiu darbų, 
todėl skubu namo. 

- Palauk, - man jau beišeinančiai tarė Lana taip netikėtai, jog 
net išsigandau. - Noriu parodyti kambarį, kuriame yra šiokių tokių 
daiktų. Motina sakė, kad juos paliko tėvai ir seneliai, kai jai buvo 
vienuolika metų. 

Nusekiau jai iš paskos. Kitame namo gale, antrame aukšte, ji 
paėmė nuo durų staktos viršaus raktą ir atrakino. Stovėjome tarp 

dvigubų durų ant slenksčio, man galvoje vienas po kito kilo klausi- 
mai. Tik vieno dalyko paklausiau: 

- Ar senelis numirė šitame kambaryje, ar apačioje? 

- Apačioje. Senelė pasakojo, kad atėjo jo ieškoti, kai jai buvo 
dvidešimt devyneri metai. Išėjo vidurnaktį su daiktais, kuriuos 
senelė paskubomis sumetė į maišą. Tą naktį visame mieste lojo 
šunys. Po to senelį ji matė tik kelis kartus, praėjus gerokai laiko, 
nes daugiau nedrįso ateiti. 

- O kodėl tu žinai, kad esi šiuose namuose užaugusio berniuko 
duktė? - ji valandėlę tylėjo, matyt, skausmas užgniaužė kvapą, 
bijojau, kad daugiau nieko nepasakys. Žiūrėjo į mane nustėrusi. 

- Jį uždarė, kai, motinai anksti mirus, į tuščius namus parsivedė 
moterį, mano motiną. Ir ji daugiau jo nematė. Sako, kad išvežė į 
žemyną, naktį, kaip žuvis, kurias sumeta tarp ledo ir išveža kažkur. 
Sako, kad salos savininkui. 

Stovėjome viršutiniame kambaryje prie durų tarp netvarkingai 
sumestų daiktų ir tylėjome. Pamažu susidarė neįprastas dviejų mies- 
tų paveikslas. Apačioje trinktelėjo durys. Kažkas atėjo. Lana, kuri 
jau buvo kiek padrąsėjusi, išbalo, jos aukštas, liaunas liemuo su- 
linko, visa krūptelėjo. Vėl apsigobė skarele rusvus plaukus ir pa- 
sižiūrėjo į mane. Pridėjusi pirštą prie lūpų, išėjo ant laiptų. Kažkas 
pašaukė ją vardu. Pažinau Marės balsą. 

- Ar Helena Bras čia? Jos nėra namie. Ji nepaiso jokių drau- 
dimų. O tu atėjai į protą? 

- Ji nebeužeina pas mane, - atsakė Lana. 

- Gerai. Neįsileisk jos. - Girdėjau, kaip ji uždarė duris. Lana 
sugrįžo. Stipriai prisiglaudė prie manęs. Visa virpėjo. 

- Negerai mes gyvename. Per visus tuos metus daug apie tai 
galvojau. Dabar šį tą suprantu. Tenai apačioje turiu vyrą, kurį 
myliu. Paskutinis vaikas jo. Kitais atvejais saugodavausi arba iš- 
siplaudavau siurbliu, juo naudodavosi ir motina, plaudavosi su 
pasišlykštėjimu, drebančiomis rankomis, bet nieko negali padaryti. 
Norėčiau, kad jis būtų šalia manęs, norėčiau miegoti su juo. Bet 
tai neįmanoma, todėl labai nyku. Ilgiuosi jo. Kartais apsilanko. 
Stengiuosi kitus užmiršti. Ateina, ir laikomės už rankų, beveik 
niekada nesimylime, bijome, kad prisiminsime kitų kvapą. Laiko- 
mės už rankų, aš verkiu, visą laiką verkiu. 

Stovėjome atsirėmusios viena į kitą, nejudėdamos ir tylėjome. 

- Daug ką galima pakeisti, bet naktį mieste kas nors numirs dėl 
mūsų, - sušnibždėjo ir pro ašaras pridūrė dar kelis žodžius, bet aš 
jų neišgirdau. - Helena, tu visko nežinai, - tarė ji ir atstūmė mane. 
- Ateina naktis, ir girdi kaip kažkur varsto duris. Tik naktį šis garsas 
toks baisus. Dauguma jo bijo, žinau, dauguma laukia tik vieninte- 
lio, kurio beveik niekada nesulaukia. Suvarė mus į krūvą čia viršuje 
ir apačioje, rezultatai tokie, kokių norėjo. Pasidarėme svetimi. Kai 
kam tas patinka, tai jų laikas. Manau, jog greitai truks žmonių 
kantrybė, daugumos pernelyg sunkios kančios. 

Lana atsišliejo į staktą, ji iš tikrųjų atrodė svetima, tarsi pažy- 
mėta kažkokiu nesuprantamu antspaudu. To niekada nesuprasiu. 
Nesuvokiau Lanos žodžių, jų prasmę tik nujaučiau. Mane tenkino, 
kad negyvenu su vyru, kuris ateina, todėl nesupratau jos skausmo, 
galėjau tik nujausti ir norėti, kad to skausmo nepatirčiau. Neįsivaiz- 
davau, kaip galėčiau ištverti tokį gyvenimą. 

Uždėjau ranką jai ant peties, paskui išėjau. 

Sėdžiu prie lango ir žiūriu į miestą. Mėginu susidaryti jo vaizdą. 
Jis man atrodo keistas ir baisus. Dabar esu čia ir negaliu niekur 
dingti. Tą vaizdą tarsi matau iš tolo. Nežinau jo turinio. Reikia 
prieiti arčiau. 

Rytas. Aš jų kaip reikiant neužpykdžiau. Suplanuoti dalykai nejuda. 
Sutvarkyti namai juos sutrikdė, bet ne tiek, kad sustabdytų mano 
veiklą arba leistų tvarkyti reikalus toliau. Ar jie ketina trukdyti 
man? Noriu patikrinti. Šią naktį buvau ne viena. Jis apsilankė. Kai 
mane apkabino, pamačiau, kaip aš jo laukiau. Yra glamonių, kurių 
negali užmiršti. Kilstelėjo mano galvą ir suėmė už skruostų. 

- Myliu tave, man atrodo, - tarė ryžtingai ir švelniai pabučiavo 
į skruostą, kaip ir pirmą kartą. Emėme suktis, atsišliejome į sieną. 

- Negalėjau anksčiau. Viską sugadinai. Turėjau vykti į žemyną 
pas šeimininką. Iš gautos informacijos jam pasirodė, jog ruoši 
sąmokslą, ir bijojo, kad dar ką nors sugalvosi. Pasakiau jam, kad 
čia viskas normalu ir viena kita permaina niekam nepakenks. Buvau 
girdėjęs apie permainas, kurias siūlai daryti, ir informavau jį. Rei- 
kėtų jį įtikinti, kad dėl to niekas iš esmės nepasikeis. Pamėgink ką 
nors daryti su moterimis, susitark su Kate ir Mare, nes jos čia, 

viršuje, sprendžia. Nesikask giliau, nekeisk joms nustatytos tvar- 
kos, išskyrus higienos dalykus ir tuos, apie kuriuos jau pranešta. 
Jeigu darysi priešingai, nepadėsiu tau ir susitikinėti nebegalėsime. 

Stipriai apkabino mane, supratau, kad turėsiu taikytis, kad reikia 
atsargiai imtis užplanuotų permainų. Labiausiai noriu jį matyti. 
Išėjo. Žiūrėjau įkandin kaip jauna mergiotė. 

Rytą kažkas skubiai pabeldė į duris iš kiemo. Girdėjau, kaip šei- 
mininkė su kažkuo šnibždasi. Jau kuris laikas niekas pas mus 
neužeidavo. Praėjo trys savaitės, o niekas nejuda. Norėdama jas 
truputį nuraminti, nusileidau, bet ruošiau visą virtinę permainų, su 
kuriomis užklupsiu netikėtai. Marė ir Katė neteks žado ir galios, 
noriu jas apstulbinti ir padaryti, ką sugalvojau. Priėjau prie durų 
ir atidariau. Apsidžiaugiau pamačiusi Laną, kuri pašnibždomis kaž- 
ką skubiai pasakojo šeimininkei. Abi atsisuko į mane ir kartu kažką 
pasakė, bet paskui šeimininkė nusileido greitakalbei Lanai. 

- Pabėgo penki vyrai ir trys moterys. Tikras velnias įsitaisė 
saloje. Vėl iš kažkur atsirado šunų, visur iššniukštinėjo. Tik po 
kokių trijų valandų, kai išaušo diena, pastebėjo, jog nebėra valties. 
Tris dienas jų ieškojo. 

Prasidėjo, pagalvojau su piktdžiuga. Mano pasėta sėkla pradeda 
dygti. Apglėbiau vargšes moteris ir pasodinau virtuvėje prie stalo. 

- Jeigu jūs ir dar keletas moterų iš miesto padėsite man, pada- 
rysime, kad gyventi būtų pakenčiama ir malonu. Nekalbu apie save; 
pasinaudodama privilegijomis, kurių turiu, padarysiu taip, kad jūsų 
jungas palengvėtų. Jums bus geriau, jeigu klausysite manęs ir pa- 
dėsite. Vyrams mieste permainos netrukdys. Sakau jums tikrai. Kai 
ką patvarkysime čia, apačioje. Pradėsime nuo tavo namų, Lana, ir 
taip toliau, iki paskutinio pastato. Jeigu visos pritars, padarysime 
kaip sakiau: surasime namą bendrai skalbyklai ir siuvyklai, virtu- 
vei, ten bus gaminama viskas, ko reikia mums ir jiems. Liks laiko 
vaikams ir nėrimui tų velniškų staltiesių ir staltiesėlių, kurių kas 
savaitę reikalauja iš jūsų. Ar pagalvojai apie tai ir ką pasakysi? 

- Galvojau ir noriu būti su tavimi. Blogiau negu dabar negali 
būti. Nuo ryto ligi vakaro skalbiu, siuvu, verdu ir neriu. Kad bent 
žinočiau kam. Keliems, dešimčiai vyrų. Nežinau, vieni žemesni, 

kiti aukštesni. Palikdama maistą priestate prie namų ties laiptais į 
Žemutinį miestą, taip pat krepšį su skalbiniais ar skaičiuodama 
nunertas staltieses, aš galvoju, kad vieną dieną apnuodysiu tą mais- 
tą arba šoksiu nuo uolos į jūrą, nes ilgiau nebeištversiu. Einu su 
tavimi. Padarysime kaip siūlai, daugelis tau padės. Todėl, kad mes 


negyvename. 
E imininkė žiūrėjo padilbomis ir kraipė galvą. 

- Helena, ar žinote, jog Katė nedora moteris. Ir jos motina buvo 
tikra budelė. Keletą moterų užmušė lazda. Jūs dar nematėte Katės 
su lazda? 

Kaip įsikinkiusi į savo jungą ši smulkutė geraširdė moteris. 
Katė visada jai bus valdžia, nors ir toliau prievartaus. Lana su 
ašaromis kreipėsi į šeimininkę: 

- Neprieštarauk. Ir aš priėjau ribą. Dabar imsiuos darbo. 

Jos susižvelgė kaip vaikai, pritarė man kiekviena kaip mokėda- 
ma ir galėdama. 

Vakaras, Žinau, jog sudarėme sąjungą. 

Pasisukau į virtuvės langą, su džiaugsmo ašaromis akyse tariau 
tyliai ir įtikinamai: 

- Patinka man ši sala ir ramybė, kuri netrukus įgaus kitą skam- 
bėjimą. Kažkas turi pradėti, o jeigu nepamėginsime, nežinosime, 
koks tas naujas skambėjimas. Mielai įspėsiu valdžią, kad ji neam- 
žina ir kad kiekviena valdžia genda. Žmonės gyvena tam, kad 
pertvarkytų valdžią pagal savo įsitikinimus. Iliuzija galima tenkin- 
tis daug metų, bent taip įprasta. Čia aukų nebus, nes neketinu 
kėsintis į nustatytą tvarką. Tik pasiruošime. Suprantu, jog negalima 
juokauti su Kate ir Mare. Žinote, kokios moterys joms tarnauja? 

- Taip, yra kelios, - atsakė abi iš karto. 

- Vengsime jų namų, bent iš pradžių, - atsakiau ir kreipiausi į 
Laną: - Paruošk kalkių, dažų ir viso kito, ko reikia tavo namų 
atnaujinimui. Pasirūpink, kad užtektų vandens, plausime nuo apa- 
čios iki viršaus. 


+ + 


Praėjo laikas, kurį man sunku apibrėžti. Šalčiai išvijo mane iš 
namo, kurį tvarkėme, o dabar ankstyvas pavasaris. Nutraukė darbą 

ir kitos moterys. Jos greitai išsiskirstė, kaip pasakojo šeimininkė, 
gal dėl to, kad nėra pakankamai žmonių. Čia viskas teka palengva, 
salos savininko žemyne kažkokia Helena Bras taip greitai nepasie- 
kia. Apatiniame aukšte viena beveik nebūnu. Ateina pažįstamos ir 
nepažįstamos moterys ir įvairaus amžiaus mergaitės. Pasakojo man, 
kaip susitvarkė kiemą ir kambarius. Vyko svarbūs dalykai, jos 
pačios toliau dirbo pradėtą darbą. Tai mane džiugino, ir laukiau, 
kas bus man. Iš pradžių skaičiavau naktis, paskui lioviausi, nes 
mano nekantrumas sukėlė didelių rūpesčių. Leidausi nešama įvy- 
kių kaip nevaldoma valtis. Nesijaučiau silpna. Nusprendžiau pasi- 
duoti likimo valiai; visada atsidurdavau tenai, kur iš tiesų norėda- 
vau. 

Jau savaitė kai mane išleido. Nieko neatsitiko, palikau miestą 
ramybėje, tegu gyvena kaip sau nori, ir svarsčiau, ar iš tikrųjų man 
rūpi pasilikti. Kitokio pasirinkimo iš tiesų neturiu, šiandien spren- 
džiau, kas atsitiktų, jeigu vėl kiltų konfliktas. 

Apsilankė manasis. Ragino toliau organizuoti permainas. Pasa- 
kė pasirūpinęs, kad mane greičiau paleistų, nes tai ilgokai užtruko. 
Salos savininkas vėl buvo informuotas apie mane, jis pritariąs 
tolesnėms permainoms, todėl aš vėl namie. Savininkas nurodė, kad 
išleistų mane ir kad galiu vykdyti savo planą, bet iki tam tikrų ribų. 
Todėl rytą išeidamas manasis įspėjo, kad būčiau apdairi. 

Man atrodė, jog jis galėjo greičiau pasirūpinti, kad būčiau iš- 
leista. Matyt nežino, ką reiškia būti kalėjime. Katė jam pavaldi, bet 
jis tikriausiai nežino, kaip ji numalšina ir sutramdo tas, kurios jai 
nepaklūsta. 

+ sė 
Uris gerokai paaugo. Aukštas ir liesas berniukas. Rudi garbanoti 
plaukai siekia iki pečių, jis vis labiau panašėja į žyduką iš geto. 
Kodėl? Esu jau kiek pagyvenusi. Gyvenimas man buvo nuobodus, 
ir susiradau kitokį, kuriam nesu abejinga. | 

Padėjau šeimininkei tvarkyti namus, nes jie buvo gerokai apleisti. 
Kai parėjau iš kalėjimo, ji mane apkabino, pasveikino su ašaromis 
akyse. Nebeliko ankstesnio jos niūrumo ir uždarumo. Dabar ji vėl 
buvo tokia kaip pirmomis mūsu pažinties dienomis. Vėl dirbsime 
drauge, ką buvome numačiusios. 

Dabar eisiu miegoti. Diena buvo ilga, daug dirbome, bet viskas 
praėjo ramiai. Kaip vienu metu pasakė šeimininkė, mes dar turime 
vilties. Rytoj rašysiu apie kalėjimą, nors iš pradžių pagalvojau, jog 
tai nėra ypatingas salos gyvenimo įvykis. Per trumpai mane laikė, 
kad galėčiau kažką pakeisti savo galvoje, nors jų sistema veikia 
gerai: turėjau greitai nusileisti, pakeisti mąstymą apie savo gyve- 
nimą ir pradėti tikėti jais arba dar labiau nusiteikti prieš. 


44 


Kovas. Pirmieji šilti vėjai gaivina žemę ir sodą, kuriame sėdžiu ir 
šildausi sužvarbusį kūną. Buvo šalta rūsyje, kur mane laikė tris 
mėnesius. 

Tą dieną valėme kalkėmis išbaltintus ir išdažytus namus. Bu- 
vome devynios. Skubėjome, nes laukė darbas kituose namuose. 
Ruduo buvo ilgas ir šiltas. Artėjo Žiema, todėl vis daugiau lijo, 
atvėso. Šiltos dienos liko prisiminimuose, nors šaltomis dienomis 
po sėkmingo darbo atsikvėpėme. Gal ir dėl to, kad nieko neįvyko, 
ko mes taip bijojome. Tačiau įtampa neatslūgo. Buvo kažkas tarp 
mūsų, ir tai kėlė baimę. 

Šveičiau laiptus. Pasikaišiusi sijoną, jaučiausi jaunesnė ir stip- 
resnė. Purvini keliai smagiai prajuokino mus visas. Mane džiugino 
jų nuoširdus juokas ir paprastumas; jos priminė jau primirštas 
dienas prieš mano suėmimą. Negalima daug pakeisti. Tačiau ga- 
lima džiaugtis, jog gauname pakankamai kalkių ir dažų, kad namai 
būtų švarūs ir gražūs, o vaikai sotūs ir raudonskruosčiai. 

Tomis dienomis buvo daug tylaus ir garsaus juoko. Vis daugiau 
moterų ėjo mums padėti. Dirbome sparčiai. Pusės miesto išvaizda 
pasikeitė, akį rėžė nesutvarkyti namai. 

Moteriškei, valančiai balkono turėklus, pasakojau juokingą is- 
toriją. Atsidarė iš gatvės durys. Klūpodama atsisukau ir pro petį 
pamačiau Katę su Mare ir dar kažkokią moterį. Iš karto supratau, 
kad atėjo manęs. Atsistojau, pasitaisiau sijoną. Stovėjau priešais 

Katę, kuri beveik visa galva buvo aukštesnė už mane. Geltonose 
jos akyse mačiau įniršį, ryžtą ir įsitikinimą, jog čia viską sprendžia 
i. 

| Pasižiūrėjau į moteris, kurios liovėsi dirbusios ir laukė, kas bus. 
Atidariau duris į gatvę. Marė čiupo už alkūnės ir mane sulaikė. Vos 
spėjau pasakyti, jog greitai grįšiu, kai kita moteris griebė mane už 
rankos, ir abi ėmė kažkur tempti. Katė ėjo priekyje. Netrukus 
sustojo prie kažkokio pastato. Katė priėjo pirmoji ir linktelėjo prie 
durų. Mačiau jos sustingusį veidą, bet supratau, kad patenkinta 
savo galia. Išsigandau. Nieko arti nebuvo, kad galėtų man padėti. 
Pasidaviau likimo valiai, tikėdamasi, kad viskas baigsis gerai. Gal 
vis dėlto kas nors padės, ir mane paleis. Nemaniau, jog kada taip 
bijosiu moters. 

Marė atidarė kažkokias duris. Įėjome į rūsį. Mane stumte įstū- 
mė, ir pirmomis akimirkomis nesusigaudžiau, kur esu. Ištiesiau 
ranką į tamsią erdvę. Vos Žengusi žingsnį, atsitrenkiau į sieną. 
Stovėjau tamsoje vos nesuspausta iš visų pusių. Laukiau kokio nors 
garso ar šviesos. Nieko nebuvo. Tiek teužteko vietos, kad, parietusi 
kojas, galėjau atsisėsti. 


Atsiguliau. Manęs nepalauš. Nusimoviau platų storą sijoną ir visa 
susivyniojau. Miegojau gerai. Keletą kartų atrėmiau iškeltas kojas 
į sieną. Vieną ar du sykius buvau atsikėlusi, norėdama pajudinti 
sustingusius sąnarius, paskui vėl užmigau. 
Kai pabudau, buvo šviesiau. Atvedė mane pavakare, todėl spė- 
jau, jog lauke diena. Kažkur netoli išgirdusi balsus, atsisėdau. 
Slinko laikas - tarpais miegojau, tarpais budėjau, kol kas nieko 
neatsitiko. Pro mažą trumpam atveriamą langelį gaudavau senos 
duonos ir vandens. Prasiskverbę šviesos spinduliai dar labiau ryš- 
kino patalpos ankštumą. Atsiklaupusi verkiau. Reikėjo daug pa- 
stangų, kad galėtum šioje skylėje laikytis ramiai ir tramdyti maiš- 
tingas mintis. Buvo baisiai ankšta. Negalėjau žengti nė žingsnio, 
krimtausi rankas, daužiau į sieną galvą. Būčiau prašius, kad per- 
keltų į kiek didesnę ir šviesesnę kamerą, kur galima būtų žengti 
bent kelis žingsnius, bet žinojau, kad tai jas pradžiugins. Turiu 
ištverti šią krizę, kitaip nepralaušiu tos jų galybės sienos, būsiu 
kaj kvailybei ir ribotumui. Dabar negaliu trauktis iš salos. 
inoma, ir neišleistų, turiu ištverti. Pagaliau aš norėjau pasilikti. 

Ko jos laukė? Kad ko nors prašyčiau, ką nors pažadėčiau? Kaip 
ilgai mane laikys? Buvo sunku, nors galėjau daug miegoti. Tunelis, 
kuriame atsidūriau, buvo pernelyg ilgas, vargino, tarpais bijojau, 
kad nebūčiau suspausta ir sumaigyta. Tada atsisėsdavau, apsikabin- 
davau kelius ir dainuodavau. Stengiausi taikytis su esama padėtimi, 
bet dažnai iš nerimo stojausi, trypinėjau, kad nepradėčiau šaukti ir 
maldauti daugiau erdvės ir oro. 

Tą dieną mane tarsi kas smaugė, lanksčiau rankas ir kojas, 
skaudėjo galvą, diegė nugarą, mušė prakaitas, raičiausi ant žemės 
kaip sergantis šuo. 

Durys atsidarė. Susitvardžiau, rankove nusibraukiau nuo veido 
prakaitą. Nulenkusi galvą laukiau, kas bus. Kažkas šiurkščiai su- 
griebė už peties ir patraukė. Tai buvo ta trečioji moteris, kurios iš 
karto nepažinau. Nutempė laiptais į viršų ir įstūmė į kažkokį kam- 
barį. Iš pradžių nieko nemačiau. Nežinau, kiek dienų išbuvau tam- 
soje, šviesa skaudino akis. Mačiau tik tą, kuri mane atvedė. Paso- 
dino į kėdę. Sėdėjau užmerkusi akis. Stengiausi susitelkti. Turiu 
žinoti, kur esu, kas su manimi kalbės, kad galėčiau pasiruošti. Katę 
pažinau iš balso. Pakėliau galvą ir išvydau ją. Sėdėjo prie lango 
su Mare, už jų stovėjo kelios moterys, niekinamai spoksojo į mane 
ir laukė, kas bus. Baltos sienos fone jų paukštiški, pikti veidai 
atrodė dar ryškesni. Visos Žiūrėjo į mane nustebusios ir nusivylu- 
sios, matyt, tikėjosi pamatyti palūžusią, išsigandusią ir apsiverku- 
sią, ko gero, net išsiterliojusią savo pačios mėšlu. Galite nesi- 
džiaugti, pagalvojau, ir dar labiau susitelkiau. Buvau švari. Tam 
reikalui panaudojau suplėšytų marškinių skiautes, kurios liko ka- 
meroje. 

Visiškai rami žvelgiau į moteris, be jokios neapykantos, kaip 
žmogus, atėjęs pasikalbėti. Katė užsimojo ranka prieš mane, net 
pajutau oro dvelktelėjimą, ir išdrožė: 

- Daugelį sugrąžinau į protą. Ir tave sugrąžinsiu. Arba sunai- 
kinau. Niekaip negaliu suprasti, kodėl tavęs iš karto nepašalino, gal 
dėl to, kad jam patikai, tokia vaidinga, o gal dėl to, kad per daug 
esi mačiusi. Dabar čia turi paklusti. Juk nuo seno nuspręsta, jog 
daugiau naudos, kai žmonės gyvena atskirai, kas sau, ir kai pagal 
apskaičiavimus iš lentelių leidžiama gimti silpnapročiams, kurie 
dirba ir miršta. Vyrai tau atlaidūs. Įspėjau juos, kad tu gali būti tas 
plyšys, kuris sugriaus sieną, bet jie netiki. Reikės prablaivyti jų 

galvas. Neturiu jokių nurodymų dėl tavęs. Dar pasėdėsi ir pagal- 
vosi, kas tau geriau. Prisitaikyti ar likti rūsyje. 

Ji paėmė lazdą, kuri gulėjo priešais ant stalo, ir kita ranka ėmė 
ją lankstyti, tarsi grasindama. Prisiminiau šeimininkės žodžius. Be 
jokių užuolankų atsakiau: 

- Atsitiktinai patekau į šią salą ir atsitiktinai užtrukau. Prie visko 
pripratau, nes turiu gyventi. 

Staiga ji kirto ranka man per veidą, o paskui lazda ėmė iš visų 
jėgų mušti per nugarą, kurią iš baimės palenkiau. Rankomis sten- 
giausi prisidengti galvą nuo smūgių. Bijojau, kad nuo skausmo ir 
susijaudinimo nepradėčiau vemti. 

Darėsi vis sunkiau tverti, mušė ilgai, ir, jeigu nebūtų nustojusi, 
būčiau pradėjusi šaukti. Atsistojau ruošdamasi atremti smūgius. 
Daugiau nemušė. Pakilo nuo stalo ir išstūmė mane pro duris. Iš- 
girdau dar kažką sakant. Viena iš moterų nuvedė į rūsį. Atrakino 
didesnes duris. Patalpoje pamačiau keletą savo amžiaus moterų. 
Nepažinau jų, nes buvau labai nuvargusi ir sumušta. Ramstydamasi 
į sieną, įėjau į vidų. Ant lentų sėdinčios moterys pasislinko. Kojos 
linko, vargais negalais priėjau prie moterų. Vos tik užsitrenkus 
durims, apsiverkiau. Atsirėmiau galva į kaimynės petį ir raudojau 
negailėdama ašarų. Po viso to, ką patyriau, ašarų nesigėdijau. Nie- 
kas dėl jų nepriekaištaus. Kaimynė uždėjo ranką man ant skaudamo 
peties ir ramino. Patinka man jos. 

Praėjo kelios savaitės. Nieko ypatingo neatsitiko, manęs nebe- 
kvietė. Gyvenau kaip visos - prastu maistu ir sugedusiu vandeniu; 
keitėsi tik kalinės ir dienos, kurios atnešdavo gerų žinių. Moterys 
remontavosi namus, jas uždarydavo į rūsį, mušdavo ir išleisdavo. 


Katės nemačiau nuo to laiko, kai išėjau į laisvę. Žaizdos greitai 
užgijo. Visada jaučiausi sveika. Diena, kada mane mušė, visam 
laikui liks mano atmintyje. | 

Nusprendžiau antrą savo gyvenimo pusę praleisti čia, keisčiau- 
siame krašte, apie kurį žemyne nė nesvajojau. Ar toli iki žemyno? 
Kur aš esu? Kaip beprasmiškai tuos žmones pajungė ir taip ilgai 
nepaleidžia? Gal viskas pasikeis vieną dieną... Gal salos valdovas 
pasidarys nuolaidesnis, kai pasens ir nebus jaunesnių, kurie galėtų 
paimti valdžią. 

Vakaras. Eisiu miegoti. Mėgstu patalą ir pagalvę, kurią atsine- 


70 


šiau iš namų. Nežinau net iš kurios pusės atvykau. Taip atsitiko, 
jog patekau čia ir turiu pasilikti. Esu beveik penkiasdešimties metų, 
ir man vis tiek, kur pasensiu. Viena ar su kuo nors. Su manimi 
yra moterų. Visos iš karto nepaliks manęs. 


+ 44 


Vidurnaktį mane pažadino žingsniai koridoriuje. Pravėrusi duris, 
pamačiau vyrą, skubantį prie dukters kambario. Atsirėmiau į durų 
s Taigi! Toji nesimpatiška išblyškusi išdvasa gyvena kaip jai 
patinka. 


+ 448 


Ir šią naktį kažkas darė duris iš gatvės. Laukiau, kad pasigirs 
beldimas į mano kambarį. Tačiau abejojau, nes tas “kažkas" įėjo 
perdaug triukšmingai. Manasis įsėlindavo pirštų galais. Skubiai 
atidariau duris. Toli, koridoriaus gale, priešais dukters kambarį, 
pamačiau vyriškį, einantį į vidų. 

- Ei, - šūktelėjau, - ką jūs čia veikiate? 

Vyriškis staiga puolė prie manęs. Jis taip šlubavo, jog pabijojau, 
kad nepargriūtų. Iškėlė ranką, tarsi ketindamas kirsti man, bet tiktai 
sušvokštė: 

- Ar dar mažai gavai? Rūpinkis savimi! 

Ištiesiau ranką, norėdama jam paaiškinti, bet jis įstūmė mane 
į kambarį ir užtrenkė duris. Girdėjau, kaip įėjo į kambarį kitame 
namo gale. Tai jau antras vyriškis. Negi visai patvirko, kol manęs 
nebuvo? Rytoj reikia pasikalbėti su ja. 

- Ką reiškia tie naktiniai apsilankymai? - paklausiau rytą kaip 
galima garsiau. Norėjau, kad išgirstų abi - ir šeimininkė virtuvėje, 
ir duktė kambaryje. Jos kaip tik tuo metu ėjo pro duris ir sustojo 
ant slenksčio. Žiūrėdama į šeimininkę, jaučiau šaltą dukters žvilg- 
snį, nukreiptą į dešinįjį petį. Platų šeimininkės veidą iškreipė kaltės 
grimasa. 

- Jau dvidešimt metų, kai vaikšto pas mane. Vis kiti, ateina ir 
tiek,- pravirko ji, - tam nebus galo, pas kitas ateina dar daugiau. 

- Ateina? Ir vis kiti? Ar neprasimanai? Neverk, tai baisu, - 
sumurmėjau, glausdama šeimininkės galvą prie savosios. - Pakar- 

tok dar sykį, papasakok viską iš lėto, nieko nepraleisk. Ką dabar 
pasakei - prasimanymas, arba aš blogai supratau. Kodėl... 

Mane pertraukė duktė: 

- Man tiesiog įdomu. Kiekvieną kartą kitas. Naujas. Šią naktį 
pas mane buvo tas šlubis, jau antrą kartą apsilankė, bet jiems 
draudžiama eiti pas tą pačią du kartus, gali pasodinti. Tik tu turi 
vieną vyrą, visada buvai nepaprasta, nepaprastų dalykų tau nutinka 
ir čia. Man gerai. Nei pareigų, nei vaikų. Tas šlubis sakė, kad tau 
išgremš vaiką, jeigu pastosi. Beveik visada... 

- Ar supranti, ką šneki, ar supranti, ką šneki? - prišokau prie 
jos ir kirtau į veidą. Mušiau ranka ir šlapia mazgote, kurią buvau 
išsinešusi iš kambario. Ji atsisėdo vidury koridoriaus, 0 aš vis 
mušiau, neleisdama atsistoti. Lioviausi tik kai nebegalėjau, vien 
šaukiau uždususi: 

- Šliundra tu. Nenoriu nieko bendro turėti su tavimi. Nesirodyk 
man akyse! 

Atsisukau į šeimininkę: 

- Ar teisybė, ką tu sakei, ką ji kalbėjo? * 

- Helena, visoms moterims saloje taip yra. Daugelis kratosi 
tokio gyvenimo. Kitoms patinka, kaip šitajai, - ji parodė į mano 
dukterį, kuri sausomis akimis tebesėdėjo ant žemės. - Ir mano 
senelę su vaiku išvijo ten apačioje. Su šunimis išvijo. Čionai, į 
Aukštutinį miestą. Sako, jog nuo to ir prasidėjo. 

Nuėjau į savo kambarį ir atsisėdau prie lango. Jau vakaras, bet 
nepajudėjau iš vietos. Esu nepatenkinta. Taip giliai įklimpau, jog 
nebegaliu išbristi. Tačiau manasis apsaugojo mane, tik norėdamas 
turėti sau. Bent tiek gerai. 

Praėjo dveji metai. Pavasarį ir mano gimimo dieną šventėme pas 
mus. Retai lankėmės vienos pas kitas, bet keletas moterų ateidavo 
pas mane paplepėti. Jos džiaugėsi savo gyvenimo permainomis. Jau 
senokai normaliai dirbama skalbykloje ir siuvykloje. Atnaujinome 
namus pietinėje miesto pusėje. Gerai, kad vaikystėje buvau smalsi 
ir įsidėmėjau, kokiu santykiu reikia maišyti vandenį, kalkes ir 
smėlį, todėl galėjome suremontuoti ir sienas. Ten pastatėme siu- 
vamųjų mašinų, kurias atidavė moterys iš savo namų, stalus ir visa 

kita, ko reikia šiam darbui. Skalbyklą įrengėme rūsyje, nes prieš 
langus buvo šulinys: per keturkampį medinį piltuvą pylėme vandenį 
į lovį po langais, o rūsyje išleisdavome pro sieną į kalno papėdę. 
Nelengva buvo džiovinti. Baltinių ir drabužių visą laiką buvo daug. 
Kartais iš abiejų miestų susikaupdavo didžiulis kalnas, todėl žiemą 
kabindavome gretimo namo palėpėje, o vasarą ir kitais metų laikais 
mums gerai tiko tam reikalui sodas, kuriame ištempėme virves. 
Virtuvė buvo netoli laiptų į Žemutinį miestą, todėl maistą į prie- 
statą reikėdavo nešti vos keletą žingsnių. Paskirsčiau darbą pagal 
moterų pageidavimus. Išvaikščiojau visą miestą, ėjau į sutvarkytus 
ir apleistus namus, nepaisydama, ar nori mane matyti, ar ne. Kai 
kur buvo gana bjauru. Plūdo mane, niekino, jaučiau, kad užmuštų, 
jeigu galėtų. Atrodė, jog mane saugo ir gina Valdytojo šešėlis. 
Vis dar aplankydavo mane. Labai retai, bet aplankydavo, ir 
buvau patenkinta, kad pasilikau.-Dienos buvo gražios, įvyko tai, ko 
norėjau, ką joms žadėjau; po viso to, ką Žinojau apie jas gera ir 
bloga, šiaip ar taip mes sutarėme.Tos, kurios žinojo, kad palengvi- 
nu jų gyvenimą, pritardavo man, padėdavo ir nepavydėdavo, nors 
žinojo, kad esu išrinktoji ir turiu privilegijų. Žinojo, kad gal ir mano 
padėtis būtų tokia kaip jų, ir kad viskas įvyko ne dėl mano kaltės. 
Vyras mane išsirinko, jis čia buvo šeimininkas, viskas priklausė 
nuo jo valios. Viskas padaryta, kaip buvo sumanyta. Darbas ėjo 
tvarkingai, be didesnių sutrikimų, tiksliai; indai su pagamintu val- 
giu nustatytu laiku buvo išnešiojami po namus nėrėjoms ir vaikams. 
Daugiau nieko negalėjau padaryti jų labui. Čia mano galia baigėsi. 

Kai mane išleido, tai vienur, tai kitur sutikdavau Katę ir kitas dvi 
moteris. Apsimesdavo, kad manęs nemato. Atrodė juokingos. Katė 
ir Marė, o ta trečioji laikėsi abejingai. Neapkentė manęs, eidamos 
pro šalį, net grieždavo dantimis. Jas laikiau didžiausio blogio kal- 
tininkėmis saloje. Kalbu apie jas todėl, kad jas priminė toji trečioji. 
Mačiau ją prieš pusvalandį. Visa drebu; ji tikriausiai buvo pasku- 
tinė, kuri galėjo taip mane sukrėsti. 

Iš siuvyklos ėjau vėliau negu paprastai. Vakare turėjau būti 
namie. Užtrukau kirpdama berniukams kelnes. Lana man padėjo. 
Palenkusios galvas, skubėjome per miestą. Nenorėjome, kad mus 

matytų. Valandėlę stabtelėjome prie mano namų. Mieste buvo tuš- 
čia, žibintai nedegė. Stovėdamos palei sieną, šnibždėjomės. Bai- 
giantis dienai, visada iš įpratimo pasisakydavome viena kitai kokią 
moterišką paslaptį, smulkmeną. 

Kažkas sukaukšėjo per grindinį. Susiėmusios už rankų, prisi- 
spaudėme prie sienos kaip užklupti vaikai. Nustebau, kad per grin- 
dinį kaukši klumpėta moteris - neskubėdama, nesislapstydama. Man 
nespėjus kaip reikiant į ją pasižiūrėti, Lana sušnibždėjo: 

- Tik Lukrija avi klumpėmis. Naktį išgirdusi jų bilsnojimą, 
žinau, kad ji mieste. Po to netrukus išgirsdavome, jog kažkas mirė. 
To dar nežinojai? Matau, kad nesupranti. 

- Ką? - spėjau ištarti, ir staiga tamsoje pažinau tą trečiąją moterį, 
kuri tada buvo su Kate ir Mare. Nukrėtė šiurpas. Supratau, kad 
darosi kažkas šlykštaus. Man visada nemalonu ją matyti. Jau pirmą 
kartą ją sutikusi, pajutau, kad nuo jos trenkia supuvusia mėsa, nors 
tada dar nieko nežinojau. 

Ji praėjo pro mus ir, kai pagalvojau, kad mūsų nepastebėjo, 
atsigręžė. Ir tada pamačiau, jog ant pečių nešasi į paklodę suvyniotą 
žmogų. Aukšta ir stipri, dėbtelėjo į mus ir sušvokštė pro dantis: 

- Vėl jūs dviese, marš namo! 

Mačiau kyšančią iš paklodės ranką ir dalį pėdos; iš to ir spėjau, 
jog tai žmogus. Numirėlis, viską supratau. Iš pasišlykštėjimo nu- 
sisukau į šalį ir nusivėmiau. Ilgai gaudžiau orą. Lana mane prilaikė, 
ir vienu metu, žvilgtelėjusi į ją, pamačiau veide tiek baimės ir 
skausmo, jog išsigandau dėl jos. 

Apsikabinusios įėjome į koridorių. Susėdome prie lango ir pra- 
virkome. Nežinau, ar verkiau iš bejėgiškumo, ar iš pasišlykštėjimo, 
ar dėl to, kad išsigandau to iš paklodės nukarusio negyvėlio. Gal 
dėl to, kas buvo anksčiau, vakar, dėl rytojaus. Verkėme, o tuo tarpu 
kažkas įėjo į mūsų namus. Nors vis labiau temo, paspoksojo į mus 
ir sutrikęs nušlubčiojo prie dukters kambario durų. 

- Skuba, net nepalaukė, kol kaip reikiant sutems, - pasakiau ir 
palydėjau Laną per kiemą iki jos namų durų. 

Sugžau namo, atsisėdau prie lango. Norėjau, kad ateitų ma- 
nasis. Jaučiausi tarsi pabudusi iš slogaus sapno tuščiame patale. Tai 
buvo viena iš tų retų akimirkų, kai iš tiesų jaučiau vienatvę. Tegu 
jis ateina. 

Darbas virte virė. Gyvesnes moteris paskyriau į svarbesnes vietas. 
Lana rūpinosi viskuo, todėl turėjau daugiau laiko sau ir Uriui. Jis 
jau mokėjo rašyti ir skaityti, jam duodavau vis sunkesnius užda- 
vinius. Žinojau, kad aukštojo mokslo duoti negalėsiu, bet pagrin- 
dinių dalykų pamokysiu, o paskui, jeigu norės, galės ieškoti Žinių 
knygose, kurių pakankamai yra skrynioje čionai ir tvirtovėje. Jis 
darbštus ir smalsus, mėgdavau su juo pabūti po pietų. Daug laiko 
praleisdavo prie stalo savo kambaryje. Apgyvendinau jį prie savo 
kambario, nes nenorėjau, kad matytų dalykus, kurie man nepatinka. 

Šeimininkė raukėsi ir sakė, jog visa tai nieko nepadės. Tačiau 
aš laikiausi savo. Buvau įsitikinusi, jog taip reikia. Dar prieš metus, 
kai šeimininkė jį maudė, mačiau, kad apipjaustytas. Tada pasakiau: 
tegu jis būna mano vaikas. Taip nusprendžiau ir džiaugiausi dirb- 
dama su juo. Tvarkėmės gražiai. Aplink esantis gyvenimo kartėlis 
dabar jo nelietė. Stengiausi, kad viso to jis nepatirtų. 

Saloje vakar buvo šventė. Moterys visą dieną vaikščiojo šven- 
tiniais rūbais. Aš buvau prislėgta. Pirmą kartą pasigedau šventės 
vaikystės dienomis, kada man būdavo linksma. 

Rytą susirūpinusi stovėjau priešais bažnyčią. Visi buvo čionai. 
Panorau ateiti pasižiūrėti. Pasielgiau bjauriai, nors buvo ir kitokių 
žmonių, patyrusių laimių ir nelaimių. Nerami moterų laikysena, 
ilgesingi jų žvilgsniai, kai aikštėje pasirodė vyrai, man buvo žen- 
klas, kad miestas kenčia nuo kažkokių nesuvokiamų, tarsi lazdos 
smūgiai, dalykų. Šalia viso kito tai buvo priežastis, kad aš pasi- 
likau. Kaskart tie žmonės atrodė kitokie, nežiūrėjau į juos bjaurė- 
damasi ar smalsaudama. Juose mačiau ir kažkokią dalį savęs, savo 
liguistumo, ir erdvės, kurioje suradau tokį vyrą. Dabar jau žinojau, 
kad tik taip galiu gyventi. 

Visada manasis ateidavo pirmas. Pasirodė, kai pasigirdo grin- 
dinyje vyrų žingsniai. 

Trokštu to vyro. Ir jo rimbo. Vis dažniau jis su mumis. Mylavo 
mane juo šią naktį. Sulenkęs pusiau perbraukė per mano drabužius. 
Juo paleido man plaukus, numovė ir nusviedė į šalį kojines. Patiko 
man tas rimbas, glosčiau jį, norėdama įsiteikti šeimininkui; tas 
žaidimas mane jaudino. Noriai priešinausi, kai jaučiau, kad jį tai 
dirgina. Jis pliaukšėjo šią naktį rimbu kambaryje, o aš šliaužiojau 

nurengta ir nuolanki. Taikiausi prie Valdovo, žinojau, kad jam 
patinka spyriojimasis, kad tai stiprina jo geismą. Tai nebuvo sunku, 
mielai tenkinau jo norus. 

Kelis kartu uždrožė, nutvilkino, bet vis dar erzinau, neprisilei- 
dau, kol kaip reikiant neišplakė, tada likau gulėti prie jo kojų. 
Kambaryje degė jo atneštos raudonos žvakės. Mums patiko mylėtis 

Atėjau prie bažnyčios dar ir todėl, kad norėjau jį pamatyti. Kaip 
aš džiaugiausi. Kai jo galva iškilo ant laiptų viršum moterų; vis 
labiau magėjo sužinoti, ar žmonės pritaria mūsų santykiams. Pri- 
tarė, jaučiau tai jų eigastyje, į mane nukreiptuose žvilgsniuose. O 
mano Valdove, vieną dieną išsivesiu tave, visada būsi su mumis. 
Neištversiu. 

Vakaras. Urį jie nori išsivesti iš miesto. Norėčiau būti su juo. 
Mylėjau jį. Daug jam skolinga. Jo čiauškėjimas, smalsumas užpildo 
man dienas. Kitaip būtų nuobodu, o dirbant ir šnekantis su juo, 
diena praeina maloniai ir įdomiai. Niekada nebūsiu jam vietoj 
saldainio, bet mielai žaidžiu su juo žaidimus, kuriuos buvau užmir- 
šusi. Toli tie laikai, kai valandų valandas prasėdėdavau tėvo bib- 
liotekoje. 

Greitai bus rytas. Uris miega mano lovoje. Palikau jį čia, nes 
nenorėjau būti viena, maniau, kad neišgyvensime šios nakties. 

Vakare, kai sutemo, išėjome iš namų. Tikėjausi, kad bus pakan- 
kamai šviesu nuo mėnulio pilnaties. Norėjau parodyti jam salą. 
Turiu atverti jam akis, kol dar neužaugęs, juk negali bręsti tarp 
keturių sienų ir uždarame kieme. Ėjome kalnagūbriu palei kapines 
tvirtovės link. Ejau tamsoje, lengvai atspėdama kelią. Esu čia vaikš- 
čiojusi. Tai gana toli. Susėdome prie tvirtovės sienos. Ji buvo dieną 
įšilusi. Gal mums reikėjo ateiti čia kurį sekmadienį. Tada laukuose 
nedirba vyrai. Tai padarysime vieną dieną, pažadėjau jam, kai 
paklausė, kodėl klajojame naktį. 

Apačioje, vynuogyne, išgirdau balsus. Tartum kažkas šaukėsi 
pagalbos. Kas ten darosi naktį taip toli už miesto? Panorėjau pabūti 
tarp vyrų, pasižiūrėti pro langus į jų kambarius. Patiktų pavaikščioti 
su jais gatvėmis, sveikintis, pasėdėti ir išgerti po bokalą alaus, kaip 
kadaise su savo sandėlių darbininkais. Noriu pabūti jo namuose. 
Niekada anksčiau apie tai nepagalvojau, nemaniau, jog tai įmano- 
ma. Ten aukštai, kalnuose, su mažu berniuku, kuris be paliovos ko 

nors klausinėjo, šviečiant mėnulio pilnačiai, tvyrant rūkui jūros 
pakrantėje, kai mus tarsi pienas supo minkšta migla, ši mintis 
pasirodė kasdieniška. Keista, kad anksčiau niekad apie tai nepagal- 
vojau. Vieną dieną reikia nueiti ten apačion, viską turime pamatyti. 

Mano mintis nutraukė skubūs žingsniai palei sieną. Atsistojau 
ir nutempiau Ur į tamsą. Priešais mus išdygo jaunas vyriškis, o 
netrukus už jo pasirodė dar vienas, kuris tempė už rankos moterį. 
Iškart pažinau. Tai buvo šviesiaplaukė gražuolė, ilgakojė, žvitria- 
akė ir jau kurį laiką nenešiojo skarelės. Lana pasakojo, kad dėl to 
ji neseniai buvo pasodinta į daboklę. Matyt, tai jos neišgąsdino, nes 
ir pastaruoju metu net į bažnyčią vaikščiojo vienplaukė. 

Ji lėkė kiek įkabindama, uždususi, kone pakibusi ant vyriškio 
rankos, kuri, atrodo, nė neketino paleisti. Girdėjau, kaip jis ragino 
ją, o paskui greitai viskas nutilo. Uris prisiglaudė prie manęs, lyg 
išsigandęs, žinodamas, jog tai ne viskas, ką matėme. 

Kažkas darosi. Reikia grįžti namo. Tie žmonės nuo kažko bėga. 
Greitai pasirodys ir jų persekiotojai, ir būtų pavojinga, jeigu tokiu 
metu mus užtiktų čia. Pasukome kalnagūbriu laukų linkui. Atrodė, 
jog bus saugiau pasitraukus nuo didesnio kelio. Įbridome į nendres 
šalia lauko ir sustojome, išgirdę netoli lojant šunį. Aplinkui sušna- 
rėjo, girdėjau traškant nendres, ir staiga apačioje lauke pasigirdo 
tapsėjimas. Mėginome bėgti. Blaškiausi su berniuku į visas puses, 
bandydama išsiveržti iš žiedo, ir visur susidurdavau su vyriškių, 
laikančiu už pasaito šunį. Jie dar mūsų nematė, nes akino žibintai, 
bet šunys veržėsi į mūsų pusę ir lojo. Bijojau, kad kuris nenutrūktų 
arba kad jų nepaleistų, nes tie didžiuliai padarai buvo išdresuoti ir, 
sugriebę žmogų, nepaleisdavo, netgi sudraskydavo. 

Už vyrų staiga pasirodė raitelis. Ant aukšto žirgo uždusęs ir 
susirūpinęs sėdėjo mano Valdovas. Mūsų nematė. Kažko klausė 
šalia stovintį vyrą. Per šunų lojimą ir dėl smarkaus širdies plakimo 
nieko negirdėjau. Jis žiūrėjo į rato vidurį. Mačiau jį žibinto šviesoje 
ir bijojau. Nežinojau, kas bus toliau. Mylėjau rudas ir geras jo akis, 
kai laikydavo mane ant rankų, o dabar jos buvo susirūpinusios ir 
griežtos. Didelė nosis atrodė dar negražesnė, suraukti antakiai įsak- 
miai stirksojo priešais. Čia buvo salos valdytojas, viskas akimirką 
sustingo. Siaubo pagautos, rodos, sustingo ir nendrės. 

Girdėjau gilų savo alsavimą, prie kojų jaučiau Urį. Pasislėpė už 
mano sijono ir glūdojo kaip išgąsdintas kačiukas. Valdytojas taip 

netikėtai nušoko nuo žirgo, jog tas sužvengė ir Žengtelėjo prie 
žibinto. Valdytojas stovėdamas nirtingai pliaukšėjo rimbu. Jis švilp- 
te sušvilpė ties mano ausimis, jog krūptelėjau ir nesąmoningai 
užsidengiau alkūnėmis galvą. Uris beveik visiškai palindo po si- 
jonu, išsigandęs drebėjo ir verkšnojo, laukė, kas bus. Staiga vienas 
iš vyrų šūktelėjo. Pakėlusi galvą, pamačiau, kaip jie nudūmė kažkur 
į šalį. Valdytojas tebestovėjo vietoje. Žiūrėjau į jį, žinodama, jog 
kiekvieną akimirką gali dingti. Staiga jis tarė: 

- Eik namo, moteriške, namo! 

Apsisuko aplinkui, net plati pelerina suplevėsavo viršum mano 
galvos, ir įšoko į balną. Girdėjau iš tolo, kaip vyrai šaukia vienas 
kitą. Norėjau, kad jie nesurastų pabėgėlių. Patraukėme namų link. 
Kiek paėję, ties Aukštutinių miestu susėdome žolėje. Nebegalėjo- 
me toliau eiti: bijojome visko, ir nakties. 

Kur eiti, kur rasiu tokį vyrą kaip jis? Čia gyvenimas toks žiau- 
rus, bet negaliu be šito vyro. Jaučiausi kaip supančiota. Pravirkau. 
Nusibraukiau ašaras, ir kiūtinome toliau, arčiau miesto. Praėjome 
pro kapines. Kai atsidūrėme ant kalno keteros, išgirdau arklių ka- 
nopų dundesį. Jis greitai artėjo. 

- Sugavome tik vyrą, moteriškė kažkur čia, saloje. Privalau ją 
surasti. Skaičius turi atitikti. Už viską aš atsakau. Reikėtų tave 
išplakti, bent jau tiek. Turiu rūpesčių su tavim, sako, kad tavęs 
nebaudžiu. 

Įpykęs apsuko žirgą ir nujojo, tikriausiai dabar ilgai jo nema- 
tysiu. Esu Čia, ir manęs daugiau nebedomina, kad gyvenu. Sunku 
su tais Žmonėmis, sunku žiūrėti į jų nelaimes, kurios neleidžia 
jiems laisvai atšškvėpti ir kurios gniaužia kvapą ir man. 

Turiu aukso ir bet kur galiu gyventi be jokios baimės ir rūpesčių. 
Visko man užtektų, tikriausiai pasijusčiau kaip nuo grandinės pa- 
leista kalė be šeimininko. Man reikia įsivaizduoti, jog mane kažkas 
laiko ir nurodinėja. Tada jaučiuosi saugesnė. 

++4 
Dukra storėja, laukiasi kūdikio. Lanos paklausiau, ar darys abortą. 
Kai tik pastebėjau, kad nėščia, stebėjau jos pilvą. Gražu būtų, jeigu 
turėtų vaiką. Iš dukters tikėjausi kažko daugiau. Tačiau bijojau, kad 
jai nutrauks nėštumą. Lana kalbėjo: 

- Daro abortus čia ir tenai, labai dažnai daro, tarsi bijotų, kad 
bus per daug žmonų. Matei mano vaiką. Man atrodo, kad jis at- 
sitiktinai užaugo sveikas ir stiprus. Čia retai pamatysi sveiką vaiką. 
Berniukai, tiesa, užauga stiprūs ir aukšti, bet proto labai menko. 
Man netelpa galvoje, kaip galima planuoti prastą kartą. Pasidairyk 
mieste. Pilna raišų. Kvaili veidai, tuščios akys kiekviename žing- 
snyje. Tai baisu. Laimė, kad Žmonės apie tai negalvoja. 

Baigusi ji nusisuko, veidas pasidarė kaip tą naktį, kai susidū- 
rėme su Lukrija, atšiaurus ir nelaimingas, uždaras ir liūdnas, tarsi 
suakmenėjęs. Palikau ją vieną. Kodėl jie nenutraukė mano dukrai 
nėštumo, nežinau. Turiu laukti. Vadinasi, gimdys. 

Uris kasdien vis didesnis. Linksmas ir gabus berniukas. Nenuorama 
ir pramuštgalvis. Blogo jis nieko nedaro, tik skuba viską sužinoti. 
Pagalvojau, kaip reikės mokytis saloje. Gerai būtų, jeigu eitų į 
mokslus. 

Siuvykloje priėjau prie Lanos. Ji uoliai vadovavo vaikiškų kel- 
naičių naujam modeliavimui. Pasikviečiau ją į raštinę. 

- Ką darysime su mokykla, Lana? 

- Su mokykla? - pasižiūrėjo į mane. - Mokykla šalia bažnyčios, 
seniai yra, bet, kiek prisimenu, stovi tuščia, mano motina irgi 
nelankė jos. Berniukams yra Žemutiniame mieste. Surenka juos ir 
perkelia, kai sukanka aštuoneri metai. 

- Perkelia berniukus, Lana? 

- Helena, maniau, kad Žinai. „ 

Susiėmiau rankomis už galvos ir taip likau besėdinti. 

- Taip, Helena, - pasakė Lana, uždėjusi ranką man ant peties. 

Šiandien duktė tyliai priėjo prie mano kambario ir pabeldė. Susi- 
dėjusi rankas ant krūtinės, pasakė, jog jai atėjo laikas. Pasiunčiau 
pakviesti Lanos. Laukėme, kada iš tikrųjų prasidės gimdymas. 
Gana greitai, apie vidurdienį, nepasibeldusi įėjo Lukrija. 
- Gimdymu rūpinuosi aš, - tarė ji, taisydamasi skarą. Iš drobinio 

krepšio išsitraukė prijuostę ar kažką panašaus. Aš su pasidygėjimu 
paėmiau ją už alkūnės ir pavedėjau prie durų. 

- Eik, Lukrija, aš pati galiu. Man padės šeimininkė ir Lana. 

- Turiu pasilikti, tai mano darbas. 

- Neliesi mano vaiko, neliesi, - kartojau išsigandusi, kad ne- 
įstengsiu jos atsikratyti. Stūmiau ją pro duris, įtikinėdama, jog 
susitvarkysime pačios. Tačiau ji atkakliai spyrėsi, sakė, jog turinti 
pasilikti, kitaip ateis Katė. 

Atsisėdusi ant laiptų, galvojau, kad čia neįmanoma gyventi be 
jų, kad viskas vyksta, kaip jų patvarkyta, nieko negalima daryti, 
kaip mes norime. Skaudu buvo, kad esame tokios bejėgės, kad mus 
taip seka. Kaip Lukrija sužinojo, kad šiandien mano duktė gimdys? 
Koks kipšas jiems tarnauja? Kur tos jų priežiūros ribos? Lukrija 
stovėjo prieš mane su purvina prijuoste, vien su palaidinuke trum- 
pomis rankovėmis ir vos ne maldaute maldavo, kad leisčiau jei 
pasilikti. 

- Jeigu išeisiu dabar, pamanys, kad tu maištauji. Tegu bent 
atrodo, kad aš atlikau savo darbą. Leisk man pasilikti. 

- Sėdėk tenai ir nieko neliesk, - pasakiau ir nusisukau. Pagal- 
vojau, jog dvokia lavonu, o ieško gyvybės. 

Nustebau, kad ji paklausė ir atsisėdo. Visą dieną iš prieškam- 
bario sklido smarvė. Kiek užkandusi, atsigėrusi, Lukrija pagyrė 
valgį ir toliau tyliai kiūtojo. Prašneko, kai nešiau į kambarį pašil- 
dytą paklodę ir vystyklus. Pasakė, jog čia viskas gražu, kaip val- 
dytojo namuose. Priminė man jį ir jo namus. Galvojau apie jį ir 
buvau beveik dėkinga jai. Gal šios mintys atneš laimę. Sustojau 
vidury koridoriaus. Vieną dieną nueisiu į Žemutinį miestą. Turiu 
pamatyti, kaip jis gyvena. Kad ir kažin kas atsitiktų. 

Diena praėjo belaukiant. Bijojau dėl dukters. Ji nieko nesakė, 
o aš nemokėjau ir nesugebėjau ką nors pakeisti. Teko laukti. Pa- 
greitinti gimdymo negalėjau. Skausmai vis stiprėjo, tikėjomės, jog 
kiekvieną akimirką prasidės. Ji kilnojosi, tarsi stengdamasi išstumti 
vaisių; plaukai buvo šlapi, prakaitas srūte sruvo. Sėdėdama šalia 
dukters, prisiminiau kambarinę kalę, kuri kelis kartus buvo atsive- 
dusi šuniukų. Aš su tėvu tada buvau prie jos. Prisimenu, kaip 
alsuodama spartino visą procesą. Užmiršau, kaip buvo man. Gal per 
skausmus nieko daugiau ir nesužinojau apie gimdymą. 

- Alsuok trumpai ir giliai, purtyk slėpsnas kaip šuo, - sakiau 
jai, - gal padės. Ę 

Ji tuoj pat paklausė, bandė daryti, kaip patariau. Siek tiek pa- 
lengvėjo. Nuo vieno priepuolio iki kito lygiau kvėpavo. Patariau 
tarp priepuolių kaupti jėgas, jeigu iš tikrųjų prasidėjo. Pagaliau 
prasidėjo. Dabar stovėjome prie jos visos trys. Lana spaudė vaisių, 
padėdama išeiti, šeimininkė šalta drėgna skepeta šluostė prakaitą, 
o aš spaudžiau jos kelius prie liemens, keldama aukštyn. Ejo grei- 
tai. Dabar mums visoms buvo svarbu nepražiopsoti lemiamo mo- 
mento. Pagaliau išėjo. Toji nesimpatiška ir romi moteriškė kaukte 
sukaukė iš skausmo ir baimės ir į mano rankas išspaudė minkštą 
kūnelį. 

Paskukėjau užrišti bambutę, iškėliau lengvą kaip plunksną kū- 
nelį į orą ir pliaukštelėjau per užpakaliuką. Tegu tavęs, mielas 
vaikeli, niekas daugiau nemuša, tegu aš būsiu pirmoji ir paskuti- 
nioji, tariau sau, išsigandusi vaiko verksmo, kurį pati išprovokavau. 
Ar tai buvo protestas prieš mušimą ar gyvenimą? 

Paguldžiusi kūdikį ant vystyklo, pasižiūrėjau iš apačios. Moterų 
giminės, dar viena, pagalvojau nepatenkinta. 

Viską gerai sutvarkėme. Netrukus neliko jokių gimdymo pėd- 
sakų, tik kūdikis niumeno kampe. 

Gimdyvė gulėjo apklota, rami. Susisukusi į kamuolį, nusigrę- 
žusi į sieną, ji vėl buvo tokia kaip prieš tai - vieniša ir svetima. 
Pirmą kartą pajutau jos vienatvę. Kai dar buvo maža, daug apie ją 
negalvodavau, visą laiką vengdavome viena kitos. Ji labai ramiai 
sėdėdavo ant mano motinos kelių. Tiesą sakant, jos buvo panašios: 
tokie pat reti plaukai, tuščios akys, tykus, paslaptingas būdas, be 
iniciatyvos, be išorinių jėgos požymių. 

Šiandien ji gulėjo tyli, atkakli, nusisukusi į sieną, ir aš nė kiek 
nenustebau, kad neatsigręžė pasižiūrėti kūdikio. Motina manęs nie- 
kada nelepino, nei mažos, nei paaugusios. Neprisimenu, kad būtų 
kada apkabinusi ir pamylavusi. Ir štai dabar panaši į ją guli nusi- 
sukusi, panaši į tą, kuri numirė, kuri niekada manęs nepaliko, nes 
niekada su manimi nebuvo. Tėvą aš mylėjau. Jis buvo darbštus ir 
gyvas, smalsus, mėgstąs keliauti, nenuorama. Būdamas visada už- 
siėmęs, nevaržė mano gyvenimo nurodymais ir draudimais. Pasi- 
gedau jo šiandien, norėjau, kad jo charakterį perimtų naujagimė ir 
išsklaidytų ta nemalonią tuštumą tarp manęs ir mano anūkės. 

Nusisukusi į sieną, duktė tūnojo užsisklendusi savyje, mes jai 
nekliudėme, leidosi aptvarkoma. Tik vėlai vakare atsigręžė: 
- Norėčiau į savo kambarį, - tarė ir atsikėlusi lengvai priėjo prie 


- Palauk, paklosime tau patalą, - pasakiau išeidama pas šeimi- 
ninkę. Ji atsisėdo į kėdę koridoriuje ir palaukė. Kai lova buvo 
paklota, nuėjo į kambarį. Pasiėmusi lopšį su kūdikiu, nusekiau iš 
paskos. 

- Vaiką pasilaikyk. Man jo nereikia, - atsiliepė iš lovos. Stab- 
telėjau, maniau, kad blogai išgirdau. Kai ji pakartojo tą patį, vos 
neišmečiau vaiko iš rankų. Atsisakė kūdikio kaip sotus valgyti. 

Nuėjau į savo kambarį. Atsiguliau. Viskas gerai. Visai netikėtai 
gavau vaiką, auginsiu jį. Gal iš manęs neatims, kadangi mergaitė. 
Apskritai nežinau, nuo ko ją saugoti, kur jai būtų geriau. Reikia 
palaukti. Atsirėmusi alkūne, patenkinta žiūrėjau į kūdikį. Rusvi 
plaukučiai buvo lygūs, mažytis veidukas pilnas ir sveikas. Rytoj 
reikės surasti pieno, jaučiau, kad motina neduos. 

Uris visą dieną gyvai šmižinėjo po namus. Stovėjo ant slenksčio, 
todėl turėjau įleisti į vidų. Atėjo pasižiūrėti mergytės. Kalbėjomės 
su juo apie saulę. Pastarosiomis dienomis jis klausinėja neįpras- 
čiausių dalykų. Aiškinu rimtai ir nuosekliai. Tai aš mėgstu. 

Staiga vaikas atsistojo ir paprašė, kad leisčiau paimti mergytę 
ant rankų. Pagalvojau, jog reikėtų duoti jai vardą. Gal jis pasiūlys 
geriausią? 

- Tegu jos vardas bus Filija, - pasakė rimtai ir linktelėjo galvą, 
net garbanotų plaukų sruoga užkrito ant akių. - Tegu jos vardas bus 
Filija, panašus į Filijų, į vardą berniuko, kurį prisiminsiu, kai būsiu 
ten apačioje, nes tenai draugų tikriausiai neturėsiu. 

Aš vos nepravirkau. Žino, kad reikės skirtis sa mumis ir tikriau- 
siai nebūtų sakęs, jeigu mažylė nebūtų mūsų dar labiau suartinusi. 

- Retkarčiais matysimės, surasime laiko ir susitiksime. Tegu ji 
bus vardu Filija, kaip berniukas, kuriam niekada nereikės išeiti iš 
namų kaip mūsų bičiuliui, - pasakiau jam į plaukus, nes sėdėjo ant 
kelių, priglaudęs galvą man prie krūtinės. Taip sėdėdami, mes visi 
sūpavomės, kaip tikriausiai jau niekada neteks sūpuotis. 

Uris išėjo iš mano kambario. Pabučiavau Filiją į skruostuką. 


+++ 


Viskas tarytum sapnas. 

Likau čia todėl, kad tą naktį mane tarsi kas kalte prikalė prie 
suolo, kai pamačiau ties savimi Valdytoją. Išsigandusi ir sušalusi 
žiūrėjau į jį, sėdintį ant aukšto žirgo, tarsi apšviestą pirmosios 
dienos šviesos. O toji šviesa buvo mano viduje, ilgai švietė, palaikė 
mane ir padėjo gyventi. Ji niekur nedingo, tik nusėdo kažkur, 
saugojo mane nuo abejingumo. 

Per mažai jis lankė mane, kad geriau pažinčiau ir per daug, kad 
užmirščiau. Jis stengiasi, kad tarp mūsų būtų tokie santykiai, nes 
jis toks yra ir žino, jog jie man tinka. Kitokie negu prieš daugelį 
metų, ramesni, mažiau nekantravimo, tvirtesni. Norėjau tokio gy- 
venimo su vyru. 

Atėjo vakare, kaip buvo žadėjęs. Dabar, kai suprantu, kaip 
viskas vyksta, nebijau. Gulėjau, kol jis dėjosi ant kėdės drabužius. 
Norėjau būti graži. 

Mano akys spindėjo nuo neaiškaus laukimo, nors plaukai pasta- 
raisiais metais įgavo jauno mėnulio spalvą, gal tai ženklas, kad 
senstu. Gulėjau ir glosčiau juos. Priėjęs prie lovos, jis paglamonėjo 
juos rimbu. Kai atsigulė šalia, pabučiavau jam ranką. Jis drebėjo, 
žinojau, jog nieko nebus. Traukiasi. 

Po kelių judesių paleido mane iš savo didžiulių rankų. Kas 
nutiko jam, kur tas plėšikas, įsiveržęs į kambarį? Kur tasai, kuris 
mostaguoja rimbu viršum išsigandusios moteriškės galvos? Gal 
jam reikia baimės, kuri žadina jausmus, pagalvojau ir užmigau. 

Mano gyvenimas ištekėjo kaip vanduo iš rieškučių, išsisunkė. 
Jau greit ketveri metai, kai esu saloje, dar galėčiau pabėgti, bet 
pasilieku, nes viena mano dalis čia laiko, o kita gąsdina ir ragina 
sprukti. Dar neapgalvojau, kiek tos dalies, kuri laiko. Jis pasiūlė 
man išvykti į žemyną. Gal kur kitur mostiguoja rimbu ir žadina 
savo liguistą aistrą? 

Pripratau prie čionykščio gyvenimo ir laukiau, kol išsirutuliuos 
jam tai, ką aš pažįstu ir ko nepažįstu. Jis yra mano vaikas, kuris 
nusišypso gavęs tai, ko prašė visą dieną. Manasis vyras. Gal ateis, 
ir galėsiu pasiūlyti. Jis vienišas ir gudrus, bjaurus ir niekinamas, 

gražus ir galingas. Kaip tik tai, ką pamačiau pirmą naktį krante. 

Įkyrėjo kurstyti jo aistrą. Nebebijojau jo, todėl ilgai neįtikinėjo, 
kad myli mane. Gulėjome katras sau. Gal jis iš tikrųjų kur kitur 
mostigavo rimbu ir kurstė aistrą. Nieko daugiau nebėra, vien aistros 
likutis atsiminimuose, kuriuos nešasi su savimi pirmasis salos vė- 
jas, ir, beje, mano Valdovas! 

Ateina kaip brolis, sėdi, vaikščioja po kambarį ir šneka. Džiau- 
giuosi juo, patinka žiūrėti į jį, klausytis. Tarsi netyčia prisiliečiu 
prie jo, uostau jo odinę striukę, ilgai laikau tabaku kvepiančias 
pirštines. Užsidega iš tabako lapų susuktus cigarus. Pažįstu juos iš 
vaikystės. Tėvas kartais rūkydavo tokius, pūsdamas dūmus į židinį. 
Iš tiesų viskas kaip sapnas. 

Tiesą sakant, čia niekas nepasikeitė. Viskas, kas atrodė nauja, 
dabar kasdieniška. Gyvename kaip gyvenome, nėra naujų įvykių, 
kurie mus jaudintų. Įpratau prie visko ir, pagalvojusi, kur gyvenu, 
tarp kokių žmonių ir kaip jie gyvena, išsigąstu, nuolatos bijau. 
Atrodo, kad bus viskas gerai, kad būsiu patenkinta ir stipri, jeigu 
jis atsisės prie mano židinio, atsiguls šalia, tačiau tiesa kasmet 
darosi vis skaudesnė ir beprotiškesnė. Stengiuosi gyventi be šitų 
minčių, veju jas šalin kasdienybe, nors beviltiškumas vis gilėja. 


++64 
Filijai trys mėnesiai. Motina jos dar nematė. 

Rytą gavau raštą, kuriame parašyta: 

1. už aprangą 

2. už vokiečių kalbą 

3. kubiukai, gyvūnėliai (kauliukai vaikų krepšyje) 

4. už plaukymą 

5. už knygą apie mašinas (Vebsterio enciklopedija) - ginklų 
enciklopediją 

Pastarąją kažkas prirašė. Varčiau rankose lapą ir Žiūrėjau į 
Marę, stovinčią prieš mane kaip įspėjimas, kad čia nėra gražių 
dienų, o jeigu kada bus, turime jas slėpti ir nieko apie jas nesakyti. 

Ji išsivedė Urį. Labai anksti. 

Tempdama jį per slenkstį, atsisuko į mane ir pasižiūrėjo. Aš irgi 
Žvelgiau į jį baimės sklidinomis akimis. Mačiau, kad nori priešintis, 
tačiau berniuko garbė buvo stipresnė. Nedavė man preteksto neleis- 
ti, nes žinojo, jog tai nieko nepadėtų. Kai stabtelėjo akimirką ir 
atsisuko, pamačiau, kad visa esybe yra su manimi. Slapčiomis 
mirktelėjo man. To niekada ligi šiol nedarydavo. Klausiau savęs, 
kur išmoko. Čia ir yra visa gudrybė - nieko nepaisant, mirktelėti, 
parodyti, jog saitai nenutraukti, jeigu neįmanoma pasakyti žodžiais. 

Mielas vaikeli, mano prisiminime, kur išeini, kas tavęs laukia, 
kas tave mylės, kam būsi reikalingas. Pas mane nebegrįši, grįši tik 
į save, tebūnie taip. 

Išsigandau rytą ir dabar bijau, nuolatos bijau. Dėl savęs, dėl 
dukters, dėl Filijos, dėl jo. Kodėl bijau? Ar nėra šilumos viduje, 
kur mus turi šildyti jis, ji? Ar tas mano vaikelis irgi susiras krosnį, 
kuri daugelio nešildo? 

Išsigandau. 

Raštas buvo neįprastas. Kas dar čia, Aukštutiniame mieste, 
gavo tokį raštą, kuri motina gavo? Vokiečių kalba, ypatingi žaislai, 
plaukymo reikmenys, enciklopedija. Ką jie ketino su juo daryti? 

Baimė ėmė dėl to, kad jie žino, ką galiu jam duoti pati, kur tie 
kubiukai, kuriuos pasiėmiau į pasaulį iš tolimo vaikystės kampelio. 
Kubiukai, kuriuos man tėvas atvežė iš užsienio dešimtojo gimta- 
dienio proga. Vieną dieną daviau juos Uriui pažaisti. Jie buvo su 
kitais žaislais, kuriuos jam sustačiau, sumontavau, sutvarkiau. Gal- 
vojau apie jo lavinimąsi ir kiekvieną naują žaislą kruopščiai dėjau 
į krepšį, kuriame jis netikėtai aptikdavo ir džiaugdavosi. Jie pasi- 
rinko tik kubiukus. Žinojo, kad juos turi, taip pat žinojo ir apie 
knygas. 

Kur pasislėpti, kad išsaugočiau savo veidą, kad galėčiau gyventi 
nepaisydama viso to, vien tam, kad apskritai esu. 

Uns išėjo. Drobinis krepšys, kurį paruošiau tam laikui, buvo 
pilnas. Po pažastimi pasikišo vieną iš tų knygų, kurias padaviau 
paskutinę akimirką. 

Prieš pat išeidamas, pastovėjo šalia Filijos lopšio ir palaikė jos 
rankutę. Ji gulgsėjo lyg atsisveikindama. 

Netekau vienos gyvenimo dalelės, ir niekas negali jos atstoti. 

Keletą mėnesių žinojome, kad jam teks išeiti. Kiekvieną rytą 
laukėme ir nieko nekalbėjome. Ruošėmės tyliai ir ramiai. Vieną 

rytą paklausiau J ji, gal mums išvykti kitur, kur galėtų likti sų ma- 
nimi. Tada jis man nieko neatsakė. 

- Helena, pasilikime čia. Būsi netoli, mus skirs tik kelios mi- 
nutės. 

Aštuonerių metų berniukas neturėtų taip samprotauti. Sugėlė 
man širdį, kad tiek žino ir supranta. Juk turėtų būti nerūpestingas 
ir Žaismingas. 

Dabar jau viskas veltui, pas mane jo nebeleis, turės likti tenai 
ir užaugti savo gerovei arba pražūčiai. 


+ 464 


Gyvenome katras sau. Jau septyneri metai, kai išėjo Uris. Negaliu 
jais pasidžiaugti. Visur jo man reikėjo, nors daug laiko teko skirti 
Filijai. Ji gražiai augo. Bijojau, kad kupra jos nepadarytų bjaurios. 
Kai gimė, numaniau, jog taip gali atsitikti. Šiaip daili mergaitė. 
Vešlūs plaukai kartais užkrenta ant šviesių akių, spindinčių po 
kakta, ir, regis, nebuvo ko būgštauti, jog užaugs kuprota. Bijojau, 
kad dukrai neleis gimdyti, nes spėjo, kad vaikas bus išsigimęs, 
neprotingas. Priešingai. Mergaitė viskuo domisi. Netgi nedidelis 
apvalus iškilimas ant nugaros teikia savotiško žavesio. Ji savotiška. 
Eisena irgi savotiška. Ką ir iš ko ji paveldėjo? Kai ką atpažįstu joje 
savo. Tai mane džiugina. 

Naktis. Vėl rašau. Prirašiau krūvą popieriaus, viskas guli čia, 
reikės dar kelių lapų. Sutemus kažkas pasibeldė. Priėjau prie durų 
į sodą ir atidariau. 

Pastaruoju metu mus retai kas aplankydavo. Pasibaigus namų 
tvarkymo darbams, moterys turėjo daugiau ramybės ir laisvo laiko, 
bet nepasakyčiau, kad dažnai vaikščiodavome vienos pas kitas ir 
tuščiai plepėdavome. 

Kartais, nedrąsiai pasibeldusi, užeidavo Lana. Su ja draugiškai 
sugyvenau; ji visada suprasdavo mane ir padėdavo. Niekada netu- 
rėjau draugės. Lana saugojo mane kaip kareivis prie durų. 

Manasis nebesirodė. 

Taigi dabar kažkas pasibeldė. Atidariusi duris, apstulbau: 

- Unis! 

Puoliau glėbesčiuoti, vos ne nešte įnešiau į kambarį. Pirmą 
akimirką nepažinau. Išaugęs, nebuvau mačiusi jo nukirptais plau- 

kais. Kokia maža jo galva, nustebau. Susirūpinau, kad toks nešne- 
kus. Jau buvo beveik suaugęs vyras ir dar vaikas. Tiktai žiūrėjo į 
mane, per skruostą nuriedėjo ašara. Nuo minčių man sukosi galva. 
Kaip jis surado kelią į Aukštutinį miestą, ar jį kas nors matė, kas 
bus, jeigu jį čia suras? Užlipome į antrą aukštą. 

- Kaip tau sekasi? - išsprūdo man. Negalėjau tylėti, nors bijojau, 
kad dėl mano smalsumo jis neimtų abejoti žmonėmis ir gyvenimu 
tenai apačioje. 

- Visi šnipinėja ir skundžia. Kur eina tie skundai, aš nežinau. 
Dar kaip reikiant nepažįstu jų. 

Žengė kelis žingsnius ir atsirėmė į sieną prie durų. Žiūrėjo į 
mane, žinojau, kad jau subrendęs ir mato daugiau, negu aš maniau. 

- Kur Filija, čia jos kambarys, ar ne? Nieko neklausinėk, He- 
lena. Išklausiau jų nurodymų ir gyvenu savo galva. Daug skaitau. 
Valdytojas, nežinau kodėl, man jų duoda ir dabar pasiuntė pas tave 
pasiimti naujų. Paskutiniuosius dvejus metus draugaujame. Turiu 
šiokių tokių privalumų, galbūt mane ruošia kažkokiai ypatingai 
užduočiai. Nebaisu, tik nyku. Aš vienintelis jau dveji metai gyvenu 
kambaryje vienas. Kai mane perkėlė į jį, visur radau paslėptų 
knygų. Ilgai nežinojau, kas tai yra, kol sykį Valdytojas pasikvietė 
mane. Tada bijojau. Visi kalbėjo, kad jis Žiaurus ir baisus, berniu- 
kai Žino jo rimbo galią. Nuėjau pas jį slegiamas niūrių minčių. 
Nustebau, kad jo kambarys toks šviesus. Viskas buvo švaru ir 
gražu. Poniška ir senoviška. Daug dailių dovanų. Iš karto pajutau, 
kad jis namie ir kad čia augo. Kas nutiko tiems Žmonėms, kur 
užgeso žmogiška šviesa, nežinau. Tik žinau, Helena, kad tam turi 
ateiti galas, tai nenormalu. Po to susitikinėjome kiekvieną trečia- 
dienį sutartą valandą ir toliau susitinkame. Tai paprasta. Tai palen- 
gvina man ištverti kietos ir negailestingos rankos palaikomą tvarką. 
Kartais būna sunku. Ten, apačioje, vyksta bjaurūs dalykai, sten- 
giuosi jų nematyti. Taip lengviau gyventi. Nuo septyniolikos metų 
leidžia mus į Aukštutinį miestą ir į bažnyčią. Bus tenai visko. 

- Tave atsiuntė knygų? O ką sakys kiti, kurie tave matė? 

- Liepė eiti taku per nendryną, toliau, bet saugiau. Juo nedaug 
kas vaikščioja. Vienintelis kelias į miestą - laiptai, pasakė Valdy- 
tojas. 

- Tikriausiai daugiau buvo kelių, bet užžėlė, - pasakiau ir nu- 
tilau, nes nežinojau, ką jis Žino. 

- Viską žinau. Per dvylika metų apsižvalgiau aplinkui ir daug 
pamačiau. Nieko man nepasakok. Daug kartų ketinau ateiti čionai, 
į Aukštutinį miestą, bet, kai pamačiau, kaip baudžiami berniukai 
už mažesnius nusižengimus, nesiryžau. Dabar nebijau. Daugiausia 
domiuosi knygomis, pasineriu į jas, kai viskas nutyla, kai nuslūgsta 
bjaurios aistros. Pamačiau ir negaliu pamiršti, kaip Žmogų pakeičia 
sunkumai arba patogumai. Yra keletas, kuriuose dar likę gerumo 
ir užuojautos pėdsakų. Viską nustelbė žiaurumas ir paklusnumas. 
Valdytojas nebaisus, baisūs jo tarnai. Kai pradedu mąstyti apie tai, 
sutrinku, viskas susipainioja, negaliu sustoti. Apima neviltis. Dar 
pagalvosiu, dar turiu laiko. Palyginti su kitais, man gerai. 

- Gal nori ko užvalgyti, iš tiesų... - Dar norėjau kažko paklausti, 
bet susilaikiau, atidėjau kitam kartui, jeigu ateis. |] 

Išėjo. Man atrodė, jog kurią dieną jį pamatysiu. Siandien jis 
nustebino nuovokumu ir atkaklumu. Paliko gerą įspūdį, tik bijau, 
ar užteks jam drąsos ir ištvermės. 


+++ 


Filija jau greitai galės eiti į mokyklą, pagalvojau vakar. Į mokyklą? 
ia nėra jai mokyklos. 

Stovėjau priešais Katę ir Marę. Praėjo keleri metai nuo to laiko, 
kai žvelgiau joms į veidus. Tame pačiame kambaryje, priešais 
laiptus be turėklų. Nieko nepasikeitė. Jos buvo tokios pat, nykios 
ir šaltos, užsisklendusios ir nedraugiškos. Gal kiek apvytusios. Dar 
turiu pakankamai sveikatos ir noriu įkurti dviejų trijų klasių mo- 
kyklą. Turės duoti leidimą. Kur man kreiptis? Valdytojas jau 
senokai manęs vengia. Nebematau jo nuo to laiko, kai Uriui ir man 
paskirdavo kokią dieną. Darosi neprieinamas ir vis griežtesnis. 
Atsisakiau minties jį aplankyti, netikėtai pasirodyti jo namuose, 
pereiti per miestą. Seniai užmiršau šį ketinimą ir dabar prisiminiau, 
jog to nepadariau. Tiek metų man nedavė ramybės tie neužbaigti 
darbai. Todėl su dideliu džiaugsmu ėmiausi mokyklos. Turi pasi- 
sekti. Gal šį kartą neuždarys į kalėjimą. Žiaurumo ir dabar pakanka, 
tik kiek sumažėjo nebyli prievarta, o gal aš prisitaikiau. Gali ir 
dabar apmušti. Tegu. Atėjau iš anksto nepranešusi ir nustebinau jas. 

iūrėjo į mane su panieka. Žinojo, kad atėjau su naujiena ir ne- 
kantriai laukė, ką pasakysiu. 

- Norėčiau atidaryti mokyklą tiems keliems vaikams, kurie už- 
augo čia man esant. Padėsite man sutvarkyti kas svarbiausia. Ne- 
turiu ryšių su valdytoju. Daugiau viską padarysiu pati. 

Katė trenkė kumščiu į stalą. Marė ėmė daužyti kažkokių popie- 
rių kė lapai pakilo į orą kaip išgąsdinti paukščiai ir leidosi ant 
grindų. Žiūrėdama į juos, nejučiomis pagalvojau, jog esu jūroje ir 
matau skraidančias Žuvėdras. 

Nužvelgiau jas su nepasitikėjimu ir pasišlykštėjimu. Išėjau, nes 
nenorėjau, tiesiog negalėjau jų klausytis. Buvau sutrikusi. Žinojau, 
kad nesusitarsime. O gal? Reikėtų vykti į žemyną, pas salos šei- 
mininką. Lana pasakojo, kad senasis savininkas žemyne miręs. 
Nuosavybę perėmusi duktė. Gal ji suprastų mūsų reikalus, bet toli. 

Siandien buvo ilga diena. Laukiau vakaro. Sutemus per nendry- 
ną nusigavau iki pirmųjų Žemutinio miesto namų. Stovėjau netoli 
požeminio įėjimo ir prisiminiau, kaip kadaise drebėjau čia ankstų 
rytą. Nebejaučiu to drebulio, nebesutinku ir jo, ir štai dabar teks 
kalbėtis su juo kitaip. Kaip įprasta, buvau su drobiniais bateliais, 
todėl tyliai prisėlinau prie jo namo lango. Būtų gerai, jeigu suras- 
čiau užpakalines duris, kurios šiuose namuose tikriausiai yra, pa- 
galvojau, tada niekas manęs nepamatytų. Jeigu pamatys - viskas 
žuvę. Priėjau iš kiemo pusės. Neapsirikau. Iš tikrųjų čia buvo durys, 
švietė nedidelis langelis. Atsargiai priėjau prie jo ir pamėginau 
žvilgtelėti į vidų. Langelis buvo per aukštai, reikėjo ant ko nors 
atsistoti. Kitame kiemo gale suradau didelį akmenį ir pamažu at- 
ridenau prie lango. Bijojau, kad šeimininkas nenueitų miegoti, o 
skubėdama galėjau sukelti triukšmą ir atkreipti kieno nors dėmesį. 

Atsistojau ant akmens ir nedideliame kambaryje pamačiau Val- 
dytoją. Skaitė užsidėjęs akinius. Jie buvo maži ir apvalūs, su jais 
atrodė senas ir patrauklus. Drąsiai pabeldžiau. Pažinau jį gana gerai 
ir žinojau, kad neišvarys, ir man nieko tokio neatsitiks. Pašokęs 
priėjo prie lango, atitraukė užuolaidą ir pažvelgė į tamsą. Žibalinė 
lempa mane menkai teapšvietė, bet vis dėlto pažino ir nustebęs 
nuskubėjo prie durų. Kai su žiburiu rankoje atidarė, aš stovėjau 
kelias akimirkas ir pagalvojau, jog matau šmėklą, - toks atrodė 
išblyškęs. Apsižvalgiau - juk ir aš jį galėjau panašiai apstulbinti. 
Pakvietęs į vidų, uždarė duris. Siauru koridoriumi nusivedė į kam- 
barį. Užpūtė žiburį, stumtelėjo mane į kėdę. Ilgai tylėjo. Atrodė, 
jog virpa niršdamas ir jausdamas savo galią. Krūptelėjau, bet likau 

sėdėti. Išsigandau, iš galvos išgaravo visos mintys. Po kurio laiko 
sušvokštė, net man plaukus nupūtė nuo kaktos: 

- Sendama vis kvailėji. Koks velnias tave nešioja po Žemutinį 
miestą? 

- Noriu atidaryti mokyklą. Turi man padėti, - tariau ir susigū- 
žiau, bijodama, kad nesmogtų ir neišvarytų lauk. Vėl ilgam nutilo, 
žinojau, jog ieško sprendimo. Susitvardęs ėmė pamažu darytis grės- 
mingas. Tačiau aš nebebijojau. Laukiau, kol prašneks. Tyla truko 
gana ilgai; pagaliau jis pasislinko su kėde arčiau ir uždėjo ranką 
man ant kelių. 

- Pati kvailiausia moteris užklydo į šią salą. Negi tau negana, 
o gal užmiršai, jog mažai trūko, kad prieš keletą metų būtų tave 
sutraiškę? - Nusisuko tartum ieškodamas minties. - Tai bus sunku 
padaryti, o gal ir visai neįmanoma. Tenai, žemyne, moteris laisves- 
nių pažiūrų, gal ir leis. Palauk, pranešiu. 

Neapkabino, nepabučiavo. Išėjau. Liūdna. Vyras, kur yra toks 
vyras, kuris apkabintų vienišą moterį ir laikytų ją kaip savąją? 

Čia jo nėra, apačioje gal yra, bet neateina pas savąją. Netvarka, 
mano manymu, baisi netvarka, kuri turės pasikeisti. Argi nesakė 
Uris, kad šiai tvarkai ateis galas, nes ji nenormali? 

Ilgai iš jo neturėjau jokių žinių. O šią naktį išgirdau beldimą, 
žinojau, kad tai jis. 

Pati sau atrodžiau kaip varžybų dalyvė. Nubėgau ilgą taką ir 
laimėjau pergalę. Jaučiau, jog visam tam bus galas, atidarysiu 
dviejų trijų klasių mokyklą, o tada galėsiu ramiai senti, nepaisy- 
dama visų priespaudų, jeigu jau nebeliko laiko išvykti iš čia ar ką 
nors pakeisti. 

Darydama duris drebėjau kaip bėgikė, artėdama prie tikslo. Jis 
rankose laikė skrynutę, todėl veido nemačiau. Pastatęs ją prie lan- 
go, atsigręžė į mane. Apglėbė per pečius ir nuvedė prie lovos. 
Atsisėdome. Žiūrėjau į jį susidėjusi rankas ant kelių. Žinojau, kad 
jau turiu mokyklą, todėl stengiausi nepasakyti kvailo žodžio, ne- 
rodyti, jog laimėjau pergalę, kuria beveik nesidžiaugiau. Laukė 
didelis darbas, nuolatiniai rūpesčiai, baimė, kad bus tokių, kurios 
nesupras ir kaišios pagalius į ratus. 

- Čia tau vadovėliai. Mokysi tik iš jų, ne iš kitų. Tai sąlyga, - 
parodė į skrynutę. - Sąsiuvinių bus pakankamai Diranoje. Doku- 
mentus, patvirtinančius mokyklos įsteigimą, turiu aš, antspaudą 
rasi skrynutėje, taip pat pažymėjimų blankus. Viskas paruošta. 
Galėsi mokyti. Tegu tau kas nors padeda. Aukštesnes klases pa- 
siimk pati, žemesnėms - susirask pagalbininkių. Čia nedaug tinka- 
mų dirbti mokykloje. Pati pamatysi. 

- Nemaniau, kad taip lengvai pavyks. Negaliu patikėti. 

- Tenai, žemyne, ta mokykla nedaug tereiškia. Nelabai žino 
sąlygas. Apie tave ji girdėjo dar visai jauna būdama. Leisk jai 
dirbti, kaip išmano, pasakė, nes iš salos ir taip nedaug naudos, 
truputis mokslo moterims nepakenks. Sudaryk jai mokymo progra- 
mą, tegu nenukrypsta nuo jos. O jeigu nesilaikys - uždrausk. Ga- 
mykla apačioje, - jis mostelėjo ranka į Žemutinį miestą, - nespėja 
perdavinėti siuntų, aš pats jau nelabai pajėgiu, nėra žmonių, suge- 
bančių dirbti. Daugelis apykvailiai, ligoti, nors ir tie bėga. Sunku 
man, norėčiau pasitraukti. Ir išmanymo nepakanka. Gal Uris per- 
ims. Bet nesidžiauk, nemėgstu matyti tavo veide džiaugsmo, jis 
visada atneša painiavos; čia nebus kitaip, kol esu gyvas arba kol 
negausiu kitokių nurodymų. 

Po to išėjo. Vis dėlto jis draugas. 


+++ 


Visą dieną vaikščiojau. Ieškojau tinkamo pastato mokyklai. Ilgai 
žvalgiausi mieste. Užmiršau, kad atnaujintuose namuose gyvena 
tarsi pažymėtos moterys, užsitraukusios Katės ir kitų, kurios jai 
tarnauja, nemalonę. Prisiminiau tuos metus, kai čia visos drebėjo 
nuo naujovių ir persekiojimų. 

Tinkamą namą suradau už bažnyčios. Į tą miesto galą nenorėjau 
eiti dėl namų su laiptais be turėklų. Pagalvojau, jog tame name 
kadaise ir buvo mokykla. Daug metų stovėjo apleistas. Neužrakin- 
tos, voratinkliu aptrauktos durys sugirgždėjo. Apžiūrėjau ir nu- 
sprendžiau, jog tiks. 

Po pietų laukiau Lanos. Ji prižiūrėjo, kaip daržovės gabenamos 
nuo laiptų į virtuvę. Tai jos darbas - pavadavo sergančią moterį. 
Abi ėmėmės tvarkyti būsimą mokyklą. 

Namas stovėjo uždarytomis langinėmis, todėl išsilaikė neblo- 

gai. Reikėjo tik išvalyti ir išbaltinti kalkėmis. Pasikviečiau į talką 
savo moterų, ir jos per keletą dienų parūpino kalkių ir ko tik 
reikėjo. 

Šiandien iš pat ryto išėjau į mokyklą. Eidama pro bažnyčią, pama- 
čiau Katę. Ji stovėjo mokyklos tarpdury ir laukė manęs. Rankoje 
laikė lazdą, kuria mosikavo kaip darbų prižiūrėtoja. Nebijojau jos. 
Priėjau su kalkių kibiru. Lana stovėjo koridoriaus gale su rėčka 
vandens. Žiūrėjo, kas bus. Baidyklė tarpduryje neleido man praeiti. 
Jos geltonose tarsi katės akyse spindėjo ryžtas ir atkaklumas. Pa- 
stačiau kibirą ant Žemės ir pasiruošiau gintis. Gerai nežinojau, kas 
čia ruošiama, bet jaučiau, kad susidūrimas neišvengiamas. Katė iš 
tikrųjų užsimojo. Tą pačią akimirką prišoko Lana ir, pastačiusi 
rėčką, pastūmė Katę, ir ši - didžiulė, stora - išsitiesė ant Žemės. 
Pamatėme jos ilgas kojas ir kelnes, purvinas kojines, kurias laikė 
išsitempusios gumos. Jausdama, kad atrodo juokinga, susigėdusi 
pamėgino užsitempti ant kelių trumpą sijoną. Paskui, pagauta įnir- 
šio, bandė keltis, bet Lana tuo tarpu šliūkštelėjo ant galvos visą 
rėčką vandens. Pagaliau sunkiai atsistojo. Dabar ji buvo apkūnesnė 
ir ne tokia apsukri kaip prieš keletą metų, todėl aš turėjau kada 
susitelkti ir pasiruošti. Žvilgtelėjau į Laną. Ji stovėjo iškėlusi galvą, 
stebėjo Katę ir laukė. Rankoje laikė tuščią rėčką, vanduo tekėjo pro 
slenkstį, darėsi klanas. Nutekės ir mūsų laikas kaip tas vanduo, ir 
mūsų nebus, pagalvojau ir pasižiūrėjau į besikeliančią nuo Žemės 
Katę. Atsistojusi ji nusispjovė ir išėjo. Žžaadinis keistai įsiręžė, 
tarsi stumte stūmė į priekį savo šlapią kūną ir netrukus dingo 
gatvėje. Vargšė, pagalvojau, nors žinojau, kad taip nėra. Kur dar 
ji parodys savo galią, negalėjau numanyti, bet žinojau, jog turi jos 
pakankamai ir visą panaudos. 


+++ 


Jau kelios dienos laukiame nemalonių įvykių. Sklaidome vadovė- 
lius ir nuobodžiaujame. Mokslo nepradedame, laukiame rudens. 
Gal taip ir geriausia. Nenorėjau pripažinti, kad dar yra kažkas, kas 
mane sulaiko. Kažkas trukdo. Kažkas ruošiama, nors visiškai ra- 

miai. Dar bijau moterų, kurios visą laiką manęs nemėgo ir prie 
naujovių prisidėjo tik dėl to, kad norėjo užsidirbti duonos kąsnį. 

Su mokykla kitaip. Negaliu jų priversti, kad leistų vaikus. Do- 
kumente, kurį man davė Valdytojas, aiškiai parašyta, kad pradinėje 
mokykloje turi būti tiek ir tiek mokinių, taip pat ir gimnazijoje. Čia 
jos ir nori įvaryti mane į kampą; viską darys, kad nepatenkinčiau 
tų sąlygų. Kaip elgtis, dar nežinau. Nedidelė mano galia. Ar mane 
palaikančios moterys turi pakankamai vaikų, kad galėčiau įvykdyti 
mokyklos atidarymo sąlygas? Nežinau. 

Sugalvota gudriau, negu tikėjausi. Kuriai šovė į galvą šitaip 
surišti man rankas? Marei, Katei, Lukrijai, kuri pastarosiomis die- 
nomis vaikščiojo po miestą paniurusi? O gal dar ką nors sugalvojo? 


+++ 


Prieš valandėlę nepasibeldusi įėjo Marė. Priėjo prie stalo, kur gu- 
lėjo sudėti vadovėliai ir ėmė raustis juose. Iš lėto ėmė knygą po 
knygos, visai nepaisydama manęs. Aš netekau žado. Elgėsi neman- 
dagiai ir įžūliai. Retkarčiais atsigręždavo, pašnairuodavo į mane su 
panieka ir kandžia šypsena, kuri nežadėjo nieko gero. Atidarė stal- 
čių, kur buvo antspaudas. Pavartė jį rankose kaip vaikas žaisliuką, 
įsidėjo į kišenę ir išėjo. 


+++ 


Lana nepraranda vilties. Ištisas valandas sėdi pas mane ir klausi- 
nėja iš vadovėlio. Moka skaičiuoti ir rašyti, žino pagrindinius da- 
lykus, todėl lengvai suvokia vadovėlio medžiagą. Jos senelė kadai- 
se buvo mokytoja. Pirmosiose klasėse ji bus gera mano pagalbi- 
ninkė. O gal viskas veltui. Mūsų planai gali sugriūti, jeigu neat- 
gausime antspaudo. Nusiminusi vaikštau po kambarį, nebeišma- 


nau, ką daryti. 


+++ 


Sunkus, ūkanotas buvo šiandien rytas. Stovėjau nuošalyje. Visada 
džiaugiuosi savo moterimis, mielai stebiu jas, kai manęs nemato. 

Atėjo jis. Buvo labai santūrus. Kiek pakreipė galvą dešinėn, vos 
ne vos, tarsi tik nujausdamas, jog aš esu. Kažkas tarp mūsų yra, 
ko neįmanoma prarasti. Aš buvau linksma, netrukus jis prasitarė ir 
pakišo mintį, kuri man galėjo ir neateiti į galvą. Žinojau, kad taip 
yra, tik niekada negalėjau suprasti kodėl. 

Staiga iš už jo pečių pasirodė berniukas, kurio iš karto nepa- 
žinau. Uris! Apstulbau pamačiusi tokį gražų, sveiką, tvirta galva 
tarp siaurų pečių. Tik dėl to, kad nuo seno žinojau, kad jis spuo- 
guotas, iš tolo pamačiau veide spuogus, o šiaip visas buvo vienos 
spalvos. Rudas, visas rudas, pagalvojau, jokios kitos spalvos, tik 
ruda, tarsi maskuojamoji. Sunkiai jį pastebėtum laukuose. Plaukai 
ir drabužiai irgi tos pačios spalvos. Tik oda šviesesnė, tartum saulės 
apšviesti žemės luitai aukštai laukuose. Sekmadieniais vengsiu 
stoviniuoti prie bažnyčios. 

Pašokusi iš miego, ėmiau dairytis po kambarį. Išgąsdino triukšmas 
koridoriaus gale, o paskui prieškambaryje. Valandėlę negalėjau 
atsikvošėti. Atsikėliau ir išėjau į prieškambarį. Pačiame gale, prie 
dukters kambario durų, tyliai keikdamiesi, stumdėsi du vyrai. Pri- 
ėjau arčiau, nes iš pradžių nesusigaudžiau, kas čia darosi. Pro langą 
sklido šviesa, ir vieną iš jų pažinau. Tai buvo nekantrusis šlubis, 
kurį jau buvau mačiusi mūsų namuose. Dar kelis kartus buvo atėjęs, 
o paskui nesirodė. Amžinai skubėdavo. Nekantriai ieškodavo durų 
ir uždarydavo jas kaip šeimininkas. Tarpduryje pamačiau dukterį 
baltais naktiniais marškiniais, išgirdau, kaip ji kūkčiodama kažko 
prašo. Tik tada supratau, kad vyrai susivaidijo, kurio teisė įeiti į 
kambarį. Niekada nepagalvojau, kad dėl jos kas nors vaidysis, juo 
labiau grumsis. Šlubiui, matyt, ji labai patiko, nes nenorėjo nusi- 
leisti. Tylėdamas daužė priešais stovintį vyrą, klupčiojo, bet galų 
gale j jį nustūmė. Užtrenkęs jam panosėje duris, pergalingai įžengė 
į dukters kambarį. Jo nesveika koja akimirką užkliuvo už slenksčio. 
Dieve, kaip būtų gerai turėti namuose šeimininką. 

Ilgai negalėjau užmigti. Iš tolo girdėjau ilgą bamį dukters kam- 
baryje, o paskui užsimiršusi vėl užmigau. Tegu gyvena kaip išma- 
no. Tikriausiai nenori, kad aš ką nors keisčiau. 

Kokia aš vieniša. Šiandien šventė, bet neturiu su kuo pasėdėti, 
pasakyti žodžius, kuriuos žmonės taria tokiomis dienomis, klausy- 
tis Šeimininko patarimų. Esu pamiršta, viena tarp kažkokių žmonių; 
pamirštų mane, imtų vengti ir maniškiai, jeigu sužinotų, kaip gy- 
venu. Taigi esu atskirta. Atskirta ir Filija. Nieko negaliu pakeisti, 
taip jau yra. 

Noriu, kad baigtųsi nežinios ir susidūrimų dienos. Pavargau. 
Prieš užžiebdama žibalinę lempą, pro lango stiklą pamačiau veidą. 
Nepažinau, kas ten. Sunku, kai neatpažįstame žmonių. Nenusta- 
čiau, ar ten vyras, ar moteris. Galėjo būti ir tas, ir tas. Vieni seka, 
kaip auga Filija, kiti ateina dėl manęs ir mokyklos. Priespauda tyli 
ir iš pažiūros nepavojinga. Nieko neatsitinka, ką galėčiau konkre- 
čiai nurodyti, nors jau keletą savaičių slepiu jos ženklus nuo Filijos; 
užmerkiu akis ir tarsi nematau bjaurių dalykų. Tas veidas iš tikrųjų 
man pakirto jėgas. Likau besėdinti, nes jau rytą buvau išgąsdinta. 
Labai anksti, pravėrusi lauko duris, pamačiau ant slenksčio pasmir- 
dusią didžiulę žuvį. Matyt, buvo atremta į duris, nes, kai atidariau, 
užkrito man ant kojų. Buvo šlapia ir visai supuvusi. Per akmenį 
ropojo kirmėlės, skverbėsi į namo vidų. Aiktelėjusi atsirėmiau į 
sieną. Palikusi žuvį ant slenksčio, grįžau į vidų. Sėdėjau prie savo 
kambario ir spoksojau į priekį prieš šviesą. Nieko nemačiau, viena 
vienintelė mintis sukosi galvoje: ką aš čia darau? Užmiršau, kas 
mane sulaikė saloje, sėdėjau ranka parėmusi galvą ir galvojau, 
kodėl neišvykau. Užmiršau ir tai, jog negalėjau išvykti, jog papras- 
čiausiai buvau sulaikyta. Tų minčių niekada nesu išsakiusi, todėl 
ir nebuvau jų įsisąmoninusi. | 

Laukia naujas konfliktas. Ir šį kartą, kaip ir pirmąjį, esu pasi- 
ryžusi padaryti, ką užsibrėžiau. 

Lauke jau buvo šviesu ir mačiau, kaip atėjusi Lana peržengė per 
žuvį. Su pasišlykštėjimu atsisuko, lyg netikėdama savo akimis. 
Atsisėdo šalia manęs; šitaip sėdėjome tikriausiai labai ilgai, nes 
užmiršome, jog ketinome eiti į mokyklą. Mums dar reikėjo nuplauti 
langus. Tai buvo paskutinis darbas. 

Noriu išvykti iš čia. Juo toliau, juo labiau bjauriuosi viskuo. 
Visa sukaitusi, iš kažkur atbėgo Filija. Užtiko mus ant žemo slenks- 
čio atsirėmusias viena į kitą, nuo ašarų drėgnais skruostais. Pašo- 

kau ir nuvedžiau ją į virtuvę, daviau duonos, gabalą sūrio, tikėda- 
masi, kad Lana tuo metu pašalins žuvį. 

Sunku. Vakare dar sunkiau. Bijau jų labiau negu bijodavau 
anksčiau. 

Po kelių dienų išėjome į mokyklą. Lana kaip niekada laikėsi arti 
manęs. Miestas ankstyvą popietę ilsėjosi, kaupė jėgas vakarui. 
Stengiausi išvengti susitikimų. Niekuo nebetikėjau. Tačiau turiu 
surinkti reikiamą skaičių vaikų. Negaliu mokyti vieną Filiją. Su- 
sitelkusios ryžtingai žingsniavome pro uždarytus langus ir duris. 
Aikštės pakraštyje priešais bažnyčią netikėtai pamatėme keletą 
moterų, kurios laukė mūsų. Šeimininkė buvo mus įspėjusi, kad jos 
kasdien laukia, bet užmiršome. Žengėme tiesiai į jas. Bet kuri jėga 
pavojinga, juo labiau nepažįstama. Moterys niekinamai žiūrėjo į 
mus, aiškiai mačiau, kad nori mane užgauti ir pažeminti. Kai kurios 
rankose laikė storas lazdas, panašias į Katės. 

- Lana, apsigręžk ir eik namo, aš viena susitvarkysiu. 

- Negaliu, juk tu žinai. Padėsiu tau. Tarp jų nėra nė vienos 
jaunos, gal įveiksime. 

Kuo joms netinku aš, kodėl jos nenori mokyklos? Juk ji reika- 
linga vaikams. Jų protas sukaustytas Katės įsakymų. Man tik taip 
pagalvojus, viršum galvos sušvilpė lazda. Katės motyvus žinau, o 
šitų - tik jos drausmės pasekmės. Turiu kovoti. Užsimojau vandens 
kibiru prieš moteriškę, kuri norėjo mane partrenkti žemėn. Ginda- 
masi sukausi, mosavau kibiru. Laimė, kad turėjau kibirą, be jo būtų 
mane pargriovusios. Nieko jos nebegalėjo padaryti ir Lanai. Mo- 
terys aprimo ir tylėdamos sustojo priešais. Kai kurios pasitraukė. 
Liko trys stiprios mergos, nedaug jaunesnės už mus. Sukandome 
dantis ir drąsiai Žengėme į priekį. Čiupusi lazdą, trenkiau kur pa- 
kliuvo vienai, kitai, kol pagaliau liko viena, kuri ne tiek puolė, kiek 
gynėsi. Tvojau iš visų jėgų, kur tik pasiekiau. Vis garsiau rėkiau, 
kažką paisčiau apie pagalbą ir savižudybę. Neprisimenu, kaip buvo 
toliau, tik Žinau, jog pagaliau parbloškiau tą dvėsną žemėn. Smar- 
kiai ir ilgai priešinosi. Kelis kartus dingtelėjo mintis, kad pati 
parkrisiu ir pasiduosiu, bet vėl užsimodavau iš visų jėgų ir mušiau 
tą kvailą padarą, norėdama parodyti, kad neketinu trauktis. 

Likusios vienos - aš ir Lana, - susėdome ant akmens. Abi 

susitaršiusios, apdraskytos. Laiku pasibaigė grumtynės, ilgiau bū- 
čiau neištvėrusi. Lanai per kaktą tekėjo kraujas, plaukai stirksojo 
į visas puses, sijono kraštas - nuplėštas ir juokingai sutrumpėjęs, 
iš tos pusės švytėjo plika blauzda. 


Mieloji mano Lana. Žvelgdama į nuvargusį draugės veidą nusijuo- 
kiau. Gal iš skausmo, o gal iš laimės, kad ji su manimi. Kvatojome 
visu balsu, dairydamosi aplinkui, ar mūsų kas nemato. Gal dar kas 
ketina mus pulti? 

Tik šiandien nuplovėme langus. Diena buvo graži, nieko ypatingo 
neatsitiko. Nieko savo neturiu. Nieko daugiau. Gyvenimo, kurį 
turėjau, seniai atsisakiau. Tiesa, vienu metu buvo proga, galėjau 
pasirinkti. Iš pradžių dar turėjau jėgų. Dabar yra taip kaip yra. 

Buvo tykios, be vėjo, dienos. Slėgė mus, spaudė prie žemės. 
Mokykloje kažkas dvokė. Ieškojome, kas dvokia, bet, kadangi smar- 
vė sklido ir priešais mokyklą, ir aplinkui, liovėmės ieškojusios. 
Greitai išsiskirstėme namo. 


+++ 


Lauke švito. Šiemet vėlyvas pavasaris. Vėjas vijo mus iš gatvių į 
namus; retą dieną ilsėjausi negirdėdama jo kauksmo. Drebėdavo 
langai, durys, ypač naktį; tada sunku būdavo atskirti, ar vėtra 
klebena langines, ar žmogus beldžiasi. Naktimis kažkas geležimi 
daužydavo į namo sienas ir medžius: klausydavausi ir atpažindavau 
tuos įspėjamuosius ir grasinimo smūgius. Praėjo nemažai laiko; 
pavargusios ausys tik klausosi, bet garsų nebeskiria. Net Lana 
nebeužeina. Gal ir ją persekioja? Šiandien reikia ją aplankyti. 
+4+4 
Nurimo vėjas, o kartu liovėsi smūgiai, kurie taip mane įgąsdino, 
jog pradėjau visko bijoti. Dabar lyg ir apsiraminau. Jeigu ne Lana, 
vargu ar būčiau ištvėrusi. Jaučiausi ligota ir pavargusi, visiškai 
niekam tikusi, nebent ramybei ir paguodai, kurios teikė Lana. 

Ėjo dienos, nusinešdamos ir baimę. Suraukusi antakius žval- 
giausi aplinkui ir laukiau smūgių. Nebematydama jokio pavojaus, 
po daugelio dienų išėjau į mokyklą. Kartu išėjo ir Lana. Ji niekur 
neleisdavo manęs vienos. 

Atidarėme langines, bandėme išvėdinti, išleisti dvoką. Dabar 
jau buvo aišku, kad smarvės židinys viduje. Dvokė mokykloje. 
Langai ir langinės ilgai buvo uždaryti, todėl visai nebegalėjome 
kvėpuoti. Pradėjome ieškoti. Apžiūrėjome klases, mokytojų kam- 
barį, atidarėme visas spintas, stalčius, atitraukėme suolus, išvartė- 
me senus popierius. Kažkur turėjo būti dvėselienos. Nieko nerado- 
me. Vaikščiojome užsispaudusios nosis. Dar neapžiūrėtas buvo 
rūsys, ir dvokiantis daiktas turėjo būti tenai. Nusileidome laiptais 
į tamsą. Dvokas stiprėjo. Nieko negalėjome įžiūrėti, todėl išbėgau 
laukan ir atidariau rūsio langines. Išgirdau šaukiant išsigandusią 
Laną. Nuskubėjau atgal į rūsį. Abi sustojome rankomis užsispau- 
dusios burnas. Negalėjau patikėti savo akimis - priešais gulėjo 
didžiulė krūva pastipusių kačių. Man pasidarė bloga. Kur Katė 
įsakė jų tiek pririnkti? 

Artėja ruduo. Vakarai karšti ir slogūs. Slegia kaip tamsa mumyse. 
Antspaudo dar vis neturiu. Kur ieškoti pagalbos, kur kreiptis? Vėl 
bandžiau kalbėtis su jomis. Išvijo mane kaip vagilę. 

Kai sutemus ėjau iš Lanos, kažkas sekė iš paskos. Tik prie namų 
durų griebė už pečių ir prispaudė prie sienos. Stovėdama veidu į 
mūrą, negalėjau pažinti jėgos, kuri mane spaudė. Keliu į kryžkaulį 
ir rankomis į pečius buvau kalte prikalta prie sienos kaip kiškis prie 
lentos, kai ruošiamasi nudirti kailį. Jaučiausi tarsi perverta, šakėmis 
numesta nuo mėšlo krūvos ir pastatyta prie daržinės sienos. Siaubas 
sukaustė valią. Man turėjo atsitikti kažkas bjauraus. Kaip nors 
ištversiu. Pracitis paaiškėjo, jos veidas kitoks negu tikėjausi. Man 
svaigo galva. 

- Ilgai netruks, - išgirdau vyro balsą. - Įsakyta patvarkyti grei- 
tosiomis, be pasitenkinimo. 

Atsuko mane ir įkando į lūpas. Nešaukiau, juk pati kalta. Pati 

nusprendžiau, jie niekuo dėti. Žinojau, kad sėkla prasta. Iš dagio 
neišauga petunija. Ėmė tempti mane į vidų. Žinojo, kur reikia eiti. 
Atitraukė nuo stalo kėdę ir nubloškė mane kniūbsčia ant jos. Ka- 
bojau nukarusiomis rankomis ir kojomis kaip skarmalas. Nesiprie- 
šinau. Numovė kojines, kelnes. Drybsojau susigūžusi, užmiršusi, 
jog dar esu gyva. Tik laukiau, kad greičiau baigtųsi. 

Nieko negalėjau galvoti. Nežinau, kas buvo blogiausia. Mušė 
lazda per sėdmenis, kol pajutau šiltą kraują. Laikiausi už kėdės, 
kojomis įsispyrusi į grindis, kad nepradėčiau šaukti ir maldauti. 
Paskui išprievartavo iš užpakalio, mėšlungiškai trūkčiodamas, kaip 
paršas šlapindamasis. 

Kai jis išeidamas uždarė duris, nusmukau nuo kėdės. Ilgai gu- 
lėjau nejudėdama, nesirengdama, tiesiog užmiršusi viską, išskyrus 
išniekinimą. 

- Susitariau su jomis, še tau antspaudas. Nežinojau, kad jos taip 
toli nueis. - Numetė ant stalo antspaudą ir išėjo. 

Nuo to vakaro praėjo kelios dienos. Nelabai atsigavau. Gulėjau 
karščiuodama. Vakar buvo silpna. Anuos vakarus praleidau lovoje. 
Prieš tai mėginau apsiplauti, bet namuose buvo per mažai vandens, 
kad neliktų pasibjaurėjimo savimi. Niekas nepadeda, viskas lieka 
manyje, niekas nedingsta. 

Krūptelėjau, kai jis įėjo. Abejingai numetė antspaudą ant rašo- 
mojo stalo ir išėjo. Ar aš pažinau savo Valdytoją? Ar jį mylėjau? 
Taip ir ne. Gal tai buvo tik aistra, geismas ir didelio egoisto 
nepaprastumas ir galia? Jokio prisirišimo neprisimenu, tikriausiai 
buvo. Nežinau, kas tai iš tikrųjų buvo. 

Kai jis išėjo, atsikėliau. Paėmiau antspaudą ir apsidžiaugiau. Be 
pykčio prisiminiau moteris ir vyrus, kurie bandė sutrukdyti man 
įsteigti mokyklą. Ir vis dėlto tada buvo daug baimės, kuri nusėdo 
manyje visam laikui. Likimas? Tokio nusipelniau. 


+ 48 
Rytoj einame į mokyklą. Prie bažnyčios paskelbiau, kad vestų 
užrašyti vaikus nuo aštuonerių metų ir vyresnius. Žinoma, mergai- 
99 


tes. Sunku buvo jas paskirstyti. Beveik visas reikia mokyti rašyti. 
Mažai šviesos tamsoje. Kiek aš jos mačiau? 

Šiandien atidarėme mokyklą ir pradėjome darbą. Viskas gerai. 
Sunkūs buvo tykūs šnipinėjimų ir skundimų mėnesiai. 

Kiek bjaurasties sugalvoja žmogus prieš tuos, kurių nemėgsta. 
Savo kambaryje guli negyva duktė. Laukiu Lukrijos, jinai išneš. 
Atsidaro lauko durys. Tikriausiai jinai. 

Kai išėjau į koridorių, ji stovėjo tarpduryje. Ant peties kabojo 
rūpestingai sudėta drobulė. Nė nežvilgtelėjusi į mane, nukaukšėjo 
pro šalį. Stovėjau palinkusi ir žiūrėjau į ją, negalėjau patikėti, kad 
taip greitai viską padarys. 

Nusekiau jai iš paskos. Sustojau ant slenksčio. Lavoną vyniojo 
negrabiai, staigiais judesiais, šokčiodama kaip kietai pripūstas svie- 
dinys. Manęs visai nepaisė, lyg būčiau pašalinis asmuo. Sunku 
buvo žiūrėti į nuogą dukterį, gniaužė širdį; atsirėmiau į staktą, kad 
nepargriūčiau. Pamėlęs kūnas buvo mano kūnas, ir dabar atiduodu 
jį neįtikimiausiu būdu. Moteriškė dirbo mechaniškai, ir kuo ji buvo 
šaltesnė ir abejingesnė, tuo labiau aš jaudinausi ir kankinausi. 
Galiausiai suklikau ir puoliau prie jos. Plėšiau iš rankų drobulę, 
stumdžiau, galynėjausi. Niekas nepadėjo. Pagaliau ji suvyniojo 
lavoną į drobulę ir išsinešė. Sėdėjau kampe priešais langą ir ver- 
kiau. Neturėjau jėgų pastoti jai kelią. Pro ašaras pamačiau parei- 
nančią šeimininkę. Pakilau jos pasitikti. 

- Kaip ilgai būsite abejingos ir leisite taip elgtis su mirusiais? 
Kodėl jūs tokios nejautrios? 

Ji leido man kalbėti, atsisėdo šalia ant grindų. Guodė mane, 
ramino kaip mažą vaiką. 

- Sužeistieji turi teisę žeisti, - pasakė ji ir padėjo galvą man ant 
kelių. - Verk, Helena, nes nieko daugiau negali padaryti. 

- Gal matei vyrą, kuris ją užmušė? - paklausiau. - Ar ne tas 
šlubis, kuris čia dažnai ateidavo. Akmeniu užmušė. Ar išnešei jį 
iš Čia. 

- Guli po stalu, - parodė pirštu. 

Pasukau galvą į tą pusę ir pamačiau didelį, visą kruviną akmenį, 
kuris tartum liudytojas gulėjo ir laukė, kol aš jį paslėpsiu. Keliais 

nuropojau ir pasiėmiau į prijuostę. Atšliaužusi atgal, atsirėmiau į 
sieną. Tarp kojų pajutau tuos baisius smūgius, kuriais buvo užmuš- 
tas tas atšiaurus sutvėrimas - mano duktė. Ji buvo tarsi koplyčia. 
Be jausmų. Žmonės įeidavo į ją ir praeidavo pro šalį, nieko ten 
nepamiršdavo, palikdavo tik įbrėžimą. Pati sau tikslas. 

Ji neapkentė manęs. Aiškiai buvo pasakiusi, kad nenori turėti 
su manimi nieko bendro. Vengdavome viena kitos, ir Filijos beveik 
nematydavo. Dabar Lukrija išsinešė ją, namai bus tušti. Ir vis dėlto 
mylėjau ją. Ji pagimdė Filiją. 

- Ar Filija miega? - paklausiau. 

- Seniai, nunešiau ją į viršų, - išgirdau atsakymą, galvodama 
apie likusią man mergaitę. Su šeimininke buvome paklojusios jai 
patalą ant skrynios šalia dukters lovos, kad galėtume ramiai gydyti 
sumuštosios žaizdas. Rytą pamačiusi motiną tokią sudaužytą, mer- 
gaitė apalpo. Šitaip ji pirmą kartą atsidūrė motinos kambaryje. 
Duktė pati mane prašė, kad Filija būtų šalia. 

Pasižiūrėjau į ją ir atnešiau Filiją. Kol plovėme žaizdas ir tvar- 
stėme, mergaitė nepabudo. Su šeimininke purtėme ją, visaip žadi- 
nome, niekas nepadėjo. Trumpam išėjau iš kambario. Kai sugrįžau, 
duktė jau buvo mirusi, o Filija gulėjo šalia jos lovos ant grindų. 
Tikriausiai tuo metu pabudo ir vėl neteko sąmonės. Vargšė mer- 
gaitė. 


+ + 


Uris ateina vis dažniau. Grąžina perskaitytas knygas ir pasiima 
kitų. Tikriausiai jam sunku kalėjime, kur dabar dirba. Atrodo pa- 
blyškęs ir neišsimiegojęs. Šiandien užėjo trumpam. Paprastai pa- 
sėdi prie lango, šneka apie knygas, vaikščioja šen ir ten ir išeina 
nepatenkintas. Šį kartą ilgai sėdėjome tylėdami. Aš šalia jo, atsi- 
rėmusi į sieną, kaip ir jis, žiūrėjau į jūrą, kur baigiasi horizontas 
ir dar toliau. Kur mes keliavome? Gal abu troškome patekti į kitus 
miestus, kur gyvena kilmingieji. Tiktai nevienodai. Jis nepažįsta 
žmonių, bent tenai. Aš pažinojau. Jie nėra geri. O jeigu ir yra gerų, 
per vėlu jų ieškoti. Jis gal ir suras. 

Sunkiai atsikėliau. Skubėjau. Slėgė neaiškios nuojautos. Jau kelios 
savaitės kai kažkas vaikščioja mūsų namuose. Be atvangos trinksi 
durys. Tartum kažkas kažko pyksta. Nežinau, kas čia darosi, bet 
neduoda ramybės mintis, kurios nedrįstu pasakyti. Gal ieško Fili- 
jos? 

Jai penkiolika metų. Galimas daiktas, kad ji bus įtraukta į nak- 
tinių apsilankymų tinklą. Ką daryti, jeigu tai teisybė. Ar galiu ją 
apginti? Siaubas ima, kai pagalvoju, kad mūsų namuose vėl šlitinės 
vyrai, seni ir jauni, apsiseilėję, šlykštūs, stiprūs, drambloti - ir jie 
gulės su mano mergaite! Ji aukšta, liauna ir trapi. Bijau dėl jos. 
Tikiu, kad ji nesivels į tuos dalykus. Ji rami ir protinga. Rūpestingai 
triūsia namuose. Užaugo netikėtai. Ramiai praėjo metai, beveik 
nepastebėjau, kur gyvenu. Viskas išblanko, liko tik neryškūs kan- 
čios pėdsakai. Viską palikau ramybėje, išskyrus mokyklą. 

Dažnai būdavau su Uriu. Vis rimčiau kalbėdavomės apie per- 
skaitytas knygas. Dabar jis beveik suaugęs vyras, nors nepriešta- 
raudavo, kai glamonėdavau jo garbanotą galvą. 

Kur paslėpti Filiją? Pabėgti neįmanoma, dabar tikrai ne. 

Ir vėl tartum įspėjimas. Tarpdury stovėjo Marė. Metai ją tarsi 
suslėgė, mano atmintyje išliko tik jos įniršis ir konvulsiškas žvilg- 
snis. Buvo visa lyg sulaužyta, nors tiesi. Išdžiūvusi. Tikriausiai taip 
atrodo žmonės be meilės. Nebuvau sutikusi tokių žmonių, o Čia jų, 
tokių su nieku nepalyginamų, buvo keletas. Visas jų gyvenimas 
-———> veide. 

ojau, ko ji atsibeldė. 

Kai įėjo į kambarį, sėdėjau prie stalo. Pasukau galvą, tik jai 
prisiartinus. 

- Manai, kad leisiu Filiją į į tą jūsų kvailysčių ir beprasmybių 
verpetą? Bjauriuosi ir tavimi, ir Kate, dabar pats laikas tai pasakyti. 
Bjauriuosi jūsų šlykščiais sumanymais, kuriais tu tiki ir kurie yra 
nesveikų galvų rezultatas. Lauk iš mano namų! 

- Gyveni mūsų namuose, ir mes čia šeimininkai. Filija dar 
šiandien privalo persikelti į žemutinį aukštą arba išvesime ją, ir 
daugiau jos nebematysi. Turime kur ją dėti. Yra saloje vietų, kur 
ji galės gerai tarnauti. 

Dieve mano, kokias ji daro užuominas, pagalvojau, žinodama, 
jog turėsiu leisti ją į šitokį gyvenimą. Neištverčiau, jeigu ją išsi- 
vestų. Tikriausiai nejuokauja. Pagalbos iš niekur negausiu. Valdy- 
tojo jau keletą metų iš arti nemačiau. Neieškau jo, o ir jis manęs 
nebemato. Sekmadieniais, nuleidęs galvą, praeina pro būrelį mo- 
terų, kurios visada dar laukia jo. Kitaip būtų sudžiūvęs kaip ir 
Marė. Nėra reikalo susitikti su juo. Taip jau yra. 

Perkelsiu ją, žinoma, teks perkelti, nieko daugiau nelieka. Sun- 
ku, sunkiau dar nėra buvę. 

Rytą su Filija stovėjau priešais bažnyčią. Prašė, kad eičiau su ja. 
Juk visą laiką vaikštau tik į mokyklą, su žmonėmis susitinku tik 
retkarčiais: Stovėjome gale, kaip kadaise su dukra ir Uriu. Gen, 
nuostabūs tai buvo laikai. 

Ji įtraukta į žaidimą. Jaučiau jos nerimą ir tik šiandien pagal- 
vojau, jog, stovėdama priešais bažnyčią, niekada nelenkiau galvos, 
kaip šiandien lenkia Filija. 

Nebeturi mano privilegijų. Ar ji kenčia? Ar nori būti su jais? 
Gal joje apsigyveno gašlūs salos paukščiai ir daro ją kitokią? Ar 
ji dar mano? 

Tik akimirką ji kilstelėjo galvą, kai žingsniavo vyrai. Ko ji 
ieškojo? O gal man tik pasirodė, kad gniaužia kumščius ir sukanda 
dantis? Ji taip virpėjo, jog nenustygo vietoje. Niekada nemačiau 
taip susijaudinusios moters, kokia dabar buvo Filija, ji tiesiog 
sukrėtė mane - ar savo kančia, ar nelaime, negalėjau suprasti. 
Prisiminiau pirmuosius metus saloje. Kaip laukiau Valdytojo? Ko 
laukia tos, kurios nežino, kuris iš tų praeinančių vyrų gulėjo su 
jomis. Galėjo tik spėti, nujausti. 

Visa tai kvailybė. Tuoj pat parėjau namo. Pirmą kartą nenuėjau 
su jais į bažnyčią. 

+ 4 
Tarp mūsų niekas nepasikeitė. Rytą p::plepėjome. Ž. srėjau į jos 
veidą. Graži. Didelės akys ir skaidri oda po jomis, tačiau pati 
neatrodė laiminga ir rami. Stebėjo manc veidą, ar jame neatsispindi 

jos kaltė. Nepastebės. Ji nekalta. Žinojau, kad jai bus skaudu. 
Didžiuojuos tavimi, kad nesuklupai. Tavo kelias lengvesnis. 

Apkabinau ją per pečius ir palydėjau iki durų. Per tuos mėnesius 
ji dar paaugo, truputį suapvalėjo. Tapo moterimi. 

- Manasis atėjo, Helena. Matai dar nesutemę, - Lana privedė mane 
prie lango, - dar nesutemę, o jis sėdi mano kambaryje prie lango. 
Palauks, kol pareisiu iš mokyklos. Sako, kad sūnūs pažįsta mane, 
kai eina pro mus į bažnyčią. Sako, parodė mane. 

Abi pasijuokėme, prisiminėme laikus, kada nedrįsome nė pagal- 
voti apie tai. Negalima be vyrų. Jie yra dalis prievartos, su ja arba 
prieš ją. 

- Jis pasiliks iki vakaro. Kaip aš jo laukiau. Niekada nekalbė- 
davo su manimi balsu kaip dabar. Sako, dabar dažnai lankys mane, 
ir tik mane. Kiti irgi užeidinės, bet tik pasėdėti, kad nekristų į akis, 
jog jis vienas. Ar ne per vėlu? Valdytojas serga, o mes, vyrai, 
susitariame. Kai kurie dar kvailioja, bet supras. Reikia būti atsar- 
giam, mūsų nedaug, kiti dar laikosi draudimų. Dar pavojinga, kal- 
bėjo jis. Aš taip norėjau ir pasiekiau savo, Helena. Ar nusipelniau? 
Nežinau. 


Išėjome į mokyklą. Visą popietę jos klasėje skambėjo dainos. 
Ar ji nori šiandien išeiti visą muzikos programą? Mieloji Lana. 

Visą dieną nemačiau Filijos. Priėjau prie jos kambario durų. Jos 
nebuvo. Užlipau į viršų. Gulėjo išblyškusi ir romi, užsitraukusi 
apklotą ligi smakro ir prašė valgyti. Noriu valgyti, pasakė, duokit 
kuo daugiau. 

Po kelių dienų vaikščiojo dar tylesnė negu anksčiau. Nieko 
nekalbėjo. Jaučiau, kad sulysęs jos kūnas įgavo kažkokių užgaidų, 
o gal pasipriešinimo. Neištversiu. Turi kažkas atsitikti. Galėjau tik 
laukti. 


Filija pabėgo. Jau keletas dienų, kai jos nėra. Tik šiandien išsiaiš- 
kino, kad ji dingo. Aš žinojau pačią pirmąją dieną. Ant slenksčio 
radau sičoį, gėlių nuskintų kalvoje už miesto, kur draudžiama 
vaikščioti. Žinojau ir laukiau. 

Lana visada žinojo, kas darosi Žemutiniame mieste. Praėjus 
kelioms dienoms po Filijos dingimo, vyrai ieškojo jos jūroje, bet 
nesurado. Bijojau, kad jos neuždarytų į kalėjimą. Lana sužinos. 
Turėjau laukti. Tomis dienomis visai nemiegojau. 

Sėdžiu prie lango kaip pirmomis dienomis. Niekur neinu, niekas 
manęs nedomina. Apie tai dar parašysiu. Lana jau patikrino ir sako, 
jog saloje Filijos nėra. Dabar galiu sėdėti ir sėdėti. 

Tą rytą, kai ji dingo, užėjau į jos kambarį. Likę tik baldai. 
Vėliau paėmiau daiktus, kuriuos ji rūpestingai buvo perkėlusi į 
vaikų kambarį viršuje. Nusileidau į rūsį, kur laikiau paslėpusi 
skrynutę su auksinėmis monetomis. Ten jų neradau. Apsidžiaugiau, 
nes įsitikinau, kad tikrai pabėgo. 

Surado ją žemyne. Praėjo daug mėnesių, kol gavau žinių apie 
ją. Nusipirkusi namą ir lanko mokyklą. Gyvena viena ir iš tikrųjų 
su niekuo nedraugauja. 

Tenai ir pasiliks. 


III DALIS 
Uris 


Prie lovos stovėjo naujasis globėjas. Po senojo Abos mirties jis 
rūpinosi Uriu, bet niekada jo nežadindavo. Tą rytą stovėjo prie jo 
lovos ir timpčiojo už rankovės. Uris pabudo, pasižiūrėjo į jį ir 
pagalvojo, jog bus kažkas atsitikę. 

Nieko neatsitiko. Viskas gulėjo, stovėjo savo vietose, kaip ir 
apibrėžtos akimirkos ir žmonės jose. Bejėgiškumas ir baimė vis 
didėjo, kol jis pramerkė akis. Jo susikurtame vaizde sustingę vyrai 
krūptelės, toliau žingsniuos aikšte priešais bažnyčią, šmeiš ir kan- 
kins, valdys arba nuolankiai lenks galvas, muš ir mylės, atsimins 
arba užmirš, apsiplaus arba liks pasmirdėliai; eis į kalnus ir braidys 
po žolę, atgaivins tunelius ir atnaujins kelius į laukus, pievas, 
alyvmedžių giraites ir kalėjimus, pakvips šviežia mėsa ir šunidė- 
mis; ir matydami nelaimes, vėl krūpčios tarp jų. 

Viskas sustojo. Uris tikėjosi, jog kažkas pasikeis, ir dabar ži- 
nojo, jog globėjas čionai todėl, kad sudužtų vaizdas ir įspūdis, 
kuriuo gyveno pastaruosius mėnesius. 

Iš tikrųjų jis sapnavo teatro reginį, kurį vaizdavosi skaitydamas 
vieną enciklopediją. Atsistojo tarp sienos ir pirmosios eilės kėdžių. 
Šalia savęs matė šešis jaunuolius iš Mažojo berniukų namo. Jų 
galvos buvo suskaldytos. Kabojo priešais ant kėdžių. Kabojo ra- 
miai, nekraujavo, paskendusios kančiose ir tyloje. Sapnai ir tyla 
sudarė tik dalį tų vaizdų, kurie klostėsi sąmonėje. Norėjo išsiveržti 
iš jų, nes jie gramzdino į bejėgiškumą ir ramybę. 

Kažkieno paliestas, krūptelėjo. Paskui išsigandęs visas sudre- 
bėjo, nes globėjas pasakė: 

- Tave šaukia Valdytojas. 

Valdytojas pastebėjo jo bejėgiškumą ir bandė klausinėti. Žinojo, 
kad jis nieko neveikia, kad nieko nemato ir negirdi, kad užsisklen- 
dęs savyje ir niekas jam nerūpi. Norėjo sužinoti priežastis, todėl 
nedavė jam ramybės. 

- Taip, - atsakė negalvodamas ir atsisėdo. Trindamasis rankomis 

veidą, pagalvojo, kad nuo jų niekada negali pasislėpti. Jie amžinai 
turi žinoti, kas yra ir kur. Atsikėlė ir išėjo. 

Įžengė į Valdytojo namus. Juose buvo šviesu ir kvapnu, švaru, 
išvėdinta; valandėlę netgi užmiršo, kur esąs ir ko atėjęs. Valdytojas 
dar buvo tvirtas, todėl reikėjo laikytis apdairiai, be reikalo nepra- 
sitarti. 

Jis stovėjo prieš žmogų, iš kurio visada galėjai susilaukti ne- 
tikėčiausių dalykų. Kartais elgdavosi su juo kaip bičiulis, užtat 
vėliau stengėsi įkalti į galvą, kas yra šeimininkas. 

Niekada neleisdavo jam nugalėti. Visada palikdavo pusiaukelė- 
je ir gelbėdavo nusilpusį. Todėl Uris jo neapkentė. Nestodavo su 
juo į žūtbūtinę kovą, kad galutinai jo neįveiktų ir nepaverstų kaž- 
kokiu daiktu. Visada sugrąžindavo į pirmykštę padėtį. Niekada 
neleisdavo jam bėgti iki galo, tartum matytų, kiek jis įstengia, kiek 
turi jėgų. Gelbėdavo tarsi bausdamas, tarsi plakdamas per užpakalį. 
Nuolat stabdydavo. Uriui ne kartą atrodė, kad nori kažką padaryti, 
sumanyti, bet vis nesėkmingai. Valdytojas turėjo jį savo rankose; 
globojo, kartu laikė bejėgiu. Kokį jis nori mane matyti? - niršdamas 
klausė savęs Uris. Bijojo Valdytojo ir tuo pat metu jautė, kad senis 
eina silpnyn. 

Valdytojas pašoko nuo kėdės, tarytum būtų įspėjęs jo mintį. 
Priėjo artyn, didžiule ranka paėmė už galvos iš dešinės. Patraukė 
prie savęs. Uris pagalvojo, kad nori jį apkabinti ir prispausti prie 
savęs, todėl staiga atsitraukė ir šleptelėjo keturiomis ant grindų. 
Stovėdamas keturpėsčias, pasuko galvą. Valdytojas stovėjo ties juo 
raitelio poza, dešinėje rankoje laikė savo rimbą ir pliaukšėjo per 
bato aulą. Apskritai neatrodė susenęs. Apsiriko. Kaip visada buvo 
neįspėjamas ir pavojingas. Uris atsistojo. Buvo beveik toks pat 
aukštas kaip ir Valdytojas, bet vis dėlto virpėjo, nežinojo, kas jo 
laukia. Valdytojas visada viena ranka duodavo, o kita atimdavo. 
Niekada negalėjai žinoti, ar paims, ką jam siūlai. 

Padėjęs į šalį rimbą, Valdytojas atsisėdo. Pasiūlė ir jam sėstis. 
Pripylė kažkokio žolių antpilo, kurį pats visada gerdavo, ir pasi- 
žiūrėjo į jį. 

- Viską matei ir žinai, kur esi. Perimsi mano darbą. Aš pasi- 
trauksiu. Jeigu reikės pagalbos, ateik. Ne per daug dažnai. 

Žodžius tarė šaltai, kaip ir anksčiau. Atsilošė, kojas ištiesė toli 
į priekį, kone per visą kambarį. Nebuvo nei geras, nei brangus, juo 

labiau malonus. Žinojo savo galią. Jo vyresnysis brolis buvo grįžęs 
iš karo, nežinia, ko ten išmokęs. Uris pagalvojo, kad nuo to laiko, 
kai jį pažįsta, iš tikrųjų negali įspėti jo ketinimų. Štai dabar sėdėjo 
atsidrėbęs kėdėje ir norėjo pasirodyti, jog senas. Uris mielai jam 
paprieštarautų. 

Tačiau nuolankiai laukė, kas bus toliau. Nedrįso samprotauti. 
Užsipultų, jeigu pajustų, kad nepritaria jo planams. 

Ištisą dieną sėdėjo ir rašė instrukcijas, kurios jam turėjo padėti 
valdyti salą. Iš tikrųjų tai buvo įsakymai. 

Vakare Uris grįžo į savo kambarį. Jam buvo dvidešimt penkeri 
metai, bet vis dėlto bijojo. Čia, Žemutiniame mieste, per septynio- 
lika metų patyrė tiek baimės, jog jos nebepastebėdavo, - ji buvo 
kaip alkis; žinojo, kokia ji sunki. Sotus buvo viskuo. Nematė mo- 
tyvų, kodėl turi perimti Valdytojo pareigas, viskuo bjaurėjosi. Jau- 
tėsi ligonis. 

Sunkiai įsivaizdavo, kad šios pareigos gali jį dominti. Iš tiesų 
jo niekas nedomino. 

Laukė rudens. Jam atrodė, jog lietus atneš ir palengvėjimą. 


Urio istorija, kurią rašiau seniai sausros dienomis, kai tarp dantų 
girgždėjo sausas smėlis ir perdžiūvusios sienos troškino širdį. Troš- 
kino, kol rašiau ir laukiau lietaus. 


Tą rytą tave purtė šiurpas; gal nuo šalčio, be to, tau buvo baisu. 
Iš pažastų ir per nugarą Žliaugė prakaitas; eidamas gatve, daircisi, 
norėjai pamatyti Heleną. Norėjai, kad ji kažką darytų, kad bėgtų 
paskui jus, ištrauktų tave iš Marės, nustumtų ją nuo laiptų ir kad 
paskui galėtum likti su Helena, kuri tau buvo reikalinga. Nieko 
neatsitiko. Marė tempė tave priešais laiptus, tu nematei saulės, 
kylančios iš anapus bažnyčios, nematei Katės, kuri stovėjo ant 
namų slenksčio šalia bažnyčios, tarsi žinodama, jog kažkas atsitiks. 
Nematei ir vyro, stovinčio ant laiptų, nematei, kada jis atėjo, tik 
kai Marė tave papurtė už rankos, kad net suskaudo, norėdama 
atpažinti jį, pirštu nusibraukei iš po blakstienų ašarą. Baigta, pa- 
galvojai pamatęs jį, baigta ten viršuje. Meilės ratas siauras. Marė 
pastūmė tave jam, net suklupai; jis nesulaikė tavęs, kai kritai ant 
kelių, neištiesė tau rankų, ir tu iškart turėjai suprasti, jog viskas 
prieš tave. 

Vyras apsisuko ir ėmė lipti laiptais žemyn. Tu nusekei iš pa- 
skos, laiptelis po laiptelio; jie buvo platūs, todėl du kartus turėjai 
statyti koją ant to paties. Helenos krepšį laikei apglėbęs rankom, 
nes viena nešti buvo per sunku. Jis kvepėjo. Kvepėjo namais, kurių 
turėjai atsisakyti. Vėl nusibraukei ašarą. Po krepšiu laikei prie 
krūtinės prispaudęs didelę knygą, tau nutirpo rankos. Tu jos nepa- 
leidai, bet abu šie daiktai tau iškrito. Staiga sustojai ir pasižiūrėjai 
į žemę. Tuo metu siautėjo vėtra ir knygą su krepšiu apnešė smėliu. 
Tik tada nuleidai rankas ir pabandei pasisukti. Tave visą išpylė 
prakaitas, purtė šaltis. Nuo smūgio į kairę ausį tau suspengė gal- 
voje; pasižiūrėjai, iš kur jis. Priešais stovėjo vyras ir šaukė: 

- Susirink. Valdytojas laukia! 

Pakėlei krepšį, nupurtei nuo knygos smėlį. Nubėgai paskui tą 
vyrą. Kai atėjote į aikštę, viskas atrodė dar labiau netikra. Siautėjo 
smėlio sūkuriai. Nuo namo prie namo ritosi išrauti krūmai, vieni 
užkliūdavo už slenksčių, kitus vėjas varė toliau gatvėmis. Langinės 
buvo uždarytos, todėl namai atrodė tarsi išmirę ir užmiršti. Žodžiu, 
viskas buvo netikra. 

Aikštė tau buvo pažįstama, ne kartą iš tolo matyta pro kambario 
langą. Per tą vėjo ir smėlio audrą tu joje pasiklydai. Tau sunku buvo 
eiti, nors skubėjai ir stengeisi neatsilikti nuo priekyje Žengiančio 
vyro. Jau prie pirmo kampo vėjas tau nuplėšė nuo galvos kepurę. 
Pūstelėjo visu smarkumu ir nubloškė, bet tu jos nepakėlei. Bijojai? 

Vis labiau šėlo vėtra. Tavo akys buvo pilnos smėlio, matei aklus 
namus ir tuščią aikštę, galvojai apie aukštutinėje miesto dalyje 
likusią Heleną. 

Kai priėjote didelį namą aikštėje, vyras paklabino žiedą. Durys 
tuoj pat atsidarė, ir įėjote į vidų. Po akimirkos atsidūrei tamsoje 
ir is išsigandęs pamanei, kad numirei. 

Keletą akimirkų viskas nurimo, sustingo. Išgirdai gūdų balsą, 
liepiantį eiti kažkur į priekį. Prie krūtinės tebelaikei krepšį i ir knygą 
ir dėjaisi esąs ramus, nors buvai pasiryžęs priešintis, jeigu lieps 
juos palikti. Laikydamas į juos prie savęs, jauteisi tikresnis ir sau- 


Jų neatėmė. Vyras įstūmė tave į koridorių, pagaliau išvedė į 
šviesą ir pasodino į kėdę. Žingsniai tau už nugaros nutilo, pamatei 
priešais vyrą su auliniais batais - sėdintį ir žiūrintį į tave. 

- Ar tas? - paklausė jis vyrą, stovintį už tavo nugaros. Jo 
rauplėtas veidas su didele nosimi kėlė tau baimę. Vis labiau gąs- 
dino didėjanti nežinia. - Atėjai į mokyklą ir apmokymo. Būsi 
paklusnus ir nieko tau neatsitiks, - dar pasakė tasai su auliniais 
batais ir atsistojo. 

Tave atvedęs vyras papurtė ir liepė sekti iš paskos. 

Perėjote per aikštę, kurioje dar labiau šėlo vėjai. Niekur nesi- 
matė nė gyvos dvasios, ir tu mielai dabar būtum miegojęs po šiltu 
apklotu. 

Tave įvedė į kažkokį namą. Suklego vaikų balsai, kartu ir skaid- 
rūs, ir niūrūs; apsidairei aplinkui ir pamatei daug didelių ir mažų 
galvų, žvelgiančių smalsiai, slapčiomis, piktai ir gudriai. Norėjai 
kur nors nuo jų pasislėpti. Tau parodė lovą kambario kairėje. Pa- 
skyrė dalį spintos ir pasakė, jog čia tavo namai. Ėmei kraustyti 
krepšį. Ilgai dėliojai daiktus, kad nereikėtų dairytis aplinkui. No- 
rėjai susirgti, kad galėtum žiūrėti į Helenos įdėtus daiktus ir už- 
simiršti. 

Įrašė tave į mažesniųjų skyrių ir pašaukė. Aprengė, nurodė vietą 
skyriuje, kol paaugsi ir mažesnieji pakeis tave, o tu - didesniuosius. 

Gražūs buvo jūsų skyriaus berniukai. Rudais švarkais su balto- 
mis apykaklėmis, mažesnieji trumpomis kelnėmis, didesnieji - il- 
gomis, su pelerinomis, plačiabrylėmis skrybėlėmis, parištomis po 
smakru, tvirtais batais ir storomis kojinėmis - buvote paukščių 
medžioklės kareiviai. 

- Paukščių aš negaudysiu, - pasakei tada. Kiek aukštesnis berniu- 

kas, stovintis priešais, išsiviepė ir sumurmėjo kažką panašaus į Žodį 
“kvailys". 

Po jumis apačioje kažkas trepsėjo koridoriuje per medines grin- 
dis, net ausyse dunksėjo. Užmiršai, kad lauke audra, bet staiga 
pakilęs vėjas bloškė tau į akis smėlio, tu užsitraukei ant veido 
peleriną, užsimerkei. Aukštutiniame mieste vėjas nepustydavo smė- 
lio, gatvės buvo grįstos, praeiviai nešlitinėdavo, nebent slapčiomis, 
bet ne per lietų ir audrą. Apsidairęs pamatei, kaip vyrai skuba į 
darbą. Apsimuturioję žingsniavo priešais ir greta, dėjosi jūsų ne- 
pastebį. Cia mažai žmonės rūpinosi vieni kitais. Norėjai greičiau 
įsukti į gatvę, į kurią ėjo skyrius. Tikėjaisi, kad ji bent kiek ap- 
saugos nuo vėjo ir smėlio, norėjai paskubėti, bet skyrius žengė 
ramiai ir lėtai, tarsi nebūtų jokio reikalo spartinti žingsnio. 

Staiga netoli pasigirdo riksmas. Spėjai pamatyti pusnuogį vyrą, 
kuris mostigavo rankomis ir kažką šaukė. Atsisukai į jį. Apsipu- 
tojusi vyro burna ir skruostai buvo pilki nuo smėlio. Smėlėtas buvo 
ir visas jo kūnas, nors ir nesivoliojęs žemėje, nes kažkokia jėga jį 
laikė ore. Gatvės gale laukė vyrai, kurie su kitais, atskubėjusiais 
į pagalbą, įstūmė tą vyrą į pastatą su grotomis. 

Viskas įvyko taip netikėtai, jog valandėlę stabtelėjai ir pagal- 
vojai, kad tau tik pasivaideno. Tačiau šūksniai liudijo, jog tai tiesa. 

Stabtelėjai, ir staiga kažkas tvojo tau per nugarą, pastūmė. Tu 
puolei į priekį ir pastūmei einantį priekyje. Tasai atsisukęs smogė 
tau į krūtinę, kad vos nesuklupai, pasakei "atsiprašau" priekyje ir 
užpakalyje Žengiantiems berniukams. 

Priėjote kažkokius namus, ir berniukai išsiskirstė po kambarius. 
Stovėjai koridoriuje, nežinodamas kur eiti. Staiga viskas nutilo. 
Koridoriuje stojo tariama grėsminga ramybė. Apsidairei. Aplinkui 
buvo niūru ir nejauku. Tarpduryje stovėjo vyras su krepšiu. Vešlūs 
ūsai, pasišiaušę antakiai, gilios ir griežtos akys darė jo išvaizdą 
rūsčią. Buvo aukštas, galva siekė durų staktos viršų, o ilgos nuleis- 
tos rankos - kelius. 

Jis užtrenkė duris ir priėjo prie tavęs. 

- O tu ko čia stovi? Eik ten toliau, - ir įstūmė tave į kambarį, 
kur suoluose susėdę vaikai spoksojo kaip gyvos varlės. Atsisėdai 
į laisvą vietą trečiame suole ir aprimai. 


Žinojai daugiau negu mokytojas, todėl po kelių dienų tave perkėlė 
į kitą kambarį pas vyresniuosius berniukus. 

Berniukų mėgstamas posakis buvo: “Jis kaip Valdytojo arklys, 
užsispyręs, savarankiškas ir klauso tik savęs". Jie buvo už tave 
dvejais trejais metais vyresni. Gal dėl to tarp jų neieškojai draugų. 

Naujasis mokytojas buvo nemalonus, tavęs nemėgo, nors daug 
išmokė. Jis mokė tokių dalykų, kurie buvo ribojami ir leidžiami. 
Prie tavo turimų žinių prisidėjo gautos iš jo. Tu jo nebijojai, nors 
vaikščiojo su lazda, be kurios niekada neateidavo į klasę. Tau jos 
paragauti neteko, kitiems kliūdavo gerokai, bet, kai mušdavo, ir tau 
būdavo skaudu. 

Tai atsitiko rytą, kai pramiegojai. Jūsų niekas nežadindavo. Pa- 
prastai išgirsdavote budėtojo balsą ir keldavotės. Tą rytą pramie- 
gojai, budėtojo neišgirdai. Sapnavai, jog per slidžią uolą ropštiesi 
į aukštą kalną. Paslydai ir nusiritai į siaurą tarpeklį, ten kažkur 
skaudžiai užsigavai šoną. Kai suskaudėjo antrą kartą, pramerkei 
akis. Prie lovos stovėjo budėtojas, užsimojęs kirsti lazda. Dar mie- 
guistas pašokai ant kelių ir iš visų jėgų bakstelėjai jam galva į pilvą. 
Paskui atsitraukei ir smogei dar kartą. Jis krito ant grindų, steng- 
damasis ko nors nusigriebti. Pasikėlęs pamatė, kad ant trumpai 
nukirptų plaukų pasirodė kraujas. Buvo už tave didesnis, todėl 
nesunkiai nutempė tave į kambarėlį po laiptais. Pasišaukė pagal- 
bininkų. Atbėgo du berniukai, užlaužė tau rankas ir privertė atsi- 
klaupti. Budėtojas sėdėjo ant skrynios ir segėsi kelnes. Sypsoda- 
masis išsitraukė suglebusią varpą ir, laikydamas ją rankoje, tarė: 

- Maigyk, kol švirkštels. 

Paėmė tavo rankas ir įsibruko tarp kojų. Nežinojai, ko jis nori, 
todėl sutikai, kad parodytų, ką daryti. 

Padarei, ką jis liepė. Jam iš tikrųjų švirkštelėjo kažkoks lipnus 
skystis. Tada pasikėlei ir susiruošei eiti. 

Ant slenksčio vienas iš berniukų pakišo tau koją. Išsitiesei 
koridoriuje, kuriuo vaikščiojo berniukai, dėdamiesi nieko nematą. 
Vieni žengė per tave, kiti apėjo pasieniu. 

Išgirdai budėtojo balsą: 

- Kiekvieną rytą prieš pusryčius renkamės čia. Nevėluok! 

Daugiau niekada nepramiegojai. 

Vieną naktį prisėlinai prie kambarėlio durų po laiptais. Kažkas 

jame voliojosi su budėtoju. Rytą tau iš kišenės iškrito kreidos 
gabaliukas ir nusirito prie kambarėlio durų. Nuėjai jos ieškoti. 
Išgirdęs smūgius ir spigų budėtojo balsą, pravėrei duris ir pamatei, 
kaip jis išsirengęs grumiasi su stipriu, jaunu vaikinu. Buvo išraudęs 
ir susitaršęs. Abu raičiojosi priešais tave. Valandėlę stovėjai ir 
žiūrėjai, kaip jie galynėjasi. Stengėsi sugriebti vienas kitam už 
tarpukojo. Daužė vienas kitą, taikydami į minkštą vietą, net plek- 
šėjo. Daugiau mušė vyresnysis ir dažniau nusitaikydavo sugriebti, 
ko norėjo. Tau apsidrumstė akys, ir pasitraukei nuo durų. Staiga 
budėtojas sudejavo. Paskutiniu momentu dar pamatei, kaip vyres- 
nysis pasibruko jaunesnįjį po savimi ir ėmė karštligiškai kažko 
ieškoti tarp sėdmenų. 

Sunku buvo gyventi tarp berniukų, nors su tais, mokykloje, galų 
gale neblogai sutarei. Priprato, kad daug žinai. Bet šito niekada tau 
ir neatleido. Nepatikdavo jiems tavo apsukrumas arklidėse, dirbtu- 
vėse ir jūroje su tinklais. Visada būdavai pirmas. Jiems, tinginiams 
ir tamsuoliams, buvai tarsi rakštis, griovei jų įprastą tvarką ir 
žaidimuose, kur niekas nelaimėdavo. Kitokie jie negalėjo būti ir tai 
žinojo. Tarp savęs ir su vyresniaisiais Žaisdavo negražius žaidimus. 
Tau jie nerūpėjo. Domėjaisi kitais dalykais, kitaip mąstei ir gyve- 
nai. Ir miegojai, daug miegojai, kada tik galėjai. 

Septyni iš jūsų eidavo plaukioti. Vesdavo aštuntas, didžiausias, 
vienas iš tų, kurie vadovavo. Duoklę už negalę kas rytą atiduodavai 
po laiptais. Tada palikdavo tave nuošalyje. 

Išeidavote iš miesto. Su drobinėmis plaukymo kelnaitėmis. 
Žvilgsnis visų pirma krypdavo į kyšulio uolas. 

Plaukymo valandos būdavo įtemptos. Du kartus per savaitę jus 
vesdavo prie jūros, ir ten pagal savaitės programą daug valandų 
plaukiodavote ir gimnastikuodavote. Pamažu įpratai ir ištvėrei. Prie 
jūros eidavai nenoromis, nes tas plaukymas tave nuvargindavo. 

Po plaukymo paprastai miegodavote. Sykį tave pažadino šauks- 
mai. Andras gynėsi nuo vyresniojo jaunuolio. Nieko nesupratai, kol 
ir tave pačiupo kitas, gerokai didesnis, ir pakėlė. Nunešė tave 
paskui tuos du į olą prie jūros. Priešinaisi, nors nežinojai, kas čia 
darosi. Oloje buvo karšta, trenkė prakaitu. Joje kažkas vartaliojosi, 

grūmėsi. Nedideliame plote jūsų buvo daug, kiekvienas turėjo savo 
porą. Didžiausias stovėjo prie įėjimo ir šypsojosi, Žžvalgydamasis 
į kelią, kuriuo eidavote į miestą. 

Ten gyneisi ir priešinaisi. Supratai, ką nori tau padaryti, nes 
mažasis Andras verkė įsitvėręs šaknies, kyšančios iš smėlio. Jau- 
nuolis laikė jį susirietusį už šonų ir prievartavo iš užpakalio. 

Jums reikėjo grįžti pavakare. Ilgai gulėjai užsimerkęs. Kai pra- 
vėrei akis, aplinkui buvo tylu. Andras stovėjo palei smėlio sieną 
netoli tavęs. Apsidairei. Girdėjai į miestą grįžtančių berniukų šūks- 
nius. Dar buvo karšta, tau degte degė visas kūnas, ypač užpakalis. 
Pasileidote paskui berniukus. Bėgai ir verkei balsu, nesulaikomai, 
klupinėjai ant uolų, griuvinėjai. Norėjai būti vienas po antklode. 
Norėjai susigūžti po ja ir užsimiršti. Skaudėjo galvą ir visą kūną. 

Antklodė dar niekada nebuvo tokia sunki. Varteisi, verkei iš 
bejėgiškumo, rangeisi ir blaškeisi neramus. Įėjo senyvas vyras, kurį 
jau pažinojai, ir apklojo tave. Tai buvo Aba. Paėmė tave už rankos, 
mėgino raminti, glostė galvą, jautei jam dėkingumą. Jis visada 
atsirasdavo iš kažkur, kai tau būdavo sunku. Pripratai prie jo, 
jausdavaisi saugesnis, žinodamas, kad jis kažkur netoli. 

Kitą dieną tave perkėlė. Namas buvo mažesnis. O kai nešė į 
kambarį, koridoriuje pamatei Andrą. Apsidžiaugei. Karščiuojantį 
paguldė tave į švarų patalą. Nesusivokei, kodėl tave perkėlė, buvai 
nusilpęs ir pusiau apakęs nuo karščiavimo ir ašarų. Dieną ir naktį 
prie tavęs sėdėjo ir guodė Aba. Karštis tave kamavo ilgai, čia 
nukrisdavo, čia vėl pakildavo, kliedėjai, nusilpai. Aba dėjo tau 
kompresus, kurie kvepėjo actu ir gėlėmis. Sirgai daug savaičių, 
gulėjai stengdamasis užmiršti skausmą ir tai, kas nutiko prie jūros. 

Pasveikęs likai tame pačiame kambaryje. Atgal tavęs nebeper- 
kėlė, Aba ir toliau rūpinosi tavimi. 

Per tą laiką paaugai. 

Kai grįžai pas juos, buvo žiema. Stovėjai ant mokyklos laiptų 
ir ieškojai akimis tų, kurie tada buvo pakrantėje. Buvo tik Andras 
ir jaunesnieji berniukai. Lauke lijo, jie rinkosi į klasę. Priėjo And- 
ras: 

- Nerasi jų, - pasakė jis. - Jų čia nėra. 
Pasižiūrėjai į jį. Kai sirgai, jis dažnai sėdėdavo prie tavęs. 
Priėjai ir apkabinai per pečius. Abu drauge išėjote. 

Jau buvai dvejais metais vyresnis. Ūgiu susilyginai su mokyklos 
draugais, jau nesiskyrei nuo jų kaip iš pradžių. Mokeisi gerai, nors 
viso savo žinojimo nerodei; šitaip buvo lengviau sugyventi su 
berniukais. Jie tave suprato, priėmė į savo būrį, bet savotiškai ir 
privengė. Niekada nesupratai kodėl. Gal todėl, kad po to, kai grįžai 
pasveikęs, niekam iš tavo aplinkos berniukų nieko panašaus nenu- 
tiko. Buvote apsaugoti nuo prievartos ir paniekinimų, nuo mušimų, 
kurie nepalieka žymių, ir nuo įvairiausio dykinėjimo. Visų pirma 
nebeleido vaikščioti plaukioti jūsų septynetui. Kai jus perkėlė, 
buvote nušalinti nuo žaidimo, ir tu nežinojai kodėl. 

Vieną rytą pas tave atėjo Andras. Išpūtęs akis, atsistojo tarp- 
duryje. Tu užvertei knygą ir pakvietei užeiti į kambarį. 

- Vakar gamykloje, kol apžiūrinėjau mašinas, kažkas man į 
krepšį įkišo keletą žuvų. Prie vartų mane sustabdė ir apžiūrėjo, 
anksčiau to niekada nedarydavo. Nustebau, kai krepšyje rado žuvų. 
Jie netikėjo, kad man kažkas jas įdėjo. Nuvedė mane į vienaaukštį 
namą su grotomis. Šiandien sekmadienis, visi išėję į bažnyčią. Ir 
sargybiniai. Nežinau kodėl, bet tą namą paliko neužrakintą. Reikia 
kažką daryti. Aš bijau. Atėjau pas tave, nes tavimi pasitikiu. Padėk 
man. Pagalvok, ką galėtume padaryti. Tikriausiai žinai, kas atsitin- 
ka tiems, kurie vagia. Beje, jų daugiau nebemačiau. Padėk man! 
- kalbėjo jis, atsirėmęs į staktą. Jo žodžiai tave pribloškė, net 
parkritai ant grindų. Andras atsisėdo šalia: 

- Mes abu galėtume pasislėpti, bet sala nedidelė, greitai mus 
suras. Nieko negalima padaryti, - pasakei jam ir nusigręžei į sieną. 

Andras išsitiesė ant žemės ir pravirko. Atsigręžei į jį, ir tau 
ašaros pabiro iš akių, prisiminei Heleną. Tau jos labai trūko, jos 
balso, židinyje degančios ugnies. Apkabinai Andrą. Nieko negalė- 
jote sugalvoti. 

- Gal man tas žuvis pakišo Antas. Prieš dvi dienas priminiau 
jam, kad dažnai vėluoja. Turėjau priminti, nes man įsakyta skai- 
čiuoti darbo valandas ir jiems pranešinėti. Mus girdėjo meistras ir 
pasišaukė jį į savo kambarį. Gal su tuo susijęs mano suėmimas. 
Seniai tykojo, kur aš suklysiu. Dabar jam pavyko. Girdėjau, ką jis 
išdarinėja su berniukais. 

Andras atsistojo ir išėjo. Tu likai sėdėti. Neatsigręžei ir laukei. 

Keletą dienų jo ieškojo. Niekur nerado. 
- Gal jis jūroje, - tarė vienas vyras, stovėdamas prie mūsų namų 


po. 

Netekai draugo. Pasidarei dar labiau užsisklendęs ir tylesnis. 
Andro daugiau nebematei. 

Ėjai paskui Antą. Siaura gatvelė buvo tamsi. Jis žvalgėsi eida- 
mas ir vis labiau skubėjo. Nebuvo aukštesnis už tave ir nepuldavo 
galynėtis, todėl jo nebijojai. Skubėjai jam iš paskos. Vis labiau 
temo, praeivių nesimatė. Visi vakarieniavo. Dienos darbai buvo 
pasibaigę, o tie, kurie dirbo naktimis, gyveno kitame miesto gale. 
Buvo vasaris, nuo jūros pūtė žvarbus vėjas. Aplinkui buvo tuščia 
ir šalta. Prisiminei tą rytą, kai prieš daugelį metų ėjai iš Aukštutinio 
miesto. Tave pylė prakaitas, kaip ir tada purtė šaltis. Tąsyk dėl 
nežinios. Dabar ketinai pradėti muštynes, ilgai laukei tinkamo mo- 
mento, pykai. Ejai iš paskos, norėjai pirmu smūgiu atkeršyti už 
Andrą 


Netikėtai smogei jam į petį, čiupai jį ir, atsukęs į save, ėmei 
mušti per veidą. Jis tau kirto atgal, tada prasiveržė tavo ilgai 
slepiamas pykis. Įnirtęs su neapykanta vėl smogei, spyrei, ir jis 
kniūpščias krito žemėn. Užšokęs ant jo, toliau mušei per veidą. Nuo 
kraujo ir prakaito drėgnomis rankomis bandei sugriebti jam už 
kaklo. Jis švokštė, maldavo paleisti, bet tu jį mušei, užmiršęs viską 
aplinkui. Matei tik Andrą. Tvojai į pilvą, į krūtinę, vartaliojai kaip 
nešvarų popieriaus lapą ir lioveisi tiktai pavargęs. 

Valandėlę pastovėjai atsišliejęs į namo sieną, o paskui nuėjai. 
Nieko nesutikai. Kruvinas ir sukaitęs prisiminei, jog jis kažką 
kalbėjo apie Andrą. Išsigandai tada. Nieko daugiau negalėjai pa- 
daryti 


i. 

Baisu, kas atsitiko Andrui. Tikriausiai jis nusiskandino jūroje. 
Mažųjų vaikų namų ir jūsų daugelis nekentė. Gal to siekė tie, kurie 
jus atskyrė ir norėjo, kad jūsų kiti nekęstų ir bijotų. Mokėtės gintis 
ir praradote Andrą. Jiems nerūpėjo, kad vienu jaunuoliu mažiau. 
Greitai į jo vietą surado kitą. 

Iš tikrųjų gavote naują berniuką. Jis užėmė Andro kambarį, jam 
teko ir Andro daiktai. Andro nebebuvo. Taigi likai vienišas. 

Naujasis buvo rudaplaukis ir nesimpatiškas, sauso, šlakuoto 
veido, laibas ir aukštas; būgštavote, ar neserga kokia liga. Buvo 
vyresnis už jus ir nešnekus. Į nieką nesikreipdavo, pripratote, kad 
jo lyg ir nebūtų. Pravardžiavote jį Rudžiu. 

Kartą įėjai į buvusį Andro kambarį. Norėjai rasti kokį daiktą, 
kuris primintų jį. Atidarei spintą. Radai skarelę, kurią jis ryšėdavo 
ant kaklo. Kai jau ėjai iš kambario, laikydamas rankoje nedidelę 
melsvą raštuotą skepetaitę su Andro kvapu, atsivėrė durys ir ant 
slenksčio pasirodė Andro daiktų naujasis savininkas. Staiga jis 
spyrė tau į pilvą, ir tu pargriuvai. Atsidūrei po lova. Jis čiupo už 
kojos, bandė išvilkti į kambario vidurį. Įsikišęs skarelę į kišenę, 
įsitvėrei lovos tinklo. Jis tempė, spardė tau į kojas, kol paleidai. 
Ištraukęs iš palovio, vėl ėmė spardyti. Susirietei, prisidengei ran- 
komis galvą. Tau pasisekė atsikelti ir pribėgti prie durų. Stengėtės 
nekelti jokio triukšmo, nes buvote įpratę, kad viskas - ir negražūs, 
ir gražūs dalykai - dėtųsi nepastebimai, kitaip tektų brangiai sumo- 
kėti. Jis sugriebė tave ant laiptų ir nutempė prie tavo kambario. 
Bloškė į duris, net pačios atsivėrė. Nežinojai, kas dar gali atsitikti. 
Tačiau Rudis uždarė duris ir viskas pasibaigė. Nusvirduliavęs prie 
lovos, atsigulei. 

Įėjo Aba. Rankose nešdamas didelį garuojantį puodą, priėjo prie 
tavęs. Paėmė tavo rankas, atvertė delnus. Buvai visai užsimiršęs. 
Po pietų gamykloje per “pratinimo prie darbo" pamokas ruošei 
žuvų konservus. Dėjai žuvis į krūveles darbininkui, kuris pildė 
dėžutes. Pasižiūrėjai į rankas. Delnai buvo žaizdoti. Dabar jie degte 
degė, bet kai grįžai iš gamyklos ir Andro spintoje apžiūrinėjai jo 
daiktus, skausmą užmiršai. 

Rankas panėrei į arbatą, kurią atnešė Aba. Iš pradžių manei, kad 
jis rūpinasi tik tavimi. Po ligos pamatei, jog jis visos grupės glo- 
bėjas. Mandagus, paslaugus, nerezgė tarp jūsų intrigų; būdami 
patalpose, jūs kalbėdavotės, miegodavote. Apsipratote ir pakentėte 
vieni kitus. Tačiau nemylėjote vienas kito, nežaidėte žaidimų, tik 
vykdėte nurodytas pareigas ir užduotis. Andras buvo išimtis. Su- 
sėsdavote kartais abu tavo kambaryje ir vartydavote knygas, kurių 
daug turėjai. Išsitraukdavai jų iš po pagalvės ar čiužinio. Jų tau 
kažkas atnešdavo ir išnešdavo, įpratai skaityti ir tuoj pat užsiraši- 
nėti, stengdamasis nepraleisti nepaprastos progos. Turėjai enciklo- 
pedijų, jas labiausiai mėgdavote. Mokėjai kalbą, kuria jos buvo 
parašytos. Ir Andrą mokei. Ne taip kantriai ir sumaniai kaip tave 
Helena. Dabar viskas pasibaigė. 

Išsitraukęs iš kišenės Andro skarelę, užsirišai ją ant kaklo. 
Sėdėjai panardinęs rankas į arbatą ir laukei, kada užaugsi. Norėjai, 
kad toji arbata padarytų tave vyrą. Bijojai būti vaikas“ 

Kai išėjo Aba, apsimovei pirmąsias ilgas kelnes. 

- Tavęs laukia Valdytojas, - tarė jis. - Paskubėk, palauksiu tavęs 

Tave supurtė šiurpas. Nenorėjai pas Valdytoją. Pirmą kartą 
susitikai jį tą rytą Žemutiniame mieste, kai tave atvedė. Buvo 
nemalonus ir šiurkštus. Matydavai jį visur, kur būdavo vyrų, prie 
darbų, pavakare aikštėje, kai sėdėdavo po medžiais. Vaikščiodavo 
tarp jų su rimbu, lyg niekur nesikišdamas. Visur pasirodydavo, tarsi 
bijodamas, kad jo neužmirštų. Stebėdavai jį užlindęs už kokio 
kampo. Atrodė pavojingas ir piktas. Jums, berniukams, buvo nu- 
statyta valanda pasivaikščioti aikštėje. Niekada su jais neidavai. 
Tarp jų neturėjai draugų ir nenorėjai susitikti su Valdytoju. Vengei 
bet kokios progos, kada reikėtų žiūrėti jam į akis. Tą rytą, kai pirmą 
kartą stovėjai prieš jį, žiūrėjo į tave kaip šunys pro aptvarą, prie 
kurio vieną dieną atsitiktinai buvai atsidūręs. 

Turėjai eiti pas jį, žinojai, jog niekas negali išgelbėti tavęs nuo 
šito susitikimo. 

Aba iš lėto vilko sunkius kareiviškus batus. Nesiryžai paklausti, 
ar jis liks su tavimi, kai įeisite į koridoriaus gale esantį kambarį, 
iš kurio veržėsi šviesos pluoštas. 

Aba atsargiai pabeldė ir, išgirdęs kvietimą, plačiau atidarė pra- 
viras duris. Saulė apšvietė jus; panorėjai pasislėpti už Abos nuga- 
ros. Kambario viduryje, ryškiai saulės nutviekstas, stovėjo vyras. 
Saulė švietė jam į nugarą, dideliame kambaryje driekėsi jo šešėlis. 
Nurijai seiles; nesiryžai slėptis už Abos nugaros, nors labai norėjai. 
Sustojai, nulenkei galvą ir ėmei laukti. 

- Eikš čionai, Aba, - atsigręžė šeimininkas į tamną, - o tu tenai, - 
pasakė tau, linktelėjęs į duris. Tau užėmė kvapą. Prisispaudei prie 
šonų drėgnus kumščius drobinio švarko kišenėse ir laukei. Priėjo 
prie tavęs, kai Aba ruošėsi eiti iš kambario. Paėmė už galvos. 
Perbraukė ranka nuo kaktos iki viršugalvio. Švelniai pritraukė prie 
savęs. Pavedėjęs prie kėdės, pasodino. Pasižiūrėjai į jį ir dideliame 
rauplėtame veide pastebėjai šilumą - tartum būtų tave guodęs. To 
tikrai nesitikėjai. 

- Turiu tau keletą knygų. Tos, kurias gavai, buvo tik bandymas. 
Norėjau sužinoti, ar mokėsi jomis pasinaudoti. Mokėjai. Pastabas, 
kurias rašei, pasilaikyk. Ir toliau rašykis. Jos pravers. Cia daug 
knygų nėra. Ir po kelis kartus neduosiu. 

Staiga jis pasidarė ne toks didelis, artimesnis. Ištiesė ranką ir 
paėmė tau už peties. 

- Duosiu tau naujų knygų, pasinaudok jomis. 

Paėmė krūvą knygų ir padavė tau į glėbį. 

- Dabar eik ir elkis kaip ligi šiol. Gerai, kad mėgsti būti vienas. 

- Aba, nuvesk globotinį, - šūktelėjo išėjęs į koridorių ir nusi- 
gręžė nuo tavęs. Su Aba nuėjote per aikštę. 

Parėjęs į kambarį, įsitaisei lovoje ir susigūžęs įbedei žvilgsnį 
priešais save. 

Bėgo laikas. Vis dažniau tave palikdavo nuošalyje. Kartais dėl to 
apgailestaudavai. Pavydėdavai berniukams, kurie sugebėdavo išsi- 
sukti nuo darbų ir pareigų. Mielai būtum dūmęs su jais į nendryną 
už miesto. Vieną kartą atsitiktinai atsidūrei tarp jų. Kaip kasdien 
po pamokų, palaukei savo šešių berniukų. Susirikiavę išėjote į 
namus prie aikštės, kur gyvenote. Rudis, kaip didžiausias, Žžings- 
niavo pirmas. Gretomis po du ramiai sau Žengėte į priekį. Baigian- 
tis pamokai, mokytojas pasakė, jog po trejų metų mokymosi teks 
metus praktikuotis gamykloje, kur džiovinsite ir konservuosite Žu- 
vis, taisysite batus dirbtuvėje, padėsite ruošti vaisių ir daržovių 
atsargas ir dirbsite kitus darbus. Su darbu buvote susipažinę, nes 
ir ligi šiol po keletą valandų per mėnesį dirbdavote, bet plūktis 
ištisas dienas ir savaites - atrodė per daug. Ne darbas jums rūpėjo. 
Jeigu atidirbtumėte tas kelias valandas per mėnesį, liktų pakanka- 
mai laiko žaidimams, pasivaikščiojimams, gulinėjimui ir vienatvei. 

Išsivaikščioję po kambarius, ramiai ilsėjotės. 

Po kuno laiko su triukšmu įėjo Rudis. 

- Einam su mumis, - pasakė ir, nespėjus tau paprieštarauti, 
pridūrė: - O, ir tu čia, maniau, kad viršuje. Na, vis tiek einam, 
nebūk bailys, nieko tau neatsitiks. 

- Aš ne bailys, - atsakei. - Nenoriu eiti, štai ir viskas. 

- Eisim pas paneles. Nendryne yra nedidelė aikštelė, netoli 
moterų miesto. Kartais jos ten ateina. Einam, palauksime jų, - 
šaukė stovėdamas prie durų. Prieštarauti neturėjai kada ir nenorėjai. 

Jau buvo sutemę, kai visi septyni iššokote pro langą į kiemą. 
Tyliai sėlinote tamsiomis gatvėmis nuo kampo prie kampo. Naktį 

jau niekas nebevaikščiojo. Tai buvo tavo pirmoji išvyka, smarkiai 
plakė širdis. Bijojai ir kartu norėjai patirti kažką nauja, kas pra- 
skaidrintų nuotaiką. Gerai nusiteikęs, bėgai su berniukais pro na- 
mus, kol pagaliau atsidūrėte miesto pakraštyje kalno papėdėje. 
Viską pamiršai, nebejautei jokios baimės. 

Eidami per nendryną, girdėjote, kaip šnara nendrės. Slopinamas 
juokas ir noras dūkti spaudė krūtinę. Mielai būtumėte pašūkavę. 
Tramdydami džiaugsmą, kumščiavote vienas kitam į pašonę. Pa- 
silenkei prie einančio priekyje berniuko ir ėmei juoktis jam į nu- 
garą. Jis atsisuko, ir apsikabinę abu tyliai kvatojote. Staiga virtote 
būriu besijuokiančių berniukų mėnesienoje spindinčiomis akimis. 
Juokėtės tyliai, stengėtės valdytis, bet tik dar labiau kurstėte vienas 
kitą. Kas žino, kuo būtų pasibaigęs jūsų siautėjimas, jeigu nebū- 
tumėte išgirdę prislopintų žingsnių. Suklusę nuščiuvote. Stovėjote 
susiėmę už rankų ir laukėte. Pro nendres pamatėte du šešėlius, kurie 
vis artėjo. Tai buvo dvi merginos. Jos pasisveikino su berniukais. 
Priėjai prie jų. Treji metai, kai nieko nebuvai matęs iš Aukštutinio 
miesto. Atsargiai palietei mažesniosios supintus plaukus viršum 
galvos, paglostei. Norėjai įsitikinti, kokie jie švelnūs. Mergina 
nustėrusi pasižiūrėjo į tave ir paklausė Rudį: 

- Ar čia tas naujokas? 

- Ne, - atsakė jis, - tik čia neateidavo, laikosi atskirai. 

Ji suėmė tave už pečių ir pabučiavo į lūpas. Delnu nusišluostei 
ir pasižiūrėjai į berniukus. Niekas nesijuokė ir nesistebėjo, tik 
pusbalsiu šnekučiavosi. Visi buvo linksmi. 

- Ten, viršuje, - pasakojo aukštesnioji mergina, - vis mažiau 
tokių, kurios ryžtasi ateiti. Katė mus vis kiečiau laiko. Aš nebijau. 

Ji atsisuko į Rudį ir čiupo jį už rankos. Nusitempė į šoną, ir 
netrukus abu dingo nendryne. Dar matei, kaip ji išskleidė plaukus; 
pagailo jos, gražūs buvo plaukai. 

Priėjai prie mažesniosios. Neatrodė, kad ji ruoštųsi išskleisti 
plaukus. Norėjai pamyluoti, bet bijojai, kas bus po to. Jautei, jog 
paskui turi kažkas įvykti, tai tave gąsdino ir viliojo. 

Susėdote ratu. Franis, kurio kambarys viršum tavojo, pasirausė 
kišenėje ir padavė merginai sugniaužtoje saujoje kažkokį daiktą. 
Jos rankoje kažkas švystelėjo. 

- Čia tau padariau. Buvo sena sidabrinė moneta. Įverk virvelę 
į skylutę ir nešiok ant kaklo. Mama kažką panašaus nešiodavo po 

palaidine, - pasakė Franis. - Kaip ten dabar mama, - kalbėjo jis 
toliau. - Seniai ją mačiau, sako, kad septynioliktą mums leis nueiti 
į Aukštutinį miestą. Taip pat ir mišių. Ivana, ar tu retkarčiais matai 
mamą? Kaip jos koja? Ar dar vis atsiveria Žaizda? 

- Nieko nežinau, - atsakė Ivana, - dabar, kai paaugome, nebe- 
žaidžiame uždaruose kiemuose. Matomės trumpai, tik darbe. Bras 
padarė šiokių tokių permainų. Dabar lengviau, bet laiko neturime. 
O jeigu ir turime, vis tiek nieko gero, reikia būti namie. 

- Helena! - pašokai, bet tave vėl pasodino ir nutildė. -Helena, - 
pakartojai, - kaip norėčiau pareiti namo. 

- Iš tiesų, tai tu jos. Nepažinau. Nieko nežinau. Gyvena, - 
trumpai atrėžė Ivana, parodydama, kad daugiau nenori apie tai 
kalbėti. Pasidarė apmaudu. 

- Paklausinėk apie mūsiškius, kitą kartą papasakosi mums dau- 
giau, - tarei ir atsistojai. - Aš einu, - pridūrei ir nusisukai nuo jų. 

- Palaukime Rudžio, - pasiūlė vienas iš berniukų. 

- Gerai. Pažaiskime ką nors, - krestelėjai galvą, tartum atmes- 
damas plaukus nuo kaktos, ir vėl atsisėdai. 

- Aš pasakysiu žodį, o jūs sakote upės, kalno, miesto pavadi- 
nimą. Bet nieko neišeis, nežinote nei miestų, nei upių. Tai ką 
daryti? 

Pasižiūrėjai į juos, ir tau pasidarė gaila. Mokykloje mažai iš- 
mokta, programa labai ribota, tik nereikšmingi dalykai, prigrūsta 
melo. 

- Žaidžiame malūnėlį, - pasiūlė Ivana, visi pagyvėję sužiuro į ją. 

- Aš nemoku, - pasakei. 

- Išmokysime, - šūktelėjo visi iš karto ir čiupo tau už rankų. 

Sušnarėjo nendrės, visi pasukote galvas. Pasirodė Rudis su savo 
mergina, kuri staiga pasirodė tau subrendusi. Abu stovėjo susiėmę 
už rankų, ir tu pagalvojai, kad niekada nepaleis. Taip sau nieko 
negalvodami stovėjo ir žiūrėjo į jus. Tu nieko nesupratai. Atsikėlei 
ir nuėjai prie nendrių. Ašaros ritosi per skruostus. Sujaudino tave 
ši pora ir kartu pralinksmino. 

Atgal ėjote kiekvienas paskendęs savo mintyse. Girdėjai, kaip 
iš paskos tylėdami žingsniuoja berniukai. Visus buvo apėmusi ne- 
aiški baimė, kažkas nesuprantama; tai jus tolino vieną nuo kito ir 
slopino džiaugsmą, su kuriuo ėjote iš miesto. Tylūs išsiskirstėte į 
savo kambarius, norėjote mylėti. Bandei nusiprausti, bet dubuo“ 

buvo pilnas nešvaraus vandens. Atidarei langą ir išpylei į gatvę. 
Kažkas keikdamasis atšoko į šalį. Syptelėjai, o paskui išsigandai. 
Pasilenkei ant palangės. Tave pralinksmino šokčiojantis vyriškis. 
Nusiprausei ir ramus atsigulei miegoti. 

Rikiavotės į gretas. Koridoriuje dar buvo prietema. Atsikėlėte 
anksčiau negu paprastai. Neišsimiegoję, panarinę galvas dūlinote 
į gamyklą. Ji buvo netoli molo. Slogi mintis, kad šiemet daug laiko 
teks praleisti tenai, pykino jus, ypač tave. Norėjai būti mokykloje, 
toliau nuo kitų nemalonumų. Buvai jau pripratęs prie mokyklos, 
prie jos paprastų ir ypatingų pamokų. Viskas, kas už jos sienų, tave 
gąsdino. 


+ + 


Praėjusiais metais “pratintis prie darbo" sekėsi lengviau negu 
tikėjotės. Daug berniukų buvo iš jūsų namo. Pasimatydavote pie- 
vose prie avių, gamykloje, dirbtuvėse, žūklėje. Tai jums labiausiai 
patikdavo. Valtyse būdavote po dvi poras, dienos bėgo greitai. 
Nors žūklės viršininkai buvo griežti, rasdavote laiko ir pramogoms. 
Sunkiam darbui buvote per silpni, todėl dažnai palikdavo jus nuo- 
šalyje. 

Buvai laisvesnis negu kiti berniukai. Tau leisdavo pačiam ap- 
sispręsti, ką darysi per dieną. Pastebėjai, jog esi išskiriamas ir 
savotiškai nušalinamas nuo darbo, tačiau ne dėl to, kad tavęs būtų 
nevertinę. Priešingai. Norėjo, kad mažiau vargtum negu kiti. Tai 
tave trikdė, nes norėjai būti vienodoje padėtyje su savo grupės 
draugais. Kai kurie darbininkai dirbdavo už tave, o tu pasakodavai 
apie dalykus, kurių jie nežino. Tačiau ne visiems tai patikdavo. 

Vieną rytą kresnas, plačiapetis vyras įstūmė tave į valtį. Sto- 
vėjai ant kranto ir laukei kitų, su kuriais turėjai plaukti į žūklę. 
Nudribai kaip maišas ir kurį laiką ramiai gulėjai, manydamas, jog 
šitaip išvengsi kivirčo. Pakėlęs galvą, pamatei nustebusius veidus 
vyrų, kurie tuo metu susirinko prie jūros. Žiūrėjo į tave ir vyriškį, 
stovintį prie tavęs ir laukiantį, ką darysi. Gulėjai bejėgis, nežino- 
damas, kas bus toliau. Vyriškis čiupo tau už plaukų ir, iškėlęs iki 
pusiaujo, kirto į vieną, į kitą skruostą, paskui apgręžė ir spyrė. Vėl 
parkritai ant kelių ir likai gulėti paslikas. Nežinojai, ką jis dar tau 
darys, kol neprabilo: 

- Dink iš šitos valties, sėsk į kitą ir saugokis manęs. Negaliu 
žiūrėti, kaip tu dykinėji! 

Verkdamas išsiropštei iš valties. Stovėjai šalia kitų ir nebeži- 
nojai, kur dingti. Tartum padaręs kažką draudžiama ir gėdinga. 
Susmukai ant žemės, apsiverkei. Kažkas paėmė tave už parankės 
ir nusivedė į kitą valtį. Atsisėdai ant suolelio, rankove braukei 
ašaras. Pasižiūrėjęs į valtis kitoje pusėje, pamatei būrelį vyrų, kurie 
piktai šaukė tiems, kurie buvo priešais tave. Atsigręžei. Dvi grupės 
stovėjo viena prieš kitą. Viena šalia tavo valties, kita toliau. Vyrai 
vis garsiau šūkavo, trypė, mosikavo kumščiais, kiti rinko akmenis 
ir jais grūmojo. Nežinia, kuo būtų viskas pasibaigę, jeigu iš kažkur 
nebūtų pasirodęs žūklės viršininkas. Jis kilstelėjo ranką, ir visi 
nurimo. Ištisą dieną dirbote tylūs ir prislėgti. 

Metai praėjo nepastebimai, nors kai kurių dalykų nenorėjai pri- 
siminti. Visą pavasarį ganėte avis. Bijojai jų, ypač didžiulių raguo- 
tų avinų. Jie šokinėjo ant avių, stumdė jas. Kuo labiau įtikinėjai 
berniukus, kad jie užmuš jas, tuo labiau jie juokėsi ir tyčiojosi iš 
tavęs. 

Tau atrodė, kad laikas šliaužte šliaužia. Norėjai kuo greičiau 
užaugti, bijojai, kad dienos per ilgos ir niekada nesulauksi tikro 
vyro metų. 

Nepaisant visų darbų, daug klajojote, žaidėte. Grįždavote sušla- 
pę, sužvarbę arba sukaitę, kai būdavo karštos dienos, o vakarai 
dar neatvėsę. Buvote vaikai ir visur surasdavote pramogų ir 
linksmybių. Užmiršdavote, kad metų pabaigoje vėl reikės grįžti į 
mokyklą. 

Vėl stovėjote išsirikiavę prie mokyklos. Praėjo metai, nedaug 
ką jums palikę. Tau labiausiai įstrigo kai kurie nutikimai nendryne, 
kur atsiskleidė vienas kitas meilės dalykas. Nemokėjote jų išsiaiš- 
kinti, ir dėl to darėsi neramu. 

Ėjote į kūno kultūros pamoką. Buvo ankstyvas rytas, bet mieste 
jau virė gyvenimas. Skubėjo vyrai su krepšiais ir pintinėmis, niū- 
rūs, nuleidę galvas. Abejingai prasilenkdavo su jumis, nors ėjote 
garsiai klegėdami. 

Staiga klegesys nuščiuvo. Kairėje pasirodė durys su ypatingu 
užraktu. Žinojote, jog tai Valdytojo namų durys. Pasilygiavote, 
pasukote galvas, tarsi atiduodami pagarbą, ir nusekėte paskui vadą, 
kuris nusileido laiptais. 

Atsigręžęs pamatei Valdytoją. Stovėjo atsirėmęs į durų staktą 
ir žvelgė kažkur viršum jūsų galvų, į jūrą, kurią tikriausiai matė. 
Tamsus rauplėtas veidas spindėjo ryto saulėje; juodose akiduobėse 
pajutai į taikinį sviesto akmens galią ir šaltumą. Ranka braukė sau 
per plaukus, glostėsi iš kairės į dešinę. Prieš pasukant jūsų rikiuotei 
už kampo, dar kartą atsigręžei. Jis tebestovėjo ir kartojo tuos pačius 
judesius, kurie taip nesiderino su aikštės bruzdesiu, ir tau pasidarė 
tiesiog gėda. Ilgam įstrigo tau į atmintį ši smulkmena ir gėdos 
jausmas. Tai, ką jis darė žmonių akivaizdoje, buvo žiauru. Nederėjo 
rodyti tiems žmonėms tiek pasitenkinimo ir vangumo. Toks vangus 
ir neatsargus vyras gali atrodyti tik neseniai gulėjęs su moterimi. 
Niekada nesužinojote, kuri jį glamonėjo ir lepino, tik žinojote, kad 
tomis dienomis būdavo malonu ir nepavojinga jį sutikti. 

Nusimovėte kelnes ir pasirengėte mankštai. Šokinėjai tai ant 
vienos, tai ant kitos kojos, aukštai kilnojai kelius, lyg norėdamas 
apšilti, kol ateis mokytojas. Staiga kažkas smarkiai pastūmė tave, 
net atsitrenkei į atramą vidury rūbinės. 

- Amžinai man kliudai. Mankštinkis kur nors kitur. 

Tave pastūmė kokiais trejais metais vyresnis vaikinas. Jis buvo 
kvailo veido, visada papilkėjusiais skruostais. Tau pasidarė gaila 
to negražaus, spuoguoto berniuko, ir panorai su juo susidraugauti. 
Jis visada tylėdavo. Sukinėjosi apie jus, bet niekada iš tikrųjų 
nesidėdavo prie jūsų linksmų išdaigų, kurias jūs slėpdavote. Kartu 
su juo būdavo nejauku. Sėdėdavo kur nors nuošaly, prie jūros ar 
laukuose, įbedęs akis į vieną tašką. Buvo tulžingas, ir visi truputį 
jo bijojo. Jis ilgai nežinojo apie jūsų klajojimus ir žaidimų paslap- 
tis. Juo nepasitikėjote. Į susitikimus su mergaitėmis jo niekada 
nesivesdavote. 

Kai jis tave vėl pastūmė, pagalvojai, kad tikriausiai keršija už 
tai, kad užtikai jį su avimi. Tada pamatęs jį užpakaly avies, pasi- 
žiūrėjai dar kartą, o jis užsimovė kelnes, nusikeikė ir nubėgo į kitą 
tvarto galą. Paskui trenkė duris, ir tu girdėjai, kaip plyšodamas 
nusileido šlaitu į slėnį. 

Visa tai užmiršai ir nebūtum prisiminęs, jeigu nebūtų taip su 
tavimi pasielgęs. Nuėjai į kitą vietą mankštintis ir vėl užmiršai jį. 
Per metus paaugai. Buvai aukštesnis už daugumą berniukų, todėl 
iš tikrųjų nieko nebijojai. Ir su niekuo nedraugavai. 

Praėjus keliems mėnesiams, sėdėjai ant suolo prie Berniukų namo 
ir žiūrėjai į Aukštutinį miestą. Ilgai ten nebuvai buvęs. Kai kurie, 
ypač vyresnieji jaunuoliai, nueidavo. Tave irgi kelis kartus kvietė, 
bet nesiryžai. Girdėjai, kad vieną naktį prie bažnyčios suėmė grupę 
berniukų. Po to jų niekas nebematė. Juos uždarė į kalėjimą kitame 
salos gale už kalno. Vieną naktį buvote nuėję prie to kalėjimo. Už 
tvoros matėte šunis, todėl prieiti artyn neišdrįsote. Naktimis jūs 
būdavote vaikai. Klajodavote šlaitais, alyvų giraitėmis, statydavote 
sargybinius, prasimanydavote įvairių žaidimų. Dažnai prie jūsų 
prisidėdavo paauglės mergaitės. Nuostabu būdavo tokiomis nakti- 
mis. Įpratote prie tamsos, naktis buvo jūsų Žaidimų metas. Turėjote 
savo slėptuvių, Žaidimų vietų tose salos vietose, kur niekas neuž- 
klysdavo. Jūsų grupė buvo ypatinga, skirta nepaprastoms užduo- 
tims, todėl turėjote daugiau laisvės ir niekas jūsų neieškodavo. Tik 
vieną kartą dėl tų naktinių klajonių atsidūrėte pas Valdytoją. Vyrai 
jus sulaikė kitame salos krašte prie įėjimo į tunelį. Grįždami iš 
lauko, kur jūs, būdami amžinai alkani, ieškojote maisto, susidomė- 
jote kitu tuneliu, kurį tik dabar pastebėjote. Juo išėjote į aikštelę 
nedideliame slėnyje. Aikštelės viduryje buvo gana didelė šunidė, 
o joje vaikščiojo ir gulėjo apie dvidešimt šunų. Kai priėjote prie 
tvoros, jie nelabai kreipė į jus dėmesį, ir tik vėliau supratote, kodėl! 
šunys jumis nesusidomėjo. Tu užsikorei ant aukšto tvoros stulpo 
ir netekai žado. Tarp šunų, išskėtusi kojas, gulėjo moteris. Ji ne- 
judėjo, ir pirmą akimirką pagalvojai, kad negyva. Paskui krustelėjo, 
ir tu negarsiai riktelėjai. Sunys vienas po kito ją laižė. Atsigręžęs 
pasižiūrėjai į berniukus. Nuo pamatyto reginio ir aukščio tau pa- 
sidarė silpna, vos nenukritai nuo stulpo. Berniukai, supratę, jog ten 
kažkas nepaprasta, pradėjo klausinėti. Nieko neatsakei, nes ir ne- 
žinojai, ką sakyti, tik numojai ranka ir nušliuožei žemėn. Staiga 
pasigirdo lojimas. Vėl palypėjai į viršų ir pamatei šalia moters du 
susipjovusius šunis. Nespėjus tau nulipti, netikėtai atsiradę trys 
vyrai jus sulaikė. 

Nieko nepasakei apie moterį, dėjaisi nieko nematęs, todėl jus 
paleido, bet kitos dienos rytą buvote pašaukti pas Valdytoją. Jis 
paniuręs stovėjo prie kėdės krašto ir valėsi nagus. Ilgai nesiūlė 
sėstis. Išsitiesė kėdėje, atsivertė knygą ir ėmė sklaidyti lapus. Di- 

džiulė knyga gulėjo ant kelių, ir atrodė, jog jis jus užmiršo. Staiga 
triukšmingai užvertė ją ir paklausė: 

- Kur ketinote eiti? 

- Tik pasivaikščioti, ne į Aukštutinį miestą, - atsakei. To ir 
tikėjosi berniukai iš tavęs. Buvai nuolatinis gynėjas. 

- Pasivaikščioti? 

- Taip, po gryną orą. Negalėjome užmigti. 

- Nieko ir niekur daugiau? - paklausė ir žengė artyn. - Žinote, 
kur galima ir kur negalima? 

- Žinome, - atsakei, - žinome, - pakartojai ir žengtelėjai prie jo. 

- Tu pasilik, - pasakė, uždėjęs ranką tau ant peties, - 0 jūs į 
mokyklą. 

Stovėdamas galvojai, ką tau padarys. Jis vaikščiojo po kambarį, 
garsiai trinksėjo auliniais batais. Niekada nebuvai matęs jo be šitų 
batų. Tikriausiai jaučia malonumą, kai juos nusiauna, pagalvojai. 

- Ar skaitai knygas, kurias tau siunčiu? 

- Skaitau, - atsakei, - skaitau. 

- Greitai jų neturėsiu. Ar išmokai ką nors? 

- Daug išmokau. 

- Romanų ir eilėraščių duosiu, kai užaugsi. Kada būsi suaugęs? 

Klausimas tave nustebino. Pasižiūrėjęs į jį, pamatei juodas akis, 
kuriose akimirką suspindėjo nežinia iš kur atsiradęs vaikiškas iš- 
dykumas. Apsidžiaugei ir kartu išsigandai, nes jis užsisklendė, tarsi 
užsidėjo kaukę, kun tau buvo pažįstama. Atšiauriai mostelėjo į 
duris, ir tu išėjai. 

Dažnai sėdėdavai ant suolo, įšildyto popiečio saulės. Artėjant 
vakarui, reikėdavo sugrįžti į kambarį. Mėgdavai būti lauke ir su kuo 
nors šnekėtis. Buvo šilta, galvojai apie ponią Bras, kuri tavo pri- 
siminimuose buvo vienintelė motina. Sėdėdavai su ja prie židinio, 
ant kelių arba šalia; ji skaitydavo arba pasakodavo tau dalykus, 
kurie primindavo vaikystės vaizdus, kalbėdavo apie motiną, namus 
ir laivą, nuskendusį su daugeliu žmonių. Sakydavo, jog reikia tuos 
prisiminimus branginti. Myluodavo tave, sūpuodavo, mokė skaityti. 
Sunku tau būdavo be jos vėlyvomis popietėmis. Pastaruoju metu 
buvai ją primiršęs. Tiek visokių įvykių būta. Dabar laikas tarsi 
sustojo, tau netikėtai atsivėrė erdvė ramybei ir meilei. 

Greta tavęs atsisėdo Aba. 

- Žvelgi į Aukštutinį miestą, - tarė. - Labai pasiilgsti jo? 

- Taip, - vos nepravirkęs, atsirėmei į jį. - Man jo labai reikia. 

- Sako, kvaila moteris. Aikštinga ir užsispyrusi. Maniškė irgi 
buvo tokia. Sako, jau mirusi. 

- Gyvenai viršuje ir turėjai žmoną? - paklausei. 

- Ne, mano tėvas, kol buvo mažas, gyveno viršuje. Ne, savo 
žmonos neturėjau. Nueidavau kaip ir pas kitas. Ją dažniau lanky- 
davau, negu buvo leista. Slapta susitikinėjome, kol galėjome. Pa- 
skui nebedrįsau. Netgi prie bažnyčios nesusitikdavome. 

- Aba! Norėčiau aplankyti Heleną, - tarei jam. 

- Nueik naktį. Tik atsargiai. Pas ją gali būti Valdytojas. 

- Negaliu, nesiryžtu, - atsakei, ilgokai patylėjęs. 

Aba paplekšnojo tau per petį ir nuėjo namo. Pasižiūrėjęs į 
dangų, tu irgi nuėjai. 

Stovėjai prie atdaro lango. Virš miesto aikštės tamsavo viole- 
tinis dangus. Tarsi virpėjo nekantraudamas. Visi skubėjo namo, be 
paliovos trinksėjo uždarinėjamos durys ir langai. Artėjo audra. 
Tave krėtė drebulys, susigūžei ir ėmei laukti, kada pradės žaibuoti. 
Vėjas sūkuriuodamas nešiojo nukritusius sausus lapus, kurių buvo 
prikritę aikštelėse ir gatvėse. 

Apsimuturiavai ir pasislėpei nuo vėtros. Lapai kliuvo už kojų 
vyrams, kurie sėdėjo po medžiais aikštėje - vieniši, atskirti, kaip 
ir tu, kaip daugelis kitų. Anksčiau jie dirbo, šį tą taisinėjo arba darė 
sau, retkarčiais pasikalbėdami. Tiktai čia sėdėjo po du, kalbėjosi 
pašnibždomis. Sėdėjo drauge, nors buvo draudžiama. Apkalbinėjo, 
Šmeižė, neretai savo artimus žmones, ir niekas netrikdė gyvenimo 
ritmo. Žmonės dingdavo, ir niekas jų ištisais mėnesiais nepasiges- 
davo. Sugrįžę regzdavo intrigas kitiems, stumdavo juos į tokias pat 
ar net sunkesnes sąlygas, negu teko patirti patiems. Viskas sukosi 
ratu, neplaningai, bet apgalvotai. Visada atsirasdavo priežasčių ką 
nors išmesti iš to rato trumpesniam ar ilgesniam laikui arba ir 
amžinai. 

Šitaip buvo išmestas iš to gyvenimo rato ir Andras. Nuolatos 
kas nors būdavo įvaromas į aklavietę. Ar su grupe Žmonių, ar 
pavieniui, nesvarbu, nes niekas nežinojo, kiek galios turi žmogus, 
kokie jo ryšiai su valdančiaisiais, kur jiems tarnauja ir kaip. Galios 
žmogus įgaudavo tiek, kiek nusipelnydavo veikdamas prieš savo 
artimą. Dėjosi protu nesuvokiami dalykai. 

Vis garsiau šniokštė vėtra. Vėjo ir lapų ūžesys susiliejo su 

pratisu dainavimu, aidinčiu iš Didžiojo berniukų namo. Girdėjai, 
kaip tęsiamai ir liūdnai dainuoja berniukas. Vėjas nešė per miestą 
jo balsą, kuris virpėdamas lengvino tau skausmą, žmonių ir audros 
baimę. Balsas skardėjo tolyn, grįžo atgal. Į dainą pynėsi liūdnos 
mintys apie žolę ir mergaites. Tu nesiryžai dainuoti. Tie, kurie 
turėjo berniukui pritarti, miegojo arba taip pat klausėsi susigrau- 
dinę. 

Aukštas, skardus berniuko balsas kilo į dangų. Ir tu pradėjai 
dainuoti kartu su juo. Dainavai ilgai, nustojai, kai atsidarė tavo 
kambario durys ir sugužėjo berniukai iš antrojo aukšto, apstojo tave 
ir padėjo dainuoti, primindami žodžius. Dainuodami viską užmir- 
šote. Pagaliau jums ėmė pritarti visi, kas tik buvo netoli. Atrodė, 
kad dainuoja choras. Nuo vėjo ir balsų aplinkui viskas drebėjo. 

Švystelėjus žaibui, trenkė perkūnas. Jūs susižvalgėte ir nudūmė- 
te į aikštę. Gaudėte pirmuosius lašus, kurie kėlė dulkes, dainavote, 
sukaliojotės aikštėje, vyrai, išpūtę akis, žiūrėjo į jus. O jūs, tarsi 
nieko nematydami, šokinėjote, griuvinėjote, kėlėtės ir dainavote; 
jūsų daina vis augo, ragino visus dainuoti ir žaisti, kaip Žaidžiate 
jūs, laistomi seniai laukto lietaus. 

Staiga supliaukšėjo rimbas. Pažinojote jo garsą. Niekas nepra- 
tarė nė žodžio, viskas sustojo, nurimo. Išsiskirstėte nė nepažiūrėję 
į vienas kitą. Berniukas tebedainavo. Niekas jo nepertraukė. Sto- 
vėdamas ant slenksčio, žiūrėjai į Valdytoją ant laiptų priešais jo 
namus ir klauseisi. 

Kažkas numirė. Iki šiol mieste niekada nebuvai matęs numirėlio. 
Pasižiūrėjęs į kniaukiančią po langu katę ir į priešais stovintį kai- 
mynų namą, pamatei būrelį vyrų. Prie namo degė žibintas. 

Nusprendei nueiti prie tų vyrų pasižiūrėti, kas ten darosi. Ap- 
sivilkai apsiaustą, užsivožei skrybėlę ir išėjai į koridorių. Aba 
sėdėjo ant laiptų. Pamatęs tave, išsigando. 

- Neik tenai. Tuoj išneš jį. Neik pas juos. 

- Ką išneš? Aš turiu nueiti. Reikia pamatyti. 

- Gal tave paims, - pasakė Aba ir priglaudė prie savęs. - Mirė 
vienas jaunuolis. Nudūrė jį. 

- Kas, kur? - paklausei apstulbęs. - Nudūrė? 

- Dirbo fabrike. Ne visai normalus buvo. Norėjo permainų. Visą 
laiką norėjo. Jo grupėje buvo daugiau jaunų vyrų. Vogė Žuvis ir 
nešė moterims. Daug tų žuvų nunešdavo. Tikriausiai norėjo patikti. 
Ilgai jiems nekliudė ir laukė. O dabar čiupo ir uždarė į kalėjimą. 
Ilgai jų nematysime. Moka sutramdyti. Vieną paleido kaip nekaltą. 
Laukė, ką jis darys. Nori susidoroti su jais. Taip padarys tvarką. 
Jis ir nužudė tą jaunuolį prie statinių, kur sūdomos žuvys. Sako, 
buvo daug kraujo. Nusišluostė marškiniais peilį ir nuėjo pas vir- 
šininką. Jo tikriausiai daugiau nepamatysime. Neik tenai, Uri, - 
įtikinėjo tave. - Venk jų. Saugokis, jų visur pilna, niekuo negali 
pasitikėti. Kiekvieną iš mūsų tempia į savo pusę. Kol numirsiu, 
norėčiau, kad baigtųsi tie dalykai. 

- Kur yra kapinės? - paklausei. - Niekada nesu matęs. 

- Viršuje, kur moterys gyvena. Naktį numirėlius veža jūra aplink 
salą ir neša į kalną. Todėl naktį ir susirenka tik laidotojai. 

- Einu, - tarei eidamas durų link. Aba tave sustabdė. Laikyda- 
mas už alkūnės, tamsoje spindinčiomis akimis jis kalbėjo: 

- Gal jie tave paims kartu, o gal išvarys. Mėgink. Nieko blogo 
neturėtų atsitikti. 

Nuėjai tiesiai į namus, kur buvo numirėlis. Atsistojai apšvies- 
tame plote ir ėmei laukti, kas bus. Iš lėto prisiartinai prie ten 
stovinčių vyrų, tikėdamasis, kad jie priims tave į savo būrį. Helena 
kalbėjo, kad, sulaukęs trylikos metų, būsi savarankiškas, tapsi vyru. 
Apsirikai. Jie nusisuko nuo tavęs nepasitikėdami, netgi nusiteikę 
priešiškai ir grėsmingai. Susižvalgę susibūrė į krūvą, pasitarė. At- 
rodė sunerimę, trypinėjo. Paskui vėl pradėjo paskubomis kalbėtis. 
Po valandėlės nutilo, o nedidelis, smulkus, sauso, smailaus veido 
žmogysta greitai priėjo prie tavęs. Jo veidas buvo išmuštas raudo- 
nomis pykčio dėmėmis, pats striksėjo nuo vienos kojos ant kitos 
ir atrodė kaip juokingas nykštukas. Pastrakaliojo aplink tave tarsi 
uždusęs, vos nevirstančiomis iš akiduobių akimis ir pagaliau tarė: 

- Ką čia veiki lauke, eik namo! 

- Eisiu su jumis, - atsakei. 

- Neisi, nebėra laiko. Drožk namo! 

Pastūmė tave į tamsą ir su vyrais įėjo į vidų. 

Grįžai nuleidęs galvą. 

Aba tavęs laukė. Atsisėdai ant laiptų šalia jo ir tylėjai. 

- Jeigu ten būtų nuėjęs kas nors kitas, būtų sumušę. Nepiktnau- 

džiauk. Jeigu per daug kišies, tau neatleis. Padarys be Valdytojo 
žinios, - šnibždėjo Aba, tapšnodamas tau per petį. - Nieko ypatin- 
gesnio nepraleisk, išskyrus laidojimą. 

Sėdėdamas palėpėje prie lango, stebėjai laidotojus. Ilgai matei, 
kaip jie švysčiojo naktį ir pagaliau dingo su karstu už salos galu- 
tinės ribos. Pasižiūrėjai į dangų ir nurijai ašaras. 

Iš palėpės nulipai į valgomąjį. Susiradai lentyną, kur laikoma 
duona. Berniukas maisto skirstytojas mėgdavo suktis apie tave, vis 
ieškojo progos susitikti. Jis duodavo jums daugiau duonos negu 
buvo skirta, todėl tikėjosi, kad jį susirasi. Norėjai valgyti, buvai 
išsekęs. Pastaruoju metu valgydavai daugiau negu paprastai. Daž- 
nai ir naktimis ieškodavai ko nors užkąsti. 

Atsisėdęs ant palangės, ėmei kramsnoti apdegusios duonos 
kriaukšlę. Išgirdai žingsnius koridoriuje. Nepuolei slėptis, be to, 
buvo per vėlu, nes tavo kambarys koridoriaus gale. Nebūtum spėjęs 
nubėgti. Palaukei. 

Kažkas negarsiai pabeldė į tavo kambario duris. Nuskubėjai 
koridoriumi, bet patamsyje nepažinai, kas ten. Žinojai, jog vienas 
iš berniukų, ir nenorėjai, kad būtų Renas. Negalėjai jam atleisti dėl 
to darkymosi su avimi. Visada vengei jo, nes darėsi vis šlykštesnis. 
Jo oda buvo panaši į vaškuotos mėsos gabalą, riebaluoti plaukai 
pastirę. Pagalvojus apie jį, duona tau pasmirdo, kąsnis įstrigo ger- 
klėje. Užsikosėjai, tasai prie durų atsigręžė ir pasuko prie tavęs. 
Išsigandai, nors jis žengė tykiai ir atsargiai. 

- Uri, eime į molą. Ar čia tu? Dabar ten nieko nėra, - kalbėjo 
Tonis, aukštas, lieknas jaunikaitis; lango šviesoje spindėjo jo gar- 
banoti juodi plaukai. Jis buvo jau beveik suaugęs vyras. Moteriško, 
švelnaus veido, nors skruostai buvo beželią, linksmų, gyvų akių. 
Jis paėmė tave už parankės ir pavedėjo į tamsą. - Eime, nieko nėra, 
visi miega. 

„ - Einam, ir aš norėjau pabūti lauke, palauk, apsirengsiu, - atsa- 
kei ir atidarei langą į kiemą. 

Rankose jis laikė skrybėlę ir batus. Kai apsiavė, iššokote į 
gatvę. 

Pasivaikščiojote pakrante, o paskui įsilipote į valtį prie medinės 
pakylos krašto. Susėdote ant dugno, tyliai šnekučiavotės ir žiūrėjote 
pro kraštą į jūrą. Sidabrinis jos paviršius švytėjo. Atrodė, jog jis 
metalinis ir išlaikytų tave. 

Netrukus pastebėjote krantu artėjančius du šešėlius. Prigludote 
prie valties dugno. Tie du atsisėdo ant smėlio po pakyla. 

- Lipkime čia ant akmens. Norėčiau gulėti šalia tavęs, - pasakė 
vyriškis. Išgirdęs ne moters balsą, tu nustebęs pasižiūrėjai iš val- 
ties. 

- Ilgai tavęs, Romanai, laukiau. 

- Anksčiau negalėjau, sulaikė ėringa avis. Negalėjau jos palikti 
vienos. 

Po akimirkos pamatei du jaunus vyrus, kurie laikėsi už rankų 
ir mylavosi. Tonis, išlipęs iš valties, nuėjo, o tu iš baimės susigūžei 
ir likai kampe tyliai betūnąs. 

Prisiminei, kaip pirmą kartą maudeisi. Pasidarė silpna ir nema- 
lonu, virpėjo keliai. Bandei suriesti ir vėl ištiesti kojas, gulėjai 
sunkiai alsuodamas. 

Tie du po pakyla kalbėjosi meiliai, ne taip kaip vyras su vyru. 
Bandei susikaupti ir nusiraminti. 

Vyrai po pakyla mylavosi vis triukšmingiau. Girdėjai pliauk- 
šint. Bijojai, kad tai neatkreiptų kieno dėmesio. Abu kalbėjosi 
tyliai, žodžių negalėjai suprasti, bet jaudinais. Jaudulys žadino ligi 
tol nepažįstamą jėgą, pirmą kartą pajutai įtampą. Tau išbrinko 
varpa, ėmei ją glostyti. Buvo malonu, net užmiršai tuos du jaunuo- 
lius. Staiga kažkas išsiliejo kelnėse, pasidarė lengva. Prisiminei 
Rudį su mergina nendryne. Dėl to jie buvo atsiskyrę nuo jūsų. 
Jautei, kad vyrai po pakyla artėja prie aistros viršūnės - judesiai 
darėsi vis greitesni, alsavimas dažnėjo. Laukei atoslūgio labiau 
negu jie. Pagaliau po pakyla viskas nutilo. Aprimęs ėmei laukti, 
kas bus toliau. Iš tolo girdėjai vyrus, bet galvojai tik apie save. 
Prisiminei kambariuką po laiptais. Ant žvirgždo po pakyla girdėjai 
bruzdėjimą. Vyrai rengėsi, šnibždėjosi, paskui nuėjo katras sau. 
Lengviau atsikvėpei. Dabar norėjai būti savo patale, kuris tave 
saugotų ir glamonėtų. Tave apėmė savotiškas švelnumas. Norėjai 
ką nors pamyluoti. Pagalvojai, kad teks pasitenkinti apklotu. 

Kai pakrantėje viskas nutilo ir kai toji tyluma ir ramybė apglėbė 
ir tave, nuėjai namo. 

Atsigulęs į lovą, ilgai varteisi negalėdamas užmigti. 


Aba pranešė, kad per pietus tavęs laukia Valdytojas. Išsigandai. Jis 
kvietė tave jau trečią trečiadienį. 

Diena buvo tvanki ir debesuota. Sunku buvo kvėpuoti, suirzę 
laukėte vakaro. Grįždamas iš mokyklos, sunkiai vilkai kojas. Pa- 
sitraukęs iš rikiuotės, pasukai prie didelio namo plačioje aikštėje. 
Tarpduryje uždusęs stovėjo Valdytojas. Tamsiame ir blyškiame jo 
veide pastebėjai tarsi iš kažkur atklydusį raudonį. Kai pasisveiki- 
nai, nuvedė tave į vidų. 

- Gavau paskutines knygas, kurios gali būti tu naudingos. Paskui 
nueisi pas Heleną, ji turi dar dvi dėžes. 

- Į Aukštutinį miestą? - paklausei po valandėlės, matydamas, 
kad jis laukia, ką tu pasakysi. 

- Eik naktį. Nuo tunelio vynuogynų link per nendryną. Kelią 
žinai. Naktį. - Jis nusigręžė ir priėjo prie lango. Žvelgė kažkur 
aukštyn. Stebėdamas jo žvilgsnį, matei Helenos namus ir savo 
langą. Abu žiūrėjote ir tylėjote. Koks jis buvo gražus, kai atsigręžė. 
Nusileidę antakiai temdė švelnias, liūdnas akis. Troško kažkokios 
ramybės ir gėrio. Kai atsisuko, krūptelėjai, pagalvojęs, kad nori 
tave apkabinti. Tiesiog negalėjai jo atpažinti. Blyškūs skruostai dar 
rausvėjo, atrodė pajaunėjęs. Raukšlės išsilygino. Iš akių sklido 
pažįstamos palaimos virpesys. Į tave spinduliavo nauja jėga, vadi- 
nama vyriškumu. Jis gėrėjosi prisiminimais galių, kurias dalijo 
kitiems ir pats sėmėsi. 

Pasižiūrėjęs į tave, susizgribo, kad tebeesi čia pat. Buvai taip 
įsijautęs į jo būseną, jog net nepajudėjai iš vietos. Tavęs jis tarsi 
nematė, užmiršo, kad privalai žiūrėti į jį kaip reikalauja jo prieder- 
mės tau ir kitiems. Išsigando, kai vėl pasirodei ir nusukai į šalį 
galvą. 

Nudelbęs akis paklausei: 

- Kada galiu eiti? 

- Kada tau atrodys patogu. Aš pats mokiausi pagal programą. 
Paskui ieškojau ir vogiau kitokias Žinias. Nenoriu, kad ir tau taip 
būtų. Gerai, kad apie darbą, kuris laukia tavęs, žinai daugiau. Ir aš 
pasitikiu tavimi. Aš buvau vienas. 

Išvijo tave iš kambario. Apsigręžęs ant slenksčio, pamatei vyrą 
liūdnu veidu. 

Parėjęs namo, įsitaisei ant grindų. Tau darėsi čia karšta, čia 
šalta. Susirangei kampe, kad atvėstų rankų oda, kuri degte degė ir 
niežėjo. Visą laiką ją stebėjai, save klausdamas, kas darosi po ja. 
Maloniai niežėjo visą kūną, smilkčiojo galvoje. 

Valdytojas skverbėsi vis giliau tau po oda. Žinojai, jog kai kurių 
knygų turi niekam nerodyti, todėl spintos dugne po drabužiais 
pasidarei lentyną ir ten stropiai slėpei jas nuo lankytojų. Tik tu 
vienas turėjai kambario raktą. 

Susirūpinęs atsigręžei į knygų krūvą. Skaityti negalėjai, todėl 
sudėjai jas į spintą ir atsigulei. 

Kitą naktį išėjai į kalną. Susiradai kelią, kurį tau nupasakojo 
Valdytojas. Jis buvo tamsus ir pavojingas. Gailėjaisi, kad nepalau- 
kei, kol prasidės šviesios mėnesienos naktys. Paskutinį kartą tuo 
keliu ėjai su mergina, kuri keletą metų susitikinėjo su Rudžiu. Tada 
atėjai į aikštelės pakraštį ir laukei berniukų. Jie nesirodė, atėjo 
Šviesiaplaukė. Rudžiui ir dabar ji rūpėjo. 

Ji tyliai išniro iš nendrių į kelią, kuriuo ėjai į kalną, ir linksmai 
pasuko į tave. Neklausinėjo, kur kiti. Apsikabino, prigludo prie 
lūpų. Laižė drėgnu liežuviu, ir tu jautei pasitenkinimą, nenorėjai 
trauktis. Sugulėte žolėje, toliau nuo kelio, ji atsegė tau kelnes ir 
ėmė iš lėto tave nurenginėti, pagaliau apžergė. Vikriai įsigrūdo 
sukietėjusią varpą. Paskui uždususi skubiai mankė tave, seilino 
veidą, kaklą ir tyliai šūkčiojo. 

Tyliai rangeisi po ja, stengdamasis padėti savo judesiais, kurie 
jau buvo pažįstami. Juos kartodavai savo kambaryje vos ne kiek- 
vieną naktį. Kai tau išsiliejo, nuleipęs atsidusai ir kažkodėl apsi- 
ašarojai. Buvai jai dėkingas. Ji dingo greitai ir tyliai, kaip ir pa- 
sirodė. Likai sėdėti nebaigęs žodžio, kurį buvai besakąs. 

Tamsoje sunkiai įžiūrėjai kelią, prisiminei nedideles Šviesia- 
plaukės krūtis, kurios tą naktį kelis kartus pasirodė pro prasegtą 
palaidinukę. Lyg žarijėlės degino tau skruostus. 

Smėlis po paskutinio lietaus dar buvo neišdžiūvęs. Slidinėjai 
tamsoje, į kalną užkopei išsipurvinęs. Prisiminęs šaltinį netoli He- 
lenos namų, apsiplovei. Sustojęs prie durų nuo sodo pusės, 
būgštaudamas dvejojai, kaip tave sutiks. Su svetimaisiais ji elgda- 
vosi šiurkščiai. 

Buvai begrįžtąs, bet tuo tarpu trakštelėjo užraktas. Įsivaizdavai, 
kaip Helena pasitiks, tik nesitikėjai, kad, sušukusi “Uris!", puls 
prie tavęs. Apglėbė ir vos ne nešte įnešė į vidų. Bučiavo tau 
plaukus, laikė apkabinusi ir kalbėjo, kalbėjo. Jautei, kad skuba. Gal 
kažko bijojo? Įėjai į kambarį. Be paliovos lietė tave rankomis ir 
klausinėjo. Iš atsargių frazių supratai, kad ji kalba kažkaip apdai- 

nai, ir tave apėmė baimė. Nieko jai nepasakei, bet tau pasirodė, 
jog reikia eiti. Išėjai palengvėjusia širdimi, išsinešei jos ilgą apka- 
binimą ir knygas. 

Po šio pirmo apsilankymo buvo sunku. Laimingai grįžęs iš 
ponios Helenos Bras, ilgėjaisi baltos kavos, kuri kvepėjo Helenos 
virtuvėje. Nelindo į burną šaltas ir dažnai pasenęs maistas, kurį 
išvežiodavo po “berniukų namus". Kava jūsų valgykloje nebuvo 
tokia viliojanti kaip Helenos. 

Nieko negalėjai daryti. Sutrikęs ir nelaimingas gulėdavai, po 
vakarinės kavos sėdėdavai ant slenksčio, nebijodamas ir negalvo- 
damas, kad iš tavęs pradės šaipytis. Paliko tave ramybėje. Gyvenai 
pagal nustatytą tvarką, bet kartu laukei ir mąstei visiškai kitaip 
negu manė suaugusieji. Susitikimai su Valdytoju pasidarė gerokai 
įtempti, nes tu melavai ir melu dangsteisi. Jis buvo užvaldęs du 
trečdalius tavo sąmonės, ir nieko negalėjai padaryti. Laikė tave už 
pasaito, savo nuožiūra jį atleisdavo arba patrumpindavo. 


+++ 


Praėjo beveik metai. Aptingęs ir alkanas nukūbrinai į kalną iki 
tunelio. Traukei į laukus. Amžinai jautei alkį, o laukuose buvo pilna 
pipirų ir pomidorų. Ėjai su duonos gabalu kišenėje ir pasiklydai. 
Užsilipęs ant uolos tarp krūmų, ėmei žvalgytis į visas puses. Prie- 
kyje netoli stovėjo Valdytojas. Jis mostelėjo ranka, kviesdamas 
prieiti. Iš mosto ir laikysenos nusprendei, jog nepiktas, todėl drąsiai 
nuskubėjai pas jį. 

- Laiku atėjai. Parodysiu, kaip baudžiame nepaklusniuosius. - 
Stumtelėjo tave į priekį ir pats nužingsniavo tunelio link. Po kelių 
minučių atsidūrėte tamsoje. Išėjai i priekį, nes pasirodė, jog girdi 
žmonių balsus ir šunų lojimą. Žingsniavai iš lėto, susikaupęs. Užmir- 
šai alkį. Buvai įsitempęs, klupinėjai slidžiame smėlyje, ramsteisi 
į sieną. Už pirmo posūkio pasirodė šviesa. Sustojai. Nežinojai, ar 
eiti toliau. Stipri ranka nubloškė tave į šlapią sieną. Valdytojas tave 
aplenkė, ir nusekei jam iš paskos. 

unų lojimas artėjo ir darėsi vis garsesnis. Pro tą lojimą išgirdai 
moterį: ji šaukė, maldavo. Paspartinęs žingsnius, išėjai į dienos 
šviesą. Skubėdamas nepastebėjai, kad tunelis pasibaigė. Priekyje 
pamatei daubą, ne didesnę už miesto aikštę, o daubos viduryje - 

aptvertą šunidę. Atpažinęs ją, nuleidai galvą, rankomis užsidengei 
veidą. Valdytojas kažkur dingo, ir netrukus jį pamiršai. Stovėdamas 
prieš tinklinį aptvarą, žiūrėjai į aptvertą teritoriją. Joje buvo pilna 
jaunų nekantraujančių šunų. Jie šmirinėjo pakraščiu, trynėsi į tin- 
klą, drebino jį, net tavo rankos, uždėtos ant jo, virpėjo. Kai kurie 
bėgo prie aptvaro, tarsi norėdami išsiveržti į laisvę, tolyn nuo 
moters, kurią staiga pamatei aptvertoje teritorijoje. Kiti, rodos, 
rikiavosi į eilę, keitėsi ir laukė, jog bus pirmieji. Aiškiai pamatei, 
kad tai patinai. Jie sukinėjosi atsilikę nuo kitų, tarsi kiekvienas 
norėtų būti eilėje. 

Moteris stovėjo įsitvėrusi šunidės durų, pro kurias ją tikriausiai 
norėjo įstumti. Buvo neaukšta ir smulki. Įsitempusios rankos, ku- 
riomis laikėsi aptvaro, buvo visiškai baltos. Paskutinėse eilėse 
šunys po truputį rimo. Keli patinai sukinėjosi toliau, o moteris 
tebesilaikė už tinklo. Pirmose eilėse šunų vis mažėjo. Jie urzgė, 
įnirtingai puolė tuos, kurie atsidurdavo priekyje, pagaliau liko tiktai 
trys. Susižvelgė ir staiga puolė vienas kitą. Tuo momentu kitoje 
tinklo pusėje pasirodė penki vyrai. Sustojai. Norėjai pamatyti, kas 
bus. Tavęs jie tarsi nepastebėjo. Žiūrėjo tik į šunis ir į moterį. 

Tie trys šunys lodami, urgzdami pjovėsi, grūmėsi, šokinėjo 
vienas ant kito, pagaliau išsilakstė. Du nusliūkino atgal laižydamie- 
si žaizdas. Jiems vis dar knietėjo eiti į priekį, todėl, kad ir kruvini, 
apdraskyti, vėl pamėgino priartėti prie moters. Likęs trečiasis bud- 
riai saugojo savo vietą. Vienu šuoliu nuvijo tuos du, paskui uždusęs 
ilgai stovėjo. Pasišiaušęs vaikštinėjo priešais, norėjo parodyti, kad 
nepavargęs. Pamažu rimo ir ėmė ruoštis akcijai, kuri jo laukė. 
Pamatęs jo virpančias užpakalines kojas ir raudoną lyties organą, 
išlindusį iš makšties, nebeišlaikei. Įsitvėrei tinklo ir pradėjai šaukti 
moteriai. Burnoje rinkosi karčios seilės, jautei, jog reikia bėgti iš 
čia. Vyrai anapus tinklo šoko prie tavęs, mosikuodami lazdomis. 
Nutilai. Stipriau įsitvėrei tinklo ir pasilikai. 

uo pasuko prie moters. Jis buvo nedidelis. Priekinės kojos 
ilgesnės, todėl atrodė, jog visą laiką taikosi ką nors sugriebti. 
Atrodė piktas ir atkaklus. Kiti šunys tyliai gulėjo ir žiūrėjo į moterį, 
kuri vis labiau blyško, darėsi nebepanaši į žmogų. Atrodė beveik 
be sąmonės. Gynėsi apmirimu. Užsimerkusi ir nustėrusi bandė 
pasislėpti savyje. Suo, sukdamas ratą, vis artėjo. Dar kartą apsi- 
dairė, ar niekas neketina jam sutrukdyti. Žvilgtelėjo tik akimirką, 

ir jūs nustėrote. Laukėte susigūžę. Tu kabojai ant aptvaro. Galvoje 
skambėjo, tarsi ją kas būtų daužęs kūju. 

Suo apsuko dar vieną mažesnį ratą ir dar labiau prisiartino prie 
moters. Pagaliau priėjo ir atsigulė prie kojų. Gulėjo aukštai iškėlęs 
galvą. Apatinis žandikaulis truputį tirtėjo. Apuostęs moterį, iš lėto 
padėjo galvą jai ant kojų. Žiūrėjo į ją, o ji kaskart vis mažėjo, 
traukėsi, plonėjo. Kartkarčiais silpnu balsu klykčiojo, ir tai padėjo 
atsitokėti. Apimta išgąsčio, užguita, ji lipte prilipo prie tinklo, 
bandė atsiplėšti ir kilti aukštyn. Tai paskatino tave sušukti jai keletą 
žodžių. Saukei kaskart vis garsiau. Ji neatsakė, bet vis dėlto tai 
buvo pagalba. Padrąsinta po truputį ropštėsi aukštyn. Tačiau užmir- 
šote vyrus. Nepagalvojote apie juos. Reikėjo gelbėtis. Kai buvo jau 
aptvaro viršuje ir ruošėsi peršokti, priėjo sargybiniai ir pradėjo 
lazdomis daužyti į aptvarą. Aukšti, stiprių kojų, užsimodami tvojo 
iš visų jėgų. Moteris nusliuogė nuo aptvaro. Atsisėdo ant Žemės. 
Triukšmas ir lazdų kirčiai suerzino šunis. Jie sukilo ir lodami ėmė 
ieškoti ramios vietos. Viskas susimaišė: dūžiai į tinklą, šunų loji- 
mas, urzgimas, vėl smūgiai. Sėdėdama ant žemės, moteris žiūrėjo 
prieš save ir iš paskutiniųjų laikėsi tinklo. Žaidimas darėsi vis 
triukšmingesnis ir pavojingesnis. Stovėjai pasistiepęs ir pro šunis 
žiūrėjai į ją. Pradėjai šaukti, bet per triukšmą vargu ar ji girdėjo, 
ką nori pasakyti. Triukšmas buvo toks didelis, jog nebegirdėjai 
savo balso, juo labiau žodžių. Sunų lojimas, urzgimas, jų lapsėji- 
mas per suplūktą smėlį, pjautynės, tirtančio metalinio tinklo zvem- 
bimas ir dūžiai į jį nustelbė aulinių batų trepsėjimą. Dūžiai dunk- 
sėjo pavieniui, kiekvienas vis kitoks, smogte smogė į ausis, tau ėmė 
temti sąmonė, seko jėgos. Bergždžiai draskei tinklą, bandei jį su- 
traukyti ir pulti į kvailybės ir žvėriškumo sūkurį. 

Akimirksniu viskas nuščiuvo. Pliaukšėjo rimbas. Pažinai tuos 
garsus. Tau pasirodė, kad šį kartą jie garsesni ir labiau rėžia ausį 
negu kitados, todėl netekai žado, kaip ir visi. Šunys stovėjo nukorę 
galvas, moteris dar labiau susinietė į kamuolį, viskas aplinkui tarsi 
sustingo. Vyrai anapus aptvaro stovėjo išsižergę, suprakaitavę ir 
laukė naujų nurodymų. Niekur nesitraukė. Stovėjo nuolankūs, pri- 
slėgti nuolankumo ir bejėgiškumo. Atsitraukei nuo aptvaro ir pa- 
sukai prie griovio. Sustabdė tylus, bet aiškus Valdytojo balsas: 

- Pasilik, pamatysi, kaip savo kaltę atperka nepaklusnieji. Ji 
norėjo pabėgti iš salos. 

Apsisukai ir nėrei kažkur į tuštumą. Pasidarė bloga. Norėjai 
pabėgti kur nors į tamsą ir viską užmiršti. Negalėjai. Pasilikai. 
Ilgokai jis tavęs nekvietė ir nesiūlė knygų. Atpratai nuo jo. Ten 
stovėjo svetimas prievartautojas, pliaukšintis rimbu ir turintis galią. 
Stovėjo už šunidės, pasiruošęs jus sutramdyti, tarsi dar būtumėt 
nesutramdyti. Buvo bjaurus. Kaip vaškas švytėjo koryta oda. Iš- 
blyškęs ir sukriošęs. Neatrodė, kad būtų laimingas, todėl dar labiau 
bjaurėjaisi juo. Viskas tave purtė, viskas dvokė. Tačiau jis buvo 
šeimininkas. Taip pat ir tavo prisiminimų. Jo buvo ir knygos, kurias 
tau duodavo, kaip ir savo kančią ir ilgesį, kurį nešiojosi savyje. Pro 
tinklą žiūrėjai į jį, atkarų ir vienišą, ir atrodė, kad jis prašo tavo 
atleidimo. 

Vyrai atsitraukė nuo tinklo. Vienas po kito įėjo į šunidę ir 
sustojo prie moters. Valdytojas dingo. Staiga jo nebeliko. Stovėjai 
ir galvojai, ar eiti, ar pasilikti. Atrodė, kad dabar tavęs nebeleistų. 

Moteris prie jų kojų nejudėjo - išsekusi, bejėgė, nrispaudusi 
rankas ir kojas prie kūno. Susirietusi į kamuoluką, atrodė kaip 
drabužių krūvelė. Apsiverkei, žiūrėdamas į ją. Priėję du vyrai iš- 
tiesė ją, numovė kelnaites. Nusviedė į šalį, ir šunys, kaip susitarę, 
puolė prie jų. Moteris gulėjo aukštielninka, išskėtusi kojas, visa 
tirtėjo. Buvo panaši į šikšnosparnį, kas akimirką pasiruošusi pakilti 
ir išsigelbėti. Vienas vyras sulenkė jai kojas ir iškėlė kelius, dabar 
jie stirksojo ore. Antrasis išsitraukė iš kišenės buteliuką ir pabandė 
atkimšti. Neįstengęs padavė buteliuką pirmajam. Suo prie moters 
kojų sunerimo. Pradėjo šokinėti, strakalioti, taikydamasis pačiupti 
iš rankų buteliuką. Vyras spyrė jam ir perdavė buteliuką toliau. 
Grupės vadas paėmė, neskubėdamas ištraukė dantimis kamštį ir 
išspjovė. 

Priėjai arčiau aptvaro. Matei nurimusius šunis, laikeisi už tinklo 
ir žiūrėjai. Moteris gulėjo suglebusi kaip šlapia paukštė, kurios 
kiekvieną akimirką laukia mirtis. Jos nebepakels saulė, tarsi paukš- 
tei išdžiovinusi plunksnas. Ją pražudys beprotybė ir pyktis, paklus- 
numas ir nepaklusnumas. Pražudys tvarka, kurios čia taip bepras- 
miškai laikomasi. 

Su atkimštu buteliuku vyrai priėjo prie moters kojų. Dar labiau 
praskėtė, paramstė akmenimis iki kelių. Tada vienas iš jų išpylė 
buteliuko skystį į tarpukojį ir atsitraukė. 

Neatsisuko į šunį, tiktai riktelėjo: 

- Na! 

Šuo užšoko ant moters. Ji kilstelėjo galvą tiek, kad pamatei, jog 
dar gyva. Apuostė ją, vienur kitur krimstelėjo, sukaliojo užpakalį, 
mėgino atlikti tą reikalą, bet nieko neišėjo. Buvo per Žemai. Tada 
priėjo vyrai ir pakišo moteriai po kryžmeniu plokščią akmenį. Ji 
spyrėsi, bandė ištraukti kojas iš po akmenų, tačiau nepajėgė. Suo 
vėl užšoko ir įniko į moterį. Nusisukai į šalį, atsisėdai ant griovio 
krašto ir pagalvojai apie Rudį, kuris mylėdavosi su savo mergina 
nendryne. Slapta stebėdavote juos ir pavydėdavote. Nuo prisimini- 
mų tau atlėgo įtampa, vėl sugrįžai prie aptvaro. Vyrai, paėmę už 
rankų ir kojų, nešė visiškai nugeibusią moterį. Norėjai, kad ji būtų 
mirusi. 

Iš lėto sliūkinai tolyn nuo šunidės. Keliai buvo nutirpę, raume- 
nys ir sausgyslės tarsi parištos. Klupinėjai, darėsi silpna. Neprisi- 
minei, kaip sugrįžai namo. Aušo rytas, o tu sėdėjai palėpėje ant 
palangės ir rūkei. Aba paėmė tabako ir pirmą kartą pasikvietė į savo 
kambarį. Zvelgei į jūrą ir laukei valčių, kurios auštant turėjo grįžti 
su žuvimis Alorėjai būti jūroje. Atgautum ramybę. 

Visą laiką stengeisi neprisiminti tos dienos. Kartą mintyse stab- 
telėjai prie jos. Vienoje knygoje perskaitei, kas buvo tame buteliu- 
ke. Romėnai ištepdavo merginai tarpukojį sperma gyvulio, kurį po 
to leisdavo prie jos. Nieko naujo, pagalvojai, žmogus tik kartoja. 

Praėjo daug ilgų mėnesių. Viską galėjai daryti. Tik ne išvykti 
iš salos. Į mokyklą nueidavai rečiau negu kiti, ir niekas tavęs 
nebaudė. Dalykai, kuriuos jums dėstė mokykloje, tau buvo žinomi. 
Galėjai būti mokytoju, apie tai kartais pagalvodavai, bet atrodė, kad 
viršininkai turi kitokių planų. Vaikinams, susirinkusiems tavo kam- 
baryje, pasakodavai tokius dalykus, apie kuriuos niekur kitur ne- 
būtų sužinoję. 

Daug dykinėjai ir kalbėjais su Aba. Sėdėdavote priešais namą 
ir šnekėdamiesi užsimiršdavote, kur esate, nors Aba labiausiai 
mėgdavo pasakoti apie šio krašto įvykius, kurie kaip senelės dainos 
gaivindavo nuvargusią širdį. Pasakodavo, ką jaunystėje buvo gir- 
dėjęs iš kitų, prieš akis iškildavo neaiškios žmonių figūros, įstabūs 
vyrai su būriais sveikų vaikų ir lieknų, ilgaplaukių moterų. Maty- 
davote švarias, erdvias gatves, namus su rausvomis užuolaidomis 
ant langų, už kurių skambėdavo juokas; matydavote šviesias baž- 
nyčias, pilnas giedančių žmonių - moterų su baltomis kepuraitėmis 


139 


ant galvų, vyrų su dailiomis skrybėlėmis rankose. Matydavote sma- 
gias vakarienes su kvapnia duona, česnaku ir vynu. Stalus po 
medžiais, kur vaikai sėdėdavo motinoms ant kelių, pešiodavo tė- 
vams ūsus. Po tų pasakojimų sėdėdavote ir tylėdavote, nes prieš 
jus buvo nykaus namo fasadas ir koks nors vienišas ir apleistas 


Kartą jums šitaip sėdint ir svajojant, praėjo pro šalį būrelis vyrų. 
Matydavai juos pakrantėje. Jie buvo tose grupėse, kurios plaukdavo 
į jūrą. Sklido gandas, kad jie geri žvejai. 

Aba atsigręžė į tave ir tarė: 

- Jie visada vaikščioja drauge. Juos atplukdė su Helena, kai 
nuskendo laivas. 

Krūptelėjai. 

- Aš irgi iš to laivo, - pasakei ir panorai juos apkabinti. Iš karto 
pajutai, kad jie savi. Pagalvojai, jog tarp jų gali būti kas nors iš 
taviškių. 

Aba pertraukė tavo mintis: 

- Tarp jų nėra tavo giminaičių. Sakė, kad tavo motina ir tėvas 
nuskendo. Todėl Helena ir pasiėmė tave į valtį. 

Palydėjęs juos žvilgsniu, likai sėdėti su Aba. Kitą rytą nusekei 
paskui juos ir įlipai į valtį. Galvojai, kaip kreiptis į juos. Norėjai 
pasisakyti, kas toks esi, bet jų vadas išvarė tave iš valties: 

- Kiek žinau, tavo pareigos kitokios. Tenai tavęs laukia. 

Stovėdamas krante, pasakei vyrams valtyse: 

- Aš esu tas berniukas iš jūsų laivo. Gal pažinojote mano tėvus? 

Jie staiga atsisuko, tarsi driokstelėjus šūviui. Nieko nepasakė. 
Vadas riktelėjo, kad nešdintumeis iš pakrantės. 

Ilgai ieškojai progos pasikalbėti su jais. Pradėjo vengti tavęs, 
bet jautei, kad jie mielai pasikalbėtų ir tave prisimena. 

Nesunkiai sužinojai, kur jie gyvena. Naktį pabeldei į langą 
pirmame aukšte. Girdėjai juos. Kalbėjosi tau sunkiai suprantama 
kalba. Bijodamas jiems sutrukdyti, laukei ir galvojai, kodėl juos 
paliko drauge. Greitai supratai. Įėjai pro duris iš kiemo pusės, tarsi 
slėpdamasis nuo žmonių gatvėje. Įėjai ir nedrąsiai pasukai į tą pusę, 
kur jie vakarieniavo. Suurzgė šuo, gulintis už durų, bet praleido 
tave, nors už nugaros girdėjai jį alsuojant. Žinojai, kad toliau neleis, 
jeigu jam nebus įsakyta. Pažinojai salos šunis, visur jie tave pra- 
leisdavo, o šis stovėjo už tavęs ir urzgė. Stovėdamas ant slenksčio, 

pabeldei. Džerškėjo lėkštės, vyrai, negarsiai šnekučiuodamiesi, sku- 
botai kilnojo prie burnų šaukštus, tarsi būtų susiruošę kelionėn. 
Lėkštes laikė ant kelių ir srėbė sriubą, kokią neseniai valgei ir tu. 
Nustebai, kad, be duonos, nieko daugiau vakarienei neturėjo, o tuo 
tarpu jūs pakankamai gaudavote žuvies. 

Šuo už nugaros vertė eiti toliau. Atsisukęs garsiai jam sukoman- 
davai. Suurzgė, žinojai, kad atidžiai seka kiekvieną tavo žingsnį, 
bet, išgirdęs komandą, atsigulė ir ėmė laukti kito įsakymo. Tau 
riktelėjus, vyrai apstulbę atsigręžė ir nustojo valgyti. Žiūrėjo išpūtę 
akis į tave kaip į šmėklą. Vienas atsistojo ir suėmė tave už peties. 
Pasodino į kėdę, o pats atsisėdo šalia. Kiti skubiai priėjo. Jautei, 
kad jie, kaip ir visi mieste, įsibaiminę. 

- Viršininko nėra, kai valgome, jis mus palieka. Ko non? - 
paklausė sėdintis šalia. 

- Nieko, norėjau jus pamatyti, - atsakei sutrikęs, nes žinojai, kad 
sakai netiesą. 

Vyrai žvelgė juodomis akimis, įsibaiminusiais veidais, ties 
lėkštėmis stirksojo pasišiaušusios barzdos, atrodė išvargę, laukian- 
tys nors menkos paguodos. Buvo murzini, prakaituoti. Tris dienas 
praleidę jūroje. Kilus audrai buvo nuklydę į kažkokią tuščią pakran- 
tės dalį ir laukė, kol nurims audra. 

- Maniau, kad nebegrįšite. Niekada taip ilgai nebuvote užtru- 
kę, - pasakei prislopintu balsu, pasilenkęs prie jų. 

- Ne kartą apie tai galvojome, bet niekaip neišeina. Nežinome, 
kur esame, nenorime pražūti nežinia kur. Čia bent esame gyvi. - 
Vyras kalbėjo vos vos praverdamas lūpas. Tyloje supratote jo Žo- 
džius, o prie durų gulintis šuo, išgirdęs šnibždesį, sunerimo. 

- Jie gerai išdresuoti, - vyras pasižiūrėjo į šunį. - Kaip gyvatės 
jautriai reaguoja į kiekvieną nepažįstamą ženklą. Mūsų vienų neiš- 
leidžia iš namų. 

Jis mostelėjo ranka kažkur tolyn, ir tu supratai, jog turi galvoje 
viršininką. 

- Naktį jį pakeičia šuo. Miega pakaitomis. Niekada nebūname 
vieni. 

Pasakęs šiuos žodžius, sumišo. Kai atsigręžė į šunį, ryžtingas 
žmogaus veidas pasidarė keistas, sunerimęs, neaiškus. 

- Kiekvieną akimirką gali pasirodyti viršininkas. Ką jam pasa- 
kysiu? Tau reikia dingti iš čia! 

- Dėl manęs nesirūpinkite. Jus gali tik išbarti, nieko daugiau 
neišdrįs daryti. Aš atsakau, - pasisukai pusračiu, pasirėmei alkū- 
nėmis smakrą ir toliau sėdėjai ramus. 

Palaukei, kol jie baigė valgyti sriubą. Paskui sudėjo skardines 
lėkštes į lovelį prie lango ir grįžo į savo vietas. Vienas pasilikęs 
ėmė plauti lėkštes. Trynė monotoniškais judesiais, atsigręžęs į jus. 
Jam buvo gaila, kad negirdi jūsų. Kalbėjotės tyliai ir skubotai. 

- Laive, kuris nuskendo, dirbo dar mūsų seneliai. Visi grįždavo, 
retas kuris pražūdavo. Tada išplaukėme prieš audrą ir pasilikome 
čia. Tas mūsų gyvenimas kaip nuodai, kurie graužia nervus ir protą, 
belieka tik laukti mirties. 

Ėmei juos įtikinėti: 

- Gal ateis galas tam jūsų gyvenimui čia, ir galėsite sugrįžti. 

Melavai ir žinojai, jog meluoji, norėdamas paguosti. Jie buvo 
nebe jauni. Barka jie plauks vieną ir paskutinį kartą aplink salą į 
kapus kalne už Aukštutinio miesto. Nepaklausei jų apie saviškius. 
Nedrįsai jiems užkrauti dar savo sielvarto. To jiems būtų perdaug. 
Ne šiandien. 

- Susiruošime ir pabėgsime iš salos. Ar plauksi su mumis? - 
paklausė vienas, kai pasilenkęs šnibždėjaisi su kitais. 

Kitas pašokęs jį stumtelėjo. 

- Niekur neplauksime, pasakiau tik šiaip sau, kad palengvėtų. 

Priėjęs prie to, kuris buvo nustumtas prie sienos, kalbėjo toliau: 

- Kur mes plauksime? Juk nežinome, kur esame. Penkis suėmė, 
kai tik atplaukėme. Ir niekada jų nebematėme. - Atsigręžė į tave. 
- Niekur. Ar norėtum, kad jie sužinotų, jog mes ruošiamės? - 
paklausė atsisukęs į tą prie sienos. 

Tave suėmė baimė, todėl tarei: 

- Aš niekam nepasakysiu. 

- Įtraukė tave į savo tinklą tasai su rimbu ir kiti. Pažįstu juos 
ir jus. Neateina pas mus. Kad nereikėtų atsiskaityti. Prispaudė mus 
iš pat pradžių, o dabar priprato prie mūsų, nenoriu jiems priminti, 
iš kur esam. - Keliauk! - pasakė ir nuėjo į pasienį. 

- Atėjau pasikalbėti, - pasakei sėdėdamas. - Bet netrukdysiu 
jums, - pridūrei ir, skubiai atsisveikinęs, pasukai durų link. Buvai 
užmiršęs, kad tenai guli šuo. Urgzdamas jis tave praleido pro 
pirmąsias duris. Atsigręžęs paskutinę akimirką dar pamatei, kaip 
jie palankiai žiūri į tave. Koridoriuje šuo užtvėrė kelią, ėmė urgzti, 

bet kai pakartojai šunidėje įsidėmėtą komandą, paklusniai atsigulė. 
Išėjai į nakties tamsą. 

Paėjęs sutikai žūklės viršininką. Jis gyveno čia pat ir Žvejų 
nepaleisdavo iš akių. Luktelėjai, kol įeis į vidų, ir užmiršai jį. Žvejų 
ilgai neužmiršai. Sėdėdamas su Aba priešais namus, jam į ausį 
šnibždėjai: 

- Tikriausiai maniškiams sunkiau negu tiems, kurie čia nuo 
seno. Jie tiktai mena paslaptingus pasakojimus apie kažkokią pra- 
eitį, tie pasakojimai eina iš lūpų į lūpas, pasakotojai keičia jų turinį. 
Varganas, nuostabus praeities gyvenimas, tiek kartų keitęsis prisi- 
minimuose. Matyt buvo gražus, jeigu apie jį tiek kalbėta. Skurstan- 
tys žmonės apie jį kalbėdavo dirbdami ir miegodami, trumpam 
apsilankydami pas pažįstamas ir nepažįstamas moteris, su kuriomis 
nenorėjo, bet turėjo susipažinti ir pakartotinai susitikinėti. Prie 
mylimųjų jie neleidžiami. Tuo rūpinasi Katė, moteris Aukštutinia- 
me mieste, tvarkanti viešą ir slaptą gyvenimą. 

Atsišliejęs į sieną, prisiminei senus pasakojimus, paplitusius 
tarp Žmonių laukuose ir gamyklose, tarp aviganių ir Žvejų, tarp 
šunidžių valytojų; girdėdavai jų ir iš senio Abos, kuris vakarais tave 
guosdavo. Niekada apie tai nekalbėdavo viršininkai ir prižiūrėtojai, 
sargybiniai ir šunų dresuotojai. Jie nieko neprisimindavo, net to, 
kas buvo vakar. Jų veiduose atsispindėdavo tik ši akimirka. Ir 
Valdytojas nieko neprisimindavo, nors jo veide ir pastebėdavai 
prisiminimų. Kartais užklupdavai jį kenčiantį, džiūgaujantį, išrau- 
dusį nuo skubėjimo ar susijaudinimo, sukelto vakarykštės dienos. 
Įžvelgdavai tuos prisiminimus jo veide, kai, pasikvietęs tave, įbes-. 
davo į ką nors kambaryje žvilgsnį arba glostydavo spintą, tarsi 
ieškodamas ant jos motinos rankos pėdsakų. Įžvelgdavai ir dėl ko 
nors jam priekaištaudavai. Prasilenkdamas su žūklės viršininku, 
pajutai, kaip jisai dygisi Žvejais, ir tada tau šovė į galvą mintis: tave 
ir kitus vaikinus Mažuosiuose berniukų namuose ruošia viršinin- 
kais. Nejaugi ir jūs dabar esate beatodairiški, o gal jie tikisi, kad 
tokiais tapsite? Daugeliu iš jų galėtum pasikliauti - draugiški, švel- 
nūs, Reno ar Rudžio elgesys net stebindavo. Tačiau kasmet darėsi 
panašūs į juos; buvo ir tokių gudreivų, kurie kažkur slėpdavosi ir 
prie namų ar grįždamas iš mokyklos, pagalvodavai, jog yra daugybė 
priežasčių abejoti kiekvienu iš jų. 

Grįžęs į savo kambarį, užtrenkei duris. Atsisėdai, nulenkei gal- 
vą ir susimąstei, koks esi vienišas. Žinojai, kad tik vienintelis Aba 
nieko nuo tavęs neslepia. 

Buvo sekmadienis. Aba tave anksti pažadino: 

- Šiandien su kitais vyrais gali eiti mišių į Aukštutinį miestą. 

Ant lovos numetė tau naujus drabužius, apatinius baltinius ir 
marškinius. Viskas buvo nauja, o ant kiekvieno daikto raidė “U". 
Jie buvo tavo. Nedėvėsi bendrų drabužių. Apsidžiaugei, nes tai 
buvo vyriškumo ženklas. Persirengęs, atsisveikinai su vaikyste. 
Daug reiškė, kad nuo šiol dėvėsi vyriškus drabužius. Ypač džiau- 
geisi marškiniais be apykaklės ir marga skarele, kurią ryšėsi ant 
kaklo. Ji tau priminė Andrą. Būtum turėjęs gerą, drąsų bičiulį. 
Žinojai, jog vieną dieną neteksi Abos - jis kasdien menko ir silpo. 
Vaikščiojo kaip voratinklis. Stropiai tvarkė daiktus, nors atrodė, 
kad kiekvienu momentu gali vėjas nupūsti. 

Atsigręžei į Abą ir paprašei: 

- Palauk manęs, norėčiau eiti su tavimi. 

- Taip, šiandien ir aš noriu eiti. Keturiasdešimt metų, kai pa- 
skutinį kartą buvau viršuje. Jie nori, kad eičiau su tavimi. Labai 
saugo tave ir taip lepina, jog aš užmiršau draudimus, kurie buvo 
senojo Valdytojo laikais. Man regis, tau bus lengviau. Keista, kad 
jis taip švelnėja. - Aba pasilenkė prie lovos ir pasižiūrėjo į tave. 

Prisipylei vandens į praustuvą ir pradėjai ruoštis. Pirmą kartą 
perbraukei ranka smakrą. Pasiėmei žirkles ir ėmei karpytis ilgus 
šviesius smakro gyvaplaukius. Jauteisi žvaliai, bet ir sutrikęs. At- 
sisėdai, paskui vėl atsistojai. Aba pradėjo raginti: 

- Negalima vėluoti. Valdytojas nelauks. Tu privalai jo laukti. 

Jis nusisuko į langą ir, žiūrėdamas pro jį, pridūrė: 

- Laiptais lipsi su juo. Aš žinau. Taip reikia. Negalima vėluoti, 
nes jis tave įves. Jei pavėluosi, užpyks. 

- Įves, kur mane įves? - pasižiūrėjai į jį, laukdamas paaiškinimo. 

- Nekalbėsime apie tai. Tu tik klausyk, - Aba atsigręžė, ir tu 
valandėlę lioveisi karpęsis gyvaplaukius. - Neužmiršk. Valdytojas 
užgaidus. Bet jam neprieštarauk. Jis pasirinko tave. Dabar nori 
patvirtinti. 

Ne viską supratai. 

- Po to, ką mačiau šunidėje, nenoriu su juo susitikti, juo labiau 
kad mane kuo nors išrinktų. Jaučiau, kad jis veikia pagal planą. 

Negaliu ramiai žiūrėti, kaip viskas neišvengiamai pildosi. Ir gera, 
ir bloga. Visi esame įtraukti, nuo jauniausio iki seniausio, nuo 
stipriausio iki silpniausio, kiekvienam numatyta vieta ir užduotis. 
Ratas nė akimirkai nesustoja, netinkami ir nepajėgūs pakeičiami 
kitais, panaudojami kitur ir tarnauja, kol susidėvi. Netinkami pa- 
prastai yra tie, kurie praregi ir pasitraukia iš paklusnumo ir paval- 
dumo rato. Maištininkų beveik nėra, o jeigu kada ir buvo, matei, 
kas jiems atsitiko? Neužmiršai Andro? Jo nevilties, moterų šauk- 
smo šunidėje? Neužmiršai? Aš neužmiršau. Man pikta, kad išeitis 
laikinai nutolsta. Matei, kaip pataikūnai stengiasi eiti į koją, po 
savęs palieka kitus ir valdo juos. Prisitaikėliai žino, kad tiems 
vargšams negalima uždengti akiračio ir atimti tikėjimo, jog buvo 
ir bus viskas gerai. Taip su kai kuriais jie ir elgiasi. Kita vertus, 
yra tokių, kurie neleidžia kalbėti, jog saloje bloga gyventi ir valdžia 
neduoda, ko reikia. Tie patys pavojingiausi, nes jie skundikai, 
sugedę Žmonės, todėl jų vengiu ir bijau, esu su tais, kurie praregėjo 
arba netrukus supras, koks beprasmiškas jų gyvenimas. Reikia būti 
atsargiam. Niekas neturi nujausti, kad tiek suprantu. Man atrodo, 
jog bėgu ir baisiai dūstu. Girdžiu žingsnius tų, kurie valdo, ir tų, 
kurie lieka šalia kelio. Girdžiu juos, kaip jie, negailestingai nustum- 
dami kitus į šalį, bėga ir iš baimės negali atgauti kvapo. 

Susijaudinęs stovėjai prie praustuvo ir drebėjai. Atsigręžęs į 
Abą, pasižiūrėjai pro langą. Prisiminei Valdytoją. Jis nebėgo su 
jumis. Pykai ant jo. 

Buvai beveik suaugęs vyras, jau septyniolikos metų, bet tau 
neleido savarankiškai gyventi. Iš tiesų tik slampinėjai po salą, o po 
vakarienės skaitydavai. Tau nedavė jokio darbo, draugavai tik su 
Aba. Vaikinai iš jūsų namo išėjo į savarankišką gyvenimą, tu jiems 
pavydėjai. Daugiau kaip prieš keletą mėnesių baigėte mokyklą, ir 
jie išsiskirstė po įvairias salos vietas. Girdėdavai, kaip naktį sugrįž- 
davo. Tu buvai be darbo. Niekas su tavimi nesikalbėdavo. Sveikin- 
davosi, būdavo tau paslaugūs, kaip ir Aba, bet laikėsi tam tikro 
atsargumo, kodėl - nesupratai. Nesitikėjai, kad tau kas nors paaiš- 
kins. 

Apsirengei labai stropiai. Bijojai pirmą kartą viešai pasirodyti 
Aukštutiniame mieste. Tavo gyvenimas pasikeis. Tau pasiūlys mo- 
terį, ir turėsi nuolat lankytis pas ją. Tavęs tai neviliojo. Norėjai 
sėdėti su Helena prie Židinio ir šnekučiuotis. Tą moterį visą laiką 
mylėjai. 


145 


Ėjai per miestą. Buvai pirmas. Aba užtruko, ir tu suabejojai, ar 
norėjo leisti tau eiti vienam. Miestas tiesiog kunkuliavo. Vyrai 
skubėjo, gražinosi prieš langus, šukavosi plaukus, raitėsi ūsus; 
matei, kaip jie džiūgauja, nekantrauja greičiau pasirodyti gražūs ir 
tvarkingi. Tai lengvino tau kelią. Tas jų džiaugsmas tave pralink- 
smino, nes nesitikėjai, kad jie gali džiaugtis. Prie laiptų iš tikrųjų 
buvai pirmas. Netrukus pasirodė ir Aba. Padėjai prieiti jam iki 
stelažo prie laiptų ir įspėjai, kad jis aplaistytas kava. Jis paėmė 
skudurą, kabantį ant lankčio, ir tarė: 

- Šiandien kava buvo kartoka. Mėgstu saldžią. 

Nužvelgei laiptus iki pat viršaus. Stelažas važinėja laiptų pa- 
kraščiu aukštyn žemyn, ir tikriausiai į jį kraunamas maistas Žemu- 
tiniam miestui ir viskas, ką moterys parūpina vyrams. Šyptelėjęs 
atsigręžei į senuką. 

Gatvės gale iš už kampo pasirodė pirmas vyras, o paskui ir 
daugiau. Žingsniavo grupėmis po tris, po keturis, sutrikę suko ūsus. 
Pamatę, kad tu stebi juos, kai kurie nuleido galvas, kreipė akis į 
šalį, stengėsi kažką pamatyti ore. Nusisukęs nuo jų, pastebėjai, kad 
ir Aba iš kažko šaiposi. Nuėjo gatve tolyn į dešinę, kur vis daugiau 
rinkosi žmonių. Paliko tave. Kai susigretinai su juo, vėl pasitraukė 
toliau. Pastebėjai, kad ir kiti, su kuriais buvai pažįstamas ir kuriuos 
laikei savais, nenori stovėti šalia tavęs. Pasitraukęs į šoną, atsisto- 
jai prie laiptų. Jautei, jog kažkas nutiks ir pakeis tavo gyvenimą. 
Tripinėjai nekantraudamas ir apimtas baimės. Vyrai stačiame nuo- 
linkyje irgi nerimavo. Stovėjo tylėdami, spoksojo prieš save ir 
laukė. Buvo panašūs į vaikus, kuriuos kažkas nuprausė, gražiai 
aprengė ir išleido į miestą. Jie, kaip ir tu, nekantravo, tik tu ne- 
žinojai, kas bus. 

Gatvės pradžioje suplevėsavo vėjo plaikstoma pelerina. Pasiro- 
dė raitelio apranga Valdytojas. Buvo tiesiog apsigaubęs skrybėle 
ir pelerina, ir pirmą akimirksnį pasirodė, kad pakils ir nulėks. 
Pelerina kilnojosi iki skrybėlės, leidosi žemyn. Pūtė vis stipresnis 
vėjas. Prakaito lašai ant kaktos ir delnų vėsino ir padėjo tvardytis. 
Šluosteisi kaktą ir rankas. Pradėjai suvokti, kas tau kelia nerimą. 
Kol Valdytojas artėjo prie laiptų, buvo apšviestas ryto saulės. Pir- 
mą kartą matei jį tokį. Didelis ir stiprus, žingsniavo iš lėto, tarsi 
didžiulis katinas, kas žingsnis darėsi vis didesnis. Į jį žiūrėjote 
stovėdami ant nedidelio nuolydžio. Pelerinos kraštą buvo užsimetęs 

ant peties, žvilgsnis nukreiptas viršum jūsų. Visą laiką iškelta galva 
neleido tau, per tuos visus metus pasižiūrėti į jo veidą iš arti. Dabar 
tu jį atskleidei kaip niekada anksčiau, geriau negu bet kokiu dra- 
matišku atveju. Turėjai laiko ir drąsos jį stebėti. Ėjo tiesiai prieš 
tave. Buvai mažesnis už jį, bet stovėjai ant pakilumos, todėl atsi- 
dūrė tavo akių lygyje. Matei jį ir triumfavai. 

Buvo gerai nusiteikęs. Visą laiką žiūrėjai, kaip jis eina artyn. 
Veidas buvo platus ir sveikas, kakta aukšta. Ryto saulėje ji atrodė 
grėsminga ir rūsti. Valandėlę išsigandai. Dar ilgai jis nenulenks 
gražios savo galvos. Pūstelėjo vėjas ir nunešė jam skrybėlę. Ne- 
atkreipė į tai dėmesio. Įprastu judesiu perbraukė trumpai kirptus 
plaukus. Žvilgsniu ėmė ieškoti tavęs tarp arčiausiai stovinčių vyrų 
ir pamatė ryžto ir pasitikėjimo pilnu veidu. Tai buvo akimirka, 
kurios tą rytą visi laukė. Seniai nujautei, jog esi tarp pirmųjų po 
jo. Dabar nori patikrinti tave nauju išbandymu ir bus negailestingas. 
Nekantrus priėjai arčiau laiptų ir ėmei laukti. Išgirdęs jo žingsnius, 
atsigręžei ir pamatei juodas akis, kurios tavęs ieškojo. Nežinojai, 
ko jis iš tavęs tikisi. Kažkas jam labai atsargiai kyštelėjo į ranką 
skrybėlę. Paėmė ją greitosiomis ir pakilo ant pirmojo laiptelio. Ejai 
iš paskos neryžtingai kaip išsigandęs šlapias kačiukas. 

Tačiau čia turėjo įvykti dar kažkas. Jam artėjant prie laiptų, 
vyrai traukė rankas iš kišenių, tripinėjo įbedę žvilgsnius į šeimi- 
ninką. Staiga jis atsidūrė tarp jų. Tada vyrai šastelėjo atbuli, tarsi 
būtų užmiršę pasitraukti. Prasiskyrė ir praleido jį. Jis pasižiūrėjo 
į tave, tikėdamasis, jog pasveikinsi. Aba, kuris stovėjo už kelių 
metrų nuo jo, stumtelėjo tave į priekį. Pakilai ant laiptų, kiti susi- 
rikiavo už jūsų. 

Prisiminei, kaip tave išvedė iš Aukštutinio miesto, ir pagal- 
vojai apie Heleną - gal ji laukia prie bažnyčios. Priešais tave 
garsiai trinksėjo auliniai batai. Pasižiūrėjai į Valdytojo pečius ir 
krūptelėjai. Išsigandai juose slypinčios jėgos. Apsižvalgei aplinkui. 
Mielai būtum pasišalinęs iš rato, į kurį buvai įtrauktas. Valdytojas 
tave laikė tavo paties negale, žinojai, kad žaidžia žaidimą, kurio 
negali paaiškinti ir į kurį galutinai įpainiotas. 

Atsigręžęs pamatei juos Jų La Stovėdami žemiau jūsų, jie at- 
rodė kaip paveikslų galerija naktį. Kai kuriuos pažinai. Nemėgai 
jų. Jie buvo pirmose eilėse už jūsų ir priklausė Aukštajai klasei, 
kaip vieną dieną juos pavadino Aba. Buvo būrių viršininkai, pri- 

žiūrėtojai ir tie, kurie gyveno miesto pakraštyje specialiuose na- 
muose. Darbininkai jais rūpinosi, namų langai - nauji, švarūs, 
aplinkui - jokių atvirų šiukšlynų ir nusususių šunų. Aba tau niuk- 
telėjo, pasakei, kad daugiau nesidairysi, bet sunku buvo susilaikyti. 
Daugelio nepažinojai. Skubėdami jie nekreipė dėmesio, kad tu 
žvalgaisi; tikriausiai buvo įpratę prie blogesnių dalykų, ypač tie 
paskutinėse eilėse. Idiotiškas vyrų pulkas; galva šalia galvos, su 
kepurėmis ir plikos, aukšti ir žemi, visi nekantravo ir nežinia dėl 
ko. Skubėjo, kopė į viršų, tarsi jų lauktų vaišės. Seniai, išskyrus 
Abą, kiūtino užpakalyje. Niekur jie neskubėjo. Tarpas tarp jų ir 
pagrindinio pulko vis didėjo. Jiems nereikėjo stengtis pasivyti, 
niekas nieko iš jų nesitikėjo, nebent tiek, kad būtų čia ir niekur 
kitur. 

Tave sutrikdė Valdytojo kosulys. Įtraukęs galvą į pečius, pasi- 
davei į priekį. Paskutinę akimirką pamatei, kad už Abos pirmoje 
eilėje stovi Valdytojo padėjėjas. Šmeižikas, daug vyrų per jį dingo 
mieste - įpainiodavo juos į įvairias pinkles, o paskui įskųsdavo. Su 
juo buvai susitikęs tik viena kartą. Smulkus, taukuotas jo veidas 
blizgėjo, iš burnos trenkė dvokas. Kvotė tave, ar lankeisi pas He- 
leną ir kada. Gręžte gręžė akimis ir žodžiais. Tada jam pamelavai. 
Ir štai dabar žingsniavo už jūsų išsičiustijęs, ir vis dėlto buvo toks 
įspūdis, kad per jo veidą ir kūną srūva riebus, nešvarus prakaitas. 

Norėjai atsikratyti to vaizdo užpakalyje savęs. Žiūrėdamas prie- 
šais, stebėjai, kaip Valdytojo auliniai batai trinksi į akmeninį grin- 
dinį. Pagalvojai, kad eisite priešais bažnyčią, kur gal stovi ponia 
Bras. Pasigedai jos šviesaus veido. Patiko jos tvarkingai supinti 
plaukai, tamsios akys. Būdamas šalia, ilgai į jas žiūrėdavai. Jos 
veidas buvo gražus. Jis palaimingai švytėdavo, visada kvepėdavo, 
kai bučiuodavai į žandą. Aukšti skruostai ir juodi antakiai teikė jam 
įstabaus paslaptingumo. Nors tokios jos niekada nematydavai. Vi- 
sada ramiai vaikščiodavo po kambarius, niekad neįsakinėdavo, tik 
prašydavo. Ištisas savaites jos nematydavai. Eidamas pasiimti kny- 
gų, bijodavai to niūraus ir grėsmingo kelio į Aukštutinį miestą. 

ingsniuodamas saulės apšviestais laiptais, prisiminei Sviesia- 
a Buvote apačioje, nuo laukimo tau pradėjo virpėti kojos. 
gęs ant paskutinio laiptelio, apsidairei. Dešinėje pakrikomis 
eilėmis stovėjo moterys. Nuleidusios galvas. Žiūrėjai viršum jų ir 
toje vietoje, kur kadaise stovėdavai su ja, kaip ir tikėjaisi, pamatei 

Heleną Bras. Neatitraukdamas nuo jos akių, iš lėto ėjai bažnyčios 
durų link. Liekna ir aukšta, kaip visada tvarkingai supintais plau- 
kais, ji stovėjo ir žiūrėjo tiesiai į jus. Nesidrovėdama lydėjo akimis 
praeinančių vyrų gretas, ir staiga jos žvilgsnis sustojo ties Valdy- 
toju. Užsižiūrėjęs į ją, užmiršai, kur esi. Žvelgė į jį ramiai ir 
abejingai, kol tasai priėjo iki pat durų. Tavęs nematė, todėl norėjai 
jai pamoti. 

Valdytojas įžengė į bažnyčią. Įėjai ir tu pro duris ir netikėtai 
pamatei prie slenksčio susigraudinusį Abą. Stabtelėjai, nemanei, 
kad gerasis senukas turi tiek sielvarto širdyje. Atrodė, jog nepajėgs 
įeiti. Paėmęs jį už alkūnės, pavedėjai į priekį. Jis spyrėsi, nenorėjo 
eiti pirma tavęs. Bažnyčioje atsigręžei į Heleną. Ji meiliai nusišyp- 
sojo ir pasuko galvą į šalį. Nenorėjo tavęs ilgam sulaikyti. Įėjai 
į bažnyčią. Priešais matei niūrų Valdytojo veidą. Pasukote prie 
dviejų kėdžių pirmoje eilėje ir atsisėdote. Aba jus palydėjo ir 
atsisėdo užpakalyje. Tau buvo nesmagu, kad suardei ėjimo į baž- 
nyčią tvarką ir dėl Valdytojo artumo. Nustėręs klauseisi, kas dedasi 
tau už nugaros. 

Tave slėgė tyluma ir sunki ramybė. Suėjus vyrams, bažnyčia 
turėjo būti pilnutėlė. Atrodė, kad jie sėdasi į savo kėdes, o tuo tarpu 
moterys laukia, kada galės įeiti į vidų. Oro kamuoliai tau gniaužė 
gerklę, spaudė smilkinius, trikdė mintis. Pasimuistei ir petimi už- 
kliudei Valdytoją. Jis pasižiūrėjo į tave didelėmis beprasmiškomis 
akimis ir šiek tiek atsitraukė. Tave sukrėtė jo veido blyškumas. Jis 
buvo liūdnas, papilkėjęs. Žiūrėjote vienas į kitą, ir jums atrodė, jog 
abu norite pravirkti. Nebenustygote savo vietose. Pagaliau neištvė- 
rei, atsigręžei ir pamatei Heleną su aukšta mergaite. Jos stovėjo 
eilėje už vyrų. Helena laikė uždėjusi ranką mergaitei ant galvos. 
Ilgi rusvi jos plaukai dengė pečius. Atrodė, kad jie sunkūs ir traukia 
prie žemės. Kai pakėlė galvą, pamatei jos veidą, dideles ramias 
akis, kuriomis ji kažko beviltiškai ieškojo, žvelgdama į kitų nuga- 
ras. Stovėjo tykiai, nejudėdama. Daireisi į visus. Beveik užmiršai, 
kas tie Žmonės, - tokie jie atrodė romūs ir geraširdžiai. Oras darėsi 
vis sunkesnis ir gaubė tave tarsi migla, kurioje visiškai dingo 
Helenos veidas. Viršum tavęs kabojo sunkus kupolas. Išgriuvai iš 
kėdės, galvą atsitrenkei į grindis. Nukrėtė šiurpulys, ir paskendai 
tamsoje. Atsipeikėjai tapšnojamas per skruostus. Ties savimi išvy- 
dai sustingusį Valdytojo veidą; atgavęs sąmonę, pamatei, jog esi 

atsigręžęs į vyrus, kurie sėdėjo kaip negyvi baltai rudi drugiai. Jie 
buvo rudais kostiumais ir baltais marškiniais, o moterys daugiausia 
mėlynai apsirengusios. Sėdėjo, stovėjo ir laukė. Visi kažko laukė. 
Pažvelgei į juos tarsi pro miglą; galvą nusmelkė skausmas. Neži- 
nojai, kad pasidarys taip sunku, pamačius daugybę žmonių, su 
kuriais susitikdavai, bet niekada nebuvai kartu vienoje patalpoje. 
Nusigręžei nuo visų. 

Išėjo į priekį Valdytojo padėjėjas ilgais baltais marškiniais, su 
nėriniais ir violetine juosta apie kaklą. Pradėjo giedoti. Giedojo 
aukštu balsu ir be galo ilgai. Kelis kartus atsigręžė į skrynutę už 
savo nugaros, atidarė ir vėl giedojo, kalbėjo kažką sau ir jums, ir 
pagaliau užbaigė ryžtingu amen. Persėdo į kitą vietą, atsiskyrei nuo 
vaizdo, esančio už nugaros, nuo žmonių, kurie irgi giedojo, prašy- 
dami pagalbos kažkur aukštybėse, kur kilo balsai, ir meldė nepa- 
siekiamų dalykų, apie kuriuos tau Aba tiek sykių buvo kalbėjęs. Jis 
irgi meldėsi už juos, siuntė savo maldą aukštyn į dangų. 

Su Valdytoju išėjote pirmieji. Paskui jus išsliūkino ir Aba. Kai 
likote vieni, jis sukinėjosi apie tave ir vis šnekėjo. Paseno jis ir tau 
buvo nesmagu, kad taip rūpinasi tavimi. 

Po valandėlės buvai savo kambaryje. Neprisiminei, nei kaip 
parėjai iš Aukštutinio miesto, nei kas vyko aplinkui, kol atsidūrei 
namie ir atsisėdai. Tau pasirodė, jog viskas sustojo. Pirmą kartą 
viskas sustojo. Aiškiai matei, kad viskas sustingę ir nejuda. Netgi 
jokie kvapai tavęs nepasiekia. Ir pats viduje buvai sustingęs, nors 
gyvai žiūrėjai į aplinką, tarsi norėdamas ją išjudinti. Ilgai sėdėjai, 
o kai atsikėlei, pamatei, kad trūksta Abos. Buvai įpratęs, kad tau 
patarnautų anksti rytą, todėl nuėjai jo ieškoti. Valgomajame ber- 
niukai patys pylėsi kavą. Paklausei, kur Aba, bet jie tik gūžtelėjo 
pečius ir toliau gurkšnojo. Nulipai į apatinio aukšto koridorių. 
Pabeldei ir, nelaukdamas kvietimo, įėjai. Aba, nebaigęs nusireng- 
ti, gulėjo lovoje ir sunkiai alsavo. Nurengei jį, apklojai. Atnešei 
kavos, paskui sėdėjai šalia. Visą dieną jis nieko nevalgė. Bijojai, 
kad jam gali kas atsitikti. Blaškėsi lovoje, prakaitavo ir sunkiai 
kvėpavo. Niekur neskubėjai. Neturėjai ypatingo darbo, todėl visą 
dieną praleidai su juo. Pakeitei jam  baltinius ir patalynę. Jis 
žiūrėjo į tave su tau nesuprantama baime. Norėjai, kad ko nors 
pageidautų, mielai būtum patenkinęs jo norus. 

Taip truko kelias dienas, paskui jis nurimo. Nebeprakaitavo ir 

nesiblaškė. Gulėjo užklotas, atrodė mažas kaip paauglys. Alsavo 
tankiai ir vis tyliau. Akių vokai pamėlynavo; vienu metu, pakėlęs 
juos, pamatei apsiblaususias pilkas akis, kurios jau nebematė. 

Sėdėjau prie sergančio Abos. Nežinau, kaip ilgai. Gal kiaurą naktį. 
Snaudžiau kėdėje šalia lovos. Buvau sustiręs, pamėginau atsistoti, 
bet mane patraukė atgal. Pamačiau, kad savo rankos negaliu išplėšti 
iš Abos. Vėl atsisėdau ir mąsčiau, kaip išskirti mūsų rankas. 
Mirusiojo ranka stipriai laikė. Kiek galėdamas atsistojau ir pamė- 
ginau atlenkti jo pirštus. Nieko neišėjo. Pamėginau dar kartą. 
Galėjau atlenkti tik jėga. Atsisėdęs pasukaliojau galvą, pamėginau 
ištiesti kojas. Buvau sukrėstas, stengiausi nurimti. 

Aba iškeliavo iš šio pasaulio. Pagalvojau, jog ir man reikėtų 
išeiti paskui jį, bet aš dar norėjau pasilikti ir gyventi kitaip. Pirmą 
kartą pagalvojau apie mirtį ir norėjau atsikratyti šitos minties. 
Pagalvojau apie Heleną ir Filiją, kurios vaikiški džiaugsmai mane 
linksmino; prisiminiau laukus ir jūrą. Palyginti su kitais, man buvo 
gera. Bijojau kažkur toli esančio pasaulio. 

Vis negalėjau išlaisvinti rankos. Dėl to nesijaudinau - tai buvo 
tarsi ilgas atsisveikinimas, kurio velionis nusipelnė. 

Jie atėjo gana greitai. Man net laidotuvese neleido dalyvauti. 
Pasiėmė jį iš manęs. Stovėdamas prie durų, jaučiau, kad kažkas yra 
man už nugaros. Neprisimenu, kas ten buvo, tik žinau, jog norėjo 
verkti, bet neverkė. Tik krūpčiojo. Rankas laikė susidėjęs ant pilvo. 
Ir aš neverkiau. Gal dėl to, kad valgomajame kažkas šaižiai rėkė, 
su ašaromis keikdamas ir Dievą, ir žmones. Viskas atrodė dirbtina. 
Aba priklausė tik man. Jo mirtis mane slėgė; supratau, kodėl Aba 
prieš daug metų iš širdgėlos iškirto kieme medį. 


+++ 


Po to trejus metus jokio darbo nedirbau. Skaičiau užrašus ir knygas, 
kurios man liko. Vaikščiojau po miškus ir laukus, kelis kartus 
mėginau susirasti Šviesiaplaukę. Į Aukštutinį miestą nėjau. Susi- 
tikdavome miško aikštelėje, kuri kadaise patiko ir į kurią dar vai- 
kystėje ateidavau. Keletą metų čia susitikinėjome su mergaitėmis. 

Vakarinių lankymų tvarkaraštį niekinau. Man buvo nemalonu tuo 
tikslu vaikščioti į Aukštutinį miestą. Aikštelė buvo man tyki sąjun- 
gininkė. Daug laiko joje praleidau su berniukais, tačiau dabar buvo 
kitaip negu prieš daugelį metų. Dabar tie berniukai buvo vyrai. 
Rinkosi moteris pagal didįjį tvarkaraštį, į kurį buvome įrašyti po 
pirmojo nuėjimo į mišias. Sviesiaplaukei palikdavau laiškelių po 
akmeniu, ji kartais ateidavo. 

Dar gyvenau savarankiškai, o laikas bėgo prieš mano valią. 
Atrodė, jog taip gyvensiu ir toliau. 

Tylą sutrikdė beldimas į duris. Padėjau į šalį knygą ir atidariau. 
Prieš mane stovėjo vyras, kuris pakeitė Abą. Jis su niekuo nesi- 
kalbėdavo. Ištisas valandas būdavo užsidaręs savo kambaryje ko- 
ridoriaus gale, su viskuo, kas liko po Abos, kaip su savo nuosavybe. 
Taip pat ir su mumis. Jis mums buvo nereikalingas, ir mes jo 
vengdavome. Tačiau jis sukinėjosi visur, ypač vakarais. Jam esant, 
tylėdavome, ir šiaip vis mažiau kalbėdavomės. Šnibždėdavomės 
pakampiais ir tamsoje. 

Vengdavome vienas kito. Kentėjome nuo tylos. Mūsų namai 
virto miesto namais. Jie buvo prislopinti kaip ir gyvenimas juose. 
Bėgome iš jų. Berniukai į darbą, o aš į nendryną ir į mišką. Niekas 
iš mūsų nenorėjo vaikščioti gatvėmis. Bijojome jų. Jose buvo slogu 
nuo atsargumo ir slapstymosi. Matydavau gatvėse vyrus, kurie 
greitosiomis ir paslapčiomis tardavo kokį žodį, baikščiai apsidai- 
rydavo ir nerdavo į savo namus. Vieną dieną sutemus pastebėjau, 
kaip susitiko du vyrai, bet pamatę mane, pasitraukė į šešėlį. Paste- 
bėjau, jog po kiekvieno susibūrimo aikštėje vyrai ilgai neina iš 
namų. 

Prasiskverbiau pro susibūrusius žmones, aikštėje pamačiau gru- 
pę surištų vyrų. Šalia stovinčiojo paklausiau, kas čia darosi. 

- Jų namuose rado žuvų. Džiovino jas ir pardavinėjo tiems, kurie 
laivais veža į žemyną. Jie irgi čia. Pasižiūrėkite. Pas vietinius rado 
pinigų. 

- Vyrų iš laivų nepažįstu. O žvejai geri darbininkai. Kodėl jie 
negali parduoti, jeigu pagauna daugiau, - nusistebėjau. 

Žmogus išgąstingai pasižiūrėjo į mane ir, nieko neatsakęs, pa- 
sitraukė į šalį. Tai buvo gamyklos meistras, be reikalo taip neat- 
sargiai su juo kalbėjausi. Įtarumo ratas platėjo, o tylos laukas 
siaurėjo. Sunku buvo gyventi. Akyse tebestovėjo praėję metai, bet 

tai, kas siejo mane su jaunuoliais iš Berniukų namų, buvo jau tik 
prisiminimai. Geri prisiminimai. Niekada tokių nebeturėsiu. 

Mano kambario vidury stovėjo svetimas vyras, kuris pakeitė 
Abą. 

- Po pietų tavęs laukia Valdytojas, - tarė jis tyliai. 

Seniai nebuvau kalbėjęsis su Valdytoju. Retkarčiais jį matyda- 
vau. Buvo susenęs, užsidaręs savyje. Į nieką nebekreipė dėmesio. 
Sutikdavau jį visur. Veidas buvo papilkėjęs, judesiai vangūs. Val- 
dytoju pasijusdavo tik ant žirgo. Matydavau jodinėjantį po salą, ir 
kiekvieną sykį mane apimdavo baimė. Tais metais jo jodinėjimas 
buvo pražūtingas. Lėkdavo laukais, per krūmokšnius. Norėdavau, 
kad kokioje griovoje nusisuktų sprandą. 

Stovėjau prieš jį. Buvo uždusęs, įkaitęs, nugairintas vėjo. At- 
rodė švarus. Jodinėdamas atsikratė smarvės. Su tokiu man buvo 
lengviau. 

- Mums reikia plaukti į žemyną. Tave nori matyti Šeimininkė. 
Žengtelėjęs prie lango, pridūrė: - Eik ir pasiruošk. Išplaukiame 
rytoj anksti. 

Ilgai stovėjau jūros pakrantėje. Laivas, kuris vežiodavo prekes 
į žemyną, stovėjo pasiruošęs. Laukėme Valdytojo. 

Nežinau kelintą kartą atsigręžęs, pamačiau jį. Jo padėjėjas nešė 
didžiulį odinį krepšį. Abu buvo šventiškai apsitaisę. Aš irgi. Sulipę 
į laivą, nuėjome į atitvertą denį. Atsistojau prie aptvaro krašto ir, 
atsigręžęs į molą, ėmiau žiūrėti į abu tolstančius miestus. Buvau 
apstulbintas. Atrodė, jog, ištiesęs ranką juos sulaikysiu. Giedras 
rytas tarsi siūlė juos pasiimti. Užsimerkęs vos sulaikiau ašaras. 

Plaukėme iš įlankos. Dar sykį atsigręžiau. Už pelkės prie Že- 
mutinio miesto pakilo varnų pulkas. Kažkas jas ten išbaidė. Nebu- 
vau pastebėjęs, kad saloje jų tiek daug. 

Vaikystėje kelis kartus esu buvęs barkose, kurios veždavo mus 
kita kryptimi, ir nemaniau, kad sala tokia didelė. Toli į dešinę 
driekėsi pailga ir aukščiausia jos dalis su Aukštutinio miesto ketera. 
Ji buvo žalesnė negu maniau. Buvau užmiršęs, kad nendryno ir 
miško vasaros saulė nesiekia. 

Sala pamažu dingo iš akių. Džiaugiausi, kad vykstu į žemyną, 
pagaliau pamatysiu bent dalį to, ką skaičiau knygose apie miestus 
ir žmones. Netrukus užmigau. 

Pakėliau galvą nuo suolo denyje. Aplinkui buvo daug salų. 

Pamačiau ir ištisą Žemės masyvą. Tai buvo žemynas. Tikriausiai 
ilgai miegojau, jeigu dabar išvydau tokį reginį. 

Atsistojęs ėmiau dairytis, kur saulė. Rytą žemi jos spinduliai 
krito man į nugarą, o dabar, nors buvau atsisukęs į tą pačią pusę, 
plieskė tiesiai į akis. Kai plauksime atgal, nemiegosiu, nes turiu 
žinoti, iš kur atvykome. 

Nuėjau į kitą laivo galą. Priešais išvydau miestą. Namai buvo 
didesni už didžiausią Valdytojo namą. Švietė kiekvienas atskirai ir 
visi drauge. Mirguliavo spalvingi fasadai, prie molo buvo daug 
laivų, krantinėje vaikščiojo žmonės. Pamiršau, jog reikia išlipti. 
Žiūrėjau į einančius pro šalį žmones. Moterys ėjo įsitvėrusios 
vyrams už parankių, vyrai laikė jas apkabinę ir taip vedėsi į priekį. 
Meiliai sveikinosi, kėlė skrybėles ir šypsojosi. Tai buvo kitas pa- 
saulis. Džiaugiausi ir kartu bijojau, kad kas nors neimtų drausti 
jiems to meilumo. 

Mane stumtelėjo Valdytojas. Pasiėmiau krepšį ir išlipau į krantą. 
Pasukę už pirmo kampo, įėjome į didelį namą su kilimais užtiestais 
laiptais ir žibintais. Vakare jie švietė pro daugybę skaidrių stiklų 
palubėje ir pro išmargintus langus. Už plataus stalo, prie kurio mus 
pakvietė, sėdėjo aukšta moteris. Ji daug kalbėjo, su Valdytoju elgėsi 
kaip su tarnu, nors saloje jam visi kelia skrybėles. Viską galėčiau 
lengvai užmiršti: ir tai, kad Valdytojas liepė man atsistoti, nusiimti 
skrybėlę ir nusilenkti tai “poniai"", tokiai pat didelei kaip aš; ir tai, 
kad ji apžiūrėjo mane iš visų pusių ir reikalavo atsakyti į įvairiau- 
sius klausimus. Tik vieno niekada neužmiršiu - kad žmonės rytą 
buvo tokie pat meilūs. Skubiai dėmėjausi miesto vaizdus, sveikų, 
šviesių veidų paveikslus ir juoką. Visų pirma juoką. Kai gyvenau 
pas Heleną, mes daug juokdavomės. Paskui, kol užaugau, kartais 
juokdavomės ir su berniukais. Dabar jau nebesijuokėme. Moterų 
nepaliesdavome. Tiktai naktį. Tarp mūsų nebuvo geismų ir aistros, 
nebendravome su jomis. Šviesiaplaukę tais metais mielai glamo- 
nėdavau. Ir ji mane. Ateidavo be nurodymų. 

Iš žemyno plaukėme atgal nuvargę ir neišsimiegoję. Tą vienin- 
telę naktį praleidome žėrinčiuose namuose, apatinio aukšto kam- 
baryje su langu į kiemą. Kiaurą naktį skambėjo muzika ir žmonių 
balsai. Valdytojas ir jo padėjėjas vartėsi lovose ir vis garsiau bam- 
bėjo. Ypač nekantravo Valdytojas. Kėlėsi ir vėl gulė, daužė kumš- 
čČiais sau į kelius ir į galvą, tyliai aimanavo ir pusbalsiu keikėsi. 

Norėjo namo. O aš kelis kartus naktį kėliausi ir ėjau prie lango, 
žiūrėjau į viršutinį aukštą. Žmonių šešėliai ir balsai žadino mane 
iš miego ir džiugino. Sėdėdamas ant palangės, rodos, linksminausi 
kartu su jais. Pro atvirą langą kitoje pusėje mačiau pusiau apsinuo- 
ginusias moteris spindinčiomis suknelėmis, vyrus su švarkais ir be 
švarkų, su atleistais kaklaraiščiais, bučinius. Tiek mylavimosi ir 
pašnekesių po to nemačiau daugelį metų. 


Praėjus keliems mėnesiams, vieną naktį Rudis, pravėręs mano kam- 
bario duris, šūktelėjo: 

- Šviesiaplaukės niekur nėra. Visur ieškojau. 

Pašokęs iš lovos, puoliau prie durų. 

- Nėra, ko išsproginai akis? Kada paskutinį kartą matei? 

- Praeitą savaitę. Trumpai. Buvo prastai nusiteikusi ir skubėjo, - 
atsakiau. 

- Tonis buvo susitikęs prieš dvi dienas. Ko žiūri į mane? Su 
visais miegojo. Su mūsiškiais. Su visu septynetu. Na, vėliau su 
penketu. Jau dvi dienas ieškau jos, - kalbėjo išraudęs Rudis, įsi- 
tvėręs durų rankenos. Žvakė, kurią uždegiau, apšvietė jo akis ir 
trumpai pakirptus oranžinius plaukus. Valandėlę patylėjęs, jis vėl 
prabilo: 

- O manoji Matija. Ir jums perleisdavau ją. Kur ji dabar? Tonis 
sako, kad vieną naktį laukuose ištraukė Matiją jam iš rankų ir 
sumušė. Turėtų būti mieste. Kelis kartus naktimis jos veltui lau- 
kėme. 

Su Rudžiu ilgą laiką nebendravau. Apsiašarojusį įsitempiau į 
kambarį, pasodinau į kėdę. Pats atsisėdau už stalo iš kitos pusės. 
Nežinojau, ką jam sakyti. Tą naktį mes galutinai palydėjome pra- 
bėgusius metus. 


Per aikštę ėjo visa grupė mano berniukų iš Mažojo berniukų namo, 
kaip jį vadino Aba. Jie nusivedė kartu ir mane. Valdytojo namų 
kieme stovėjo didelis būrys vyrų ir dvi senos moterys. Visas mūsų 
septynetas sustojo. Emėme žvilgčioti vieni į kitus, nes atrodė, jog 
pasiklydome. Valdytojas rankos mostu pakvietė mus į priekį, ir mes 
užėjome į kiemo pastatą. 

- Pas mus jau ilgą laiką nėra taip, kaip iš mūsų tikimasi. Va- 
dovaujamose vietose dabar esate po du, - tarė Valdytojas, pasižiū- 

rėjęs į mus, sėdinčius tarp vyresniojo amžiaus vyrų. - Blogai! 
Negalite daugiau išspausti iš žmonių. Siuntų krante vis mažėja. 
Blogai, blogai, - pakartojo Valdytojas ir pridūrė: - Aš esu teismas, 
ir jūs teiskite už mažesnius pažeidimus. Turime būti vieningesni, 
griežčiau laikytis sutarčių reikalavimų. Veikiate apeidami mane. 
Pakeisiu jus, jeigu griausite mano reputaciją ir galią. Tiesa, kad 
nepamirščiau, tu rytoj prisistatysi kalėjimo viršininkui. Turi tau 
sąskaitų, - ir parodė į vieną senesnį vyrą, sėdintį tarp mūsų. Kiti 
sukruto laukdami nurodymų. 

Tylą pertraukė Rudis: 

- Ar aš perimu gamyklą? 

- Žinoma, tu, - atsakė šeimininkas vangiai ir išsiblaškęs. 

Susitikimas buvo blankus ir nejaukus, kažkoks abejingumo ir 
irzlumo kratinys. Pradėjau snūduriuoti, bet mane pažadino moterys. 
Aukšta jauna, stiprių rankų mergina taip netikėtai prapliupo mano 
dešinėje, jog net pašokau. Ji pažėrė daugybę skundų, gąsdino visus 
ir mus, išplūdo, o paskui nurimo. Lengviau atsikvėpėme. Po kurio 
laiko ji perskaitė metinę ataskaitą. Raudonavo iš pykčio ir princi- 
pingumo. Nepripažino jokių nuolaidų. Iš susijaudinimo kelis kartus 
atsisėdo, paskui vėl atsistojo. Svaidė grasinimus už nuolaidžiavimą 
ir nepaklusnumą. Ji pranoko patį Valdytoją, ir šis, trenkęs ranka į 
stalą, ją nutildė. Mergina atsisėdo, bet vis žiūrėjo į Valdytoją. 
Atrodė grėsminga, akyse spindėjo įniršis ir atsidavimas. 

Tuoj po jos prašneko kita, vyresniojo amžiaus. Kalbėjo apie 
praeitų metų gimimus ir mirimus. Isteriškai mosikavo knyga ir 
priekaištavo, kad negerai buvo planuojami abortai, jauni vyrai men- 
kai lankėsi Aukštutiniame mieste ir dėl to labai nukrito gimimų 
procentas. 

- Jūs susitikinėjote su Šviesiaplauke, - Valdytojas parodė į mus. 
- Tik du iš jūsų vaikščiojo pas kitas moteris; jūs, kurie turėjote 
žiūrėti, kad būtų laikomasi nurodymų. Jūs pirmieji pažeidėte tvar- 
ką. Taip negalima. Matiją, Šviesiaplaukę, kaip jūs vadinote, paša- 
linome. Iškėlėme į viršų, pas moteris. 

Vyresnieji vyrai atsigręžė į mus ir ėmė plūsti. Nuleidau galvą. 
Sunku buvo visa tai ištverti. Kalbos nesibaigė. Viršininkai infor- 
mavo apie savo darbo vietas. Ypač piktas ir negailestingas buvo 
žūklės viršininkas. Prisiminiau, kaip jis mane prieš keletą metų 
buvo ne sykį partrenkęs žemėn. Jis žiauriai elgdavosi su vyrais. 

Išsiskirstė visi įkaitę ir susinervinę. 

- Uni, tu pasilik, - sulaikė mane Valdytojo padėjėjas. Pasižiū- 
rėjau į išeinančius berniukus. Tą dieną jie visi, išskyrus Rudį, tapo 
viršininkų pavaduotojais. Atrodė patenkinti. Ypač Rudis. Visų jų 
netekau. Ir Tonis išdidžiai prisidėjo prie grupės. 

- Persikelsi į kalėjimą. Viršininkui reikia pavaduotojo, - pasi- 
girdo Valdytojo balsas man už nugaros. 

- Rytoj? - paklausiau ir išėjau tvarkyti daiktų, kuriuos reikės 
pasiimti. 

Rytojaus dieną prie namų manęs laukė pabalnotas arklys ir 
naujasis Mažojo berniukų namo globėjas. Pasikabinau ant balno 
naują krepšį ir pasakiau, jog galime keliauti. 

- Sėsi ant arklio, - sumurmėjo jis. 

- Nežinau, - atsakiau ir patraukiau gatve. 

-- Eikš, prilaikysiu. 

Grįžau prie arklio. Atsistojau ant jo sunertų rankų ir įsėdau į 
balną, kaip mačiau darant Valdytoją. 

- Lankysiuos, kol išmoksi jodinėti, - girdėjau sėdėdamas bal- 
ne, - ir dresuosiu tavo jauną šunį. Ten tikriausiai jo reikės, - dar 
pridūrė naujasis globėjas. 

Bijojau, kad neiškrisčiau iš balno. Nenorėjau prisidaryti gėdos 
prieš žmones, kurie gręžiojosi į mus, kai jojau per miestą. Ant 
kalno nulipau nuo arklio. 

- Šiai dienai pakaks, - pasakiau ir paėmiau arklį už odinio 
apynasrio. 

Sukaitę ir pavargę atsidūrėme prie aukštos tvirtovės sienos. Ji 
buvo panaši į tą, kur arčiau miesto, tik daug aukštesnė ir statyta 
vėliau. Kai plaukėme į žemyną, mačiau ją kitame salos krašte. 
Buvau užmiršęs, nors stūksojo taip skirdamasi nuo aplinkos ir 
matoma iš toli. 

Sugirgždėjo mažosios durys, įtaisytos didžiosiose. Žmogaus ūgio 
angoje pasirodė neaukštas vyriškis su į žiedą sunertų raktų ryšuliu. 
Mostelėjo mums ir nukėblino į priekį. Didelė kupra ir įtraukta į 
pečius galva lenkte lenkė jį prie žemės. Mačiau tik surauktą kaktą 
ir akis. Ilgos rankos kabojo iki kelių, ir aš išsigandau, kai jas ištiesė 
į mane. 

Man pasirodė, jog tos rankos siekia labai toli aplinkui. Tamsiai 
raudoni drabužiai, pučiant vėjui, plaikstėsi apie kojas. Atrodė, kad 


157 


jis neturi nei veido, nei liemens, šliumpino tarp mūsų, neaiškiai 
murmėdamas, ką reikės daryti. Nuo viršutinių dantų atvėpęs apa- 
tinis žandikaulis varvino seiles ant krūtinės. Buvo panašus į kreivą 
lentyną ir graibstė viską, kas tekėjo iš burnos. ŠSlapi drabužiai, 
apskretę valgio likučiais ir kitokiais nešvarumais, bjauriai dvokė. 

Jis ranka man parodė duris. Žengdamas per slenkstį, pasižiūrė- 
jau į globėją ir arklį. Nežinojau, kur įeinu. Paprašiau, kad globėjas 
eitų drauge. 

Pro galinį skliautuotą įėjimą laiptais užlipome į antrą aukštą. 
Sienos buvo šaltos. Prisiliečiau prie jų, norėdamas atvėsti nuo 
kaitros ir baimės. Kuprys mano krepšį pastatė ant lovos kambaryje. 

- Čia gyvensite, - pasakė ir skubiai uždarė duris. 

Nusiprausiau, persirengiau. Daiktus susidėjau į komodą ir spin- 
tą. Apžiūrėjau kambarį. Dairiausi knygų lentynos, bet jos nebuvo. 
Knygų ryšulį, kurį laikiau rankose, padėjau ant kėdės. Ar galėsiu 
jas čia turėti? - pagalvojau. Tikriausiai. Šitas man paliko. Kitas 
išnešė, kai perskaičiau. Pastabas apie išneštas knygas Valdytojas 
liepė slėpti, ir aš jas pasiėmiau. Žiūrėjau, kur galėčiau paslėpti. 
Pakišau po čiužiniu. Vėliau įrengiau slėptuvę prie spintos dugno. 
Netgi plaunant grindis po spinta, neįmanoma buvo pastebėti. Buvau 
pritvirtinęs plonais sluoksniais. 

Kažkas pasibeldė. Pašokęs suklusau. Pabeldė dar kartą. Atsilie- 
piau, durys staiga atsidarė. Ant slenksčio stovėjo žemas, kresnas 
vyras su juodų plaukų kuokštu, užkritusiu ant akių. 

- Aš esu kalėjimo viršininkas, - tarė jis. 

Nekviečiamas įėjo į kambarį, apsidairė. 

- O, knygos? Peržiūrėsiu, - pasakė žemu, gergždžiančiu balsu, 
ir ėmė jas vartyti. - Už pusvalandžio laukiu jūsų savo kambaryje, - 
pridūrė ir parodė pirštu į lubas. 

Po pusės valandos sėdėjau gremėzdiškame krėsle kambaryje, 
kuris buvo virš manojo. 

- Čia gyvenu, dirbu tenai, - parodė ranka pro atviras duris į kitą 
skliautuoto balkono pusę. - Čia nesėdėsime, eisime dirbti. Pas juos, 
apačioje. Į raštinę. 

Atsistojęs mostelėjo, kad eičiau. Nusekiau iš paskos. Kitoje 
skliauto pusėje įžengėme į didžiulį kambarį, pilną spintų, komodų 
ir su dviem rašomaisiais stalais. Ant vieno stovėjo nauja žvakė. 
Nuvedė mane prie jo ir tarė: 

- Čia dirbsite, daugiau - apačioje, su kaliniais. Turite šunį. 
Jauną, laukia kambaryje. Jums jį dresuos. Ir arklį. Į miestą joti. 
Leidimus duodu aš. Viską turiu žinoti. Nevėluokite. 

Atsigręžė į sieną ir, vėl mostelėjęs, sugergždė: 

- Štai čia kalėjimo planas. Čia vyrų patalpos. Čia moterų. At- 
viriems skyriams patalpos bendros. Valgomasis. Prausykla, tuale- 
tas. Štai čia dirbtuvės. Čia vyrų, čia moterų. Visur sargybiniai, - 
vedžiojo pirštu nuo vieno trikampio prie kito, žvilgčiodamas į mane. 

- Rytoj apžiūrėsime. Su moterimis niekas neturi jokių reikalų. 
Jokių! - pareiškė ir reikšmingai pažvelgė į mane. Man einant pro 
duris, šūktelėjo: - Gerai išsimiegokite! 

Pajutęs jo balse ironiją, atsigręžiau. Nužvelgiau nuo galvos iki 
kojų ir paklausiau: 

- Kada rytoj? 

- Penktą, - atsakė. Greitai man atsikirto. Reikia jo vengti, pa- 
galvojau. Su juo nepajuokausi. Negalėjo būti nieko blogiau, kaip 
keltis penktą valandą. Tai aš žinojau, nes buvau jaunas ir norėdavau 
ilgiau pamiegoti. 

- Laikrodis kambaryje. Ir rimbas, - išgirdau po arka už savo 
nugaros. Nebeatsigręžiau. Nenorėjau dar kartą susidurti su jo žvilg- 
sniu. 

Rytą išėjome iš tvirtovės Žemutinėje pusėje. Iš karto, kai tik 
išnirome iš po skliauto, pamačiau dvi eiles Žemų ir ilgų pastatų. 
Stovėjau ir žiūrėjau į koloniją. Nemačiau jokio žalumyno ar žolės. 
Lyg būtų viskas išdegę. Pasidarė nyku. Pasižiūrėjau į vyrą šalimais. 
Jis žvelgė padilbomis. 

- Pablyškęs. Neišsimiegojai? 

- Ne, nemiegojau. Norėčiau eiti į kambarį, - nusisukau nuo jo. 

- Niekur neisi, - atkirto. 

Sustojau. Nebuvau įpratęs klausytis įsakymų. Man įsakinėjo tik 
Valdytojas. Todėl nustebęs pasižiūrėjau į jį ir vos nepradėjau šauk- 
ti. Jis kilstelėjo ranką ir mane sustabdė. 

- Rodykite kalėjimą, - pasakiau, ir nuėjome tarp Žemų trobesių. 

Pabandžiau naudotis rimbu kaip Valdytojas Žemutiniame mies- 
te. Nesisekė. Emiau jį tai į vieną, tai į kitą ranką, bet jis man slydo, 
nemokėjau apdairiai ir ramiai laikyti. Nežinojau, kas manęs laukia 
tarp tų Žemų namų sienų. Nieko gero čia nesitikėjau. Viskas čia 
buvo iš esmės taip kaip ir abiejų miestų gyvenime. 

Vieną dieną, apėjęs koloniją, nusprendžiau užsukti į prausyklą. 
Sargybinis atrakino prieangį. Sustojau prie prausyklos durų. Gir- 
dėjau tik vandens teliuškavimą. Įėjau. Be galo ilgoje patalpoje 
kairėje ir dešinėje buvo vien nuogi kūnai. Tarp jų vaikščiojo sar- 
gybiniai. Mane pamatę nustebo, ir neskubėdami perėjo į prausyklos 
kraštą, kur ir turėjo stovėti, išskyrus vieną, atsakingą už techninę 
priežiūrą. Ėjau dairydamasis po niūrią patalpą. Vyrai ir moterys 
stovėjo po loviais ir rieškučiomis gaudė vandenį. Atrodė, jog jiems 
tik tas ir terūpi. Jausdami už nugaros mane, stengėsi nuslėpti vir- 
pulį. Atrodė, jog po kojomis dreba grindys. Bijojau, jog parkrisiu 
ant slidžių grindų ir nebepamatysiu jų sunkios naštos, jog praeis 
noras, kad jie apsikabintų, sugultų, pasiguostų ir užmirštų, kas 
jiems draudžiama. Baisu buvo žiūrėti, kaip jie dedasi esą abejingi 
vieni kitiems. Tačiau aš mačiau, kaip glaustosi. Be abejo, tai ne 
tas prisilietimas, kada trini kitam nugarą, pakeli muilą, paduodi 
skudurą. Tegu glaustosi, pagalvojau. Tai artumas. 

Jie buvo klusnūs, nebylūs, sulinkę, tarsi atėję iš sapno. Mačiau, 
kad jie šlapi ir nesugaunami. Turiu juos suprasti, kad galėčiau 
valdyti, nusprendžiau sau. Slidinėjau grindimis tarp jų, norėjau 
pasveikinti, palengvinti jiems dieną. Tai buvo "atvirojo" skyriaus 
grupė, lengviau nuteistieji, atskirti nuo tų, kurie kamerose. Len- 
gviausia buvo tiems vienutėse. Iš esmės jie negyveno, viskas jiems 
slinko pro šalį, nieko nereikėjo skaičiuoti. Paprastai greičiau ir 
numirdavo. Per dvejus metus, kol aš ten buvau, užkasė septynis. 
Vieną visai jauną. Ką tie žmonės padarė, niekada nesužinojau. Tie, 
kurie gyveno atvirai, turėjo paklusti visiems ir viskam. Kalėjimo 
viršininkui, man, sargybiniams, sargams, vieni kitiems ir darbui, 
kurį jiems skirdavo kaip bausmę, ir visų pirma kameroms bei jų 
įstatymams. 

Netrukus pažinau ir tuos, kurie buvo uždarų skyrių bendrosiose 
kamerose. Jie niekur daugiau negalėjo išeiti, tik į aukšta tvora 
aptvertą kiemą šalia pastato. Jau nebežinojau, kur man sunkiau. 
Ieškojau poilsio prausykloje, stoviniuodavau tenai, žvalgydamasis 
į kairę ir dešinę ir jausdamasis pažemintas. Mielai būčiau nusivil- 
kęs ir nuėjęs pas vyrus, leidęs tekėti vandeniui per visą kūną, 
kad nuplautų visą galvos sunkumą ir nusineštų mintis, kurių aš 
bijojau. 

Jau antrą kartą grįžau prie prausyklos durų. Žvalgiausi į žmones 

ir jaučiausi kaip prievartautojas. Norėjau viską sudaužyti ir išblaš- 
kyti, išmėtyti arba atsisėsti ir nusiraminti. Visur buvo visiškai tylu, 
nors nujaučiau, jog kažkas turi atsitikti. Pro angą lubose tekėjo 
vanduo. Girdėjau, kaip plekši į šlapius kūnus delnai, vieną kitą 
atodūsį ir šūksnį. Suspiegė moteris. Po akimirkos pamačiau, kad 
priešais mane guli dvi kalinės. Viena rangėsi šlapia, traukė man 
kelnes, raitėsi kaip gyvatė, bandė užsiversti ant savęs. Prasidėjo. 
Ją sučiupo ir tempė atgal kiek vyresnė, bet aukšta ir stipri moteris. 
Iš pradžių išsigandau, pagalvojau, kad ir ji kibs prie manęs, nors 
ir mėgino sulaikyti pirmąją. Pasitraukiau atgal. Jos raičiojosi ant 
grindų, o visi kiti stovėjo prie skersinio rankšluosčiams ir drabu- 
žiams kabinti. Tyliai kikeno. Žinojau, jog turiu kaip nors nutraukti 
tą reginį, nes ateis sargybiniai. O to tikrai nenorėjau. Dar galėjau 
jas apsaugoti. Priėjau prie susikibusių moterų. Pakėliau pirmąją, 
kirtau jai kelis antausius ir nubloškiau į rankas tai, kuri ją tempė. 
Paskui apsisukau aplinkui ir griežtai riktelėjau: 

- Gana, žmonės, atgal! 

Iš tikrųjų nurimo ir sustojo. Šūktelėjau garsiai, kad girdėtų 
sargybiniai: bir 

- Užmirškite, kas čia buvo. Noriu, kad užmirštumėte. 

Palikau jas sutramdytas, bet nenubaustas. Gal prisimins. Pliauk- 
štelėjęs rimbu, sustojau. Kažkas mane tarsi sulaikė. Vėl pasigirdo 
riksmas prausykloje, visa atmosfera buvo nerami. Moterys žvilg- 
čiojo į sargybinius ir į mane. Laukė įsakymo pasiimti rankšluosčius 
ir drabužius. Pasižiūrėjau į sargybinį šalia ir nustėrau. Jis stovėjo 
iškišęs liežuvį ir laižėsi. Rankas buvo susibrukęs į kišenes, o lazda 
po pažastimi, lingavo. 

Išėjau laukan. Prišoko šuo ir ėmė laukti komandos. Suėmiau jį 
už galvos ir nuėjau tvirtovės link. 

Ir toliau dirbau su kaliniais. Jų buvo visur. Prie namų, laukuose, 
soduose, batų dirbtuvėse, siuvyklose. Ilgiausius mėnesius praleidau 
su jais, ilgiausius, kokius prisimenu. 


Stovėjau prie tvirtovės išorinės sienos. Laukiau, kol sargas atidarys 
mažąsias metalines duris. Buvau laukuose. Gera buvo vaikščioti 
tarp daržovių ir vaisių. Ir kaliniai lauke atgijo, jų skruostai parau- 
svėjo. Kolonijoje jie atrodė pilki ir leisgyviai, o čia pagražėjo, 
plaukai ir veidai ėmė Žvilgėti. Meiliai šypsojosi vieni kitiems. Ir 

man. Šunys ir sargybiniai prie sienų jiems netrukdė. Kaip tik ir 
grįžau nuo jų. Norėjau ramiai pabūti su knyga. 

Durys sienoje užsidarė. Stabtelėjau, o paskui pasieniu patrau- 
kiau į tvirtovę. Ta kryptimi ėjau be priežasties. Netikėtai pamačiau 
klūpančias moteris. Keista, kad jos kažko ieškojo toje akmeningoje 
dirvoje. Priėjęs arčiau, pamačiau, jog ravi prasikalusią tarp akmenų 
žolę. 

- Kam to reikia? - paklausiau. 

- Kai tik prasikala, tuojau rauname, - atsakė nukirpta šviesia- 
plaukė moteris. Suėmęs ją už pečių, atsukau į save, tikėdamasis 
pamatyti Šviesiaplaukės veidą. Net krūptelėjau. Paglosčiau jai 
skruostus ir visiškai ramiai paklausiau: 

- Kodėl? 

- Kad neaugtų, - atsakė. 

- Kad neaugtų, - pakartojau. 

Apsigręžiau ir vos ne tekinas pasileidau į tvirtovę. Ieškojau 
viršininko. 

- Raunate žolę, - pasakiau susiradęs jį. 

- Ir nendres. Be jokių kalbų. Rovė prieš mane, rauna 1r dabar. 
Viskas. 

Nieko nesakęs, nuėjau šalin. Neturėjau jėgų su juo vaidytis. 
Nuėjęs į savo kambarį, atsiguliau ir bandžiau užmigti. Varčiausi, 
ieškojau patogios padėties. Sviesiaplaukės neieškojau. Niekuo ne- 
galėjau jai padėti. Darbo su jomis ėmiau vengti. Dar kelis kartus 
ją mačiau. Atrodė rami. Tvarkėsi kaip išmanė. Buvo apdairi. Nesi- 
rūpinau ja. 

Patiko būti tarp jų, bet kiekviena proga stengiausi išvengti būti 
drauge. Vis mažiau domėjausi, kas darosi aplinkui. 

Viršininkas perkėlė mane į kamerą šalia suimtųjų. Buvau pa- 
tenkintas gyvenimu atvirajame skyriuje, kuris aptarnavo visą tvir- 
tovę, iš dalies ir miestą, bet, antra vertus, čia gyvenimas buvo 
prieštaringas, atšiaurus, rūstus, netikras ir beprasmis. Tikėjausi, jog 
kitur bus geriau. Kartais pasirodydavo, jog po kupolu trūksta oro, 
apima baimė, neteksiu sąmonės. 


Buvau uždarame moterų skynyje, Į dirbtuvę jas leisdavome po 
pietų. Pynė visokius krepšius. Šiek tiek jų palikdavome tvirtovės 
reikalams, kiti tekdavo miestui ir netgi žemynui. Įėjau tuo momen- 

tu, kai prižiūrėtoja koridoriaus gale krepšius rūšiavo. Niekas man 
nerūpėjo. Vaikščiojau iš skyriaus į skyrių, visur buvo vienodai 
nyku. Čia viešpatavo visuotinė prievarta. Supratęs, jog taip Žmonės 
gyvena dėl to, kad taip nustatyta iš šalies, fizinės jėgos, proto, 
praradau viltį padaryti ką nors nauja ir pakeisti. Apskritai lioviausi 
galvojęs apie kokias nors naujoves ar permainas. Užuot rūpinęsis 
ir kentėjęs, ėmiausi kitų dalykų, apie kuriuos galvojau daugelį 
metų. 

Stovėjau prie dirbtuvės durų. Moterys darbo ėmėsi neskubėda- 
mos ir, aišku, prisiversdamos. Stulbino jų ištvermė. Daugelis ka- 
lėjusių ilgus metus atrodė sveikos ir žvalios. Gyvenimo sąlygos 
kalinių nepalaužė, ir jos elgėsi tartum išsigelbėjusios. Peržiūrėjau 
jų kalėjimo laiškus, ir beveik visuose aptikau “pabėgimo" temą. 
Bent jau galvodavo apie pabėgimą, kaip apie vienintelę paguodą. 
Gaila, kad tarp jų buvo keletas bjaurių, morališkai sužlugusių. Jos, 
žinoma, ir valdė. Turėjo savo hierarchiją, savo “dvarą" ir valdė 
remdamosi fizinėmis bausmėmis ir priklausomybe. Po kiek laiko 
supratau, jog turėjo ir karalienę, vidutinio amžiaus moterį, kuri 
aprobuodavo visus sprendimus ir liepdavo besąlygiškai juos vyk- 
dyti. Kaip rafinuotai jos bausdavo. Mačiau moterį, kuri buvo vi- 
siškai palaužta. Vieną naktį pasikorė ant tvirtų grotuotų kameros 


Atėjau atsisveikinti. Nusprendžiau čia nebesilankyti. Palieku jas 
vienišas, kaip ir aš gyvenu, tiktai kitaip ir kitur. 

Tarpduryje stabtelėjęs, pamačiau netoliese jauną, trapią moterį 
apdraskytu veidu ir kaklu, su mėlynėmis paakiuose. Apsisukęs 
priėjau prie moters, kuri, kiek žinojau, čia vadovavo. Ji sėdėjo 
vienintelėje kėdėje su atlošu ir laikė rankoje apskabytą nendrių 
ryšulėlį. Glostė tą ryšulėlį ir žiūrėjo į mane. Prie durų stovėjo 
prižiūrėtoja abejingu veidu; jai niekas nerūpėjo, tik nepraleisti nie- 
ko pro duris be jos leidimo. Ginklas už diržo teikė jai visišką 
pranašumą. Kiek prisimenu, šiame kalėjime niekada neužregistruo- 
ta nė vieno pabėgimo. Sargybiniai ir prižiūrėtojai atgabenami iš 
žemyno. Jauni ir stiprūs žmonės keitė senus ir tuos, kurie nebeno- 
rėdavo likti. Nieko prievarta šiame darbe nelaikė. Išskyrus mane. 

Pasilenkiau prie kėdėje sėdinčios moters, paglosčiau jai plau- 
kus. Randai ant kaklo paraudo. Greitai atitraukiau ranką ir išėjau. 
Neabejingas, nelaimingas, nedrąsiai ir be tikslo. Nepatenkintas 

savimi ir jausdamasis kaltas, su leidimu kišenėje pasišalinau iš 
tvirtovės. Tvarte manęs laukė arklys; vedinas juo ir lydimas šuns, 
nuėjau kuo toliau nuo tos vietos. 

Lioviausi skaičiavęs nemiegotas naktis. Išėjęs iš kambario, no- 
rėjau užsukti į arklidę pasižiūrėti arklio. Kuproto sargo nebuvo, 
todėl pasukau į koloniją. Daug vakarų praleidau ten, apačioje. Tuo 
laiku visada būdavo daugiausia darbo ir slaptų rūpesčių. Sargybiniai 
prie lauko sienos keisdavosi, būdavo sudvejinami, pasitikrindavo 
ginklus, budriau eidavo sargybą negu dieną, visada pasirodydavo 
ir viršininkas. Nekalbus, juodas, grėsmingas ir nerangus. Keistai ėjo 
kalinių gyvenimas. Vėliau supratau, jog tuo metu jiems būdavo 
skiriamos bausmės, pelnytos per dieną. Iš savo uždarų kiemų jie 
eidavo į kameras, dažnai į kitas, įsakyti arba su džiaugsmu. 

Tas pats būdavo ir vienoje, ir kitoje pusėje. Tik tarp moterų dar 
griežčiau, nors ir atviriau, priklausomai nuo tų, kurios valdė. O 
valdžią laikė tvirta šutvė. 

Tą naktį miegojau. Varčiausi lovoje, ėjau prie lango ir klausiau- 
si iš kažkur sklindančių muzikos garsų, panašių į tuos, kuriuos 
girdėjau nakvodamas žemyne. Muzika mane pažadino iš slogaus 
miego ir galų gale varyte išvarė iš kambario. Eidamas tvirtovės 
koridoriumi, ieškojau, iš kur tie garsai aidi, ir trumpam vienur kitur 
pagaudavau. Nuėjau į koloniją ir nuvargęs, išsekęs atsisėdau ant 
laiptelių. Aukštai iškėlęs galvą, šalia tupėjo šuo. Ir jį kažkas ne- 
ramino ir gąsdino. 

Nusprendžiau patikrinti kameras. Sargas atrakino uždaro moterų 
skyriaus duris. Papurusio veido sargybinis už durų pasakė: 

- Ieškote jaunų, - nerasite. Jos apačioje. 

Nesupratau; pajutau jo žodžiuose gašlumą ir atgrasumą. Pasi- 
žiūrėjau ir nusisukau. Tai buvo plokščio veido įžūlus milžinas. Jį 
iš karto užmiršau. Tačiau nuėjęs iki koridoriaus galo, prisiminiau 
jo Žodžius. Grindyse buvo anga, o kameros - pustuštės. Pasilenkiau 
ir pamačiau laiptelius į tunelį po koridoriumi. “Išvedė jas“, - top- 
telėjo mintis. Nulipau siaurais laipteliais po niūriais skliautais. 
Tunelis buvo labai siauras, todėl paleidau į priekį šunį. Ėjau pa- 
silenkęs, ramstydamasis į sienas, vis geriau girdėdamas muziką, 
kuri mane pažadino. Išėjome į didelį skliautuotą koridorių; čia jau 
aiškiai girdėjau moterų ir balsus, sumišusius su nuoskaudos, 
siaubo šūksniais ir juoku. Žinojau, kas čia dedasi, ir pagalvojau, 

jog reikėtų apsisukti ir eiti namo. Tačiau pastūmiau sunkias duris. 
Į mane tvieskė stipri šviesa. Pirmą akimirką nieko nemačiau. Sto- 
vėdamas spindinčioje šviesoje, bandžiau nuraminti šunį. Išgirdau 
viršininko balsą: 

- O, tai jūs. Ilgai laukėme! 

Priešais pamačiau jo veidą ir pliką kūną. Buvo apžėlęs tamsiais 
tankiais plaukais, glamžė apglėbęs moterį, tempėsi ją nurengtą 
ir iškamuotą. Žengiau tolyn po skliautais. Pliki moterų ir vyrų 
kalinių kūnai, apversti buteliai, moterys, pririštos prie įrenginių 
pasienyje, gausybė maisto, dvokas - nuo viso to man pasidarė 
silpna. Atsišliejau į sieną. Už kokio metro ant nušiurusio apkloto 
gulėjo senas kuprotas sargas; nusirengęs iš pirmo žvilgsnio pasi- 
rodė lyg mėsos gniutulas. Drybsojo ir leidosi smaginamas. Gulėjo 
aukštielninkas ant kupros ir siūbavo kaip sulūžęs stalas. Jo varpa 
lingavo ir stovėjo, kabojo ir kilnojosi, trynėsi į žmonių odą ties juo 
ir šalia jo. 

Tuojau pat išėjau. 


Daug naktų prasėdėjau su knyga. Niekaip negalėdavau užmigti. 
Laukiau muzikos ir bijojau. 

Persikėliau į rūsį, į kalėjimo uždarąjį vyrų skyrių. Stovėdamas 
aukšta siena aptvertame kieme, stebėdavau kalinius. Išleisdavome 
juos vieną kartą per savaitę. Jau temo, ir laukėme sargybinių sig- 
nalo grįžti į kameras. Žiūrėjau į dangų. Vyrai neatrodė pavojingi, 
nors kai kurie buvo panašūs į naktinio žaidimo rūsyje dalyvius. 

Pažinojau skyrių vadus. Tačiau čia daugelis vyrų prie savęs 
turėjo jaunų kalinių, todėl Pirmasis skyrius man dar buvo nepažįs- 
tamas. 

Stovėjau prie sienos. Buvo aukšta ir visiems mums neįveikiama. 
Slidi ir glotna, viršuje sargybiniai - ja kalėjimo viršininkas galėjo 
pasitikėti. 

Netikėtai virš galvos nušvilpė akmuo. Greitai atsisukau į tą 
pusę, iš kur jis atlėkė, ir už kelių metrų pamačiau gal dvidešimt 
trejų metų vyrą, kaip ir aš; jis stovėjo keturpėsčia, kaip prieš 
imtynes, pasiruošęs šuoliui, ir žiūrėjo į mane. Čiupęs rimbą, už- 
simojau. Jis išmušė man jį iš rankos. Pasilenkiau ir smogiau į 
krūtinę. Parkritome žemėn ir pradėjome galynėtis. Tuščias, ak- 
menuotas gruntas per drabužius rėžėsi man į kūną. Negalėjau jo 

nusipurtyti. Vertė mane po savimi ir mušė. Rangiausi, stvėriausi 
už drabužių ir raumenų. Jis buvo stipresnis. Staiga kažkas jį ati- 
traukė nuo manęs. Aplinkui pakilusios dulkės visai apakino. Ne- 
mačiau, kas darosi. Po akimirkos išvydau prie savęs vyrą, tiesiantį 
man ranką. Atsikėliau, nusipurčiau dulkes. Tai buvo kalinys. Lau- 
kiau prižiūrėtojo, dairiausi, kur jį galima surasti. Pakėliau rimbą ir 
atsisukau į aukštą, švarų, vidutinio amžiaus vyrą. Jis uždėjo ranką 
man ant peties ir norėjo pavedėti į šalį. Spyriausi. Nusimečiau nuo 
peties jo ranką ir pasižiūrėjau į mušeiką. Tasai stovėjo pasipūtęs 
nuošalyje. Užsimojau į jį rimbu ir, aukštai iškėlęs ranką, pasukau. 
Kirtau per kelius ir partrenkiau žemėn. Stovėdamas prie jo, galvo- 
jau, kodėl jį pažįstu. Prisiminiau. Tai buvo Antas. Prieš keletą metų 
apkūliau jį dėl Andro, vienintelio tų laikų savo bičiulio. Tada 
treniravausi eiti imtynių; todėl lengvai jį ir užveikiau. Dabar jis 
mane. Gyvendamas tokioje aplinkoje, turėjau progos išmokti gintis. 
Tačiau kurį laiką savo fizine jėga visai nesirūpinau. Nesitikėjau, 
kad mane gali kas užpulti. Buvau įpratęs su žmonėmis elgtis ap- 
dairiai ir pagarbiai. Gal todėl Valdytojas atsiuntė šunį, kuris nieko 
prie manęs neprileisdavo. Niekada daugiau jo nepaliksiu anapus 
sienos ar kitur. 

Vyras, išgelbėjęs mane nuo Anto, priėjo prie jo, gulinčio ant 
žemės, spyrė ir pasakė: 

- Drožk prie išėjimo, ir šiandien būsi mano kameroje. 

Nusižeminęs kaip avis prieš vilką, Antas linktelėjo galvą. Ne- 
norėjau tikėti savo akimis. Pasižiūrėjau į sargybinius, paskui į savo 
išgelbėtoją. Prie jo susirinko būrelis jaunesniųjų kalinių. Jie laukė 
jo. Vieną iš jų apglėbė per juosmenį ir nusivedė pasienin. Vyres- 
nysis pasilenkė. Jaunesnysis atsisėdo jam ant kojų ir pirštais su 
pasimėgavimu ėmė kedenti plaukus. Jie buvo vieni, ir niekas ne- 
drįso jiems trukdyti. 

Įtampa atslūgo. Visi kiti išsiskirstė ir vaikščiojo kas sau. Kai 
vėl sugrįžome į aptvertą kiemą, buvo beveik naktis. Ėjau paskui 
vadą, kuris, nė kiek nesivaržydamas, vedėsi savo jaunuolį. 

- Nesikiškite į jų santykius. Nepriekaištaukite jam. Kol leidžia- 
me jam tvarkytis kaip nori, tol ramu. Jis dirba mums, - pamokė 
mane jaunas sargybinis prie įėjimo. - Stebėkite juos, bet nesikiš- 
kite, - pakartojo. Tamsoje mačiau gražų jauną veidą. Spūstelėjau 
jam alkūnę ir padėkojau. 

- Ar kontroliuojate, kiek kalinių būna kamerose? Ar leidžiate 
jiems pasirinkti, kur nori? - paklausiau sargybinį, kuris atrakino 
man kamerą. 

- Ne. Jie patys viską tvarko. Mes juos uždarome, maitiname ir 
visa kita. Lengviau, kai patys tvarkosi. 

- Ar viršininkas žino? - dar paklausiau. 

- Jis duoda nurodymus. 

Stovėdamas prie kameros durų, nežinojau, kas mane stumia į 
priekį. Girdėjau bruzdesį, tylų kikenimą. Pamačiau Antą, atsirėmu- 
sį į stalą, ir vyrą besidarbuojantį iš užpakalio. Jis šnopštė ir pra- 
kaitavo. Silpna lemputė koridoriuje menkai švietė, apsidžiaugiau, 
kad neaiškiai matau. Antas nesipriešino. Netrukus jį užgulė kitas, 
o paskui tikriausiai dar kažkas. Visi buvo kameroje. Vado, kuris 
elgėsi su juo kaip katinas su pele, tarp jų nebuvo. Tikriausiai 
glaustėsi kažkur netoli su savo išrinktuoju. Nesuvokiau, ką čia 
darau. Pabijojau, kad kas nors neužgriūtų ir manęs. Neapdairus 
buvau, kad gyvenau be šuns. 

Lauke mane prašnekino sargybinis: 

- Nesirūpinkite, jie įpratę. Jis paklūsta. Ir tas, kuriam šiandien 
atėjo eilė. Tik rytą sugrįš. Gera stovėti čia, lauke. Jie lauke negali, 
o gal ir nenon. 

- O kaip tu gyveni? - pabandžiau užmegzti pokalbį. 

- Turiu elgtis atsargiai. Moterys noriai atsiduoda. Patogių progų 
nedaug. Prieš kelis mėnesius sučiupo vieną sargybinį su kaline. 
Atvedė jį čionai. Po kelių dienų numirė. Žiauriai jį apdorojo. Ir 
moteriškę atvedė. Tampė ją iš kameros į kamerą. Paskui trankė į 
užrakintas duris, kol numirė. Reikia būti atsargiam. 


Daug kartų ten ir atgal vaikščiojau pro tvirtovės vartus. Apėjau 
sodus, dirbamus laukus, apžiūrėjau namus, kur laikomi kaliniai, 
taip pat ir moterys, visur mačiau kvailybes, kurios be galo slėgė 
mane. Pasisukinėjęs tuščiame aptvertame kieme, grįžau į tvirtovę. 
Neskubėdamas nusiprausiau, persivilkau ir nuėjau pas kuprotąjį 
sargą. Norėjau atsigaivinti žolės, jūros kvapais. Norėjau į laisvę. 
Pas Heleną. 

- Popierių, - pasakė sargas. 

Nesupratau. Priėjau prie durų ir parodžiau į raktus. 

- Popierių, - pakartojo seilėdamasis ir vartydamas akis. - Po- 
pierių, popierių. 

Reikalauja leidimo, pagalvojau, ir, šokinėdamas per kelis laip- 
telius, nuskubėjau į antrą aukštą. Prie durų išsigandau. Pagalvojau, 
ar išdrįsiu trukdyti viršininką. Jis visiems mums keldavo baimę. 
Kai pasirodydavo tarp kalinių, visoje teritorijoje stodavo tyla. Be 
žodžių ir veiksmų pakibdavo grėsmė. Toji grėsminga tyla kiekvieną 
dieną vis giliau gręžė ir mane. Pirmiausia ją pastebėjau žmonėse 
aplink save. Nenorėjau su juo susitikti, kiekvieną kartą duodavau 
sau Žodį jo nematyti. Tačiau kitą dieną vėl susitikdavome. Jaučiau 
įtampą ir baimę, jog mums atsitiks kažkas baisaus. Jis daug laiko 
praleisdavo rūsyje, ir vis labiau bijojau, kad nesurengtų to, ką jau 
sykį mačiau. Iš jo galėjai tikėtis visko. Dabar stovėjau prie jo 
kambario durų ir ketinau prašyti leidimo išeiti iš tvirtovės. Pasi- 
beldžiau ir įėjau. Bandydavau elgtis su juo kaip šeimininkas. Nieko 
nepadėjo. Atsidūręs šalia jo, pasijusdavau bejėgis. Toli aplink save 
jis skleidė mirties kvapą. Niekada daugiau nesutiksiu tokio žmo- 
gaus! Kažkas man sakė, kad jį Valdytojas atsikvietė iš žemyno. 
Gerą kalėjimo viršininką išsirinko. 

Jojau kalno ketera į Aukštutinį miestą. Seniai nebuvau pas ponią 
Bras. Pasibeldžiau. Duris atidarė namų šeimininkė ir įleido į vidų. 
Helena buvo savo kambaryje. Atsisėdau šalia. Suolas prie lango 
buvo pakankamai platus abiem ir dabar, kai užaugau. Kaip kadaise, 
paėmė nuo palangės knygų ir visą glėbį padavė man. 

- Ilgai nesirodei, - tarė ji, - dažniau lankykis. Šitie namai visada 
tave mielai priims. Ir aš. Lankykis. Norėčiau, kad knygas grąžin- 
tum, greit jų reikės Filijai. Ir ji mėgsta skaityti. 

Kažkas pasibeldė. Palengva atsidarė durys. Pasirodė jauna mer- 
gina. Tais metais buvau matęs ją kelis kartus. Paskutinį kartą prieš 
dvejus metus, kai dar buvau vaikas. Aš sutrikau. Helena šyptelėjo, 
padėjo į šalį knygas ir priėjo prie durų. 

Ilgakojė, išskleistais plaukais, Filija! 

Helena su mergina dingo tamsiame koridoriuje. Šviesiaplaukė 
keletą metų buvo mano pirmoji ir paskutinė. Ilgą laiką neteko 
bendrauti su moterimis. Kambaryje buvo karšta, todėl pakilau nuo 
suolo ir išėjau. 

Po to ne kartą lankiausi šiuose namuose. Grįždavau su knygo- 
mis ir be knygų, su pilnu krepšiu vaisių, žuvų arba mėsos, bet 


168 


niekada nesutikdavau Filijos. Dairiausi jos ir priešais bažnyčią. 
Dabar greičiau bėgo metai, ir nebuvo taip atgrasu. 


Šalia manęs po arkada gyveno ir sargybiniai, ir prižiūrėtojai. Bet 
kuriuo paros metu jie beatodairiškai man trukdė. Nemalonu buvo 
su jais susitikinėti ir jų vengti. Bendrauti su jais darėsi kaskart vis 
sunkiau. Neturėjau nei erdvės, kur mano akys atsigautų, nei Žmo- 
gaus, apie kurį galėčiau galvoti. Bėgdavau iš kalėjimo pajodinėti 
ir aplankyti Helenos. Dažnai eidavau mišių. Ne tik todėl, kad 
norėjau susitikti su berniukais ir užmiršti kai kuriuos dalykus, bet 
svarbiausia - pamatyti savo mergaitę. Vis dažniau mano mintys 
sukosi apie ją. Kiekvieną dieną ji man atrodydavo gražesnė. No- 
rėjau pamatyti ją liekną ir nebylią, kokią mačiau stovinčią šalia 
Helenos. Ar ji žino, jog jai bus paskirta diena, kurios negalės 
išvengti? Aš pats norėčiau nustatyti tą dieną, bet nežinojau kaip. 
Ar ji nepateks tarp krumpliaračių, kurie mus triuškina? 

Bejėgis grįždavau į tvirtovę ir kentėdavau. Manyje siautėjo 
beribio vandens bangos, jos mane slėgė. Kartais atrodydavo, jog 
galiu skristi, iškeldavau rankas ir jausdavau, jog skrendu, jog ban- 
gos neša mane į laukus, į žmones. Kartais jos spausdavo mane 
žemyn, vos spėdavau iškelti galvą, saugodavausi, kad vanduo ne- 
pakiltų iki gerklės, iki pirštų galų, iki akių, kad nepaaiškėtų, jog 
esu nesveikas ir vienas. Visiškai vienas. Kartais tas vanduo susi- 
drumsdavo, į mane lėkdavo akmenukai, smigdavo į kūną, plaukio- 
davo kraujyje, ir tada gulėdavau, laukdamas, kol viskas nurims ir 
atslūgs. Troškau apkabinti Filiją, kad nuramintų bangas, savo ty- 
rumu nuskaidrintų vandenį. Helena ją saugojo, ji buvo sveika, ji 
galėjo. Mano Filija! 

Neieškojau išeities iš geidulių, nors žinojau, kad patenkinta 
aistra kai ką numalšina. Bet kokį melą ir skausmą, bent trumpam. 
Susirasti moters vis vien negalėjau, į tvirtovę grįždavau vis labiau 
prislėgtas. Ieškojau preteksto dirbti kitur. Pastaruoju metu dirbau 
tik raštinėje. Galėjau iš antro aukšto žvelgti toli į jūrą. Daug laiko 
prasėdėdavau prie lango ir taip gydžiausi. Turėjau saugotis. Kiek- 
viena akimirką vanduo teliuskavo virš kažkokios ribos. Jaučiausi 
fiziškai silpnas ir vengiau staigių judesių. Vanduo viduje be palio- 
vos graužė mane. 

Turėjau konfliktą su viršininku. Prieštaravau jam. Nenorėjo duoti 
man leidimo išeiti iš tvirtovės - pats pasirašiau. Atstūmiau jį nuo 
stalo, kai bandė sutrukdyti, kirtau rimbu ir su leidimu rankoje 
išėjau. Jis nieko neiškvietė manęs sulaikyti, jaučiausi esąs nuga- 
lėtojas. Nuo to laiko vengiau jo, niekinau jį, ir gyventi pasidarė 
lengviau. 

Prieš keletą dienų sargas anksti rytą pažadino mane ir liepė 
nueiti į raštinę. Aukštoje kėdėje, užimdamas pusę kambario, ištie- 
sęs kojas, sėdėjo Valdytojas. 

- Patvarkyta, daugiau nereikės tau leidimų, - pasakė Valdytojas, 
žiūrėdamas kažkur į lubas. - Padrūtėjai, tikras vyras, - dar pridūrė, 
atsistojo ir išėjo iš raštinės. Aš irgi išėjau iš paskos. Neprisimenu, 
kad būčiau kada džiaugęsis susitikimu su juo. O tą dieną džiaugiau- 
si. Kai išėjome iš raštinės, pakvietė pajodinėti. 

Sparčia Žingine išjojome iš tvirtovės priestato. 

- Kas pirmas bus prie medžio? - parodė Valdytojas toli į priekį, 
ir, prigludę prie arklių nugarų, nušuoliavome beveik greta vienas 
kito. 


Jis prijojo pirmas. Kartais pasirodydavo kaip tikras šaunuolis. 

Sustojome uždusę, nušokome nuo arklių. Jaučiausi išsivadavęs, 
rodos, ir jis. Giliai alsavome, mosikavome rankomis, gaudėme vėją 
ir saulę kaip du įsismaginę berniūkščiai. Man buvo lengva, jaučiau- 
si pasveikęs. Tarsi kas būtų pašalinęs bangas ir išsunkęs iš manęs 
tą vandenį. 

- Neužmiršk, kur esi. Ir niekada niekur neik be šuns. Ten, 
viršuje, nori tave išprovokuoti, bet tikriausiai bijo manęs, - uždusęs 
kalbėjo mano šeimininkas. 

Netrukus vėl į mane suplūdo vanduo, užmiršau jodinėjimą. Apie 
Valdytoją buvau tokios pat nuomonės kaip ir visi, tik jaučiausi 
truputį saugesnis. 


Kaip ir aną pirmąjį rytą, išėjęs iš tvirtovės, stovėjau ant laiptų ir 
žiūrėjau į kalėjimą. Tarp pastatų nevaikščiojau. Žinojau, kad ne- 
ilgai čia būsiu ir jų nebematysiu. Tikrai žinojau. Pamojavau nykiam 
mūrui ir žmonėms, ištiktiems šio sunkaus likimo. Aš niekuo ne- 
galėjau jiems padėti. Baisiam smurtui ir galiai lenkėsi ir Valdyto- 
jas. Jis mokėjo tai daryti. Pažinoio valdinius. Niekada nepamiršiu, 
kaip laikėsi žem“ prieš Šeim:. inkę. Atrodė toks kzip ir mes. 

Pavaldus ir baisus, kada sakydavo: “Turi spausti kitus, kad jie 
nespaustų tavęs“. 

Užmečiau krepšį ant balno, sėdau ant arklio ir išjojau. Prisimi- 
niau Mažojo berniukų namo naująjį globėją. Jis niekada nepasirodė 
kalėjime. Ateidavo iki tvirtovės sienų, mokydavo mane jodinėti, 
dresuodavo man šunį ir rūpindavosi manimi, vaikščiodavo su mu- 
mis po dyklaukius, o po to grįždavo į miestą. Man buvo jo gaila. 
Tomis dienomis bet ką būčiau apkabinęs. Jis man pasidarė brangus. 


Priėmė mane kaip šeimininką. Jauną šeimininką, kuris nieko ne- 
sprendžia, nors viską gali. Valdytojas siūlė kurį laiką padirbėti 
Didžiuosiuose namuose, salos valdyboje. 

Tikriausiai pastebėjo, kad apstulbau, todėl pasakė: 

- Ne, ne, nieko tokio. Susipažinsi su gimdymų planavimu, darbų 
apskaitos knygomis, sąrašais, mainais su žemynu ir kitais dalykais. 
Tiktai su knygomis. Nusikamavai tenai aukštai. Esi pavargęs. Pa- 
silsėk, o paskui pradėsi. Lauksiu tavęs, - užbaigė, šyptelėjęs aki- 
mis, ir netikėtai paliko mane tarpduryje. 

Valdyboje dirbo penki žmonės. Rytą čia viskas virte virdavo - 
visokie interesantų nurodymai, sąrašai, patarimai viršininkams, ku- 
rie rinkdavosi trumpų posėdžių. Pasimatydavau su berniukais iš 
Mažųjų namų, juokavome; viskas buvo daroma greitosiomis. Po 
pietų, kada reikėdavo nešti ataskaitas, manęs jau nebūdavo. 

Koridoriuje sudundėjo auliniai batai. Tai buvo Valdytojas; pa- 
žinau jo žingsnius. Išsigandęs pakilau nuo stalo, prie kurio buvau 
pasilenkęs. Be jokių pastangų lengvai varčiau popierius, kurių čia 
buvo prikrauta. Paslaugiai ir nusižeminę tarnautojai rodė man pla- 
navimo, statistikos pavyzdžius, laimėjimus ir nuostolius, sąrašus. 
Kroviau juos į šūsnį ir dėjausi, kad jie mane domina. 

Skubiai atverčiau aplankalą su skaičiais ir paėmiau į rankas 
pieštuką. Kai atsidarė durys, atrodžiau kaip stropus buhalteriją ir 
gamybos planą studijuojantis mokinys. 

- Pinigų mums nereikia, tikriausiai jau pastebėjai? Viską siunčia 
iš žemyno. Žmonės gyvena iš darbo ir už tai viską gauna Diranoje. 
Tačiau yra dalykų, kuriuos gauname tiesiai iš laivų. Kai perimsi, 
tada tvarkysi viską. Atrodai išblyškęs. Reikia daugiau būti lauke. 
Plaukioti. Užduotis nelengva. Turi būti stiprus ir sveikas, - pasakė 
vos įžengęs pro duris ir, tarsi labai skubėdamas, tuoj pat išėjo. 

Girdėjau, kaip užšoko ant arklio ir nujojo. Nuolatos bijojau, ką man 
pasiūlys gyvenimas. Viskas atrodė labiau negu netikėta. Matyt 
subrendau. 

Šyptelėjau pagalvojęs apie jo pasakytus žodžius: “Stiprus ir 
sveikas!" Kvailystė. Kaip išgyventi šitiek metų ir likti nenuken- 
tėjusiam? Galbūt jautrumas ir žmogiškumas virs nejautrumu kaip 
tik dėl to, kad išgyvensi, išliksi? Man atrodė, jog to niekada ne- 
sugebėsiu. Pirma noriu numirti. 


Kitus mėnesius sėdėjau kambaryje, kur sudaromi moterų naktinio 
lankymo planai. Nustebau, kiek čia darbo. Kiek prirašyta popie- 
riaus, kad būtų pasiektas susvetimėjimas?! Viskas, kas negerai, 
greitai praeis, sakydavo ponia Bras, ir aš tuo džiaugdavausi, tikė- 
damas, jog viena sykį bus kitaip. Netrukus pasiūliau suklijuotus 
popieriaus lapus su lankymų grafiku iškabinti koridoriuje. Man 
trukdė vyrai, kurie eidavo per visą dieną ir pirštu nubrėždavo 
brūkšnį nuo savo pavardės ligi jam paskirtos moters. Tokiu būdu 
galėjau ilgiau būti vienas ir mažiau stebimas. Kaip aš turėjau 
atrodyti, kad atitikčiau jų laukiamo Žmogaus paveikslą? 

Kartą, vartydamas popierius, prie vieno stabtelėjau. Ateinančio 
mėnesio pirmosios savaitės plano projekte pamačiau Filijos vardą. 
Jai buvo numatytas kažkoks Ivica Šlijevičius. Aš jo nepažinojau. 
Galvojau, kaip nueiti pas jį ir paprašyti, kad sutiktų pasikeisti su 
manimi. Jau keletą metų buvau šituose sąrašuose ir niekada neiš- 
naudojau galimybių. Norėjau būti su Filija! Jaučiau, kad su ja 
galėčiau bendrauti. Gal pasveikčiau, atsipalaiduočiau. Apsisukau 
kelis kartus aplinkui - vangumo tarsi nebūta. Valdytojas! 

Atsidūriau prieš jį pirmą kartą iš anksto nepranešęs ir tariau: 

- Sąraše yra moteris, kurios norėčiau. Padėkite! 

- Gali pasikeisti su kuo nors. Be mano žinios. Aš to neturiu 
žinoti, - atsakė ir nusisuko. 

Susiradau Ivicą. Tai buvo trisdešimties metų vyras, ilgai įkal- 
binėti nereikėjo. 

- Pasižiūrėsiu, kur jūsų pavardė, man nesvarbu. Kaip aš laukiau 
tos dienos. Laukiau kaip lietaus po ilgos vasaros sausros. 

Apsirengiau švariai ir puošniai. Tik ant laiptų prisiminiau, kad 
jau naktis ir niekas negali to įvertinti, juo labiau Filija, kuri guli 
tamsoje, perkelta iš savo kambario, ir laukia vyro. Laukia vyro. 

Kaukšėjau per miestą tylią, niūrią naktį ir būgštavau. Buvo jau 
pračję keleri metai, kai paskutinį kartą gulėjau su moterimi. Tar- 
pukojy darėsi neramu, sunku. Ilgą laiką buvau visai jį užmiršęs. 

Įėjau tyliai, kad neišgirstų Helena. Žinojau, kur kambarys; bu- 
vau išklausinėjęs planavimo viršininką. 

Valandėlę stabtelėjau, paskui įėjau. Nekantravau, bijojau, kad 
nerasiu jos. Girdėjau, kaip keliasi, priėjau prie lovos. Nusirengiau, 
leidau, kad numautų batus, ir sugulėme. Ji tuoj pat atsidavė, po to 
iš karto pabėgau. 

Neprisimenu nieko, kas mane sietų su ja, tik žinau, kad pasta- 
raisiais metais prieš jos pabėgimą nuolatos medžiojau dienas ir 
vyrus, paskirtus jai. Ne visada pavykdavo susitarti dėl pasikeitimų, 
nors retkarčiais pas ją lankydavausi. Prisirišau prie jos, tiesiog gydė 
mane. Paprastai, greitosiomis. Rankomis, jauno kūno meile ir jau- 
nomis mintimis. Po daugelio metų vėl alsavau visa krūtine. Bučia- 
vo mane kaip angelas, mylėjo mano kūną ir protą, šnibždėjo kaip 
vėjas kalnuose, ramino kaip jūros ošimas; buvau išgelbėtas. 

Po kelių mėnesių pasidariau visiškai kitas. Dirbau visuose salos 
kraštuose, gyvenimas pasidarė malonus. Visur lankiausi, viską ma- 
čiau. Nieko nebereikėjo slėpti. Į viską žiūrėjau su meile ir supra- 
timu. 

Mylėjomės, valandų valandas per naktis gulėdavome šalia vie- 
nas kito, mažai kalbėdavomės. Tose siaurose gatvelėse naktys buvo 
tamsios ir labiausiai patikdavo, kai ji sušukdavo: “Matau tave, 
matau!" 

Ji niekada kaip reikiant manęs nematė, nors pažindavo, pažin- 
davo, vos praverdavau duris. Su kuo ji mylėjosi dieną prieš tai, su 
kuo mylėsis vėliau, aš negalvojau. Turėjau moterį, kurią pažinojau 
ir mylėjau. 

Reikėjo pasisakyti Helenai, bet vis atidėliojau. Priešais bažny- 
Čią nesižvalgydavau ieškodamas jų. Nenorėjau ir negalėjau. Nebū- 
Čiau galėjęs nuslėpti. Jausčiausi tarsi iš Helenos Bras kažką vogęs. 
Nenorėjau iš jos nieko atimti. Ketinau su ja pasikalbėti. 

Po metų viskas sugriuvo. Vėl jos nebebuvo. Vėliau sužinojau, 
kad pabėgo į žemyną. O iš pradžių bijojau, kad atsitiko blogiau. 
Nuvykau pas jauną tvirtovės sargybinį. Jis įtikinėjo mane, kad ten 
jos nėra. 

Gulėjau ligos kamuojamas. Nemiegojau, nevalgiau ir dirbti nie- 

ko nebegalėjau. Tiktai sėdėjau prie namų, kaip kadaise su Aba, ir 
mąsčiau, mąsčiau. Mane ika gyvenimui jauna stirnaitė ir pabė- 
go. Laimingai pabėgo. Žinojau, kad ji gera. Pribloškė mane, pa- 
skendau savyje. 

Daug mąsčiau apie Abą. Jis mėgdavo sakyti: “Prie skausmo 
pripranti, jis kantrus, niekur neskuba". 

Paslėpiau skausmą savyje ir saugojau. Tai padėjo užmiršti, kur 
esu. 

Globėjas įspėjo, kad turiu pasveikti. Nuėjau į Didžiuosius na- 
mus ir apsimečiau, jog gyvenu. 

Pasikvietė mane Valdytojas. Visą dieną praleidau su juo. Davęs 
daugybę nurodymų, pavakare perleido man salos valdymą. 


X X X 


Po kelių mėnesių Uris jau tapęs Valdytoju, stovėjo ant kranto. Prie 
kojų turėjo didžiulį odinį krepšį, pilną knygų ir popierių. Helenos 
krepšys su maistu ir šiek tiek drabužių kabojo ant peties; spaudė 
jį prie savęs ir galvojo, jog turėtų kvepėti Helena Bras. 

Jis pritraukė prie kranto valtį su dviem irklais, sumetė krepšius, 
atsigręžęs Žvilgtelėjo į miestą ir įšoko į valtį. Į žemyną! Į miestą, 
kur žmonės gyvena kaip žmonės, bet ne atvirkščiai, pagalvojo. Pas 
žmones? Pas Filiją? Ar įmanoma? Tikriausiai. Jautė, kad rankos 
veržte veržiasi apkabinti Filiją. 

Kol kas tik griebsis irklų, kad išplauktų iš Čia. 

